
INTRODUCERE 


Bătălia de la Mărăşeşti constituie de un secol un sim- 
bol al virtuţilor neamului românesc şi o pildă a solidarităţii 
naționale, care au stat la temelia Marii Uniri din 1918. 

În ordine cronologică, ea reprezintă a doua mare 
confruntare militară de pe frontul român din vara anu- 
lui 1917 şi, totodată, cea mai însemnată bătălie de pe tot 
frontul de est din acel an. Desfăşurată de-a lungul a 29 de 
zile şi nopţi, între 24 iulie/ 6 august şi 21 august/3 septem- 
brie, prin amploarea şi complexitatea forțelor şi luptelor 
angajate, prin tenacitatea exemplară a trupelor române 
în apărarea ființei statului lor independent, prin erois- 
mul de masă al întregii oştiri, cât şi prin capacitatea de 
comandament a corpului ei de ofițeri, dovedite în faţa 
experimentatei şi puternicei maşini de război a Puterilor 
Centrale — căreia i-au opus un categoric „Nici pe aici nu se 
trece!” — epopeea Armatei | române din regiunea Vrancei, 
de la „porțile” Moldovei libere, rămâne cea mai dramatică 
şi măreaţă, în acelaşi timp, pagină din istoria Războiului 
național de eliberare şi întregire. 

„Apărarea frontului Mărăşeşti — sublinia cu admirație 
în acele zile prestigiosul oficios britanic «The Times» — a 
fost cea mai glorioasă faptă de arme săvârşită vreodată de 
către români; această victorie nu a fost nicicând întrecută 

de vreo faptă eroică a belgienilor sau a sârbilor. Românu 
s-au luptat cu un avânt şi o vitejie mai presus de orice lau- 
dă; eşecul germanilor este până acum cel mai serios dintre 
cele suferite de ei în Răsărit”. Iar cotidianul francez „Le 
Figaro”, într-unul din competentele sale comentarii, nu se 
sfia să afirme că „Mărăşeştii sunt Verdunul românesc”, 
adică una din cele mai importante bătălii care „va rămâne 
din Marele Războ'”. 

Victoria repurtată de armata română în urmă cu o 
sută de ani a aşezat cu deplin temei România printre acele 
Puteri europene care au contribuit substanţial la zdrobirea 
planurilor agresive ale Imperiilor Centrale şi ale aliaților 
lor pe continent şi în lume, la restabilirea păcii şi realizarea 
echilibrului şi nou arhitecturi geopolitice a continentului. 
Ostaşul român, ca de atâtea ori în îndelungata noastră is- 
torie, s-a arătat vrednic de renumele său, dovedindu-se, în 
condiţii de dotare şi instruire corespunzătoare împrejură- 
rilor istorice specifice, cu nimic mai prejos faţă de camara- 
zii săi din ţările Antantei, fiind — de asemenea — temut şi 
respectat în luptă de adversari de atunci. 

Bătălia de la Mărăşeşti, prin rezultatele ei, a pus ca- 
păt, definitiv, ofensivei generalizate a forțelor germane şi 
austro-ungare pe frontul român, marcând, de fapt, înche- 
lerea propriu-zisă a campaniei anului 1917 pe acest teatru 
de acțiuni militare, deşi unele manevre şi ciocniri uşoare 
au continuat până în noiembrie târziu, când, sub impactul 
evenimentelor revoluţionare bolşevice din Rusia, avea să 
fie semnat Armistițiul de la Focşani (26 noiembrie/9 de- 
cembrie 1917). 

Iată, deci, suficiente argumente care ne-au îndemnat 
să realizăm această retrospectivă, cu atât mai mult cu cât 

— în mod cu totul nejustificat — marile sinteze consacrate 
primei conflagrații mondiale, este vorba în primul rând 
de cele publicate în Occident, neglijează sau minimalizea- 
ză până la extrem efortul românesc. Apoi pentru că, deşi 
în istoriografia noastră au apărut multe scrieri dedicate 
Mărăşeştilor, unele din ele deosebit de utile sub aspect in- 
formaţional, ca şi al mesajului patriotic, al educației mo- 
rale, se poate constata că nu există, totuşi, o monografie 
temeinică, bazată pe izvoare primare aparţinând ambelor 
tabere beligerante, şi care să preia în mod critic tot ceea ce 
este mai valoros din contribuțiile predecesorilor. 

Lucrarea noastră este rezultatul multor decenii de stu- 
diu intens şi de analize aprofundate asupra a numeroase 
documente de arhivă, îndeosebi din ţară, ca şi a impresio- 
nantei bibliografii referitoare la Primul Război Mondial. 
lar colaborarea directă începută în anii '80 ai secolului 
trecut, la catedra de istorie a artei militare a prestigioasei 
Academii din Bucureşti, în pregătirea celei mai ample mo- 
nografii consacrate Războiului de Întregire, publicată în 
vara anului 1987, care a stat la baza prezentei sinteze, avea 
să fie materializată în studu, articole şi conferințe. 

Proiectul nostru prevăzut să apară în 1997 la recunos- 
cuta Editură Militară, amânat în primul rând din cauza 
misiunilor mele îndelungate în străinătate, vede în sfârşit 
lumina tiparului şi se întâlneşte cu cititorii iubitori de 1s- 
torie şi dornici să cunoască filele ei, dar şi cu specialiştii în 
materie, într-un dialog firesc şi constructiv. 


Publicată sub egida Fundaţiei care păstrează şi cultivă, 
sub denumirea triunghiului de foc Mărăşeşti- Mărăşti-Oatuz, 
memoria şi tradiţiile de luptă ale bravilor fii ai pământului 

nostru, cartea de faţă — la fel ca şi volumul colegilor Vasile 
Alexandrescu şi Costică Prodan dedicat Mărăştilor — este 
închinată tuturor acelora care, prin jertfele lor genercase, 
au înălţat cu demnitate edificiul Unităţii Româneşti. Fie ca 
pilda lor să fie cinstită mereu şi urmată cu consecvență de 
generațiile de azi şi de cele care vor veni. 

Dumitru Preda 


ÎN AJUNUL BĂTĂLIEI... 


În iulie 1917, în timp ce, pe celelalte fronturi din Eu- 
ropa, războiul de poziție redevenise forma caracteristică 
de desfăşurare a operaţiilor militare, parțial întreruptă de 
unele acțiuni ofensive sângeroase, dar de dimensiuni lo- 
cale — precum atacul britanicilor din Flandra (22 iulie) —, 
situația pe frontul de Răsărit ameninţa să explodeze şi să ia 
o turnură extrem de gravă în defavoarea Antantei, ceea ce 
putea avea drept consecinţă directă o sensibilă modificare 
a echilibrului relativ existent în raportul de forțe dintre 
cele două coaliții, menținut până la acea dată. 

Astfel, ca răspuns la „ofensiva Kerenski” (a doua 
„ofensivă Brusilov”!) — declanşată pe frontul din Galiţia 
Orientală, la 18 iunie/l iulie „în numele unei păci juste şi 


! Ofensiva din iulie 1917 a fost ultima operație militară de mare 
amploare a armatei ruse în Primul Război Mondial. Dispusă de 
Aleksandr F. Kerenski, ministrul de Război al guvernului provizoriu, ea 
s-a desfăşurat sub comanda generalului Aleksei A. Brusilov în intervalul 
1/14 iulie-19 iulie/l august. Prin consecințele ei, a influențat sensibil 
evoluția ulterioară a evenimentelor interne, ca şi a situației de pe frontul 
român. Vezi analiza şi aprecierile lui Oner PyqoArpoBuu AipaneroB, 
în recenta sa amplă monografie, Yuacmue Poccuŭckoŭ umnepuu 8 Ilepeoii 
mupoeou. soiine (1914-1917), tou 4 1917 200, Moscova, 2015 (cap. Criza pe 
front); cf. Youri N. Danilov, La Russie dans la guerre mondiale (1914-1917), 
Paris, 1927 (cap. XI) şi Idem, în limba rusă, Boennoe ycunua Poccuu 8 
muposoùŭ soŭne, Paris, 1939, p. 207-242. 

durabile” —, Armatele 3 şi 7 austro-ungare, puternic sus- 
tinute de mari unităţi germane, deplasate de urgenţă din 
vest, au contraatacat viguros, începând din 5/18 iulie, în 
sectorul cuprins între Siretul superior şi Zborow?. Într-un 
interval de timp surprinzător de scurt, odată cu străpun- 
gerea în adâncime a pozițiilor Armatei 2 ruse din jurul 
oraşului Tarnopol, acţiunea Puterilor Centrale s-a trans- 
format într-o contraofensivă impetuoasă ce a produs pa- 
nică în rândul forțelor ruseşti aliate (Armatele 7 şi 8); în 
curând (9/22 iulie), acestea începeau o retragere tot mai 
dezordonată, regiuni întinse fund abandonate practic fără 
luptă, în pofida luării de către guvernul provizoriu din 
Petrograd a unor drastice măsuri disciplinare, inclusiv a 
introducerii pedepsei cu moartea împotriva celor „care re- 
fuză să-şi dea viața pentru patrie”. 

Rând pe rând, au fost reocupate oraşele Tarnopol 
(11/24 iulie), Kolomea (13/26 iulie), Cernăuţi şi Câmpu- 
lung Moldovenesc (21 iulie/3 august), înaintarea rapidă a 
inamicului amenințând poziţiile ruso-române din nordul 
Moldovei. Doar insuficienta capacitate operativă a forțelor 
aflate în ofensivă şi greutăţile întâmpinate în plan logistic, 
ca urmare a distrugerii căilor de comunicaţie de către tru- 
pele ruse în retragere, aveau să oblige Înaltul Comanda- 
ment al Puterilor Centrale să renunțe, pentru moment, la 
continuarea operațiilor din Bucovina (28 1ulie/10 august)”, 
întreaga atenție fiind concentrată asupra eliminării rezis- 
tentei de pe frontul român. 


? Pe larg, vezi în Osterreichs-Ungamns letzter Krieg 1914-1918, vol. VI, 
Das Knegsjahr 1917, Wien 1936, p. 213-280; Austria-Hungary’s last War, 
1914-1918, vol. 6 (917), Vienna, 1936, p. 239-375. 

3 Vezi Général Ludendorff, Souvenirs de guerre 1914-1918, tome 2, 
Paris, 1920, p. 42-44. 

În „Memoriile” sale, comandantul-şef al armatelor in- 
amice din România, feldmareşalul August von Mackensen, 
referindu-se la aceste împrejurări, va nota: „Ofensiva 
noastră ajunsă la frontiera Moldovei se opri. Nimeni mai 
mult ca mine nu poate să regrete acest lucru. Eram în si- 
tuația strategică cea mai favorabilă ce se poate închipui, 
pentru ca, prin continuarea înaintării, să punem stăpânire 
pe această ultimă bucată din România. În situația politică de 
atunci din Rusia — adaugă el —, armata română cu siguranță 
s-ar fi descompus, dacă am fi putut-o sili să părăsească teritoriul 
patriei sale”*. 


Modificarea planurilor de operaţii 
ale beligeranţilor pe frontul român 


Accelerarea evenimentelor de pe întregul front ră- 
săritean în prima jumătate a lunu iulie (stil vechi), ca şi 
neaşteptata ofensivă a Armatei 2 române, declanşată la 
1 1/24 iulie în sectorul Mărăşti”, la joncţiunea dintre Arma- 
tele 9 germană şi 1 austro-ungară, au obligat comanda- 
mentele celor două grupări beligerante de pe frontul ro- 
mân să-şi reorienteze obiectivele imediate şi, în consecinţă, 
să aducă importante corective planurilor de operaţii stabi- 
lite anterior. 

Hotărârea Comandamentului româno-rus avea să fie 
urgentată de criza strategică produsă prin măsura luată la 
12/25 iulie, în mod unilateral de Comandamentul Suprem 
rus, de a opri participarea forţelor sale la orice acțiune 


t Mackensen, Briefe und Aufzeichnungen des Genevalfeldmarschalls aus 
Krieg und Fneden, Leipzig, 1938, p 335. 

* Vezi, pe larg, la Vasile Alexandrescu, Costică Prodan, Ofensiva de 
vară — Mărăşti 1917, Bucureşti, 1997. 

ofensivă desfăşurată pe frontul din Moldova şi de a-şi re- 
grupa marile unităţi de aici pe frontiera de nord a Româ- 
niei, în scopul întăririi flancului drept al frontului român, 
ameninţat ca urmare a amintitelor înfrângeri din Galiţia 
Orientală şi Bucovina. 

lată cum înregistra situatia şeful Misiunii militare fran- 
ceze, generalul Henri Mathias Berthelot: „25 iulie. [...] La 
ora prânzului, lovitură de teatru! Generalul Presan vine să-mi 
spună că o telegramă a lui Kerenski ordonă oprirea atacurilor şi 
suspendarea oricărei ofensive. Alerg la Şcerbacev, care îmi con- 
firmă informaţia. Îi cer să-i telegrafieze lui Kerenski să-şi amâne 
ordinul în ceea ce priveşte frontul român. Adaug chiar că, dacă 
un asemenea ordin mi-ar parveni într-un astfel de moment, l-aş 
pune pur şi simplu în buzunar. Șcerbacev îmi răspunde că este im- 
posibil: telegrama a sosit necifrată, lovitura morală este deja dată, 
toate sovietele de pe frontul român au avut cunoştinlă de ea cu o 
oră înaintea lui şi au comunicat-o trupelor ruse. Chiar dacă el ar 
vrea să o ignore, tot nu i s-ar supune nimeni. Trupele sale nu ar 
participa la luptă şi ar fi chiar capabile să tragă în români. Dacă 
am insista, linule [defensive] ar fi abandonate”*. 

În raportul său înaintat la 25 iulie/7 august 1917 
ministrului de Război francez, precizând că ordinul de 
oprire a ofensivei pe întregul front român sosise la statul- 
major al Armatei 1 române către ora 16.00, acelaşi general 
Berthelot sublinia: „Efectul produs asupra întregii armate 
a fost considerabil. Trupele suferiseră fără a crâcni contra- 
pregătirea [de artilerie] germană şi suportaseră pierderi 
destul de importante; dar decepţia încercată a fost foarte 


6 General Henri Berthelot and Romania. Mémoires et correspondance 
1916-1919 (ed. Glenn E. Torrey), Boulder, 1987, p. 89. Pentru versi- 
unea în limba română, vezi Generalul Henri Berthelot. Memorii şi cores- 
pondentă 1916-1919, ed. Glenn E. Torrey, Editura Militară, Bucureşti, 
2012. 

vie [...] afectând puţin moralul”, ceea ce-a necesitat un 
efort sensibil de îmbărbătare în vederea menţinerii aces- 
tuia şi a încrederii în forțele proprii, în paralel cu măsuri 
rapide de redislocare a forțelor. 

Ideea strategică a noilor operaţii preconizate de Co- 
mandamentul Suprem al Puterilor Centrale avea să aibă 
acelaşi scop final: nimicirea completă a armatei române şi 
a forţelor ruse aliate, şi scoaterea, în acest fel, a României 
din război. Încetinirea contraofensivei din Galiţia Orien- 
tală şi Bucovina şi victoria românilor la Mărăşti vor pre- 
lungi, însă, preparativele operative ale inamicului, ceea ce 
va favoriza, în final, defensiva de pe râul Siret”. 

În amintirile sale, generalul Erich Ludendorff, ad- 
junctul şefului Marelui Cartier german, relevă, de altfel, 
circumstanţele adoptării noului plan de operaţii: „Înainta- 
rea noastră la nord de Carpaţi, pe Nistru în jos, prin Bucovina 
spre Moldova dădu naştere ideii de a relua operatiile împotriva 
trupelor române şi de a ataca pe Siretul inferior, în timp ce trupele 
austro-ungare aveau să continue marșul lor înainte prin Cer- 
năuți şi la sud. Această [manevră] ne-a impus să transportăm 
în luna iulie Corpul Alpin în România, slăbind astfel din nou 
frontul din Vest. Discuțiile cu privire la această ofensivă nu se 
termimaseră încă atunci când s-a produs atacul ruso-român [din 
11/24 iulie, de fapt, româno-rus de la Mărăşti —n.n.]”?. 


' Arhivele Naţionale ale Roinâniei-Bucureşti [ANB], fond Microfil- 
me Franţa, rola 176, c. 516-517, 486. 

* Colonel Laurenţiu Bârzotescu, Contributiuni la istoria războiului 
nostru. Ofensiva germană-austriacă la nord de Focşani, iulie-august 1917 
(după lucrările şi documentele germane), în revista „România Militară”, an 
LIII, nr. 7-8 din iulie-august 1921, passim. Vezi mai recent (cu refe- 
riri la bibliografie străină) la Glenn E. Torrey, România în Primul Război 
Mondial, Bucureşti, 2014, p. 228-230. 

” General Ludendorff, op.cit., p. 44-45. 

Ruperea apărări Armatei 1 austro-ungare la Mărăşti 
şi pătrunderea adâncă a trupelor române în dispozitivul 
advers, la joncţiunea dintre Armata | austro-ungară şi 
Armata 9 germană, amenințând cu întoarcerea întregu- 
lui dispozitiv inamic, au determinat o regrupare rapidă a 
forţelor acestuia pentru a stabiliza situaţia în sectorul Gru- 
pului Gerok!" şi a bara continuarea ofensivei Armatei 2 
române!!. Totodată, gruparea de forțe a Puterilor Centra- 
le care urma să acţioneze dinspre sud împotriva trupelor 
ruse şi române de pe frontul din Moldova a fost nevoită 
să-şi schimbe direcţia loviturii principale. 

Generalul Curt von Morgen, comandantul Corpului 1 
german, consemnează în memoriile sale de război că „la în- 
ceput, atacul fusese plănuit să se dea la Fundeni. Eu, cu Diviziile 
10, 9, 115 şi 216, cu Divizia 76 rezervă şi o divizie bulgară, tre- 
buza să fortez trecerea Siretului acolo, la 2 km nord de Nămoloasa, 
şi să învălu de la sud la nord linule inamice. Pregătirile în acest 
scop erau deja încheiate, când s-a produs o întâmplare care răs- 
turnă acest plan. La aripa dreaptă a armatei vecine, în valea su- 
perioară a Şuşitei, pătrunseseră puternice forțe ruso-române. Ele 
amenințau cu învăluirea pozitiilor [noastre] de pe [râurile] Put- 
na şi Siret. Forțele care erau pregătite pentru atacul proiectat au 
fost parte trimise în punctul amenințat, parte retrase la Focşani”. 


10 Armeegruppe Gerok fusese constituit în toamna lui 1916 sub co- 
manda generalului Friedrich von Gerok pe frontul din România, unde 
avea să rămână până în noiembrie 1917, formând flancul drept al Ar- 
matei 1 austro-ungare (comandant, din februarie 1917: general Franz 
Rohr von Denta). Alcătuit din Corpul 8 armată (Brigada 8 munte şi 
Diviziile 71 şi 72 infanterie austro-ungare, plus Brigada 112 infanterie 
germană) şi Grupul Ruiz (Diviziile 218 infanterie germană şi 1 cavalerie 
austro-ungară), Grupul Gerok susținea un front de circa 50 km, între 
vârful Şandru Mare şi Ireşti, unde se lega de Armata 9 germană. 

1! Deutschland im ersten Weltkrieg, vol. II, Berlin, 1968, p. 545. 

2 Generalleutnant Curt von Morgen, Meiner Truppen Helden Kämp- 
fe, Berlin, 1920, p. 122. 

La 16/29 iulie, comandantul Grupului de Armate „Ar- 
hiducele Josef”! făcea cunoscut feldmareşalului August 
von Mackensen că intenţiona ca, imediat ce străpungerea 
Armatei 2 române în sectorul Grupului Gerok va fi limita- 
tă, să înainteze în valea Oituzului, pe direcția Est, în strân- 
să cooperare cu Armata 9 germană!*. 

În aceeaşi zi, feldmareşalul raporta Comandamentului 
Suprem german asupra măsurilor întreprinse la cererea in- 
sistentă a Comandamentului austro-ungar: „Ruptura execu- 
tată de români şi ruşi la Grupul Gerok, care amenință tare flancul şi 
spatele Armatei 9, a silit Grupul de Armate [,„Mackensen” —n.n.] 
să renunte la planul initial, de a executa lovitura între Prut şi Siret, 
introducând, rezerve pe linia Putnei [...]. Intentionez să formez o 
grupare de izbire la Focşani şi pe malul vestic al Siretului, pentru a 
ataca cu putere în directia Adjudului Nou. Acţiunea se va executa 
în jurul datei de 6 august [stil nou], în legătură cu un atac al Co- 
mandamentului freniului [austro-ungar] pe valea Oituzului”. 


15 Este vorba de Heeresgruppe „Erzherzog Joseph”, constituit sub 
comanda general-colonelului Arhiduce Josef August de Austria din 
ziua de 2 decembrie 1916 (stil nou). Dislocat pe aliniamentul Carpaţilor 
Orientali, de la Vatra Dornei până la Ireşti, acest grup reprezenta, în 
vara lui 1917, a doua mare formaţiune militară a Puterilor Centrale 
pe frontul român, după Grupul de Armate comandat de feldmareşalul 
August von Mackensen, şi avea în compunere Armatele 7 şi 1 austro- 
ungare, precum şi Grupul Gerok, în total, 13 divizii de infanterie şi 
şapte divizii de cavalerie. Memoriile celui care avea să fie pentru o scur- 
tă vreme Regent al Ungariei, în august 1919, au apărut la Budapesta, 
în 1927, subtitlul A világháború, amilyennek én láttam (háborús emlehiratok ) 
(Primul Război Mondial, aşa cum l-am văzut eu). 

i* Arhivele Militare Române [AMR], fond Microfilme, rola P II. 
5.211, c. 8. 

15 Ibidem, c. 9. Asupra operației de apărare de la Oituz, vezi, pe 
larg, în monografia România în anii Primului Război Mondial, vol. 2, Bu- 
cureşti. 1987, p. 288-335. 

Aşadar, ca rezultat imediat al strălucite. ofensive a 
Armatei 2 române în sectorul cuprins între dealul Arşiţa 
Mocanului (4 km vest de Mănăstirea Caşin) şi satul Răcoa- 
sa inclusiv (pe valea Şuşiţei)'*, comandamentul inamic s-a 
văzut nevoit să-şi schimbe planul de operatii, deplasând 
mai spre nord direcţia principală a efortului său ofensiv, 
cu intenţia vizibilă de a tăia, într-o primă etapa, liniile de 
retragere ale trupelor române care penetraseră adânc în 
valea superioară a Şuşiței. 

Planul comandamentului Grupului de Armate 
Mackensen” avea să sufere, în săptămâna care a prece- 
dat Bătălia de la Mărăşeşti, mai multe modificări!”. Acestea 
s-au datorat, pe de o parte, evoluției concrete a situației 
operative şi posibilităților de a concentra pe noua bază de 
atac de la Focşani un număr considerabil de forţe şi mij- 
loace, iar, pe de altă parte, opozitiei grupului de generali 
germani din jurul lui von Morgen, al cărui Corp 1 rezervă 
constituia pivotul principalei lovituri proiectate; neîncre- 
zători în reuşita noii variante ofensive, aceştia considerau 


15 Până la 20 iulie/2 august, Armata 2 română făcuse prizonieri 
32 ofiteri şi 2 761 trupă (!), capturând patru tunuri de 120 mm, patru 
mortiere de 250 mm, un tun lung de 105 mm, 21 obuze de 105 mm, 
13 tunuri de câmp de 77 mm, patru tunuri AA, 18 mortiere de tranşee, 
27 mitraliere, patru aruncătoare de mine, patru proiectoare complete, 
trei secții de telegrafie, 2 500 arme, 84 chesoane muniții, două motoare 
pe benzină, o trăsură pentru gaze asfixiante, o foarte mare cantitate de 
proiectile de artilerie grea şi de câmp, cartuşe de mitraliere, bombe de 
tranşee, grenade de mână şi diferite alte materiale de luptă. Vezi AMR, 
fond Serviciul istoric , dosar nr. 48/1975 (Bătălia de la Mărăşeşti. Relaţiune 
oficială, p. 1). 

1 Cf. Generalul G.A. Dabija, Armata română în războiul mondial 
(1916-1918), vol. IV, Bucureşti, 1936, p. 337-343; vezi şi AMR, fond 
Micvrofilme, rola P II. 5.208, c. 361-363. 

că un atac frontal peste cursul Siretului, în adâncimea po- 
ziţiilor româno-ruse, rămânea acţiunea cea mai eficientă. 
În forma sa definitivă, comunicată la 21 iulie/3 au- 
gust, planul avea să preconizeze executarea unei mane- 
vre dublu învăluitoare în sudul Moldovei: în consecinţă, 
lovitura principală cu Armata 9 germană, care trebuia 
dată inițial în spațiul dintre Siret şi Prut (cu străpungerea 
apărării în sectorul Nămoloasa), a fost mutată în dreap- 
ta Siretului, urmând a fi dezvoltată pe directia generală 
Focşani, Mărăşeşti, Adjud; în acest scop, Corpul Morgen 
a primit misiunea de a ocupa aliniamentul Cosmeşti-Mă- 
răşeşti-Panciu şi de a realiza un cap de pod pe stânga Si- 
retului, în faţa oraşului Tecuci, pentru a ameninţa spatele 
Armatelor | română şi, respectiv, 4 rusă. În acelaşi timp, 
Grupul Gerok, împreună cu marile unități de la stânga 
Armatei 9 germane, trebuia să acționeze convergent, pe o 
a doua direcție ofensivă, adică în lungul văilor Oituzului şi 
Trotuşului, spre Oneşti, constituind cel de-al doilea braț al 
manevrei şi căzând înapoia Armatelor 4 rusă şi 2 română. 
În etapa finală, fructificând situaţia strategică favora-" 
bilă de pe frontul de Est, forţele germane şi austro-unga- 
re din sudul Moldovei urmau să realizeze joncţiunea cu 
Armatele 3 şi 7 austro-ungare din Bucovina, prinzând ca 
într-un cleşte forțele ruso-române, ulterior ofensiva dez- 
voltându-se spre est, sud-est, spre grânarul ucrainean”. 


!8 AMR, fond Microfilme, rola P II. 5.211, c. 10 (Comunicare a co- 
nandantului Grupului de Armate „Arhiducele Josef” către Armata 1 
austro-ungară). Vezi şi la George Alfons Protopopescu, Arta militară ro- 
mânească în primul război mondial (1916-1917), Cluj, 1973, p. 70-71. 

19 General Ludendorff, op.cit., p. 45; Felhnarschall Hindenburg, Aus 
meinem Leben (Ma vie), Paris, 1921, p. 264. Vezi şi la Colonel Ion Cupşa, 
Armata română în campaniile din anii 1916, 1917, Bucureşti, 1967, p. 232. 

Noul plan de operatii (modificat) al Puterilor Centrale 
pe frontul român releva importanţa specială pe care Co- 
mandamentul lor Suprem o dădea încheierii cu succes, în 
cel mai scurt timp, a operaţiilor în acest sector al teatru- 
lui de acțiuni militare răsăritean. Concentrând rapid atât 
de numeroase forțe şi mijloace de luptă, experimentate şi 
conduse de generali dintre cei mai valoroşi, comandamen- 
tul inamic îşi afirma limpede voinţa de a îngenunchia defi- 
nitiv rezistenţa armatei şi a poporului român, de a elimina, 
aşadar, România din ecuaţia războiului“. Prin aceasta, în 
contextul accelerate: dezagregări a Rusiei şi a armatei sale, 
se creau condiţii favorabile de lichidare a întregului front 
oriental, eliberându-se, totodată, importante divizii care, 
trimise de urgenţă pe celelalte fronturi, puteau contribui 
la obtinerca victoriei asupra Antantei, înainte de sosirea 
masivă a contingentelor nord-americane pe continent, 
preconizată abia pentru primăvara anului 1918. 

Implicatiile în plan economic, politic şi militar, în si- 
tuația realizării obiectivelor preconizate de Comandamen- 
tul Suprem al Puterilor Centrale, se anuntau a fi consi- 
derabile şi cu un impact serios asupra deznodământului 
conflictului mondial; se considera, în mod corect, că o vic- 
torie decisivă pe frontul din sudul Moldovei ar îi rezolvat 


2 Pentru concepţia Comandamentului Suprem şi operaţiile Pute- 
rilor Centrale din vara lui 1917, vezi şi monumentala monografie Der 
Weltkrieg 1914 bis 1918. Die militärischen Operationen zu Lande, vol. 13 
Die Kriegfiihrung im Sommer und Herbst 1917. Die Ereignisse auferhalb der 
Westfront bis November 1918, Berlin, 1942, care, totuşi, acordă doar un 
spaţiu redus pentru Luptele din România şi Carpaţi (cap. IV/C p.180-188), 
precum şi clasica monografie apărută sub egida Ministerului federal al 
Apărării şi Arhivelor Militare austriece (ed. Edmund Glaise-Horstenau), 
Österreich-Ungarns letzter Krieg 1914-1918, vol VI Das Kriegsjahr 1917, 
Wien, 1936, p. 373-382, pentru ansamblul evenimentelor p. 339-399. 

probleme majore, unele de o importanţă vitală: deschide- 
rea unei direcții strategice noi, având ca ţel final ocuparea 
regiunii sudice a fostului Imperiu Rus şi ieşirea pe litoralul 
nordic al Mării Negre, ar fi însemnat pasul hotărâtor spre 
încheierea operaţiilor pe frontul răsăritean; iar deținerea 
zonelor fertile ale Moldovei şi sudului Ucrainei ar fi soluti- 
onat, cel puțin parțial, necesităţile complexe ale aprovizio- 
năril cu produse agro-alimentare, a căror absenţă pe piaţa 
Imperiilor Centrale se făcuse deja simțită cu acuitate; în 
privinţa operațiilor militare de ansamblu, pe de altă par- 
te, s-ar fi creat condiţii extrem de favorabile pentru tra- 
ducerea în practică a principiului „libertăţi de acțiune”, 
prin redistribuirea forţelor adverse pe celelalte fronturi, 
cu precădere pe cel occidental, în vederea reluării, după 
cum am arătat, a unor operaţii ofensive de amploare îm- 
potriva Antantei. 

Marele Cartier General german considera, de altfel, 
atunci în 1917, că, pentru a angaja o acţiune decisivă îm- 
potriva Franţei, trebuia „în primul rând, să batem Rusia şi 
România”?.. 


x 


Evoluţia situaţiei de ansamblu pe frontul de Est a de- 
terminat, în acelaşi timp, Comandamentul româno-rus 
din Moldova să aducă modificări esențiale însuşi planului 
de campanie pentru vara anului 19172: s-a renunţat, ast- 


* Erich Ludendorff, Conduite de la guerre et politique, Paris, 1922, 
p- 117. 

?? Lt -colonel Alexandru loaniţiu, Războiul României (1916-1918), 
vol. II, Bucureşti [f.a.], p. 317-318; Generalul G.A. Dabija, op. cit., vol. 
IV, p. 345. Vezi principalele documente operative şi instrucțiuni ale 
Comandamentului român în vol. Marele Cartier General al armatei ro- 

fel, la proiectata ofensivă principală cu Armata | româ- 
nă din sectorul Nămoloasa, Armata 2 română urmând să 
treacă şi ea în apărare pe aliniamentul atins; obiectivul 
central devenea, în acest caz, menţinerea cu orice preţ a 
aliniamentului Carpaţii de Curbură-Siretul inferior-Dună- 
rea, în acest scop trecându-se la o nouă formă acţiunilor 
de luptă, şi anume apărarea strategică pe întregul front 
român. 

Pentru realizarea acesteia s-au luat măsuri care au vi- 
zat o amplă manevră de forțe şi mijloace, implicit execu- 
tarea unor rapide regrupări de dispozitive şi efective. Ast- 
fel, pentru a se putea bara un atac probabil al inamicului 
dinspre Bucovina, a fost constituită o puternică grupare 
de cinci corpuri de armată (trei de infanterie şi două de 
cavalerie), care să fie deplasată pe frontiera nordică ame- 
ninţată. Datorită faptului că o parte din unitățile sale com- 
ponente proveneau din Armata 4 rusă (Corpurile 7 şi 30 
armată), locul lor pe linia de contact cu forţele adverse din 
sudul Moldovei urma să fie luat, începând cu noaptea de 
23 iulie/5 august”, de trupe ale Armatei 1 române. 

Marele Cartier General român, având în vedere aceas- 
tă concentrare a unor forţe numeroase ale Puterilor Cen- 
trale în sectorul dinaintea Mărăşeştilor, a dispus ca înlocu- 
irea unităţilor ruseşti să se producă între localitățile Lieşti 
(inclusiv) şi Clpiceşti (inclusiv) de pe valea Siretului, cele 
două armate române urmând să alcătuiască ulterior un 
front defensiv continuu, capabil să reziste şocului ofensivei 


mâne. Documente 1916-1920 (responsabil de volum Lt.-colonel Eftimie 
Ardeleanu), Bucureşti, 1996, partea a III-a, passim. 

?3 Toate înlocuirile trebuiau să fie executate numai noaptea pentru 
a nu permite Comandamentului inamic să aprecieze cantitatea de forțe 
şi direcția exactă a manevrelor acestora. 

inamice. Totodată, Armata 6 rusă prelua o parte din fâ- 
şia de apărare deținută până atunci de Armata 1 română, 
extinzându-şi, în consecință, frontul spre dreapta până la 
exclusiv Lieşti”?. 

Măsurile de restructurare a dispozitivului ruso-român 
urmau să fie finalizate până la 28 iulie/10 august”. 


Analiza hotărârii şi a actiunilor Comandamentului ro- 
mân, întreprinse în perioada din ajunul marii bătălii de la 
Mărăşeşti, evidenţiază echilibrul şi realismul cu care aces- 
ta a judecat împrejurările, pe fondul preluării initiativei 
strategice de către Puterile Centrale pe frontul răsăritean. 
Obiectivele finale au avut la bază, în mod corect, o evalu- 
are judicioasă atât a propriilor forțe şi mijloace, a stării de 
spirit combative a trupelor române, inclusiv a celor ruse 
aliate, cât şi a capacităţi Grupului de Armate „Mackensen” 
de a executa un efort ofensiv prelungit. 

lar rezultatele obtinute în cele din urmă aveau să jus- 
tifice pe deplin concluzia pe care şeful Misiunii militare 
franceze, generalul Henri Mathias Berthelot, o prezentase - 
cu putin timp înainte superiorilor săi: „Pe liniile ruso-ro- 
mâne ale Siretului şi Dunării de Jos, armata română consti- 
tuie elementul cel mai sigur şi mai entuziast”. 


241 Marele Cartier General al armatei române. Documente 1916-1920, 
doc. 72, 75 şi 76. Vezi Ordinul de operaţii nr. 12 din 22 iulie/4 august 
1917 al Armatei 1 române, în Mărăşti, Mărăşeşti, Oituz. Documente militare 
(coord. Constantin Căzănişteanu), Bucureşti, 1977, p.192-193. 

2 Ibidem, doc. 77 (Ordinul de operaţii nr. 39 din 23 iulie/5 august 
1917 al Marelui Cartier General [MCG]. Biroul Operații adresat Arma- 
tei | şi Armatei 2 române); Lt.-colonel Alexandru Ioaniţiu, op. cit., vol. 
IT, p. 318. 

% Apud Michel Roussin, La Mission militaire française, vol. II, Lau- 
sanne, 1972, p. 138. În Raportul nr. 15 din 8/21 iunie 1917, generalul 

Realizarea dispozitivului operativ al forțelor Puterilor 
Centrale în vederea trecerii lor la ofensivă 


Pentru îndeplinirea misiunii încredințate, Armata 9, 
aflată din 28 ma'/10 iunie 1917 sub comanda generalului 
de infanterie Johannes von Eben”, a fost dispusă într-o 
fâşie cu o dezvoltare frontală de aproximativ 60 km, cu- 
prinsă între localitățile Suraia (cca. 15 km est de Focşani, 
10 km mai jos de vărsarea Putnei în Siret) şi Burca. 

În compunerea ei se aflau următoarele mari unităţi şi 
unități: Corpul 1 rezervă german (comandant: general- 


Berthelot motiva solicitarea sa de a se da tot sprijinul necesar recon- 
stituirii celor 15 divizii române prin faptul că „în acest moment armata 
română este cea mat bună forță a frontului oriental”, adăugând şi că „ea aici 
este singurul veritabil element ofensiv”. ANB, fond Microfilme Franta, rola 
176, c. 479. De altfel, şeful Misiunii franceze avea să precizeze condu- 
cerii de la Paris şi faptul că Regele, Premierul Brătianu şi generalul 
Presan sunt „decişi să rămână fideli până la capăt Aliaților”, în pofida 
existenţei unor opinii cerând evacuarea teritoriului naţional şi chiar 
pacea separată cu Puterile Centrale, pe fondul crizei profunde a aliatu- 
lui rus şi a stării incerte a forţelor sale armate, în plină dezorganizare. 
Ibidem, c. 489-492. 

21 Şefalstatului-major al Armatei 9 era desemnat, din 20 iunie 1917, 
locotenent-colonelul Walter Bronsart de Schellendorff. Vezi Geschichte 
des Deutschen Heeres ım Welthriege 1914-1918, Berlin, 1937, passini. 

* AMR, fond Microfilme, rola P II. 5.169, c. 482-499 (Armata 9 ger- 
mană, 15/28 iunie-1 5/28 iulie 1917). Pentru ansamblul acţiunilor marii 
unităţi, vezi Ibidem, fond 28 (Armata 9 germană). De asemenea, am utili- 
zat, printre altele, traducerea lucrării Erinnerungsblătter deutschen regimen- 
ter: Geschichte des Inf. Rgt. Printz Moritz von Anhahalt-Dessau (5. Pommersches) 
N 42 während des Krieges 1914-1918, publicată la Oldenburg, 1927, pri- 
vind războiul de poziţie dintre Putna şi Siret, AMR, fond Mcrofilme, rola 
P II. 5.212, f. 219-224. Unitatea a făcut parte din Brigada 86 infanterie 
rezervă/Divizia 216 germană (începând cu 16 iunie 1917). 

“9 Pentru realizarea unui raport de forțe favorabil în sectorul de 
rupere, Înaltul Comandament al Puterilor Centrale transferase pe 

locotenent Curt von Morgen, şef de stat-major: locotenent- 
colonel Erich Theodor Kunhardt von Schmidt), cu Divizi- 
ile 115 infanterie, 89 infanterie prusacă, 76 de rezervă şi 
216 infanterie saxonă, 12 infanterie bavareză, în eşalonul 
întâi, şi respectiv Detaşamentul landsturm Colonel Wehner 
(Divizia 303 infanterie) în eşalonul doi, în poziție de apă- 
rare; Corpul 18 rezervă german (comandant: general-lo- 
cotenent Karl Ritter von Wenninger, şef de stat-major: lo- 
cotenent-colonel von Pommer-Esche), format din Divizia 
62 infanterie austro-ungară, Grupul Gallwitz — Divizia 217 
infanterie germană (comandant: general-maior Kurt von 
Gallwitz), întărită cu Regimentele 29 vânători bavarez, 59 
infanterie şi 3 grenadieri, plus alte trei batalioane (Deta- 
şamentul Stange-Vogel);, rezerva inițială a Armatei 9 era 
alcătuită din Corpul Alpin, Diviziile 13 trăgători (Schützen) 
austro-ungară şi 212 infanterie saxonă; se va adăuga Gru- 
pul Schaer („Râmnic”), cu Divizule 109 infanterie germa- 
nă şi 92 infanterie austro-ungară. 

În total, împreună cu Comandamentul General nr. 52 
german (Armata de Dunăre, comandant: general de infan- 
terie Robert Kosch) — care, însă, nu va lua parte direct la 
Bătăha de la Mărăşeşti —, Armata 9 germană dispunea de 
următoarele forţe şi mijloace: 174 batalioane şi 16 esca- 
droane, 1 708 mitraliere, 460 aruncătoare de mine, 46 
aruncătoare de grenade, 92 tunuri de tranşee, 13 care de 
asalt, patru aruncătoare de flăcări, 403 tunuri de câmp, 
164 guri de foc grele, 134 tunuri antiaeriene, şase morti- 


frontul român din Moldova noi trupe de pe alte fronturi, astfel: de pe 
frontul italian, Diviziile 13 trăgători şi 62 infanterie austro-ungare, de 
pe frontul francez, comandamentul Corpului 18 rezervă german, fiind 
readus şi faimosul Corp Alpin de la Armata de Dunăre (Comandamen- 
tul 52 german), Diviziile 212 şi 115 infanterie germane. 

ere de 210 mm, trei escadrile de aviatie, 39 companii pio- 
nieri, o companie cicliști, 15 staţii TFF etc. 

Numai în sectorul de front situat la vest de Siret, co- 
mandamentul inamic avea la dispoziţie 102 batalioane şi 
zece escadroane, 1 135 mitraliere, 356 aruncătoare de 
mine, 59 tunuri de tranșee, două care de asalt, 224 tunuri 
de câmp, 122 guri de foc grele, 86 tunuri antiaeriene, şase 
mortiere de 210 mm, o escadrilă de aviație, 24 companii 
pionieri, o companie ciclişti, şase staţii TFF etc. 

Pentru realizarea primului obiectiv al misiunii ordo- 
nate, şi anume ruperea poziţiilor forţelor ruseşti între râul 
Siret şi munti şi crearea unui cap de pod spre Tecuci, pe 
malul estic al Siretului, Comandamentul german a adoptat 
următorul dispozitiv operativ, încredinţând rolul principal 
Corpului 1 rezervă: în linia întâi — de la râul Siret până 
la inclusiv Ivănceşti, calea ferată Focşani-Mărăşeşti, pe un 
front cu o dezvoltare de cca. 12 km — se aflau trei mari 
unităţi germane, de la stânga la dreapta, astfel: Divizia 
12 bavareză (comandant: general-maior baron Karl von 
Nagel zu Aichberg), Divizia 76 rezervă (comandant: ge- 
neral-locotenent Hugo Friedrich Wilhelm Estermann von 
Elster) şi Divizia 89 infanterie (comandant: general-maior 
Bruno Melms); în linia a doua se afla Divizia 216 infan- 
terie germană (comandant: general-maior Detlof Dietrich 
von Vett), dislocată înapoia Diviziei 12 bavareze. 

În rezerva Corpului Morgen era Divizia 115 infanterie 
germană (comandant: general-maior Alfred von Kleist), 
dispusă la nord-vest de Focşani (zona Câmpineasca-Pă- 
teşti); la flancul ei drept se găsea Detaşamentul Wehner, 
iar în continuare, la dreapta acestuia, până la Dunăre, Gru- 
pul „Râmnic” (comandant: general-maior Georg Schaer) 

şi Armata de Dunăre. În stânga Corpului Morgen, la vest de 
calea ferată, era dispus Corpul 18 rezervă german. 

În rezerva generală a armatei se aflau Divizia 212 
infanterie saxonă (comandant: general-maior Franz 
Franke), la Focşani, şi în curs deconcentrare în zona Plă- 
gineşti, fiind recent sosite, Corpul Alpin (comandant: ge- 
neral-locotenent Leo Sontag) şi Divizia 13 trăgători aus- 
tro-ungară (comandant: general-maior Franz Kalser Edler 
von Maasfeld). 

Din modul de constituire al dispozitivului operativ al 
Armatei 9 germane se poate observa clar ideea dominantă 
de ofensivă, majoritatea forţelor sale polarizând spre pri- 
mul eşalon. Acest lucru reiese şi mai evident dacă analizăm 
dispunerea în teren a rezervelor, care erau axate în adân- 
cime tot pe direcția loviturii principale. 


Gruparea forţelor aliate ruse şi române 
în ajunul Bătăliei de la Mărăşeşti 


În dimineaţa zilei de 24 iulie/6 august 1917, Armata 
4 rusă (comandant: general de corp de armată Aleksandr 
Franţevici Ragoza, şef de stat-major: Nikolai A. Monkevitz)“ 
se găsea în apărare pe malul de nord al râului Putna, în- 
tr-o regiune delimitată pe linia dinainte de localitățile Va- 
lea Sărei şi Bilieşti (pe Siret), trupele sale aşteptând să fie 
înlocuite de Armata 1 română, ale cărei unități mărşălu- 
iau accelerat de-a lungul malului stâng al Siretului, între 
Nămoloasa şi Movileni. Armata 4 rusă mai avea în contact 
direct cu inamicul doar Corpurile 8 şi 7 armată. 


30 AMR, fond Microfilme, rola P II. 5.169, c. 524-525,; Ibidem, rola 
P II. 5.208, c. 364. 

Astfel, Corpul 8 armată rus (comandant: general de 
divizie Andrei Gheorghievici Elcianinov), cu postul de co- 
mandă (PC) la Domnegşti, era dispus în sectorul Valea Să- 
rel-Sârbi, cu Divizia 15 infanterie (comandant: general de 
brigadă Godgard Godgardovia von Timrot), între satul 
Valea Sărei, nord Colacu şi pârâul Vidra; Divizia 14 infan- 
terie (comandant: general de divizie Vladimir Ivanovici 
Sokolov), de la flancul stâng al Diviziei 15 la nord de sa- 
tul Vidra, până la satul Voloşcani; Divizia 103 infanterie 
(comandant: general de brigadă Leonard-Carol Aleksee- 
vici Pogoski) ocupa malul nordic al Putnei, de la Voloşcani 
(exclusiv), în continuare Şerbeşti, Clpiceşti, până la Sârbi 
(inclusiv). În subordinea sa se mai aflau Divizia 3 trăgători 
Turkestan, iar, ca trupe neîndivizionate, două escadroane, 
ll baterii obuziere de 114,3 mm şi 29 tunuri de munte!!. 
Până la terminarea operaţiei de înlocuire a trupelor sale 
(toate în primul eşalon), Corpul 8 rus trebuia să se afle, din 
punct de vedere operativ, în subordinea Armatei 1 române. 

În continuare, până la Bilieşti, urma sectorul Corpu- 
lui 7 armată rus (comandant: general de divizie Nikolai 
Leontievici lunakov). Acesta avea în compunere: Divi- 
zia 13 infanterie (comandant: general de brigadă Dmitri 
Dmitrievici Djeneiev), care ocupa o fâşie cuprinsă între 
flancul stâng al Diviziei 103 şi satele Olăşeşti, Igeşti până la 
10 km (Putna Seacă) de pe drumul Focşani-Mărăşeşti; Di- 
vizia 34 infanterie (comandant: general de divizie Nikolai 
Petrovici Stremuhov), care urma linia cota 49, nord Balta 
Ratei, liziera de sud-vest Pădurea Neagră, satul Răduleşti 
până la vest de Movilenii de Jos (pe Siret). În plus, la dis- 


3! Ibidem, c. 524. 


BĂTĂLIA DE LA MARAŞEŞTI / 31 


poziția sa se mai aflau un escadron şi nouă baterii obuziere 
uşoare de 114,3 mm. Punctul de comandă al Corpului 7 
rus era instalat la Tecuci. 

În adâncimea dispozitivului operativ al Armatei 4 
ruse, în spatele Corpului 8, se mai găseau dislocate Di- 
vizia 71 infanterie rusă (comandant: general de brigadă 
Pavel Grigorievici Kanţerov) din Corpul 30 armată, pe va- 
lea Zăbrăuţului, în raionul Dumbrava-Satu Nou, şi Divi- 
zia de cavalerie ,„Zaamurskaia” (general Iakov Davidovici 
lozefovici*?), pe stânga Siretului, în raionul Poiana-Buciu- 
meni-Hinţeşti-Nicoreştii de Sus”. Amândouă erau desti- 
nate unei intervenții urgente în sprijinul Corpului 7, ale 
cărui unități participaseră la ofensiva de la Mărăşti. De al- 
tfel, comandamentele lor fuseseră deja anunţate că urmau 
să fie înlocuite cu trupe româneşti, pregătindu-se să se de- 
plaseze în direcția Roman. 

Vecinii Armatei 4 ruse erau: la dreapta, Divizia 3 in- 
fanterie din Armata 2 română, iar la stanga, Divizia l ca- 
valerie din Armata l română. 


În total, marea unitate rusă dispunea pe linia de luptă 
de următoarele forțe şi mijloace: şapte divizii, dintre care 
cinci pe front şi două (una de infanterie şi una de cavale- 
rie) în rezervă, cu un efectiv de circa 83 000 militari (2 361 
ofiţeri), adică 84 batalioane şi 32 escadroane, cu 763 mi- 


*2 Acesta îl înlocuise recent la comanda marii unităţi pe generalul 
baron Carl Gustaf Emil Mannerheim. 

* AMR, fond Marele Cartier General [MCG]. Sectia Operații, dosar 
nr. 17/1917, f. 59-61. Vezi şi la Generalul G.A. Dabija, op.cit., vol. IV, 
p. 366. Divizia dispunea de 28 escadroane cu 16 mitraliere şi 12 tunuri 
de câmp, cu efective de 135 ofiţeri, 2 050 baionete şi 1 465 săbii. AMR, 
fond Mrcrofilme, rola P 11. 5.169, c. 525. 

traliere, 78 baterii (din care nouă de artilerie grea), cu 375 
tunuri şi obuziere:*. 

Armata 4 rusă se găsea de mai mult timp în apărare şi 
executase unele lucrări de amenajare genistică a terenului. 
Potrivit concepției din acel timp, marile unităţi tactice din 
contactul nemijlocit cu inamicul organizaseră o primă po- 
zitie formată din două tranşee continue situate la aproxi- 
mativ 150-200 metri una de alta. Mai în spate, la circa 600- 
700 metri, se afla poziţia rezervelor de regiment, formată, 
de regulă, din lucrări de amenajare genistică mai sumare 
(de cele mai multe ori, o tranşee discontinuă). În ceea ce 
priveşte rezervele de brigadă şi divizie, acestea organizau 
în raioanele de dispunere o a treia poziție, care, de fapt, 
era mai mult jalonată prin porțiuni de tranşee discontinue. 

Punctele de comandă ale subunităţilor şi unităților 
erau insuficient pregătite, iar unele puncte de comandă 
ale marilor unităţi se găseau la distanţe apreciabile de for- 
tele luptătoare. 

În faţa limitei dinaintea apărării, trupele ruse constru- 
iseră baraje de sârmă ghimpată, aproape continue, dar 
lipsite de adâncime, fiind dispuse doar pe două-trei linii; 
lipseau, de asemenea, aproape complet, barajele de tipul 
abatizelor, ca şi sectoarele de teren prevăzute cu materiale 
explozive etc. Lucrările de amenajare genistică organizate 
de Armata 4 rusă erau cu totul sumare şi nu asigurau sta- 
bilitatea necesară apărării, menită să reziste şocului unei 
puternice lovituri ofensive a inamicului. 


34 În total însă, forțele Armatei 4 ruse, după date tot din arhivele 
noastre, însumau: 112 batalioane, 134 escadroane, 935 mitraliere, 494 
guri de foc, având ca efective 3 207 ofițeri, 91 666 baionete şi 12 537 
săbii. AMR, fond Mrcrofilme, rola P II. 5.169, c. 525. 

Flancurile fâşie: de apărare a Armatei 4 ruse, largă de 
aproximativ 47 km, se sprijineau, totuşi, pe obstacole tari: 
flancul drept, pe înălumile Subcarpaților Vrancei, în chiar 
intrarea dinspre est a trecătorii Tichiriş, Ojdula (zonă în 
care înălțimile împădurite au altitudini între 780-850 m), 
iar cel stâng, pe malul râului Siret, care domina categoric 
malul opus şi permitea executarea focului de artilerie în 
foarte bune condiţii. 

Momentul declanşării atacului Armatei 9 germane 
avea să găsească unităţile şi marile unităţi ruseşti din zona 
de contact tocmai în toiul pregătirilor pentru a preda po- 
zitiile pe care se găseau dislocate. Legăturile prin fir func- 
tionau doar partial, unele linii de cablu fiind deja strânse; 
sistemul de foc, în special al artileriei, era şi el doar în par- 
te în stare operativă, baterule fiind pregătite pentru depla- 
sare; observatoarele functionau şi ele cu forţe reduse etc. 

În ceea ce priveşte Armata 1 română (comandant: ge- 
neral de divizie Constantin Christescu””, şef de stai-major: 


3 Constantin Christescu (1866-1923). Absolvent al Şcolii de Ofi- 
teri din Bucureşti (1885), al Şcolii Politehnice din Paris (1890), al Şcolii 
de Aplicaţie de Artilerie şi Geniu de la Fontainebleau (1892) şi al Şcolii 
Superioare de Război din Paris (1894); căpitan (1894), colonel (1908), 
general de brigadă (1914), fusese avansat la gradul de general de di- 
vizie la începutul anului 1917. Încă din tinereţe îndeplinise funcţii în 
Marele Stat Major (1900-1907); între 1912 şi 1916, subşef al MStM şi 
şef al Secţiei III Operații. În campania din 1916 fusese şef de stat-major 
al Armatelor 2 şi 3, apoi al Grupului de Armate „Sud” (august-septem- 
brie); comandant al Grupului Apărării Dunării (septembrie-noiembrie) 
şi al Armatei de Nord (noiembrie-decembrie). Subşefal Marelui Cartier 
General (din ian. 1917), iar din mai, acelaşi an, comandant al Armatei 1 
române, a jucat un rol excepţional în procesul de reorganizare a forțe- 
lor militare naționale şi în pregătirea marilor confruntări din vară de la 
„porţile” Moldovei. Asupra personalităţii remarcabile a comandantului 
Armatei 1, vezi recenta contribuţie a lui Adrian Stroea, Marin Ghinoiu, 

general de brigadă Iacob Zadik“), aceasta executase în 
noaptea de 23 spre 24 iulie (5 spre 6 august — stil nou) 
prima etapă pentru schimbarea pe front a unităţilor Cor- 
pului 7 armată rus, în sectorul Lieşti (exclusiv), pe Siret, 
Chpiceşti (inclusiv), pe Putna, având misiunea de a men- 
tine cu orice preţ pozițiile ocupate până atunci de trupele 
ruse”, În compunerea ei intrau cinci divizii de infante- 
rie — 5, 9, 10, 13 şi 14, Divizia 2 cavalerie, Brigada 1 că- 
lăraşi, Brigăzile 1 (comandant: colonelul Brown Arion) şi 
6 roşiori (comandant: colonel Cleante Davidoglu), amân- 
două, însă, pedestre, Grupul de artilerie grea (coman- 
dant: locotenent-colonel Gheorghe Jitianu) cu trei regi- 
mente (36 baterii tunuri de 105 mm, 120 mm, 150 mm, 
152,4 mm şi 155 mm şi obuziere de 121,9 mm, 150 mm, 
152,4 mm şi 120 mm, în total 166 piese)", Grupul 2 ae- 


Generalul Constantin Christescu: seniorul artileriei române moderne, Bucu- 
reşti, 2016; vezi şi la Alexandru Oşca, Florica Dobre, Un erou nedreptăţit: 
generalul Constantin Chnstescu, în vol. România şi Primul Război Mondial 
(coord. Gheorghe Buzatu, Valeriu Florin Dobrinescu, Horia Dumitres- 
cu), Focşani, 1998; p. 170-179. 

% Iacob Zadik (1867-1970). Absolvent al Şcolii de Ofiţeri (1888), al 
Şcolii de Aplicaţie de Artilerie şi Geniu (1890) şi al Şcolii Superioare de 
Război din Bucureşti (1898); căpitan (1896), colonel (1914), promovat 
general de brigadă în 1917. În campania din 1916, îndeplinise funcţia 
de şef de stat-major al Armatei de Nord (până la 5 decembrie), fiind un 
apropiat colaborator al generalului Constantin Presan; apoi, în aceeaşi 
funcție la Armata 1, jucase un rol remarcabil în refacerea şi reorganiza- 
rea acesteia, bucurându-se acum şi de încrederea deosebită a generalu- 
lui Constantin Christescu. 

37 AMR, fond Marele Cartier General [MCG]. Secția Operații, dosar nr. 
17/1917, f. 76 (Ordin de operaţii al MCG din 23 iulie/5 august 1917). 
În respectivul ordin se specifica intrarea Corpului 7 armată rus şi a Di- 
viziei de cavalerie „Zaamurskaia” sub ordinele temporare ale Armatei 1 
române, urmând să apere sectorul Clipiceşti-Valea Sărei. 

*% Pentru organizarea şi activitatea artileriei grele, în general a ar- 
tileriei, vezi Jurnalul de operațtuni al Comandamentului Armatei 1, Inspec- 


BĂTĂLIA DE LA MĂRĂŞEŞTI / 35 


ronautic (comandant: maior de aviație Andrei Popovici), 
cu cinci escadrile” (34 avioane), plus artilerie antiaeriană 
(şapte piese) şi de tranşee (zece baterii de mortiere de 58 
mm, repartizate la Diviziile 9 şi 14), trupe speciale de ge- 
niu (două batalioane de pionieri, patru companii ponto- 
nieri de râuri şi una de fluvii, un batalion tracţiune auto- 
mobilă, trei companii şi o secţie telegrafie, patru posturi 
TFF), ca şi numeroase subunități de asigurare materială 
(coloane transport muniție, coloane transport alimente şi 
furaje, formaţiuni medicale şi pentru asigurare veterina- 
ră, brutării etc.). Toate aceste elemente se aflau în proces 


toratul Artilerie:, AMR, fond Armata 1, dosar 325/1917, f. 1-34. Artileria 
grea era astfel dislocată: în dreapta (sectorul Diviziei 9) trei baterii de 
150 mm la vest de Şerbăneşti, două baterii de 152,4 mm, la sud-vest de 
aceeaşi localitate, iar înspre sud-vest şi sud alte trei baterii de 120 mm; 
în centru (sectorul Corpului 3 armată şi stânga Diviziei 9, la Năneşti) 
erau dispuse două baterii de 150 mm în pădurea de la Hanu Conachi, 
una de 155 mm şi una de 150 mm la Fundeni, în timp ce în sectorul 
Diviziei 14 se aflau trei baterii de 120 mm la Gârleşti-Moldoveni şi alte 
trei de 120 mm în satul Năimoloasa; în stânga (între Corbeanca şi Că- 
prioara, susținând şi acțiunile din sectoarele Corpurilor 4 şi 47 ruse), - 
erau amplasate trei baterii de 120 num şi cinci de 105 num. În fine, 
fusese alcătuită şi o grupare de distrugere din trei baterii obuziere de 
120 mm (satul Fundeni), două baterii de obuziere de 152,4 mm la Balta 
Soare şi trei baterii de 121,9 nun (ruseşti) la Putul lui Iancu. AMR, fond 
Microfilme, rola P I1. 5.211. c. 736. 

3% E vorba de Escadrilele de recunoaştere şi bombardament uşor 
7 şi 9 „Farman” (cu câte opt aparate fiecare), de cele două Escadrile 
de vânătoare, 3 şi 11 „Nieuport” (cu câte şapte aparate), şi respectiv 
Escadrila de recunoaştere independentă „Caudron”, cu patru avioane. 
La acestea se vor adăuga: o escadrilă de recunoaştere şi bombardament 
uşor F4, una de bombardament „Breguet-Michelin 8” şi cinci companii 
aerostație dotate cu baloane captive de tip „Cagquot”. Vezi la Valeriu 
Avram, Aeronautica română în Războiul de Întregire Nahonală (1916-1919), 
Bucureşti, 2012,p. 268. 

terie (Regimentele 35 şi 36), Brigada 9 artilerie (Regimen- 
tul 13 artilerie, cu nouă baterii de 75 mm, şi Regimentul 
18 obuziere, cu cinci baterii, din care una de mortiere de 
tranşee de 58 mm). I s-au mai ataşat alte patru baterii de 
mortiere de tranşee. În total: 14 batalioane cu 112 mitrali- 
ere, două escadroane şi 19 baterii (98 piese, incluzând şi o 
baterie de 53 mm), plus serviciile. 

Divizia 14 infanterie (comandant: general de briga- 
da Grigore Bunescu, şef de stat-major: locotenent-colonel 
Gheorghe Florescu) era dispusă în linia a doua, cu Briga- 
da 27 (Regimentele 68/77 şi 53/65) în zona Umbrăreşti- 
Tămăşeni-Siliştea, iar cu Brigada 28 (Regimentele 55/67 
şi 54/56) în zona Griviţa-Odaia-Călmăţui. Divizia mai dis- 
punea de două escadroane de cavalerie, Brigada 14 arti- 
lerie (Regimentul 24 artilerie, cu nouă baterii de 75 mm, 
şi Regimentul 29/4 obuziere, cu patru baterii), o baterie 
mortiere de tranşee de 58 mm; îi mai erau ataşate cele şase 
baterii de 75 mm din Regimentul 7 artilerie (Divizia 5), ca 
şi patru baterii mortiere de tranşee (a câte opt piese). În 
total: 12 batalioane cu 96 mitraliere, două escadroane şi 
25 de baterii (124 piese, incluzând şi o baterie de 53 mm), 
plus servicule. 

Divizia 13 infanterie (comandant: general de briga- 
dă loan Popescu, şef de stat-major: colonel Constantin 
Dragu) avea Brigada 25 (Regimentele 50/64 şi 51/52) în 
zona Matca şi Brigada 26 (Regimentele 47/72 şi 48/49), cu 
o mică parte a artileriei, la Mânjina (Costache Negri), în 
timp ce majoritatea bateriilor rămăseseră pe vechile poziții 
de la Nămoloasa, nefiind încă schimbate de ruşi (mişcarea 
trebuia să se producă în noaptea următoare). În organi- 
ca marii unități mai intrau: două escadroane de cavalerie, 

terie (Regimentele 35 şi 36), Brigada 9 artilerie (Regimen- 
tul 13 artilerie, cu nouă baterii de 75 mm, şi Regimentul 
18 obuziere, cu cinci baterii, din care una de mortiere de 
tranşee de 58 mm). I s-au mai ataşat alte patru baterii de 
mortiere de tranşee. În total: 14 batalioane cu 112 mitrali- 
ere, două escadroane şi 19 baterii (98 piese, incluzând şi o 
baterie de 53 mm), plus serviciile. 

Divizia 14 infanterie (comandant: general de briga- 
da Grigore Bunescu, şef de stat-major: locotenent-colonel 
Gheorghe Florescu) era dispusă în linia a doua, cu Briga- 
da 27 (Regimentele 68/77 şi 53/65) în zona Umbrăregşti- 
Tămăşeni-Siliştea, iar cu Brigada 28 (Regimentele 55/67 
şi 54/56) în zona Griviţa-Odaia-Călmăţui. Divizia mai dis- 
punea de două escadroane de cavalerie, Brigada 14 arti- 
lerie (Regimentul 24 artilerie, cu nouă baterii de 75 mm, 
şi Regimentul 29/4 obuziere, cu patru baterii), o baterie 
mortiere de tranşee de 58 mm; îi mai erau ataşate cele şase 
baterii de 75 mm din Regimentul 7 artilerie (Divizia 5), ca 
şi patru baterii mortiere de tranşee (a câte opt piese). În 
total: 12 batalioane cu 96 mitraliere, două escadroane şi 
25 de baterii (124 piese, incluzând şi o baterie de 53 mm), 
plus serviciile. 

Divizia 13 infanterie (comandant: general de briga- 
dă loan Popescu, şef de stat-major: colonel Constantin 
Dragu) avea Brigada 25 (Regimentele 50/64 şi 51/52) în 
zona Matca şi Brigada 26 (Regimentele 47/72 şi 48/49), cu 
o mică parte a artileriei, la Mânjina (Costache Negri), în 
timp ce majoritatea bateriilor rămăseseră pe vechile poziţii 
de la Nămoloasa, nefiind încă schimbate de ruşi (mişcarea 
trebuia să se producă în noaptea următoare). În organi- 
ca marii unităţi mai intrau: două escadroane de cavalerie, 

Brigada 13 artilerie (Regimentul 23 artilerie, cu nouă ba- 
terii de 75 mm, şi Regimentul 28/3 obuziere, cu patru ba- 
terii); alte trei baterii de 75 mm din Regimentul 7 artilerie/ 
Divizia 5 îi fuseseră recent ataşate. În total: 12 batalioane 
cu 96 mitraliere, două escadroane şi 17 baterii (72 piese, 
incluzând şi o baterie de 53 mm), plus servicule. 

Divizia 10 infanterie (comandant: general de briga- 
dă Henri Cihoski, şef de stat-major: locotenent-colonel 
Arthur Grigorescu) se afla în curs de deplasare spre ra- 
ionul de concentrare Nicorești. În compunerea ei intrau: 
Regimentul 10 vânători, Brigăzile 19 (Regimentele 23 şi 
39) şi 20 infanterie (Regimentele 33 şi 38), Brigada 10 ar- 
ulerie (Regimentele 3 artilerie şi 20 obuziere), Batalionul 
10 pionieri, un detaşament de jandarmi pedeştri şi unul 
de jandarmi rurali, Regimentul | marş, plus serviciile. 

Divizia 2 cavalerie (comandant: general de brigadă 
adjutant Paul Greceanu, şef de stat-major: locotenent-co- 
lonel Nicolae Rădescu), întărită cu Reg.n:entul 9 infante- 
rie şi trei baterii din Regimentul 7 artilerie/Divizia 5, apăra 
sectorul dintre Movileni şi Lieştu, la est de râul Siret. Ea era 
formată din: Compania 2 ciclişti, Regimentul 2 cavalerie 
pe jos (şase escadroane), Brigăzile 4 (Regimentele 6 şi 11) 
şi 5 roşiori (Regimentele 2 şi 7), plus Divizionul 2 artilerie 
călăreaţă. În total: 16 escadroane călări, şase escadroane 
pedestre, o companie ciclişti şi trei baterii de 75 mm (12 
piese), plus serviciile. 

Brigada 1 călăraşi (comandant colonel adjutant Ioan 
Florescu) se afla cu toate cele opt escadroane la Cudalbi. 

Brigada 1 grăniceri (comandant: colonel Gheorghe 
Cantacuzino) era dislocată la Negrilești; împreună cu arti- 
leria grea, aeronautica şi roşioru, se afla la dispoziţia Ma- 

relui Cartier General român”. În compunerea el, intrau 
Regimentele 1 şi 2 (şase batalioane cu 48 mitraliere) şi o 
baterie de 53 mm (opt piese). 

Cele patru mari unităţi de infanterie aflate în faza de 
concentrare, unele numai cu o parte a artileriei, se sub- 
ordonau operativ astfel: Diviziile 5 şi 9 comandamentu- 
lui Corpului 6 armată“ (comandant: general de divi- 
zie Eremia Teofil Grigorescu, şef de stat-major: colonel 
Nicolae Samsonovici), iar Diviziile 13 şi 14 comandamen- 
tului Corpului 3 armată (comandant: general de divizie 
Constantin Iancovescu, şef de stat-major: colonel Dumitru 
Gherculescu). În schimb, Divizia 2 cavalerie, Brigada 1 că- 
lăraşi, Divizia 10 infanterie (aceasta, în cursul regrupării, 
va trece la dispoziția eşalonului superior), precum şi alte 
unități şi subunități aparte erau trecute în subordinea ne- 
mijlocită a comandamentului armatei. 

În concluzie, în ajunul marii confruntări de la Mără- 
şeşti, cele mai apropiate forţe ale Armatei | române, față 
de noua fâşie de apărare în care urmau să intre în luptă 
(30 km lărgime şi 20 km adâncime), se găseau răspândite în 
zona Tecuci, unde fusese fixat şi punctul de comandă al ge- 
neralului Christescu. De menţionat şi faptul că la 7/20 iulie 
fusese stabilit un punct de comandă înaintat, la Călmățui. 

În total, Armata 1 română va dispune de următoarele 
forţe şi mijloace de luptă: 78 batalioane, 58 escadroane (22 


4 Lt.-colonel Alexandru Ioaniţiu, op.cit., p. 320-321; cf. MMO, doc. 
98. 

+ Corpului 6 armată român i se subordona şi Divizia 80 rusă (Re- 
gimentele 317, 318, 319 şi 320 infanterie, fiecare a câte patru batalioa- 
ne, cu 77 mitraliere şi 36 tunuri de 76,2 mm, plus servicii. Vezi şi Ordi- 
nul de operatii nr. 14 al Armatei l adresat generalului Eremia Grigorescu 
la 24 iulie, ora 9.00 (AMR, fond Armata 1, dosar 197/1917. f. 120). 

pedestre), 114 baterii (din care 36 de artilerie grea, şapte 
de 53 mm, patru de mortiere de tranşee), opt batalioane 
pionieri, 52 avioane etc. În aceeaşi zi de 24 iulie/6 august 
1917, efectivele sale erau următoarele*': 


FORȚE OPERATIVE 


Cate- Dis- Nedis- 
goria | ponibil | ponibil 


În ajunul marii bătălii, starea de spirit a trupelor ro- 
mâne, după cum reiese şi din rapoartele Misiunii militare 
franceze, era excelentă: „Succesele Armatei 2 — sublinia însuşi 
generalul Berthelot — au ridicat moralul şi au arătat [...] că 
neamtul poate fi învins. Ele [trupele române — n.n.] îşi apără 
propriul teritoriu şi nu ne putem îndoi că se vor bate foarte bine”**. 

O impresie asemănătoare o întâlnim exprimată şi de 
generalul Nikolai A. Monkevitz, şeful de stat-major al Ar- 
matei 4 ruse: „Un măreț avânt combativ însuflețea armata reîn- 
viată şi consolidată [a României]; ofiterii şi soldatii aşteptau cu 


2 AMR, fond Armata 1, dosar 209/1917, f. 97. Inclusiv etapele, 
efectivele Armatei 1 române se ridicau la: 4 097 ofițeri (3 430 coniba- 
tanți), 152 172 trupă (130 823 combatanți). Cf. Ibidem, fond Mrcrofilme, 
rola P II. 5.208, c. 365. 

4 ANB, fond Microfilme Franţa, rola 176, c. 523-524. 

nerăbdare bătălia pentru a răzbuna eșecurile [...] din 1916 şi a 
elibera teritoriul invadat”*. 


Între factorii care au contribuit la crearea acestei at- 
mosfere generatoare de înalte fapte de arme nu trebuie să 
uităm reformele preconizate de guvernul de la Iaşi în le- 
gătură cu împroprietărirea ţăranilor la sfârşitul războiului, 
prioritatea acordându-se tocmai celor care luptau pentru 
eliberarea tării, şi cu privire la introducerea votului uni- 
versal. Cele două proiecte de reformă — agrară şi electorală 
— fuseseră de curând votate, cu o majoritate confortabilă, 
de către Adunarea Deputaţilor, la 14/27 iunie, şi respectiv 
de Senatul României, la 20 iunie/3 iulie, consfintind victo- 
ria liniei politice a lui Ion I.C. Brătianu“. 

Aşa cum reiese din numeroase mărturii din epocă, 
efectul pe care îl avusese anunţarea lor în rândul comba- 
tantilor, al soldaţilor-țărani în primul rând, cei care con- 
stituiau marea majoritatea a armatei de operaţii, fusese 
deosebit. Speranţa că vor fi, ei şi urmaşii lor, stăpâni pe o 
bucată din pământul tării pe care atunci o apărau — spe- 
ranţă întărită prin glasul Regelui Ferdinand, prezent atât 
de des, în acele împrejurări, în mijlocul trupelor — le hră- 
nea şi le întărea vointa de a rezista cu orice preţ şi de a-i 
învinge pe puternicii lor adversari”. 


1 Général Nicolas de Monkâvitz, La décomposition de l'armée russe: 
mémoires d'un général russe, Paris, 1919, p. 75. 

*% România în anii Primului Război Mondial, vol. 2, p . 27; vezi, pe 
larg, în Istoria Parlamentului şi a vieții parlamentare din România până 
la 1918, Bucureşti, 1983, p. 454-465; cf. Anastasie Iordache, Zon I.C. 
Brătianu, Bucureşti, 1994, p. 345-354. 

“N. Iorga, Istoria Românilor, vol. 10, Întregitorii, Bucureşti, 1939, 
p. 383-384; loan Scurtu, Regele Ferdinand (1914-1927). Activitatea politi- 

Cu referire la acest aspect, într-un „Buletin informa- 
tiv” al Statului Major al armatei franceze se aprecia că re- 
spectivele măsuri ale guvernului Brătianu ajutaseră mult 
la „menţinerea echilibrului moral al românilor”. 

De altfel, educația patriotică întreprinsă sistematic şi 
cu multă grijă la toate nivelurile, munca devotată şi apro- 
pierea realizată de ofiteri fată de ostaşii lor, solidaritatea 
născută în faţa atâtor suferințe şi primejdii, alături de an- 
gajamentele asumate de factorii politici conducători ai tă- 
ril, au reuşit să combată într-un mod decisiv propaganda 
defetistă desfăşurată de grupurile de agitatori bolşevici 
care începuseră să cutrelere frontul, mai ales în zonele si- 
tuate în imediata apropiere a primelor linii, ale căror acti- 
uni erau uneori încurajate pe diverse căi chiar de inamic. 
Aşa se şi explică faptul — de-a dreptul miraculos pentru 
unii observatori ai evenimentelor — că armata română, în 
întregime, nu numai că va rămâne pe poziții, dar va da 
nenumărate probe de vitejie exemplară, în timp ce, tot 
mai frecvent, trupele ruseşti aveau să părăsească frontul, 
în debandadă, împuşcându-şi fără judecată chiar ofițerii 
care încercau să le reţină pentru a continua lupta. 

Din 10/23 iunie, în temeiul ordinelor primite din par- 
tea Marelui Cartier General, marile unităti şi unităţile Ar- 
matei | române au intrat în perioada operativă, începând 
mişcările de concentrare în vederea executării misiunilor 
trasate de comandantul ei, în paralel cu acțiuni de recu- 
noaştere a terenului din dreapta Siretului şi de apropiere 
de zonele de contact cu inamicul. 


că, Bucureşti [f.a.], p. 40-42. Vezi şi recenta monografie a profesorului 
Ioan Scurtu, Ferdinand I, Bucureşti, 2016, passim. 
48 ANB, fond Microfilme Franţa, rola 81, c. 412. 

La 10/23 iulie, generalul Christescu adresa ofiţerilor 
săi un mobilizator Ordin de zi în care îşi exprima „desăvâr- 
sita [...] încredere în apropiata noastră izbândă, ca şi în victoria 
finală, care ne va duce la realizarea visului de aur al neamului 
— întregirea lui pentru totdeauna; vreau — se afirma răspicat în 
continuare — ca această încredere să fie destul de tare şi tot atât 
de adânc înrădăcinată în inima fiecăruia dintre noi. [...] Cer de 
la toti, ca de la fiecare, să vă apropiați de soldati, să vă uniti ini- 
mile cu ale lor [...], să vă întăriti şi împreună să vă înăltați pentru 
a răspunde, îmbărbătați cum se cuvine, la suprema chemare: a 
celor vii, de salvat, a celor morti, de răzbunat”. 


Armata | română se învecina la flancul stâng cu Ar- 
mata 6 rusă” (comandant: general de infanterie Afanasi 
Andreevici Ţurikov), dispusă iniţial între localităţile Lieşti 
şi Bilieşti, care acum îşi prelungea frontul până la Dună- 
re, lar la dreapta, cu trupe din Armata 4 rusă, aflate în 
apărare, după cum am arătat, pe malul de nord al râului 
Putna. Evoluţia evenimentelor avea să ducă însă la situaţia 
ca trupele celor două armate (4 rusă şi 1 română) să lupte, 
iniţial, în aceeaşi fâşie de apărare. 

O analiză a raportului de forţe în plan operativ în- 
tre cele două grupări de forțe beligerante, adică Armata 9 
germană, pe de o parte, şi Armatele 4 rusă şi 1 română, pe 
de altă parte, ne conduce la următoarele concluzii: 

° față de Armata 4 rusă, capacitatea Armatei 9 germa- 
ne, în sectorul său ofensiv, se prezenta astfel: 


9 Mărăşti, Mărăşeşti, Oituz, doc. 46. 

* Aceasta era compusă din Corpurile de armată 4, 47 şi 4 siberian, 
Divizia 124 infanterie şi Corpul 6 cavalerie, având în rezervă Corpul 29 
armată, iar, în Basarabia, Grupul Dunării. Pe larg, vezi în AMR, fond 
Microfilme, rola P II. 5.211, c. 734-736; Ibidem, c. 527. 

Forte Armata Armata Raport 
şi mijloace 9 germană 4 rusă de forțe 
C 


Batalioane 


Escadroane 


Baterii 
de artilerie 


e în ce priveşte raportul de forţe dintre Armata 9 ger- 
mană şi Armata | română acesta era următorul: 


Forțe Armata Armata Raport 


şi mijloace 9 germană l română de forțe 


Escadroane 


Baterii 
de artilerie 


e faţă de trupele ruse şi române care, practic, aveau să 
lupte în aceeaşi fâşie, înlocuirea prevăzută realizându-se 
doar la nivel tactic şi numai pe unele direcții, raportul de 
forțe angajate era următorul: 


Forte 
şi mijloace a Armata | | Armata 4 
română rusă 
Batalioane 102 78 


Total 
forte 


aliate 

Escadroane 


Baterii de 


artilerie 


Analiza corectă a raportului de forțe între cele două 
tabere beligerante evidențiază o uşoară şi aparentă superi- 
oritate în efective a apărării, diminuată, însă, în mod con- 
siderabil, de faptul că, în realitate, în timpul desfăşurării 
operaţiei, concomitent cu intrarea treptată în dispozitiv a 
diviziilor române, se va produce şi scoaterea pe rând a ce- 
lei mai mari părti a trupelor ruse. Situatie pe care Coman- 
damentul Puterilor Centrale va încerca să o exploateze 
prin concentrarea în sectorul de rupere, după cum avea 
să semnaleze şi aviația română, a unor cantități de forţe şi 
mijloace de-a dreptul zdrobitoare, în vederea asigurării în 
tmp scurt a succesului. 


Caracteristicile terenului de luptă. 
Structura defensivei române 


Spaţiul în care s-a desfăşurat cea mai însemnată bătălie 
de pe frontul român din Primul Război Mondial prezenta 
o serie de particularități care au influenţat substanțial dez- 
voltarea operaţiilor militare. 

Din punct de vedere geografico-militar, Bătălia de la 
Mărăşeşti a fost angajată spre limita nordică a „Porții Foc- 
şanilor”, marcată de o linie ce uneşte localităule Panciu şi 
Stoicani, cu o extindere spre vest, incluzând spre finalul 
operație de apărare, atunci când ofensiva Armatei 9 ger- 
mane avea să fie oprită, chiar depresiunea Vrancei. Partea 

centrală şi limita estică a zonei acţiunilor de luptă era for- 
mată din câmpie (sectoarele de câmpie ale Râmnicului, 
Siretului inferior şi Tecuciului şi glacisurile Râmnicului, 
Odobeştilor şi Trotuşurilor), cu înăltimi cuprinse între 17 şi 
aproximativ 80 metri. Şesul este aici de factură joasă, fund 
străbătut de la nord-vest spre sud-est de cursul inferior al 
râului Siret. Din valea acestuia înspre vest, în întregul raion 
în care avea să se desfăşoare confruntarea armată, terenul 
creşte hipsometric, fiind „marcat” de o bordură deluroasă 
formată din înălumi, precum: dealul Căpăţânei (694 m), 
dealul Deleanu, Măgura Odobeşulor (996 m), piemontul 
Zăbrăuţului, vârfurile Răchitaşu (867 m) şi Căiuţu (960 m). 
Urmează apoi depresiunea Vrancei, dincolo de care se pro- 
filează culmile muntilor Vrancei (munţii Sboina Neagră, cu 
vârfurile Coza — 1 629 m şi Sboina Frumoasă — 1 657 m, cul- 
mea Lăcăuţui — 1 777 m, muntii Furu, cu vârful Furu Mare 
— | 415 m)“. 

Mutarea loviturii principale a Armai 9 germane în 
dreapta Siretului va avea repercusiuni importante, mai 
ales asupra dezvoltării ofensivei în adâncime, când for- 
tele sale au întâlnit obstacole desemnate de culmile Pie- 
tricica, Berzunţi — cu vârful Măgura (984 m), apoi munţii 
Nemira, cu înălțimi de peste 1 640 metri, ceea ce va duce 
în fapt la „împotmolirea” lor în zone muntoase greu ac- 
cesibile. 


5i Colonel (r.) Mihai Cucu, Factorul geografic în acțiunile militare. Sec- 
vente din istoria militară românească, Bucureşti, 1981, p. 248-249; vezi şi 
Dimitrie Rolla, Dictionar geografic, topografic şi statistic al județului Putna, 
Focşani, 1888; Mihail Canianu, Aureliu Candrea, Dicționarul geografic 
al județului Putna, Bucureşti, 1897. Cf. George loan Lahovari, General 
C.I. Brătianu, Grigore G. Tocilescu, Marele dicționar geografic al Români- 
ei, vol. I-V, Bucureşti, 1898-1902, passim. 

În ce priveşte reţeaua hidrografică, aceasta era „do- 
minată” de cursul inferior, cu multe meandre, al Siretului, 
râu care formează în zona de curbură a Carpaţilor o lun- 
că întinsă pe 3-5 km, udată din belşug de ape ce izvorăsc 
dinspre nord-vest, din munti. Întreaga reţea hidrografică 
cuprinsă între Siret şi zona subcarpatică este orientată per- 
pendicular pe direcția de ofensivă pe care Armata 9 ger- 
mană o preconizase. Principalii afluenţi ai Siretului sunt 
râurile Şuşiţa şi Putna, care brăzdează relieful împădurit 
al Subcarpauilor Vrancei şi pe ale căror văi satele se înşirau 
unul după altul, coborând lin printre văi şi lanuri mănoase 
de grâu. Majoritatea lor se aflau în mâinile inamicului. 

În timp normal, Siretul avea o lărgime de 100-150 me- 
tri şi o adâncime de 1,20-2,50 metri, iuţeala apei fiind de 
1,50-1,80 m/s; albia râului era nisipoasă până la comuna 
Cosmeşti, iar de aici mai Jos, pe alocuri, era mlăştinoasă. 
Din cauza volumului apelor acumulate, Siretul nu putea fi 
trecut prin vad, ceea ce constituia un obstacol serios şi greu 
de trecut pentru trupele aflate în prezenţa adversarului. 
Poduri permanente, la acea dată, se aflau la Cosmeşti (pod 
dublu de cale ferată şi şosea), iar militare la Movilenii de 
Sus, Ciuşlea şi Băltăreţu. 

Caracteristica principală a văii Siretului (cu o lărgime 
de 8-10 km) constă în faptul că malul stâng, unde se aflau 
dislocate trupele române şi ruse, este mai drept şi mai înalt 
ca malul opus, diferenţa de nivel marcând pe alocuri de la 
30-40 metri la aproape 200 metri, ceea ce permitea o bună 
observare până la mari adâncimi în dispozitivul de atac ad- 
vers, oferind, totodată, condiţii prielnice executării unui 
foc de artilerie eficace. Aşadar, atât prin configuraţia tere- 
nului şi particularitățile sale: lăţime (40-80 m), adâncime 

(2-10 m), viteza curentului, natura malurilor şi a fundului 
albiei, căile de acces spre cursul de apă etc., cât şi prin 
lipsa trecerilor fixe permanente, cu excepţia podului me- 
talic de la Cosmeşti, Siretul reprezenta un obstacol natural 
redutabil. La toate acestea trebuie să adăugăm densitatea 
destul de mare a cursurilor de apă de pe dreapta sa, până 
în zona subcarpatică: astfel, de la sud spre nord se întâl- 
nesc râurile Râmna, Milcovul şi Zăbala (ailuențu ai Putnei), 
Putna, Şuşiţa şi, mai în profunzime, Trotuşul, care traver- 
sează oblic, de la nord-vest la sud-est) fâşia în care trupele 
germane urmau să treacă la ofensivă. 

Râul Putna, de la comuna Vidra, se desparte în mai 
multe braţe, curgând pe un prundiş lat de 100-150 metri, 
cu o mică adâncime de 0,50 metri, putând fi trecut oriun- 
de, apele sale fiind apoi reunite de la Făurei în Jos, având 
o lărgime variabilă între 25-30 metri, dar cu fundul mlăş- 
tinos, ceea ce îngreuna trecerile. În ceea ce priveşte Şuşiţa, 
aceasta are o lăţime ce nu depăşea 20 metri şi o adâncime 
de 0,50 metri, străbătând între Răcoasa şi Varnița un defi- 
leu format din dealuri înalte acoperite de păduri, cele din 
dreapta fiind dominante. De la Varnița, în schimb, valea 
se tot lărgeşte între 500-1 000 metri, fără a reprezenta un 
obstacol serios, putând fi trecută prin vad pretutindeni. 
În fine, Zăbrăuţi şi Caregna sunt două pârâiaşe izvorând 
din dealul Zăbrăuţului, care, în timpul verii, erau aproape 
seci; malurile lor abrupte puteau însă îngreuia comunica- 
tiile transversale. 

Acoperirile naturale erau formate din întinse zone de 
culturi agricole în partea de câmpie, din livezi de pomi 
fructiferi şi îndeosebi largi suprafeţe cu viţă de vie, în re- 
giunile de deal. Trebuie, de asemenea, remarcat faptul că, 

în timp ce dealurile din stânga Siretului sunt în imediata 
apropiere a râului, cele din dreapta sunt mult mai depăr- 
tate de albia acestuia, având o înclinare uşoară cu o zonă 
largă de câmpie. Perimetrul subcarpatic şi cel muntos erau 
acoperite aproape în întregime de păduri dense, excepţie 
făcând culoarele ce se formează în lungul cursurilor de 
apă. 

Regimul climateric general al regiunii unde avea să 
aibă loc Bătălia de la Mărăşeşti este temperat continental, 
fiind variabil în funcție de formele de relief amintite ce o 
compun. Totuşi, ceea ce trebuie remarcat este faptul că în 
vara acelui an 1917, în zona de şes din lungul Siretului — 
adică în sectorul unde s-au angajat principalele lupte -—, 
aveau să se înregistreze temperaturi deosebit de ridicate, 
ce au depăşit sensibil medule din anu anteriori, mai ales în 
prima parte a lunii august. Zilele erau aşa de fierbinţi (pes- 
te 35° C la umbră) încât apele râurilor îşi pierduseră mult 
din debitul lor obişnuit. Căldura, devenită adesea, în fur- 
nalul confruntării armate, de nesuportat şi absenţa tot mai 
acută a apei potabile, prin secarea a numeroase fântâni, 
vor produce probleme complexe capacităţii combative ale 
ambelor tabere, accentuând istovirea fizică a luptătorilor 
şi influențând negativ starea generală medico-sanitară şi 
veterinară a trupelor şi animalelor. Cazurile frecvente de 
infectare a rănilor, ca şi descompunerea rapidă a cadavre- 
lor rămase pe câmpul de luptă, amenințând cu izbucnirea 
unor noi molime, aveau să pună la grea încercare serviciile 
sanitare respective. 

În concluzie, fâşia de front pe care inamicul intenti- 
ona să declanşeze atacul său hotărâtor apărea, la prima 
vedere, destul de favorabilă obtinerii unui succes rapid, ca 

urmare a întinderii ei în general plane, aparent cu puţine 
obstacole naturale, şi acestea de relativ mică importanţă, 
oferind, în schimb, condiţii bune de combinare a focului 
cu mişcarea, debitul scăzut al Siretului facilitând trecerile 
în mai multe sectoare. 

Dar o analiză mai atentă asupra terenului de luptă’? 
evidenția că lucrurile nu erau chiar aşa de simple pentru 
forţele aflate în ofensivă. Reţeaua de comunicaţii din regi- 
une era redusă; în sectorul de nord, comunicațiile urmau 
în principiu văile cursurilor de ape; toate comunicațiile, 
față de direcţia frontului, formau bune linii de rocadă, 
înlesnind mişcările laterale ale trupelor; în sectorul su- 
dic, în afară de şoseaua şi calea ferată Focşani-Adjud, ca şi 
Focşani-Mărăşeşti-Tecuci, orientate de la sud către nord, 
care constituiau şi axul de deplasare în „Poarta” Focşanilor, 
celelalte rute erau dispuse, în general, oblic faţă de direcția 
de ofensivă germană, mai importante fiind drumurile din 
lungul râurilor Putna şi Şuşiţa. Pe măsură ce operaţiile ar 
fi evoluat spre nord — ceea ce s-a şi întâmplat — formele de 
relief creşteau hipsometric, conducând către culmile sudi- 
ce ale grupei centrale a Carpaţilor Orientali, adică într-un 
sector cu căi de acces tot mai puţine şi mai dificile. 


Referindu-ne din nou la amenajarea genistică din fâşia 
de apărare a Armatei 4 ruse, pe ale cărei poziţii urmau să 
fie dislocate trupele Armatei 1 române, aceasta fusese doar 
parțial realizată, fiind pe alocuri discontinuă şi în totalitate 
lipsită de adâncime, ceea ce afecta însăşi stabilitatea efor- 
tului defensiv. Fusese organizată numai o primă poziţie 
compusă din două tranşee continue, situate la aproxima- 


"2 Pe larg, vezi fond Microfilme, rola P II. 5.187, c. 507-515. 

tiv 150-200 metri una de cealaltă. Mai înapoi, la circa 700 
metri, se găseau poziţiile rezervelor de regiment, formate 
dintr-o tranşee discontinuă, pentru ca, în adâncime, să lie 
executate doar unele lucrări ale acestor rezerve. În faţa li- 
mitei dinainte a apărării fuseseră instalate unele baraje de 
sârmă ghimpată, dar şi acestea erau lipsite de adâncime”. 


Pregătirea Bătăliei de la Mărăşeşti 


În cursul zilei de 23 iulie/5 august, aşa cum se menţi- 
onează în rapoartele operative ale Armatei 1 române, pe 
linia frontului au fost mentionate rare schimburi de focuri 
de arme, în timp ce artileria inamică a continuat să execu- 
te trageri regulate asupra tranşeelor, dirijate cu ajutorul 
unul avion şi a unui balon captiv, din direcţia sud-vest Bi- 
lieşti şi Suraia, asupra bateriilor din subsectoarele de nord 
şi centru ale Corpului 7 armată rus (între Țifeşti şi Oleşeşti 
— sectorul Diviziei 13 ruse şi la nord de Făurei şi Pădurea 
Neagră — Divizia 34 rusă); înspre ora 19.00, au fost bom- 
bardate şi poziţiile din dreptul satului Buceşti. Mortierele 
germane au tras, de asemenea, cu intermitenţă asupra căii 
ferate 'Tecuci-Mărăşeşti, în timp ce şapte avioane de re- 
cunvaştere efectuau observarea aceloraşi sectoare ruseşti, 
întărind convingerea pregătirii unui puternic atac."* 

Comandamentul român a dispus în tot acest timp 
executarea unor zboruri de recunoaştere cu Escadrilele 
„Farman 9” şi „Caudron 12” pe itinerariile Călmăţui-Slo- 
bozia-Ciorăşti-Focşani-Făurei-lecuci-Călmăţui, încercând 
să descifreze eventualele mişcări de trupe şi trenuri, care 


» „Cultura militară”, nr. 6/1953, p. 28. 
* AMR, fond Microfilme, rola P I1. 5.208, c. 367-369. 

să indice intențiile ofensive ale inamicului. S-a observat o 
concentrare masivă de circa 100 vagoanc de tren în gara 
de la Focşani, ca şi două convoaie de trăsuri (aproxima- 
tiv 200 m lungime) dirijate de la Focşani înspre localitatea 
Cerdacul”. De asemenea, era reconfirmat şi faptul că, de 
câteva zile, inamicul lucra intens în dreptul flancului stâng 
al Corpului 7 rus (lucrări de apropiere)”. De semnalat, 
totodată, şi tentativele unor mici detaşamente germane, 
din cursul ultimelor două nopti, de trecere cu bărci peste 
râul Siret, în zona Vadu lui Roşca. 

În paralel, trupele auxiliare ale Armatei 1 au conti- 
nuat să lucreze la repararea drumului dintre Tecuci şi 
Nicorești, să instaleze firele de telegraf în vechile şi noile 
sectoare, iar pontonierii au început amenajarea unui pod 
peste Siret la Podu Vechi, la sud-vest de Nicorești”. 

Se părea că, totuşi, toropeala din atmosferă blocase 
orice tentativă de acţiune reală, dar avea să fie doar o apa- 
renţă înşelătoare. 

Chiar din acea noapte de duminică 23 spre luni 24 iulie 
(5 spre 6 august) 1917, urgia avea să se dezlănțuie: artileria 
germană şi-a intensificat tirul îndreptat asupra pozițiilor 


5 Ibidem, c. 370. 

% De menţionat că, încă din 16/29 iulie, comandantul Corpului 
7 rus, bănuind un posibil atac la joncţiunea dintre Diviziile 13 şi 34 
ruse, hotărâse ca sectoarele regimentelor din vecinătatea acestora să fie 
restrânse, iar subunitățile din rezervă să supravegheze zona din jurul 
Mărăşeştilor. Recunoaşterile aeriene ale inamicului, intensificate în zi- 
lele următoare în special în sectorul Diviziei 34, ca şi tragerile metodice 
executate între Siret şi linia ferată Focşani-Mărăşeşti au întărit această 
posibilitate. 

51 AMR, fond Armata 1, dosar nr. 209/1917, f. 96. Vezi şi Ibidem, 
fond MCG, dosar nr. 236/1917, f. 680 („Buletin de Informaţiuni”, nr. 
269 din 25 iulie/7 august 1917). 

ruseşti din lunca Siretului, executând un bombardament 
sistematic în timpul căruia au fost întrebuințate şi proiectile 
cu substanţe toxice”. Tirul artileriei şi al lansatoarelor de 
mine avea să țină aproape opt ore. 

De la 4.30 dimineaţa următoare, când abia se crăpa de 
ziuă, aveau să fie lovite violent marile unități ruse dispuse 
pe malul stâng al Putnei, în special din zona Pădurea Nea- 
gră, producându-li-se distrugeri importante ale fortificați- 
ilor organizate, bateriilor dispuse în zona Ciuşlea, precum 
şi sensibile pierderi umane şi materiale”. Artileria rusă a 
răspuns, la rândul ei, cu violenţă, trăgând circa 20 000 de 
proiectile în decurs de zece ore%. În acelaşi timp, artileria 
germană şi-a prelungit tragerile şi asupra poziţiilor ocupa- 
te de forţe ale Armatei 1 române (Regimentul 9 infanterie 
şi Divizia 2 cavalerie), în sectorul Movilenii de Jos, Lieşti. 

În aceeaşi dimineaţă de luni 24 iulie/6 august, după 
un prim atac început la ora 5.30, de apropiere a bazei de 
plecare, către ora 7.30, cele trei divizii din prima linie ale 
Corpului 1 rezervă german au declanşat ofensiva generală 
asupra dispozitivului Diviziei 34 ruse, de pe Putna, întins 
pe 15 km, de la Bilieşti până la şoseaua Focşani-Mărăşeştu, 
la punctul de legătură cu Armata 2 română. Atacul s-a exe- 
cutat în lungul Siretului, cu efortul principal pe direcția 
Răduleşti-Străjescu-Doaga, prin utilizarea din nou a gaze- 
lor asfixiante, fiind omorâţi caii artileriei ruseşti, ceea ce va 
duce la pierderea unei mari părţi a gurilor de foc. 


% Ibidem, fond Microfilmne, rola P II. 5.208, c. 371. 

” De remarcat că, în aceste condiţii, sesizând intenţia inamicului, 
ale cărui linii se aflau la distanţe între 800 şi 1 500 m de pozițiile sale, 
comandantul Corpului 7 rus a decis să deplaseze două batalioane din 
rezerva sa de la Mărăşeşti la Doaga. 

5 AMR, fond Microfilme, rola P II. 5.208, c. 372. 

Concepţia comandamentului Armatei 9 germane pen- 
tru executarea misiunii ofensive primite, în conformitate 
cu obiectivele stabilite prin planul de operatii al Grupului 
de Armate „Mackensen”*!, fusese concretizată în Ordinul 
operativ al generalului von Eben din ziua de 21 iulie/3 au- 
gustt?, ce avea să fie completat ulterior prin noi măsuri 
şi precizări: astfel, Corpul 1 rezervă, împreună cu Divizia 
217 infanterie, primise ca prim obiectiv să întoarcă frontul 
advers între Ciuşlea şi Şerbeşti şi să creeze un spaţiu ne- 
cesar pentru constituirea unui cap de pod pe stânga Sire- 
tului, în direcţia Tecuci. Operația urma să fie începută de 
unitățile Corpului Morgen într-un sector larg de 12 km, 
între Bilheşti (pe Putna) şi Făurei; se sublinia că, „dacă este 
posibil”, acestea trebuiau să rupă defensiva Armatei 4 ruse 
ŞI „să ajungă dintr-un singur salt” pe râul Şuşița. 

„Dificultatea operatiei, a cărei executare revenea Regimentu- 
lui ] rezervă — arată în memoriile sale de război comandan- 
tul Corpului 1 german — consta în existența a două directii de 
atac, ceea ce vădea un caracter neobişnuit. Astfel, prima directie 
— nord-est — a fost stabilită în scopul cuceriru capului de pod din 
apropierea Tecuciului, iar cea de-a doua — spre nord — avea drepl 
obiectiv atingerea liniei Cosmeşti- Mărăşeşti- Panciu, inclusiv exe- 
cutarea marşului de înaintare spre nord, în conditiile flancării de 
artilerie [de către bateriile româno-ruse — n.n.] de pe malul 


estic al Siretului” ®© 


ĉl Din decembrie 1916, şef al Statului Major General al Grupului 
de Armate „Mackensen” era generalul-maior Emil Hell, care îndepli- 
nise înalte funcţii de stat-major pe frontul de Est al Puterilor Centrale. 

AMR, fond Mecrofilme, rola P II. 5.212, c. 70-71. De menţionat că 
inițial ziua atacului general nu fusese încă definitiv fixată. 

% Generalleutnant Curt von Morgen, Meiner Truppen Heldenkămfe, 


p. 123. 

În acest timp, la stânga unităţilor Corpului Morgen, 
trupele Diviziei 217 germane, în cooperare cu cele ale Di- 
viziei 62 austro-ungare — printr-o manevră ocolitoare cu 
flancul lor drept — aveau misiunea de a înainta energic şi 
de a închide valea Putnei. 

Acţiunea Armatei 9 germane urma să se desfăşoare în 
continuare în trei etape, astfel: 

— în cea dintâi, se viza cucerirea aliniamentului Mără- 
şeşti-Panciu, prin ruperea apărării Armatei 4 ruse în sec- 
torul cuprins între râul Siret (în dreptul localităţi Bilheşti) 
şi Făurei (sector cu o lărgime de 12 km); 

— în cea de-a doua, în cooperare cu Grupul Gerok, 
marile sale unități, după ce se regrupau, trebuiau să ata- 
ce şi să încercuiască forțele Armatelor 2 română şi 4 rusă, 
pentru a închide ieşirile din munţi, realizând, concomi- 
tent, un nou cap de pod la est de Siret, pe aliniamentul 
Movileni-nord Drăgăneşti-Matca-Negrileşti-Poiana; 

— în cea de-a treia, se preconiza ca ofensiva din ca- 
pul de pod câştigat să fie dezvoltată pentru a se cădea în 
spatele trupelor ruso-române dislocate între Siret şi Prut, 
în timp ce celelalte forțe ale Armatei 9 urmau să dezvolte 
ofensiva spre Adjud (pe direcţia loviturii principale). 

În tot acest interval de timp, Comandamentul General 
nr. 52 şi Grupul Schaer, de la flancul drept al Grupului de 
Armate „Mackensen”, trebuiau să efectueze toate prepa- 
rativele necesare pentru ca — în eventualitatea în care ar- 
matele româno-ruse cedau în faţa frontului lor — să treacă 
râul Siret şi să le urmărească, contribuind, în acest mod, la 
nimicirea rezistenţei de pe întregul front român. 

În vederea atingerii acestor obiective, comandamen- 
tul Armatei 9 germane şi-a restructurat dispozitivul şi şi-a 


56 / DUMITRU PREDA, NICOLAE CIOBANU 


dispus forțele de atac într-o fâşie cuprinsă între imediat 
sud Nămoloasa, de unde continua prin localitățile Sura- 
ia, Balta Ratei, aici înscriindu-se pe malul drept al râului 
Putna, şi, urmând apoi acest curs de apă, până la imediat 
sud Ireşti, localitatea Valea Sării, la limita stângă a armatei. 
Lărgimea fâşie: avea o dezvoltare de front de circa 75 km 
şi o adâncime de aproximativ 30 km. Ofensiva urma să fie 
întreprinsă pe un front de 35 km. 

În scopul trecerii la ofensivă şi al îndeplinirii obiecti- 
velor propuse, comandantul Armatei 9 germane avea să 
adopte un dispozitiv operativ pe un singur eşalon cu o re- 
zervă, în felul următor: 

Corpul 1 rezervă german (Morgen), pe direcţia lovi- 
turii principale a armatei, cu misiunea de a rupe apăra- 
rea ruso-română în sectorul ordonat (Bileşti-Făurei), şi-a 
dispus efectivele pe două eşaloane şi o rezervă; în primul 
eşalon se aflau trei divizii (12 infanterie bavareză, 76 şi 89 
infanterie), în al doilea fiind inițial o singură divizie (216 
infanterie), concentrată pe flancul drept; în rezerva corpu- 
lui de armată a rămas Divizia 115 infanterie. 

Grupul „Râmnic” (Schaer), cu două divizii şi Coman- 
damentul 52 german (cinci divizii), a fost dispus la dreapta 
Corpului 1 rezervă, pe aliniamentul cuprins între flancul 
drept al acestuia şi fluviul Dunărea, primind misiunea de 
a fixa inamicul pe acest aliniament şi a stabili joncțiunea cu 
vecinul din dreapta sa (Armata 3 bulgară, dispusă într-o 
fâşie din nordul Dobrogei). 

Corpul 18 rezervă german (von Wenninger), cu trei 
divizii, era dispus la stânga Corpului 1l rezervă, având mi- 
siunea de a dezvolta ofensiva în functie de progresele rea- 
lizate de Corpul Morgen. 

În rezerva Armatei 9 germane au fost dislocate forţe 
de tăria a două divizii, precum şi Corpul Alpin, aflat în 
curs de concentrare în raionul Focşani. 

Din totalul unităulor la dispoziția Armatei 9 (inclusiv 
cele în curs de concentrare), la ofensiva declanşată în zorii 
zilei de 24 iulie/6 august 1917 aveau să fie angajate forte 
aproximativ de tăria a 12 1% divizii diferite. 

Încă o observație necesară analizei şi înțelegeri an- 
samblului operaţiei: în momentul trecerii la atac, raportul 
de forţe (în plan operativ) era favorabil Armatei 9, şocul 
loviturii principale fiind suportat de către Divizia 34 in- 
fanterie rusă. Făcând acest raport în sectorul de rupere 


(sectorul Bileşti-Făurei), constatăm că el era următorul: 


Densități pe 
1 km de front 


Armata 9 Detalii Armata Raport 


germană compunere 4 rusă 


batalioane 


guri de loc 


de forțe 


Armata 4 
rusă 


Armata 9 
germană 


de artilerie 


$ 


La 23 iulie/5 august, în vederea ofensivei generale 
preconizate, feldmareşalul August von Mackensen, împre- 
ună cu Secția de Operații şi ofițerii statului-major al Co- 
mandamentului austro-ungar se deplasaseră pe linia fron- 
tului, pentru a se afla mai aproape de locul unde urma 

să se producă ofensiva Puterilor Centrale; în acest scop, 
feldmareşalul german îşi fixase postul de comandă la sud 
de Focşani, în comuna Sihlele (azi Sihlea)*+, pe unde trecea 
calea ferată Buzău-Mărăşeşti. 

Ajuns aici, avea să noteze în dimineața zilei următoare: 
„Ordinul de executare a atacului peste Putna şi Siret a fost deja 
dai. Totul a fost chibzuit şi planificat. Trupele manifestă cel mai 
bun moral de luptă. Inamicul, se pare, nu se aşteaptă la atacul 
nostru. Toate fortele disponibile care fac parte din structura gru- 
pului meu sunt pregătite de luptă, beneficund de o bună instruire 
în ceea ce priveşte caracteristicile terenului şi situația generală”. 


“ AMR, fond Microfilme, rola P II. 5.208, c. 363. 
% Mackensen, Briefe und Aufzeichnungen des Generalfeldmarschalle 
aus Krieg und Frieden, p. 339. 

Analiza evoluţiei propriu-zise a operaţiilor desfăşurate 
de cele două tabere combatante potrivnice, a caracteristi- 
cilor acţiunilor întreprinse de forțele angajate în bătălie şi 
a mijloacelor întrebuințate de acestea evidențiază faptul că 
operaţia defensivă a Armatei 1 române, în cooperare cu 
marile unități aliate ruseşti, de la porțile Moldovei, pe linia 


Siretului, poate fi structurată pe trei etape principale“: 


& Asupra evenimentelor circumscrise marii bătălii, vezi la Const. 
Kirițescu, Istoria războiului pentru întregirea României, 1916-1919, vol. II, 
Bucureşti [f.a.], p. 490-592; Lt.colonel Radu Băldescu, Războiul națio- 
nal, vol. II, Operațiunile din anii 1917, 1918 şi 1919, Sibiu, 1934, p. 47- 
105; Generalul G.A. Dabija, Armata română în războiul mondial 1916- 
1918, vol. IV (cap. VIGI), p. 331-642; Lt.-colonel Alexandru loaniţiu, 
Războiul României (1916-1918), vol. II, Bucureşti [f.a.], p. 319-348; 
General-maior rez. dr. Ion Cupşa, Mărăşti, Mărăşeşti, Oituz [Bucureşti], 
1977, p. 41-81, ca şi propria noastră contribuţie din România în anii 
Primului Război Mondial, vol. 2, Bucureşti, 1987, p. 209-287, care a stat 
la baza acestei lucrări. Vezi mai recent contribuția eminentului istoric 
nord-american Glenn E. Torrey, The Romanian Battlefront in World War 
1, University Press of Kansas, 2012, cap. 13, precum şi sinteza noastră, 
Dumitru Preda, Costică Prodan, Rumania en la Guerra de Unidad Naci- 
onal, Havana, 2016, p. 98-108; pentru acţiunile Puterilor Centrale au 
fost utilizate, de asemenea, buletinele săptămânale ale Comandamentului 
Grupului de Armate „Mackensen”, AMR, fond Armata 9 germană, do- 
sar nr. 76/1917-1918, f. 8-47. A se vedea şi Bibliografia selectivă de la 
sfârşitul volumului. 

Etapa I a Bătăliei de la Mărăşeşti: 
24 iulie/6 august-30 iulie/12 august 1917 


Prima etapă însumează acțiunile duse în comun de 
Armata 4 rusă şi Armata l română“ şi a constat, în princi- 
pal, în luptele de apărare duse mai întâi de diviziile ruse, 
care au suferit şocul ofensivei germane, apoi şi de forţele 
române, odată cu introducerea lor succesivă în operaţie, 
care — prin rezistenţa lor rapidă şi tenace — au micşorat rit- 
mul înaintării forţelor duşmane şi le-au obligat să-şi mute 
treptat efortul spre nord-vest. 

Izbită puternic frontal de forțele germane ale Corpu- 
lui 1 rezervă, Divizia 34 infanterie rusă“, cu rețelele de sâr- 
mă ghimpată şi tranşeele distruse, cu artileria şi legăturile 
dezorganizate, după o scurtă rezistenţă a pierdut cele trei 
tranşee ale primei poziţii de apărare, iar către ora 10.00 
s-a retras până pe aliniamentul Bizigheşti, Străjescu, Gârla 
Morilor; în înaintarea sa impetuoasă, inamicul a capturat 


* Pentru atmosfera, încărcătura emoţională şi desfăşurarea lupte- 
lor, am folosit, alături de documentele din epocă, relatarea vie a ziaris- 
tului bănățean Cassian R. Munteanu, încadrat la Biroul de Informații 
al armatei, Bătălia de la Mărăşeşti. Zilele de glorie ale Armatei l-a româ- 
nă (24 iulie-10 august v. 1917), Bucureşti, 1919, consemnările căpita- 
nului Gheorghe I.N. Popa, publicate sub pseudonimul literar George 
Cornea, Simfonia morţii, Bucureşti, 1920, precum şi pe cele ale tânărului 
(atunci) locotenent de rezervă Mihail Sadoveanu, aflat la conducerea zi- 
arului „România — organ al apărării naţionale” al Marelui Cartier Gene- 
ral (1916-1917), reunite în volumul File însângerate. Povestiri şi impresii de 
pe front, laşi, 1917. Vezi şi antologia Pe aici nu se trece! Mărturu, amintiri, 
realizată de Constantin Căzănişteanu şi Dorina Rusu, Bucureşti, 1982. 

% În faţa asaltului impetuos german, Divizia 34 cerea sprijinul arti- 
lerie Diviziei 5 române (ora 8.30), de pa stânga Siretului, iar puţin mai 
târziu chiar Corpul 7 rus solicita intervenţia unui regiment al Corpului 
6 român pentru a umple golul produs, prin retragerea trupelor sale, 
între Movilenii de Sus şi pădurea Nemteanca. 

şi o bună parte a artileriei. Copleşite, trupele ruse au ce- 
dat, distrugând şi podurile de la est de Ciuşlea®. 

Între timp, trupele germane, după ce au ocupat satul 
Ciuşlea, şi-au continuat asaltul, reuşind să atingă, în seara 
de 24 iulie/6 august, aliniamentul satul Străjescu-pârâul 
Gârla Morilor, punând stăpânire pe o zonă de aproxima- 
tiv 10 km lungime şi cu o adâncime de 3 până la 10 km 
(flancul drept). Era evident o serioasă spărtură produsă în 
dispozitivul apărării, dar obiectivul fixat, crearea capului 
de pod pe râul Siret, prin intervenţia promptă şi eficace a 
trupelor române, nu avea să fie realizat”. 


5 Comandamentul german avea să ordone echipelor sale speciali- 
zate de geniu, aflate în Pădurea Neagră, construirea, în timpul nopţii, 
a unui pod pentru a înlesni trecerea râului Siret, dar tirul eficace al 
gurilor de foc româno-ruse va interzice realizarea acestuia. 

70 În acest momente dificile, şeful Misiunii franceze avea să sublini- 
eze că, date fiind slăbiciunile arătate de unităţile ruse, singurele de în- 
credere în apărarea frontului român, şi a destinului României înseşi nu 
rămâneau decât forțele Armatei 1 române „bine încadrată, bine organiza- 
tă, cu dorința de a se bate şi care ar putea să pună tot sufletul pentru a respinge 
inamicul...”. Opinia sa de a se amesteca trupele ruse cu cele române 
pentru a le reda soliditatea avea, însă, să fie categoric respinsă de Co- 
mandamentul român, susținut chiar de generalul Şcerbacev: generalul 
Presan avea să decidă menţinerea grupării marilor unități şi unități ro- 
mâne, pentru ca printr-un efort concentrat să se asigure apărarea pri- 
oritară a centrului frontului român; în paralel, urmau să fie executate 
unele realocări de forțe şi mijloace în sud şi în nord (unde urmau să fie 
organizate o masă de manevră şi două linii defensive). În acelaşi raport 
nr. 17 din 25 iulie/7 august 1917, referindu-se la capacitatea coman- 
damentelor român şi rus de a continua războiul, generalul Berthelot 
îşi exprima încrederea în fermitatea şi energia Regelui Ferdinand, în 
loialitatea şi solidaritatea guvernului Brătianu față de Aliați, precum 
şi în voinţa şi energia generalului Presan şi a Statului-Major român; în 
ce priveşte conducerea rusă, afirma că atât generalul Şcerbacev, cât şi 
statul lui major, deşi impresionați de incapacitatea trupelor lor de a re- 
acţiona la ofensiva inamică, dovedeau că au rămas de partea eforturilor 
comune ale Antantei, luând noi măsuri de contracarare a efectelor ne- 

Respingerea unităţilor Diviziei 34 ruse într-un inter- 
val de timp relativ scurt, mai puţin de 12 ore de lupte), pe 
un aliniament ce favoriza forțarea din mişcare a Siretului, 
a determinat comandamentul Armatei | române să ia mă- 
suri urgente”, de amploare, pentru a interzice pătrundere 
forțelor adverse pe malul stâng al râului. Între acestea se 
înscriu grăbirea, prin marşuri accelerate, a intrării artile- 
riei pe poziții situate pe malul estic al Siretului şi desfă- 
şurarea Diviziei 9 infanterie în apărare pe acest mal, în 
sectorul Movileni de Sus, Băltăreţu, în legătură la stânga 
cu Divizia 2 cavalerie, cu misiunea de a acoperi direcţia 
spre Tecuci, a ocupa înălțimile de pe stânga Siretului şi a 
apăra trecerile peste râu din sectorul Ciuşlea, Paraipanul, 
Mircești, localitatea Siret'?. 

Chiar în după-amiaza zilei de luni 24 iulie/6 august, 
unitățile Diviziei 5 române au fost introduse succesiv în 
luptă, în sprijinul Diviziei 34 ruse. Acestea, aşa cum re- 
cunoştea şi şeful de stat-major al Corpului 7 armată rus, 
generalul-maior Feodor Iv. Rostovţev, „se retrag fără lup- 
tă. [...] Soldaţii nu mai ascultă de ofiţerii lor, la adăpostul 
întunericului fug””?. 


gative produse şi pentru echilibrarea situaţiei. Cu toate acestea, adăuga 
el, „demoralizarea e mare, ofițerii nu au încredere, lipseşte minimuni 
de disciplină necesară pentru a putea fi siguri că vor lupta în condiţii 
convenabile”. ANB, fond Microfilme Franţa, rola 176, c. 521-523. 

"! La ora 9.30, generalul Christescu trimitea la Tecuci, unde se afla 
postul de comandă al Corpului 7 rus, pe generalul Grigorescu pentru 
ca acesta să se orienteze asupra situaţiei exacte şi a capacităţii reale a 
aliatului nostru de a riposta în situaţia critică creată. AMR, fond Micro- 
filme, rola P II. 5.208, c. 373-374. 

' AMR, fond Corpul 6 armată, dosar nr. 2/1917, f. 34. Sectorul va fi 
prelungit până la localitatea Satu Nou; vezi şi Ibidem, fond Microfilme, 
rola P II. 5.208, c.373. 

3 Ibidem, fond Marele Stat Major. Serviciul Bibliotecă, dosar nr. 852, 
f. 43 (Raport al Corpului 6 armată adresat Armatei 1 române din 24 iu- 

Regimentul 8 infanterie „Buzău””*, în după-amiaza zi- 
lei, iar apoi, cu începere de la ora 20.00, Regimentul 32 
infanterie „Mircea””” vor intra în dispozitiv de luptă, în 
contact direct cu trupele germane, în locul unor unități ale 
marii unităţi ruse, în timp ce Regimentul 3 vânători urma 
să se regrupeze în pădurea Prisaca. Cele două unităţi ro- 
mâne vor ocupa aliniamentul Moara Albă, satul Doaga, 
Furceni, rezolvând astfel o situaţie deosebit de critică”, 
Toate încercările trupelor germane de a pune stăpânire 
pe trecerile peste Siret, din dreptul localităților Ciuşlea şi 
Movileni, aveau să eşueze. 

Podurile fiind distruse, aşa cum am arătat, din ordinul 
Comandamentului rus, efortul forţelor inamice se dirijase 
în lungul cursului Siretului spre localitatea Doaga, pe care 
au şi ocupat-o. Spre seară, însă, contraatacul Regimentului 
8 infanterie „Buzău” din Divizia 5 română, unul din legen- 
darele atacuri la baionetă executate de ostaşi români în 
crâncena bătălie, a dus la alungarea forţelor vrăjmaşe din 
localitate. 


lie/6 august). Comandantul Corpului 7 rus solicita disperat generalului 
Grigorescu să se intervină cu Divizia 5 la vest de Siret, pentru ca, în 
noaptea imediat următoare, aceasta să schimbe Divizia 34 rusă; acțiu- 
nea fusese ordonată de comandantul Armatei 1 de la ora 9.30; ulterior, 
acesta va lua cu promptitudine noi măsuri în sprijinul apărării. Ibidem, 
fond Microfilme, rola P II. 5.208, c. 373-377. 

"4 Acesta primea misiunea de a ocupa poziţii în capul de pod Băltă- 
rețu, pe aliniamentul: Străjescu-valea Jugastrului-pădurea Călini, luând 
legătura şi cooperând cu Brigada Vasilevski din Divizia 34 rusă. 

'5 Regimentul 32 „Mircea”. Jurnal de operațiuni, 15 august 1916-31 de- 
cembrie 1917, ed. Eugen Stănescu, Iulia Stănescu, Mircea Cosma, Gavriil 
Preda, Lia Maria Dulgheru, Ploieşti, 2002, p. 237 şi urm. Cf. Regimentul 
32 dorobanţi „Mircea”. Istoricul regimentului de la înfanțare până în anul 
1933, Bucureşti, 1933. 

16 Mărăşti, Mărăşeşti, Oituz, doc. 99. Detalii, vezi la AMR, fond Mi- 
crofilme, rola P II. 5.208, c. 377-380. 


64 / DUMITRU PREDA, NICOLAE CIOBANU 


Este de subliniat şi faptul că, folosind din plin avanta- 
jul deținerii malului estic mai înalt al râului Siret, Coman- 
damentul român, cu ajutorul posturilor sale de observare 
şi al aviaţiei, a reuşit să interzică orice infiltrare şi să urmă- 
rească mişcările adversarului, barându-i înaintarea prin 
trageri eficace de flanc cu artileria de câmp şi cea grea. 

Toate unităuile Diviziei 5 române au fost introduse în 
noaptea de 24 spre 25 iulie (6 spre 7 august) în dispozitivul 
de apărare, înlocuind în cea mai mare parte trupele Divi- 
ziei 34 ruse. Până în zori, regimentele române au ocupat 
aliniamentul: Gârla Morilor, nord localitatea Bizigheşti, 
Moara Roşie, Moara Albă, sud Doaga, pădurea Străjescu, 
valea Siretului. Pe malul estic al Siretului, Divizia 5 mai 
avea în rezervă artileria şi Regimentul 9 infanterie „Râm- 
nicu Sărat”, la Movileni. 

În aceeaşi noapte, celelalte mari unităţi din compune- 
rea Armatei | române se deplasau în marş accelerat către 
zona de luptă, cea mai avansată fiind Divizia 9 infanterie; 
aceasta reuşise să blocheze pe malul de est al Siretului tre- 
cerile peste râu, mai ales în zona podului de la Cosmeşti, 
până la aliniamentul Băltăreţu, vest Movileni. Tot în cursul 
nopţii, Divizia 14 infanterie română şi-a dispus o brigadă 
de infanterie şi un divizion de artilerie la Umbrăreşti, Tă- 
măşeşti, iar restul trupelor, în pădurea Dorasca, în timp ce 
unitățile Diviziei 13 infanterie s-au deplasat către Matca. 

În Darea de seamă a Armatei 1 române de la sfârşitul 
acelei prime lungi zile găsim înregistrat: „Trupele Diviziei 
34 [ruse] au părăsit pozitia, descoperind cu totul flancul drept 
al Diviziei [5]; cele două batalioane din rezervă, aflate înapoia 
sectorului din dreapta, au intervenit pentru a umple golul produs. 
Lupta a continuat vie tot cursul zilei până la ora 18.00, când 

inamicul a atacat cu două coloane, fiecare aproximativ în forţă de 
3 batalioane, dirijându-le una spre Moara Albă şi alta pe Putna 
Seacă, dinspre Străzescu. Trupele Diviziei 5 au lăsat infanteria 
[germană] să se apropie până la 100 de paşi, iar în urmă, des- 
chizând un foc puternic de arme şi mitraliere, au contraatacat 
la baionetă şi au respins atacul inamicului dintre satul Doaga şi 
Străzescu. Inamicul a avut pierderi mari. [...] Aviația noastră, în 
plină actiune de recunoașteri aeriene [...] la sud-vest de Pădurea 
Neagră se semnalează adunăn de trupe, ceea ce indică un atac 
al inamicului în acea regiune. [...] Recunoaşterile semnalează, 
de asemenea, activitate mare din partea inamicului între vechile 
poziţii ruseşti şi cele actuale ocupate de inamic”” . 

Intervenția promptă, direct din marş a Diviziei 5 in- 
fanterie române a fost salvatoare, unităţile acesteia prelu- 
ând sectoarele de apărare care, în majoritatea lor, fuseseră 
părăsite în dezordine de trupele aliate ruse”. 


"1 AMR, fond Masele Cartier General, dosar nr. 818, f. 245-246; Ibi- 
deni, fond Armata 1, dosar nr. 355/1917, f. 136-137. Cf. Mărăşti, Mără- 
şeşti, Oituz, doc. 100. 

'5 lată cum descrie în memoriul său din 1930 medicul general D. 
Dimitriu, la acea dată medicul-şef al Diviziei 5 române, aceste prime 
ciocniri cu inamicul: după ce s-a declanşat atacul german, informați 
de un general rus că „trupele mele au fugit, tranşeele sunt goale”, co- 
mandantul Regimentului 8 infanterie şi ceilalți ofițeri din statul-major 
al său au luat iniţiativa de a intra în luptă şi astfel ostaşii noştri „de-a 
bu şilea, fără şoaptă, au ocupat primele două rânduri de tranșee. Cum s-a crăpat 
de ziuă — continuă relatarea — valuri, valuri de germani, cu căştile pe ceafă, 
cântând, înaintau fără grijă, nebănuind existența soldaților români înaintea 
lor. Au. fost lăsați să se apropie până la circa 100 m şi a început o răpăială de 
arme, puşti-mitra ere, mitraliere, grenade de mână, aşa încât. în 15-20 minu- 
te, valurile în întregime au. fost transformate în mormane de cadavre”. AMR, 
fond Microfilme, rola P II. 5. 211, c..172-173. În aceeaşi dimineaţă s-au 
constituit şi primele posturi sanitare divizionare înaintate, unul chiar în 
capul podului de la Cosmeşti, unde se instala şi comandamentul marii 
unități, şi celălalt mai la nord, la lonăşeşti, Ibidem, c. 174. 

Către orele 2.30-4.00, inamicul avea să încerce din 
nou să ocupe satul Doaga, dar ostaşi Regimentului 8 „Bu- 
zău” au interzis înaintarea trupelor germane. 


Zorii zilei de 25 iulie/7 august 1917 au găsit unitățile 
române în poziţiile ocupate pe aliniamentul ordonat (Moa- 
ra Albă, Bizigheşti, Străjescu), salvând astfel o situaţie cri- 
tică şi interzicând forțarea din mişcare a Siretului de către 
forţele Armatei 9 germane. Divizia 5 avea dispuse pe acest 
aliniament Regimentele 3 vânători”, 8 infanterie „Buzău”, 
32 infanterie „Mircea”, iar mai în adâncime şi Regimentul 
7 infanterie „Prahova”, toate la vest de Siret. Pe malul de 
est al Siretului se găseau, în rezerva diviziei, Regimentul 9 
infanterie „Râmnicu Sărat” (în raionul localităţii Movileni) 
şi majoritatea artileriei diviziei. 

Intervenţia în timp oportun a unităților române, aşa 
cum remarca şi Constantin Kirițescu în ampla sa mono- 
grafie a războiului de întregire, a fost salvatoare: „Barie- 
ra ruptă se refăcuse: Divizia 5 română umpluse spărtura. 
Linia ei era întinsă de la Moara Albă până la Siret, cu faţa 
spre sud, interceptând de-a dreptul direcţia de înaintare a 


tăvălugului inamic” . 


* Pentru a evita un atac prin surprindere al inamicului în cursul 
nopţii, în direcția Doaga, şi pentru a nu pierde podul de fier de la Băl- 
tărețu, Regimentul 3 vânători avea să fie grupat, în întregime, după 
ora 23.00, între pădurea Prisaca şi satul Doaga. De altfel, între orele 
2.00-4.30, forțe vrăjmaşe aveau să încerce ocuparea satului Doaga apă- 
rat de Regimentul 8 infanterie, ca şi recucerirea satului Străjescu, toate 
asalturile acestora rămânând fără rezultat. 

se Const. Kirițescu, op.cit., vol. II, p. 513. Trebuie remarcate, toto- 
dată, stăpânirea de sine şi măsurile operative luate de comandantul Ar- 
matei 1 române, care şi-au dovedit eficacitatea: după ce a expus situaţia 
creată Marelui Cartier General prin aparatul Hugues, l-a trimis pe şeful 

Oficiosul „Bukarester Tageblatt” din 12 august avea să 
consemneze: „În ziua de 7 august [stil nou] rezistenţa duş- 
mană s-a întărit. Puternice forţe inamice au fost aduse în 
marşuri forţate la locul spărturii pentru a îndigui înainta- 
rea noastră şi a consolida rezistenţa rusă. În contraatacuri 
puternice, executate — după părerea infanteriştilor noştri 
— cu un avânt strălucit, români au încercat să repare în- 
frângerea ruşilor din ajun”*!. 

Pe restul frontului, primele acțiuni ofensive ale Arma- 
tei 9 germane au fost nesemnificative. În atari circumstan- 
te, Divizia 13 infanterie rusă a reuşit să-şi menţină poziţiile 
de apărare, ca şi marile unităţi ale Corpului 8 armată rus. 

La sfârşitul acestei prime şi epuizante zile a operaţi- 
ei defensive, celelalte mari unităui ale Armatei | române 


său de stat-major la Zorleni, lângă Bârlad, pentru a raporta personal 
Regelui Ferdinand, Înaltul comandant al frontului român, grava întor- 
sătură de pe linia frontului apărat, supunându-i spre aprobare ordinele 
lansate. Aflat ca elev militar (avea 17 ani) la postul de comandă înaintat 
al Armatei 1 de la Călmățui, instalat în adăposturi subterane, fiul ge- 
neralului Zadik avea să prezinte peste ani atmosfera existentă atunci: 
„Vestea ruperii frontului rusesc în dimineaţa de 24 iulie a provocat — în 
primele momente — o stare de nervozitate şi frăinântare apăsătoare. 
Apariţia subită a generalului Christescu [...] a creat — ca prin farmec 
— o atmosferă de calm sânge rece şi moral ridicat. Alături de întregul 
comandament [...] am încercat atunci sublime sentimente de indescrip- 
tibil patriotism”. Dr. Ion Zadic, Armata 1 şi generalul Constantin Christescu 
în epopeea Mărăşeşti, 1.12. 1916-30.07. 1917 st.v., p. 13. 

31 AMR, fond Microfilme, rola P II. 5.170, c. 512-513. Referindu-se 
la luptele angajate în vara lui 1917, în istoricul Regimentului 354 din 
Divizia 216 infanterie germană se evidențiază că „românii nu mai erau 
inamicul din anul trecut”, subliniindu-se faptul că „românii şi-au apărat 
cu îndărătnicie Moldova”. Ibidem, c. 510. Iar în alt document german, 
după ce se arată că Divizia 216 infanterie a smuls ruşilor capul de pod 
Prisaca (Băltărețu), ruşii părăsind câmpul de luptă, „românii s-au bătut 
cu multă îndărătnicie ca să salveze Moldova”. Ibidem, c. 509. De altfel, 
toate materialele de război din epocă de provenienţă germană remarcă 
moralul şi puterea combativă ale armatei române renăscute. 

se găseau dispuse astfel: Divizia 2 cavalerie, în apărare pe 
malul de est al Siretului, stabilise solid cu dreapta sa legă- 
tura cu unităule Diviziei 9 infanterie. Divizia 14 infanterie 
cu o parte din forţe se găsea în raionul de concentrare de 
la Umbrăreşti, Tămăşani, iar cu restul unităţilor în curs 
de concentrare în pădurea Dorasca. Divizia 13 infanterie 
(română) avea o parte din forţe în curs de regrupare în 
raionul localităţii Matca, în timp ce alte unităţi se găseau în 
curs de deplasare spre acelaşi raion de concentrare. Bri- 
gada 1 călăraşi mărşăluia spre localitatea 'Torceşti, urmând 
să intre în subordinea Diviziei 2 cavalerie. În acest timp, 
două divizioane de artilerie grea (unul de 105 mm, ce- 
lălalt de 120 mm), puse la dispoziția generalului Eremia 
Grigorescu, se aflau în marş spre Tecuci. 

Din modul de dispunere a marilor unităţi ale Armatei 
l române se poate constata faptul că, deşi acestea se gă- 
seau unele deja angajate în luptă, altele în marş, altele în 
curs de regrupare sau intrate deja în raioanele de concen- 
trare, situate la distante diferite de linia frontului, uneori 
destul de mari, încă din prima zi a declanşării operației 
ofensive a Armatei 9 germane, se contura ideea generală a 
comandamentului Armatei | şi anume de a-şi axa efortul 
pe direcţia generală Cosmeşti, Mărăşeşti. În plus, din do- 
cumentelc operative transmise la Marele Cartier General 
şi celelalte dispoziţii luate de comandantul armatei în aces- 
te ore dinamice, de teribile încleştări, reiese efortul pregă- 
titor al unei riposte bine gândite şi organizate, care să evite 
pierderi „care nu şi-ar găsi nicio justificare”. 


După prima zi a operației ofensive, totodată, s-a con- 
turat tot mai clar ideea inoportunităţuii scoaterii de pe front 

a unor mari unități din Armata 4 rusă, în scopul constitui- 
rii unei grupări mobile, care să fie deplasată pentru a opri 
preconizata ofensivă a Armatelor 3 şi 7 austro-ungare, ce 
urma să fie declanşată din sudul Galiției şi nordul Bucovi- 
nei. Marele Cartier General român a sesizat faptul că efor- 
tul principal al Puterilor Centrale pe frontul din Moldova 
va fi făcut aici, în sectorul Mărăşeşti, şi că de menţinerea 
acestuia depinde practic soarta României. 

De asemenea, s-a degajat şi mai mult părerea Înaltu- 
lui Comandament român că, cel puţin, unele din mari- 
le unități ruse sunt nesigure pentru a garanta stabilitatea 
frontului şi că, astfel, oricând este posibilă o „defecțiune” 
în rândurile aliatului ale cărui trupe erau, într-o tot mai 
mare măsură, influențate de propaganda bolşevizantă; 
masa soldaţilor ruşi angajaţi în război de aproximativ trei 
ani dorea, tot mai mult, încheierea acestuia indiferent de 
rezultate. Şeful statului-major al Armatei 4 ruse, genera- 
lul Monkevitz, recunoştea, de altfel, că, în ajunul ofensivei 
proiectate în iulie 1917, comandamentele armatelor ruse 
erau copleşite de preocupări cu caracter politic, fund asal- 
tate de tot felul de delegaţii care impuneau mutarea şefilor 
neagreați de comitetele de soldaţi, iar agitatori diverşi, în 
legătură cu propagandişti inamici, răspândeau manifeste 
antirăzboinice; dar afirmă şi el, ca şi alti martori ai acelor 
evenimente, că acţiunile de acest gen nu prindeau în rân- 
durile trupelor române.? 

Lozinca lansată de Vladimir I. Lenin „mai bine o pace 
rea decât un război bun”, cât şi chemările repetate lan- 


2? Ibidem, fond Microfilme, rola P II. 5.162, c. 33-35 („Unele unităţi 
chiar au declarat că sunt gata să se apere, însă nu vor lua ofensiva, căci 
aceasta e în contradicție cu programul partidelor socialiste” (!). 

sate de Partidul Comunist (bolşevic), unele de-a dreptul 
demagogice, subminaseră mult moralul armatei ruse. 
Corpul de comandă, în special al generalilor şi ofițerilor, 
fiind opus de politicienii bolşevici intereselor masei de sol- 
dati, a generat din partea trupei suspiciuni, neîncredere, 
deseori ofiţerii fiind socotiți aprioric trădători. Toți aceşti 
factori, la care se adăugau greutăţile inerente generate de 
război, deseori lipsa hranei, mizeriile generate de condi- 
tiile igienice precare, lipsa ştirilor din ţară, dar mai ales 
subtila propagandă făcută de agitatori speciali trimişi de 
comandamentele Puterilor Centrale în numele „frăuei” 
dintre țăranii şi muncitorii de pretutindeni, exploataţi de 
burghezie etc. au fost tot atâţia factori care vor duce în 
final la descompunerea armatei ruse%?. 


În dimineaţa zilei de 25 iulie/7 august, apreciind că 
forțarea Siretului nu avea sorți de izbândă din cauza ti- 
rului eficace al artileriei româno-ruse, feldmareşalul 
Mackensen, comandantul Grupului de Armate situat la 
flancul stâng al frontului român — care conducea nemijlo- 
cit ofensiva inamică —, avea să mute atacul, dat tot cu uni- 
tăuile Corpului 1 rezervă, mai la vest de Siret, în sectorul 
Doaga, linia de cale ferată, cu direcția spre Mărăşeştit?. 

Ofensiva Armatei 9 germane a fost reluată printr-o 
puternică pregătire de artilerie concentrată, de la ora 


8 Vezi şi la Général A.I. Denikine, La décomposition de l'armée et du 
pouvoir, făvriev-septembre 1917, Paris, 1922, passim; Glenn E. Torrey, Ar- 
mata revoluționară rusă şi România 1917, Bucureşti, 2005, p. 9-44 (cu o 
variată bibliografie asupra problematicii). Cf. AMR, fond Mrcrofilme, 
rola P II. 5.162, c. 70-71 (MCG. Secţia Informații, Defecțrum în armata 
rusă şi dificultățile ce au decurs pentru armata noastră). 

5: Colonel Laurenţiu Bârzotescu, op.cit., p. 791-793. 

8.20, mai ales asupra poziţiilor apărate de Divizia 5 ro- 
mână, fiind lovite cu precădere unităţile situate în zona 
localităţilor Doaga şi Bizigheşti. Apoi valuri ale infanteriei 
germane s-au avântat la atac pe valea Putna Seacă. Aru- 
leria română, cât şi cea rusă, având poziţii de trageri pe 
malul stâng al râului Siret, mal care, după cum am ară- 
tat, domina terenul din dreapta râului, au răspuns şi de 
această dată cu mare precizie; combinat cu un reuşit foc de 
mitraliere, tirul de baraj a produs inamicului o serie de noi 
pierderi, dezorganizându-i în anumite sectoare dispoziti- 
vul de trecere la ofensivă şi stăvilindu-i atacul. 

Treptat, asalturile inamicului s-au extins şi asupra 
pozițiilor Regimentului 8 infanterie „Buzău” (aflate între 
Doaga şi valea Siretului). Concomitent, au fost atacate şi 
trupele ruse din Divizia 34 (vecinul din dreapta al Diviziei 
5 române); atacul Diviziei 216 germane (prin Regimentul 
354 infanterie) pentru reluarea satului Doaga a fost res- 
pins de mai multe ori de Regimentul 3 vânători. Dar cu tot 
efortul făcut de data aceasta, subunitățile care acționau în 
dreapta Diviziei 34 ruse au cedat din nou, trupele germa- 
ne înaintând până la 2 km nord de satul Bizigheştu, cotul 
Şuşiţei, satul Doaga. i 

Sesizând pericolul creat prin descoperirea completă a 
flancului, generalul Razu a ordonat Regimentului 7 infan- 
terie „Prahova” (comandant: locotenent-colonel Nicolae 
Cornea) să acopere intervalul de front cu două batalioa- 
ne, reuşind ca, prin lupte dârze, să oprească înaintarea 
unităților Diviziei 76 rezervă germane. Printr-un foc pre- 
cis şi dens, luptătorii români au reuşit să stagneze pentru 


8 AMR, fond Marele Cartier General. Sectia Operații, dosar nr. 805/1917, 
f. 226-229. 

moment atacurile îndârjite desfăşurate succesiv de către 
comandamentul inamic. 

Dar către ora 11.30, după un nou bombardament vio- 
lent, vrăjmaşul a reluat presiunea, podul de la Cosmeşti, 
peste Siret, fiind lovit cu obuze grele. 

Pentru a frânge rezistența neaşteptată a trupelor ro- 
mâne, Comandamentul german a continuat să introducă 
în acțiune noi unităţi din rezervă şi a reluat cu obstinatie 
ofensiva Corpului 1 rezervă german, efortul principal fi- 
ind făcut în direcţia localităţii Mărăşeşti. Cele trei divizii 
ale sale din primul eşalon (89, 76, 216) au atacat simul- 
tan, concentrându-şi loviturile pentru ruperea apărării 
trupelor româno-ruse în două sectoare distincte: Doaga, 
Străjescu (apărat de Regimentul 3 vânători) şi Moara Albă, 
Bizigheşti (apărat de Regimentul 32 „Mircea”). Pe câm- 
pul de luptă, căldura devenise înăbuşitoare şi încleştarea 
celor două tabere îmbrăca dimensiuni epopeice: „Razele 
soarelui dogoresc pe luptători. Şiroaie de sudoare brăz- 
dează fețele înnegrite. Gazele lacrimogene orbesc vederea 
şi îneacă respiraţia”*?. 

Documentele operative din epocă şi numeroase alte 
mărturii contemporane consemnează pentru posterita- 
te momente dramatice, în care ofițerii şi soldaţii români, 
„dispreţuitori ai mortii, care nu ţin seamă nici de glont, 
nici de obuz şi nici de căldura solară”, au ripostat focu- 
lui duşman de toate calibrele, care răscolea adânc poziţiile 
noastre, hotărâți fiind să nu cedeze. 

În atari împrejurări grave, Marele Cartier General 
transmitea Armatei 1 române ordinul categoric de a se 
rezista cu orice preţ; în acest scop, trebuia concentrată 


% Const. Kirițescu, op.cit., vol. II, p. 510-511. 

„cât mai grabnic, pe dreapta Siretului, o masă suficientă 
de manevră, cu care, împreună cu rezervele pe care le va 
aduna Armata 4 (rusă), să se poată contraataca viguros for- 
tele inamice care înaintează în lunca Siretului”. 

Zilele încrâncenate ale epopeei Mărăşeştilor erau 
acum în plină desfăşurare, probând capacitatea coman- 
damentelor şi a ostaşilor noştri de a răspunde şi a rezista 
formidabilei presiunii a forţelor Puterilor Centrale. 

Astfel, în sectorul apărat de Regimentul 32 infanterie 
„Mircea”, atacul insistent al Diviziei 76 infanterie germane 
a fost barat, mai ales datorită eroismului şi spiritului de 
sacrificiu dovedit de militarii Batalionului 2 din acest regi- 
ment, care, după oprirea înaintării inamicului, l-au obligat 
să se retragă pe poziţiile de plecare la ofensivă. „Pierderile 
noastre sunt simțitoare — stă scris în Jurnalul de operații al 
regimentului —, dar avem multumirea sufletească că dug- 
manul, izbindu-se de voința hotărâtă de a păstra cu orice 
sacrificiu poziția sau de a muri cu toții pe poziție, se retra- 
ge după două lovituri de berbec în pozițţiunea inițială, ca 
ursul în vizuina lui, pentru a-şi linge rănile sângerânde. 
Mai presus de toate, moralul este ridicat”. | 

Nemulțumit de acest eşec, după un nou bombarda- 
ment de artilerie, comandantul Diviziei 76 germane a re- 
luat, de la ora 13.00, atacul pentru a treia oară în ziua re- 
spectivă asupra pozițiilor Regimentului 32 „Mircea”. Lo- 
cotenent-colonelul Vasile Stamate, care se afla la comanda 
unităţii prahovene, a ordonat noi măsuri defensive, prin- 
tre care şi introducerea în luptă a Batalionului 3, în scopul 


8 Marele Cartier General al armatei române. Documente 1916-1920, doc. 
80. De asemenea, Brigada de grăniceri era pusă la dispoziţia Armatei 1. 
33 Mărăşti, Mărăşeşti, Oituz, doc. 103 (p. 215). 

executării unui nou contraatac. Inamicul şi-a intensificat 
focul artileriei lovind podul de la Cosmeşti. Situatia de- 
venea critică în momentul în care artileria germană — aşa 
cum reiese din rapoartele de luptă — a început să trăgă cu 
proiectile încărcate cu substanţe toxice de luptă. În aceste 
condiţii s-a dezlănţuit contraatacul Batalionului 3 infan- 
terie, care a reuşit să respingă temporar forțele inamice 
până către Moara Albă“. 

Lipsa sprijinului de artilerie şi a focului automat i-a 
obligat pe ostaşii români să se retragă spre podul de la 
Cosmeşti. „Buletinul zilnic” consemnează laconic: „Artile- 
ria noastră a intervenit foarte târziu şi atunci foarte slab, 
neaducând niciun folos. În retragere, ceea ce scăpase din 
barajul duşman a fost decimat de barajul însuşi al artileriei 
noastre” (|). 

În după-âmiaza aceleiaşi zile, asalturile inamicului 
s-au extins şi asupra poziţiilor Regimentului 8 infanterie 
„Buzău” (aflate între Doaga şi valea Siretului). Concomi- 
tent, au fost atacate şi trupele ruse din Divizia 34 (vecinul 
din dreapta al Diviziei 5 române); acestea au cedat, însă, 
presiunii germane, retrăgându-se şi lăsând, astfel, desco- 
perit flancul drept al Diviziei 5. Pentru a evita întoarce- 
rea flancului său, comandantul diviziei, generalul Aristide 
Razu, a introdus în luptă mai întâi două batalioane din 
Regimentul 7 infanterie, aflat în rezerva diviziei (Batalio- 
nul 1, maior Teodor Teodorian şi Batalionul 3, locotenent- 
colonel Nicolae Constantinescu), apoi şi pe cel de-al treilea 
(Batalionul 2, maior Constantin Malamuceanu); printr-un 


8 AMR, fond 7053. Jurnalul de operații al Regimentului „Mircea” nr. 
32, dosar nr. 6, f. 150-151. Cf. Regimentul 32 „Maircea...”, p. 243-244, 
Mărăşti, Mărăşeşti, Oituz, doc.103. 

viguros contraatac, acestea au izbutit să oprească, cu seri- 
oase pierderi şi doar pentru moment, înaintarea trupelor 
Diviziei 76 germane. 

Efortul conjugat al Diviziilor 76 rezervă şi 89 infante- 
rie germane a reuşit însă să respingă dreapta Diviziei 5 ro- 
mâne, creând, spre ora 16.00, o situaţie deosebit de gravă. 
În aceste condiţii, a fost introdusă în luptă o nouă brigadă 
de infanterie din Divizia 9 română, care, după ce a trecut 
Siretul pe podul de la Cosmeşti, sprijinită de tirul eficace 
al unui divizion de artilerie al Diviziei 14 române, a ajuns 
să refacă apărarea pe un nou aliniament, oprind valurile 
de asalt ale diviziilor inamice. 


La sfârşitul celei de-a doua zile a ofensivei, forţele 
adverse reuşiseră să pătrundă pe o adâncime de 2-3 km, 
linia frontului fund stabilizată, totuşi, pe aliniamentul ime- 
diat nord Bizigheşti, cotul râului Şuşiţa, valea Jugastrului, 
marginea de nord a satului Doaga. 


Confruntarea din cursul zilei de 25 iulie/7 august a fost 
deosebit de sângeroasă. În luptele purtate, Divizia 5 infan- 
terie a pierdut 1 770 militari (din care 34 ofiţeri), morți, 
răniți sau dispăruţi. Cele mai mari pierderi le-a suferit ace- 
laşi Regiment 32 „Mircea” — 1 005 militari (din care 870 
dispăruţi)”. Între cei căzuţi la datorie s-au numărat locote- 
nent-colonelul Vasile Stamate, comandantul unitătii, maio- 
rul Atanase Ionescu, comandantul Batalionului 3 din ace- 
laşi regiment, căpitani Ion Andreescu şi Dumitru Lăceanu, 
locotenenţii Constantin Dobrescu, Nicolae Bedreagă şi 


% Mărăşti, Mărăşeşti, Oituz, doc. 102; Regimentul 32 „Mircea”..., 
p. 246-256. 

Gheorghe Nicolau, locotenentul de rezervă Gheorghe 
Hogaş, sublocotenentul Octavian Cocărăscu (citat anterior 
prin Ordin de zi pe Armata 1 română pentru refuzul său de 
a fi trecut la partea sedentară, întrucât mai avea trei fraţi 
pe front), sute şi sute de soldați şi gradati”. 

Reconstruit în rezerva Diviziei 5, Regimentul 32 
„Mircea”, pus din seara de 26 spre 27 iulie/8-9 august sub 
comanda maiorului Constantin Malamuceanu, până atunci 
comandant al Batalionului 2/Regimentul 7 infanterie, avea 
să fie regrupat în pădurea Prisaca, participând activ la lup- 
tele din zilele următoare (28 iulie/10 august-1/14 august) şi 
acoperindu-se de glorie nemuritoare”. 


Xe 


În urmă cu peste două decenii, după cercetarea a noi 
documente de luptă din acele zile de foc (buletine zilni- 
ce, dări de seamă operative, comunicate ale Marelui: Car- 
tier General etc.), precum şi a unor mărturii aparținând 
unor participanţi direct la memorabilele lupte intrate 
în conştiinţa populară ca expresie a eroismului ostaşilor 
români în apărarea pământului ţării, am revenit asupra 
episodului desemnat îndeobşte drept legendarul „atac al 
cămăşilor albe” din Regimentul 32 infanterie „Mircea” şi 


* Colonel (r) Gheorghe Suharu, colonel (r) Emil Costăchescu, Ur- 
maşi ai oștenilor lui Mircea cel Bătrân, Bucureşti, 1979, p. 95. 

% Drapelului unităţii i s-a conferit Ordinul „Mihai Viteazul”, clasa 
a III-a, la 9/22 octombrie 1917, pentru „vitejia şi elanul remarcabil cu 
care au luptat atât ofiţerii, cât şi trupa [...] pe poziţiile de la Străjescu, 
Moara Roşie şi valea Jugastrului, între 24 iulie şi 3 august. Deşi a avut 
pierderi nari, a rezistat, totuşi, pe poziţie, țintuind pe loc numeroase 
trupe germane ce atacau fără întrerupere, găsind încă energia de a mai 
desfăşura două atacuri legendare asupra satului Moara Roşie în zilele 
de 28 şi 29 iulie”. 

„fixat” pentru acea zi de 25 iulie/7 august, inclusiv asupra 
datări acestuia, restituind adevărul asupra evenimentului 
respectiv”. De aceea, ţinem să subliniem că ofiţerii şi sol- 
daţii bravului Regiment prahovean 32 infanterie, care, în 
toate acele zile de lupte continue pe viaţă şi pe moarte, au 
dat dovadă de un spirit combativ impresionant, s-au găsit 
adesea în situaţi: de a lupta numai în cămăşi, la baionetă, 
apariţia „fantomelor albe” provocând panică în rândurile 
trupelor adverse: aşa s-a întâmplat şi în zilele de 28-29 iu- 
lhe/10-11 august*, dar îndeosebi la 31 iulie/13 august, aşa 
cum este înscris în Anexa la „Buletinul de informaţiuni” al 
Marelui Cartier General, care citează „cazul eroicului Regi- 
ment 32 «Mircea» ai cărui ofiteri şi soldați, lepădându-şi ranitele, 
căştile şi hainele, au pornit la atac numai în cămăși, cu baioneta 
la arme, punând pe goană pe inamic.” 


% Dumitru Preda, O îndreptare la faimosul atac al „cămăşilor albe” de 
la Mărăşeşti, în „Revista de istorie militară”, nr. 3-4 (37-38)/1996, p. 41- 
44; nr. 1(41)/1997, p. 15-17; din păcate, ultima parte nu a mai apărut în 
1997, dar cu ştiinţa noastră şi aducând propriile investigaţii, comando- 
rul Gheorghe Vartic a contribuit la descifrarea situaţiei reale: Un erou al 
Bătălie: de la Mărăşeşti: maiorul Constantin Malamuceanu, în 1917 pe frontul 
de Est (coord. Valeriu Florin Dobrinescu, Horia Dumitrescu), Focşani, 
1997, p. 173-183. Cu toate acestea, merituoşii autori care au publicat Jur- 
nalul de operaţii al Regimentului 32 infanterie, citat mai sus, nu au făcut 
necesara preluare critică, perpetuând o grosolană încercare de modifica- 
re a memoriei istorice, prin rescrierea la începutul anilor '30, din ordin 
(!) a paginilor care au deplasat atacul „fantomelor albe” în 25 iulie/7 au- 
gust. Vezi şi broşura Regimentul 32 dorobanţi Mircea. Istoricul regimentului 
de la înființare până în anul 1933, Bucureşti, 1933, care trecea cu vederea 
faptele săvârşite de ostaşii acestei brave unităţi sub comanda maiorului 
Constantin Malamuceanu în zilele de 27-31 iulie/9-13 august 1917. 

% Colonel Em. Cristodulo, fost comandant de companie, Cu prilejul 
unui jubileu: Adevărul asupra atacurilor legendare ale Regimentului 32 dorobanţi 
„Mircea” la Mărăşeşti, în ziarul „Cuvântul” (Bucureşti) din 16 iulie 1933. 

% AMR, fond MCG, dosar 236/1917, f. 709. 


78 / DUMITRU PREDA, NICOLAE CIOBANU 


În plus, relevăm faptul că, pentru a se evita lovirea 
propriilor linii, aşa cum se întâmplase în 25 iulie/7 august, 
şi pentru a se facilita reglarea tragerilor asupra forţelor 
asaltatoare care înaintau dinspre lanurile înalte de po- 
rumb de pe dreapta Siretului, comandamentul artileriei 
româno-ruse, aflată pe malul stâng, mai înalt cu 40 m faţă 
de cel drept, a solicitat ca ostaşii noştri să-şi lepede ves- 
toanele pentru a fi reperaţi cu promptitudine, ceea ce a şi 
fost îndeplinit, în condiţiile călduru sufocante amplificate 
de torentele de foc. De altfel, documentele din epocă au 
consemnat precizia tirului de distrugere şi de însoţire a 
infanteriei, precum şi buna colaborare între tunarii celor 
două armate aliate. 


x 


Într-o telegramă transmisă Regelui Ferdinand (prin 
sistemul Hugues%), ca şi Marelui Cartier General român 
şi comandamentului rus, în care rezuma situația luptelor 
în curs şi măsurile întreprinse pentru stoparea înaintării 
adversarului, generalul Christescu avea să sublinieze lă- 
muritor conduita care îl caracteriza în fruntea Armatei 1: 
„Intentia şi părerea mea rămân neschimbate, adică a se contra- 
ataca inamicul de îndată ce se va dispune de forțe suficiente şi 
după un plan de ansamblu bine chibzuit””. Dar tot el adăuga: 
„Aceasta s-ar putea face chiar în dimineaţa de 27 iulie, 


% Este vorba de aparatul teleimprimator inventat de David 
Edward Hughes (1831-1900), în a doua jumătate a sec. XIX, un sis- 
tem superior celui Morse (mesajele trimise erau imprimate graţie unei 
claviaturi cu 28 de taste, iar numărul cuvintelor pe minut se dubla). 
Aparatul s-a bucurat mai întâi de aprecierea autorităților din Franța 
(de aici şi grafia Hugues), unde a fost şi brevetat. 

% Ibidem, fond Armata 1, dosar nr. 197/1917, f. 132. 


BĂTĂLIA DE LA MĂRĂŞEŞTI / 19 


dacă trupele cu care trebuie să coopereze Armata 1 se vor 
găsi în măsură să atace”%. 

Rezistenţa trupelor române în primele două zile ale 
operației de la Mărăşeşti s-a dovedit deosebit de dârză, iar 
rezultatul luptelor s-a repercutat imediat şi asupra concep- 
tiei acţiunii Armatei 9 germane”. Astfel, Comandamentul 
Suprem german, prin generalul Erich Ludendorff, avea 
să recomande introducerea unor corective în planul de 
operaţii de pe frontul român, precizându-i feldmareşa- 
lulu: Mackensen să preseze cu toate puterile spre nord, 
atingându-se ca obiectiv aliniamentul Mărăşeşti-Panciu 
şi a nu arunca puternice forțe pe malul stâng al Siretu- 
lui 10, 

Încă din seara de 25 iulie/7 august trupele inamice 
care făcuseră parte din rezerva generală, dislocate în regi- 
unea Focşani, şi anume Diviziile 212 infanterie germană, 
13 trăgători austro-ungară, 115 infanterie germană şi Cor- 
pul Alpin, aveau să fie regrupate în vederea operațiilor 
preconizate, în timp ce forțele Armatei 1 române au con- 
tinuat în marşuri accelerate să se deplaseze spre Cosmeşti, 
în vederea trecerii Siretului. Rapoartele înaintate coman- 
damentelor române consemnau: „Mai presus de toate, mora- 
lul este ridicat”. a 

La 26 iulie/8 august, ofensiva Armatei 9 germane a fost 
reluată în baza Directivei operative nr. 3030 a Grupului de 
Armate „Mackensen”, care prevedea continuarea ofensivei 
de către aceasta cu Diviziile 76, 89 şi 115 în direcția nord, 


% Ibidem (Telegrama nr. 85 a fost expediată Regelui, MCG român, 
Marele Cartier al Frontului român, adică ruşilor). 

9 Mackensen, Briefe und Aufzeichnungen des Generalfeldmarschalle 
aus Krieg und Frieden, p. 335-336. 

1% Vezi Generalul Gheorghe A. Dabija, op. cit., vol. IV, p. 404-405. 

nord-vest spre Clipiceşti, Diocheţi, concomitent cu trece- 
rea la ofensivă a Grupului Gerok în lungul văii Oituzului 
(aceasta a marcat începerea operaţiei de apărare a Armatei 
2 române de la Oituz!) şi trecerea la apărare cu Divizii- 
le 212 şi 216 de la flancul drept al armatei. Concomitent, 
Corpul Alpin şi Divizia 13 trăgători austro-ungară, aflate în 
rezerva generală şi dislocate în zona Focşani, au primit or- 
din pentru regrupare în vederea primirii unor noi Misiuni. 

Din directiva comandantului Grupului de Armate, 
se poate remarca renunţarea la ideea forțării Siretului 
şi schimbarea direcției loviturii principale de pe direcția 
Focşani, Mărăşeşti, Adjud pe direcția Chpiceşti, Diocheti, 
în scopul realizării joncţiunu cu Grupul Gerok, vizând în- 
cercuirea şi nimicirea forțelor principale ale Armatelor 4 
rusă şi | română. 

La rândul său, Marele Cartier General român a emis 
(la 25 iulie/7 august 1917) Ordinul de operaţii nr. 40, prin care 
se ordona ca Armata l română, în cooperare cu Armata 4 
rusă, să pregătească o contralovitură în lungul Siretului!*:, 
iar Armata 2 română să-şi retragă centrul şi stânga până 
pe aliniamentul dealul Slatinei (cota 885), vârful Momâia 
(cota 625), realizând joncţiunea cu flancul drept al Arma- 
tei 4 ruse!%%. Ulterior, considerându-se realistă cererea ge- 
neralului Averescu, adresată direct Regelui Ferdinand, de 
a rămâne pe aliniamentul cucerit în urma ofensivei de la 


101 Vezi, pe larg, în Istoria militară a poporului mmân, vol. V, p. 611- 
631; Colonel dr. Vasile Mocanu, Anotimpurile de foc ale Oituzului, Bucu- 
reşti, 1984, p. 184-199. 

12 AMR, fond Armata 1, dosar nr. 197/1917, f. 131; Mărăşti, Mă- 
răşeşti, Oituz, doc. 101; vezi şi dispoziţiile Ordinului de operații nr. 11 din 
25 iulie/7 august al Armatei 1, /bidem, doc. 102 (p. 211). 

104 [bidem. 

Mărăşti, ordinul privind retragerea trupelor sale în noap- 
tea următoare avea să fie anulat; în consecinţă, Armata 2 a 
rămas pe poziţiile cucerite, dar şi-a extins fâşia de apărare 
spre flancul stâng, până la Ireşti, preluând, de asemenea, 
fâşia de apărare a Corpului 8 armată rus, scos de pe front 
pentru refacere™*, 

Trebuie menţionat faptul că rapoartele operative au 
semnalat şi primele lupte aeriene, fiind doborâte două 
aparate inamice, unul la Făurei, celălalt la 12 km nord de 
Mărăşeşti!%. 

De asemenea, în cursul nopții de 25-26 iulie/7-8 au- 
gust, noi unităţi ale Diviziei 9 infanterie române au fost 
introduse în luptă, marea unitate intrând în dispozitiv în 
sectorul Mărăşeşti, Cosmeştii din Vale şi astupând complet 
golul produs de retragerea Diviziei 34 ruse. 

Totodată, Armatei | română i-a fost subordonată Di- 
vizia 34 infanterie rusă, care, împreună cu Diviziile 5 şi 9 
infanterie române, au fost puse sub comanda generalului 
Eremia Grigorescu, iar Divizia 14 infanterie română a fost 
introdusă în operație preluând fâşia Satu Nou, Movilenii 
de Sus, Bilieşti, în scopul de a interzice direcția Focşani, 
Tecuci. În aceeaşi noapte, a fost introdusă în operaţie şi Di- 
vizia 71 infanterie rusă (din rezerva Armatei 4 ruse), care a 
preluat parțial fâşia în care luptase Divizia 34 rusă’. 

Marele Cartier General român avea în vedere realiza- 
rea unei contralovituri viguroase a Armatei l împreună cu 
rezervele Armatei 4 ruse, susținută de artileria grea a ar- 


104 [storia militară a poporului român, vol. V, p. 585. 

105 AMR, fond Armata 1, dosar nr. 355/1917, f. 139. 

1% Ibidem, fond Marele Cartier General. Sectia Operații, dosar nr. 805 
/1917, £. 225-227. 

matei (pe malul stâng al Siretului) şi de bateriile Diviziei 14 
române, pentru a se păstra, cu orice preţ, capul de pod de 
la Cosmeşti-Băltărețu. Evoluţia evenimentelor, însă, avea 
să determine o amânare a planului preconizat, aşa cum 
vom detalia mai jos. 

În ziua de miercuri 26 iulie/8 august 1917, Corpul 1 
rezervă german, după o puternică pregătire de artilerie 
care a durat până la ora 12.00, a reluat ofensiva având 
ca obiectiv cucerirea aliniamentului Clipiceşti, Diocheti. 
Ofensiva corpului german (având în primul eşalon Divi- 
ziile 76 rezervă, 89 şi 115 infanterie, iar în rezervă Divizia 
216 infanterie), se conjuga cu efortul Grupului Gerok în 
sectorul Oituzului. Reţinem concepţia comandantului Ar- 
matei 9 privind întrebuinţarea rezervei (Divizia 216), nu 
în scopul intensificării efortului de pe direcția principală 
de efort, ci pentru asigurarea flancului drept al grupării 
ofensive şi, concomitent, pentru cucerirea unui cap de 
pod (peste Siret) în dreptul pădurii Prisaca. 

După eforturi deosebite şi suferind pierderi impor- 
tante (mai ales din cauza numeroaselor contraatacuri ale 
Diviziilor 5 română şi 71 rusă, cât şi focului grupării de 
artilerie’ de pe malul stâng al Siretului, executat cu mare 
precizie), forțele germane au reuşit, totuşi, să pătrundă la 
joncţiunea dintre cele două mari unități aliate, intercep- 
tând drumul ce făcea legătura între Bizigheşti şi Pătrăş- 
cani şi amenințând, astfel, să întoarcă flancul drept al Di- 
viziei 5 infanterie. 


1% Gruparea de artilerie de pe malul stâng al Siretului era for- 
mată din 17 baterii de artilerie de diferite calibre (cu precădere 105 
şi 155 mm) şi era dispusă în poziţii de tragere situate între localitățile 
Cosmeşti şi Movileni. Poziţia dominantă a terenului permitea executa- 
rea observării pe o mare adâncime şi deschiderea focului prompt cu o 
mare precizie. 

Pentru a evita o asemenea situație, în după-amiaza zi- 
lei, către ora 18.00, Divizia 71 infanterie rusă a executat un 
contraatac!” dinspre Pătrăşcani pe valea Şuşiţei Seci, obli- 
gând unităţile de la flancul stâng al Diviziei 89 germane să 
se replieze. Succesul a fost însă efemer, deoarece prin efortul 
combinat al Diviziilor 89 şi 76 germane, care şi-au inirodus 
în luptă noi rezerve, nu numai că trupele ruse au fost res- 
pinse din intrândul realizat, dar inamicul a pătruns adânc 
în poziţiile acestora ocupând satele Pătrăşcani şi Bătineşti. 

În scopul opririi înaintării forţelor germane au inter- 
venit chiar în cursul serii unităţi din Divizia 9 infanterie 
română care au reuşit să restabilească echilibrul în acest 
sector. În noaptea de 26 spre 27 iulie/8-9 august ultime- 
le elemente din această divizie au intrat în luptă!” şi au 
înlocuit trupele Diviziei 71 ruse!!0. Divizia 9 împreună cu 
Divizia 5 infanterie constituiau acum Corpul 6 armată, co- 
mandat de generalul Eremia Grigorescu. 

Pe frontul Diviziei 14 infanterie române, acţiunile for- 
telor germane s-au „lmitat” la executarea unor puternice 
bombardamente de artilerie folosind şi proiectile cu sub- 
stanţe toxice de luptă, la care artileria noastră a răspuns 
cu eficacitate. 

Concomitent cu efortul forţelor principale ale Armatei 
9 germane în zona Mărăşeşti, Grupul Gerok a trecut la 
ofensivă, cu intenţia de a ocupa localităţile Târgu Ocna şi 
Oneşti (pe valea Trotuşului) şi apoi de a ajunge la Adjud, 


1% Lt.-colonel Alexandru Ioaniţiu, op. cit., vol. II, p. 325. 

1% AMR, fond MCG, dosar nr. 818/1917, f. 256. Trecerea trupelor 
române peste râul Siret s-a efectuat pe podul de vase construit de pon- 
tonierii noştri între lonăşeştii de Jos şi Modruzeni. 

110 Ibidem, fond Armata 1, dosar 355/1917, f. 142 (Dare de seamă a 
Comandamentului Armatei | asupra evenimentelor petrecute din ziua 
de 26 iulie, ora 19.00, până în ziua de 27 iulie, ora 19.00). 

ceea ce ar fi amenințat foarte grav întreaga defensivă de 
la Mărăşeşti. Concentrându-şi efortul într-un sector cu o 
dezvoltare frontală de 7 km, în care se aflau unități din 
Diviziile 6 şi 7 infanterie române, Grupul Gerok a reuşit să 
realizeze o pătrundere, totuşi nesemnificativă!!!. 


Ziua de joi 27 iulie/9 august 1917 s-a caracterizat prin- 
tr-un pronunţat „război de poziție”, inamicul reluând de 
mai multe ori ofensiva, dar fiind contraatacat de fiecare 
dată şi nevoit, astfel, deseori, să revină pe baza de plecare 
la ofensivă. În prima parte a zilei, acţiunile inamicului au 
fost neînsemnate. Numeroasele deplasări de subunități, 
regruparea unor forţe în adâncimea dispozitivului german 
arătau intenţia comandantului Corpului l rezervă german 
(generalul Curt von Morgen), de a relua ofensiva cu toate 
cele trei divizii (76, 89 şi 115) din eşalonul întâi al corpului 
astfel: cu Divizia 76 infanterie să cucerească aliniamentul 
Satu Nou, Bătineşti, în timp ce Divizia 89 infanterie urma 
să creeze un cap de pod peste Siret în zona localității Tişiţa 
şi, concomitent, să pună stăpânire pe înălțimile de la ime- 
diat nord valea Şuşiţei cu Divizia 115 infanterie. 

La ora 13.00, inamicul a început un bombardament 
de artilerie, care viza cu precădere pozițiile organizate pe 
marginea de sud-vest a localității Mărăşeşti, dar mai ales 
podul de la Cosmeşti de peste Siret. După aproape şase 
ore de bombardament aproape continuu, la ora 18.45, for- 
tele germane au trecut la atac, înaintând în valuri, cu două 
divizii de infanterie în lungul căii ferate Focşani-Adjud (Di- 
vizia 76 la est, iar Divizia 89 la vest de calea ferată), reuşind 


11! Vasile Mocanu, op.cit., p. 193-199; Glenn E. Torrey, România în 
Primul Război Mondial, p. 255-258. 

după lupte deosebit de grele să respingă flancul stâng al 
Diviziei 71 infanterie ruse şi să iasă cu parte din trupele 
Diviziei 89 germane la nord-vest de localitatea Pătrăşcani. 

Atacul declanşat de Divizia 76 rezervă germană (la est 
de calea ferată) s-a izbit însă de rezistența ostaşilor Diviziei 
9 române!!?, care, prin Brigada 10 infanterie (comandant: 
generalul Stan Poctaş), au contraatacat cu multă energie, 
în special în sectorul Regimentului 34 „Constanţa” (coman- 
dant: colonel Virgiliu Dumbravă); acesta a reuşit, printr-un 
puternic foc de baraj (de artilerie şi mitraliere), să oprească 
înaintarea trupelor germane, iar apoi, odată cu introdu- 
cerea Regimentului 9 vânători şi a unui batalion din Regi- 
mentul 36 infanterie „Vasile Lupu”, să restabilească situația. 
„Spectacolul — avea să noteze unul din martori — este înforător 
şi măreț. [...] Toată pozitia e jalonată de fumul proiectilelor de toate 
calibrele ce se sparg în liniile noastre şi inamice. Şrapnele, obuze, 
brizante şi asfixiante cu fumurile lor albe, negre şi portocalii, jalo- 
nează linia de bătaie până la calea ferată Focşani- Mărăşeşti şi mai 
departe, până la Crucea de Jos, sub Panciw”!!?. 

Oprit în fața pozitiilor Regimentului 34, inamicul şi-a 
concentrat efortul asupra vecinului din stânga, Regimen- 


»114, care, deşi a executat un 


tul 36 infanterie „Vasile Lupu 
puternic contraatac, a fost nevoit să se replieze până pe ali- 
niamentul căii ferate Mărăşeşti-Tecuci, unde s-a amplasat 
pe o nouă poziţie de apărare. Concomitent, s-a retras, sub 


presiunea forțelor germane, şi Regimentul 7 infanterie, 


12 Mărăşti, Mărăşeşti, Oituz, doc. 110 (p. 227-228). 

n3 Locotenent-colonel Ştefan Paraschivescu, La portile Moldove. 
Jurnal de război, Brăila [f.a], p. 66. 

114 Vezi la Colonel I. Georgescu, O pagină din Bătălia de la Mărăşeşti. 
Luptele Regimentului „Vasile Lupu” n” 36 în zilele de 26, 27 şi 28 iulie/8, 9 şi 10 
august 1917, extras din revista „România Militară”, nr. 1/1925, p. 8-14. 

aflat la flancul stâng al Diviziei 5 române, până pe liziera 
pădurii Călini. 

Rămas cu flancurile descoperite, Batalionul 2 (coman- 
dat de maiorul Gheorghe Mihail!!5) a rezistat eroic, ceea 
ce a permis comandantului regimentului să organizeze un 
nou contraatac cu Bataloanele 1 şi 3 infanterie (la care 
ulterior s-a raliat şi Batalionul 2), reuşindu-se în cele din 
urmă ca inamicul să fie respins până pe poziţiile de pe care 
plecase la atac. Dar iată cum este relatat eroicul episod în 
Jurnalul de operati al Diviziei 9 infanterie: „Acest contra- 
atac s-a produs aproape în acelaşi timp cu al căpitanului 
Ştefănescu (comandantul Batalionului 1). Batalionul îna- 
intează la atac, respinge pe duşman şi restabileşte legă.ura 
între sectoare. Atacul maiorului Gheorghiu (comandantul 
Batalionului 3), s-a făcut în aşa condițiuni încât fuga duş- 
manului a făcut pe maiorul Mihail (comandantul Batalio- 
nului 2, care rezistase şi-şi menţinuse poziţia de apărare) 
să contraatace şi el şi să treacă de întâia linie de tranşee 
inamică. În acest contraatac, batalionul maiorului Gheor- 
ghiu nu a mai rămas decât cu un singur ofiţer, ceilalti fiind 
morți sau răniţi” !6. 

În luptele pline de încrâncenare din 27 iulie/9 august, 
comandanții unităților şi subunităților care au ripostat 
cu dârzenie s-au aflat la loc de cinste în primele rânduri, 
însuflețindu-şi oştenii. Astfel, companiile locotenenţilor 
Panaitescu şi Purice, din Batalionul 1, comandat de căpita- 


15 Este vorba de maiorul Gheorghe Mihail (1887-1982), care avea 
să fie grav rănit în următoarea zi, pentru a doua oară; ulterior, general 
de armată şi şef al Statului Major General al Armatei (23 aug.-6 sept. 
1940, 23 aug.-12 oct. 1944), demisionând în urma neînțelegerilor cu 
Comandamentul sovietic. 

15 AMR, Jurnalul de operaţii al Diviziei 9 infanterie, f. 135. 

nul Ştefan Ştefănescu, Regimentul 34 infanterie „Constan- 
ta”, întărite cu mai multe grupe de mitraliere, „au atacat 
cu atâta avânt — se arată în Jurnalul de operații al diviziei — 
încât au antrenat şi trupele ruse ce se retrăgeau, depăşind 
linia amică şi intrând chiar în prima poziţie inamică, de 
unde au şi luat 62 [de] prizonieri, cu un ofiţer”!!?. Viteazul 
comandant al Batalionului: 3 a căzut ca un adevărat erou 
la datorie, fiind citat prin ordin de zi!!6. 

În cursul acestei zile, s-a remarcat în mod deosebit 
generalul Stan Poetaş, comandantul Brigăzii 9 infanterie, 
care, conducându-şi cu fermitate unitățile şi prezent per- 
manent în mijlocul trupei, a reuşit să inspire încredere m1- 
ltarilor în posibilitățile lor de a rezista presiunii germane. 
La fel, locotenent-colonelul Ioan Georgescu, comandantul 
Regimentului 36 infanterie, deşi rănit în două rânduri, a 
rămas alături de bravii săi oşteni până spre seară, când, 
lovit din nou în plămâni, a fost evacuat la ambulanțele din 
spatele frontului. 

Drept urmare, cu toate eforturile insistente făcute de 
inamic pentru a pătrunde, în special în intervalul dintre 
Diviziile 9 şi 5 infanterie române, deşi unitățile române 
au cedat în unele sectoare, trupele germane nu şi-au atins 
obiectivul propus!!*. Succesul repurtat, aprecia generalul 
Ion Cupşa, s-a datorat caracterului activ al apărării, coope- 
rării strânse între infanterie şi artilerie, conducerii ferme 
a unităților şi subunităților române, conjugată cu eroismul 
ostaşilor, ofiţeri şi soldaţi!?0. 


11? Ibidem, f. 133. 

18 Mărăşti, Mărăşeşti, Oituz, doc. 112. 

119 AMR, Jurnalul de operati al Diviziei 9 infanterie, f. 132. 

120 General-maior rez. dr. Ion Cupşa, Mărăşti, Mărăseşti, Oituz, p. 49. 

Mentinerea poziţiilor încredințate pentru apărare s-a 
făcut cu un enorm sacrificiu de vieţi omeneşti. Astfel, nu- 
mai Regimentul 34 infanterie „Constanţa” a pierdut în 
această zi 1 586 militari, dintre care 317 morţi pe câmpul 
de luptă (opt ofiţeri) şi 1 269 răniţi (27 ofiţeri). Din cele 
trei batalioane ale Regimentului 34 „Constanţa”, abia s-a 
mai constituit pe timpul nopţii un singur batalion, iar din 
ceea ce a mai rămas din Regimentul 36 infanterie „Vasile 
Lupu”!, retras la nord de Mărăşeşti, un batalion şi o sin- 
gură companie de mitraliere, puse sub comanda căpitanu- 
lui Gheorghe Bălănescu. 

Ziua de 27 iulie/9 august, cea de-a patra zi a operaţiei 
de apărare de la Mărăşeşti, a fost într-adevăr una din cele 
mai grele pentru apărătorii români şi ruşi, trupele ger- 
mane folosind toate forțele şi mijloacele, inclusiv proiec- 
tile toxice, pentru a dezvolta cât mai adânc ofensiva spre 
nord-vest, în scopul realizării joncţiunii cu Grupul Gerok. 

Diviziile române s-au opus cu o vitejie şi un spirit de 
sacrificiu puțin obişnuite. Impresionat de modul cum au 
actionat militarii români în această zi, colonelul francez 
Émile Bujac va scrie cu vădită admiraţie despre aceste fap- 
te de arme: „În această după-amiază şi în seara de 27 iulie 
[/9 august], unitățile Diviziilor 5 şi 9, luptând deschis, au 
cules o generoasă recoltă de lauri purpurii: Regimentul 
3 vânători; Regimentul 32 «Mircea» redus la un batalion; 
Regimentul 7 infanterie; Regimentul 9 «Râmnicu Sărat» 
Regimentul 34 «Constanţa», şi el la fel de dureros rănit în- 
cât nu va mai putea îndeajuns să onoreze vitejia companiei 


2! Pierderile Regimentului 36 infanterie în cele două zile de lupte 
încrâncenate, 27-28 iulie/9-10 august 1917, s-au cifrat la 214 morti şi 
740 răniţi. Colonel I. Georgescu, op.cit., p. 16. 

sale de mitraliere; Regimentul 36 «Vasile Lupu»; Regimen- 
tul 35 «Matei Basarab» şi Regimentul 9 vânători. Duşmanul 
(Diviziile 89, 115, 76, 216), extenuat, nu va mai fi în stare 
a doua zi, să exploateze nesemnificativele sale avantaje”. 

Aşa cum am evidenţiat mai devreme, concomitent cu 
deslăşurarea operaţiei de apărare, comandantul Armatei 
1 române elaborase, de comun acord cu reprezentanţii co- 
mandamentului Armatei 4 ruse, planul unei puternice „ri- 
poste ofensive”??? al cărei obiectiv era respingerea trupelor 


12? Colonel Bujac, Campagnes de l'armée roumaine, 1916-1919, Paris, 
1933, p 142. În Darea de seamă a comandamentului Armatei 1 române, 
se sublinia: „Către orele 18.00, inamicul a bombardat extrem de violent 
timp de aproape o oră, cu artileria de toate calibrele, întreg frontul 
Corpului [6] armată. La ora 18.45, numeroase forte inamice de infan- 
terie, debuşând din păduricea de la cota 59, sud pădurea Călini, atacă 
de la sud la nord stânga Diviziei 9 şi dreapta Diviziei 5. Prin focurile 
de baraj ale artileriei şi prin focul de arme şi mitraliere, atacul acesta 
a fost oprit. Către ora 19.15, inamicul a atacat din nou pe tot frontul 
[...]. Sub presiunea acestui atac violent, stânga Diviziei 9 (Regimentul 
36 inlanterie) şi dreapta Diviziei 5 (infanterie) au fost silite să cedeze, 
retrăgându-se spre nord. Intervenind rezervele de sector şi conraata- 
când, nu numai se reocupă terenul pierdut, dar s-a pătruns până în 
linia a doua inamică. [...] Către orele 20.10, artileria inamică reîncepe 
bombardamentul şi, simultan, infanteria inamică dezlănţuie un atac cu 
tendinţa vădită de a rupe frontul între cele două divizii [române]. Acest 
atac a fost oprit”. AMR, fond Armata 1, dosar nr. 355/1917, f. 146-147. 

2% AMR, fond MCG, dosar nr. 807/1917, f. 199; Mărăşti, Mărăşeşti, 
Oituz, doc. 106 (telegrama nr. 1841 a generalului Christescu adresa- 
tă MCG); vezi Ordinul de operații nr. 19 din 26 iulie 1917, AMR, fond 
Armata 1, dosar nr. 197/1917, f. 135, precum şi telegrama generalului 
Christescu către MCG român (nr. 1241 din 26 iulie/ 8 august 1917), 
Ibidein, f. 136, Ordinul de operatie nr. 20 (completare), Ibidem, f. 137. In- 
teresante sunt observaţiile locotenent-colonelului francez Caput, ataşat 
pe lângă generalul Christescu, privind starea de spirit şi modul de lucru 
la acest comandament (Nota din 27 iulie/9 august 1917 comunicată ge- 
neralului Berthelot, AMR, fond Microfilme, rola P II. 1.2499, c. 289-291). 

germane şi recucerirea terenului pierdut, atingând la sfâr- 
şitul acesteia aliniamentul: Bizighegşti, Străjescu, Doaga. 

Pregătirile în vederea executării contraloviturii au în- 
ceput încă din 26 iulie/8 august şi urmau să fie încheiate 
în dimineaţa zilei următoare. Declanşarea ripostei ofensi- 
ve, în care se puneau mari speranţe, era prevăzută pentru 
ziua de 27 iulie/9 august, ora 17.001**. Executarea contra- 
loviturii la care urmau să participe Diviziile 5 şi 9 infan- 
terie române, alături de Diviziile 13 şi 71 infanterie ruse, 
trebuia să fie sprijinită de focul unei puternice grupări de 
artilerie. Urmărind atent desfăşurarea luptelor în dimi- 
neaţa zilei de 27 iulie/9 august, comandantul Armatei | 
române, generalul Constantin Christescu (punctul de co- 
mandă al armatei se găsea la Tecuci), a sesizat insuficienta 
pregătire a contraloviturii, dar mai ales starea de oboseală 
a trupelor, cât şi pierderile mari suferite de acestea, şi a ce- 
rut aprobarea Marelui Cartier General român de a amâna 
cu 24 de ore operația plănuită!?. 

Între factorii care au determinat amânarea declanşării 
contraloviturui, un argument important l-a constituit fap- 
tul că, din cele 17 baterii de artilerie grea, care trebuiau 
să formeze gruparea de sprijin a trupelor române şi ruse 
care urmau să treacă la ofensivă, doar opt intraseră în po- 
zițiile de tragere de pe malul stâng al Siretului!?€. 


Sintetizând rezultatul luptelor din 27 iulie/9 august 
1917, Comunicatul oficial al Marelui: Cartier General român 
din seara aceleiaşi zile anunţa: „În sectorul râurilor Putna 


124 Ibidem, fond Armata 1, dosar nr. 197/1917, f. 136. 
25 Generalul Gheorghe A. Dabija, op. cit., vol. IV, p. 429. 
129 Jbidem. D. 429-430. 

şi Siret până la Nămoloasa, lupta a luat caracterul unei mari 
bătălu care a continuat cu înverșunare în tot cursul zilei, [...] 
desfăşurându-se în favoarea noastră”!2!. Un singur lucru se 
omitea: faptul că, în cursul acestei zile, alte câteva sute de 
ostaşi, alături de cei câteva mii căzuţi în zilele anterioare, 
au făcut supremul sacrificiu pentru stăvilirea înaintării în 
valuri a inamicului. 

În noaptea de 27-28 iulie/9-10 august, trupele germa- 
ne şi-au reluat atacurile cu forţe mult superioare. „Pe la 
10 noaptea — relatează căpitanul George Cornea — porneş- 
te peste noi o vijelie de şrapnele, obuze, gaze asfixiante... 
sute de tunuri de toate calibrele băteau poziţiile fără nicio 
chpă de răgaz. [...] După două ceasuri, cam pe la miezul 
nopţii, ne pomenim cu o sumedenie de nemți, urmaţi de 
patru proiectoare care luminau tranşeele noastre. Artile- 
ria inamică continua să bată. În faţa noastră erau şapte 
batalioane bavareze înaintând cot la cot, cu o vigoare săl- 
batică, demnă de admirat” 28, 

„Cu toată intervenţia către aripa stângă a Diviziei 9 
a unui batalion din Regimentul 9 vânători — se arată în 
Darea de seamă a comandamentului Armatei 1 române —, 
inamicul, profitând de avantajele obţinute prin produce- 
rea golului [ca urmare a retragerii aripilor interioare ale 
diviziilor cu câteva ore mai înainte] şi ruperea legăturii 
între divizii, sileşte aripa stângă a Diviziei 9 să se retragă 
la 150-200 m nord de şoseaua Focşani-Iecuci; iar dreapta 
Diviziei 5 să se retragă de-a lungul viroagei, cota 61, pădu- 
rea Călini”!?”. 


127 „Monitorul Oficial”, nr. 102 din 30 iulie/12 august 1917, p. 1 043. 

1% A pud Constantin Căzănişteanu, Dorina Rusu, op.cit., p. 214. 

129 AMR, fond Armata 1, dosar nr. 355/1917, £. 147; Mărăşti, Mără- 
şeşti, Oituz, doc. 113. 

Artileria Diviziei 14 române a continuat, la rândul ei, 
să bombardeze de pe malul stâng al Siretului liniile de asalt 
ale germanilor (tiruri de distrugere); în acelaşi timp, subu- 
nitățile ei, care trecuseră deja pe malul drept al râului, au 
reuşit să facă joncţiunea cu aripa dreaptă a Diviziei 5 infan- 
terie. Totodată, printr-o bună coordonare, bateriile româ- 
ne aveau să sprijine cu foc apărarea Diviziilor 71 şi 13 ruse, 
care au putut, astfel, să respingă atacurile vrăjmaşilor. 

În sintezele zilnice elaborate la comandamentul Arma- 
tei 9 germane este consemnată forța contraatacurilor tru- 
pelor române, eficienţa focului de flanc executat de către 
artileria română şi rusă din pozițiile amplasate pe malul 
estic al Siretului, ca şi activitatea neobosită a aviatorilor ro- 
mâni, care adesea luau parte la lupte, sprijinind trupele 
prin foc de mitralieră şi bombardamente asupra liniilor 
adverse!“ . 


În cronica încleştărilor de la Mărăşeşti, ziua următoa- 
re, vineri 28 iule/l 0 august, a fost încă una deosebit de 
sângeroasă. Ea a fost marcată, mai ales în cursul dimineţii, 
de un susținut duel reciproc de artilerie, ce avea să se in- 
tensifice după-amiaza, canonada atingând punctul culmi- 
nant spre ora 17.00. 

Trupele germane, care suferiseră şi ele pierderi im- 
portante în timpul celor patru zile de ofensivă aproape 
continuă, nu au reluat imediat atacul început în ziua an- 
terioară, în cursul căreia realizaseră unele succese, ci s-au 
rezumat la acțiuni cu un pronunţat caracter local. A fost 
observată o serie de mişcări ale unor unități germane, cer- 
cetarea trupelor române, inclusiv aeriană, semnalând în- 


130 Laurenţiu Bârzotescu, op.crt., p. 795. 

locuirea unor mari unități şi unități, cât şi o serie de redis- 
tribuiri ale acestora. Astfel, Divizia 12 bavareză se pregătea 
să înlocuiască Divizia 89 infanterie germană, care suferise 
pierderi însemnate în zilele anterioare. În adâncimea dis- 
pozitivului operativ al Armatei 9 germane, marile unități 
ale Corpului Alpin au fost subordonate comandamentului 
Corpului 18 rezervă german şi concentrate la flancul stâng 
al Armatei 9, unde unităule Diviziei 62 infanterie austro- 
ungară dovediseră o serie de slăbiciuni. 

Apreciind, de data aceasta, ca încheiate pregătirile 
în vederea executării contraloviturii şi considerând favo- 
rabil momentul declanşăru acesteia (ofensiva inamicului 
fiind în acele momente practic oprită pe întregul front), 
comandantul Armatei | române a hotărât executarea, în 
cooperare cu Armata 4 rusă, a amintitei riposte ofensive, 
plănuită în urmă cu două zile. Ordinul de operati nr. 22 al 
generalului Constantin Christescu!*! stabilea modul de ac- 
iune al forţelor din gruparea de contralovitură. 

În concepţia comandantului Armatei 1 române, în 
acord cu cele convenite cu comandantul Armatei 4 ruse, 
se prevedea: trecerea la ofensivă, cu o grupare formată 
din patru divizii de infanterie, dând lovitura principală 
în lungul căii ferate Mărăşeşti-Focşani!*?, respingerea sau 
nimicirea forțelor inamice şi restabilirea apărării cu limi- 
ta dinainte pe aliniamentul unde se găseau forțele ruse 
în momentul declanşării ofensivei Armatei 9 germane, la 


131 AMR, fond MCG, dosar nr. 823/1917-1918, f. 120; vezi şi Mă- 
răşti, Mărăşeşti, Oituz, doc. 114. În respectivul document, generalul 
Christescu preciza că „personal, cu începere de la ora 15.00, mă voi 
găsi la Nicoreşti, împreună cu comandantul Armatei 4 ruse”. Era încă o 
dovadă a voinţei de cooperare strânsă cu aliatul nostru. 

132 Lt.-colonel Alexandru Ioaniţiu, op. cit., vol. II, p. 327-328. 

24 iulie/6 august 1917. Dispozitivul operativ era pe un 
eşalon cu o rezervă. În primul eşalon, Corpurile 6 român 
(Diviziile 5 şi 9 infanterie), la est de calea ferată Mărăşeşti- 
Focşani şi 7 rus (Diviziile 13 şi 71 infanterie), la vest de 
acelaşi ax feroviar. În rezerva Armatei 1, Divizia 13 in- 
fanterie şi un regiment din Divizia 14 infanterie română, 
dispuse în raionul Mărăşeşti, Modruzeni. 

La ora 14.00, grupările de artilerie română şi rusă au 
început pregătirea de foc a contraloviturii. După o lungă, 
dar prea puțin eficientă tragere de artilerie, forţele ro- 
mâne şi ruse au trecut, la ora 17.00, la atac cu un avânt 
irezistibil. Momentul declanşării contraloviturii a fost im- 
presionant. lată cum înfăţişează un participant la luptele 
respective acest episod: „E o simfonie sălbatică. Puştile tes 
melodia când mai repede, când mai încet. Intrările mitrali- 
erelor sunt neprevăzute, repezi şi scurte. Ele cântă şi reiau 
laitmotivul bătăliei moderne. Tunurile de câmp cu sunetul 
strident şi ascuţit, cu felul lor de a-şi executa salvele în patru 
sau şase timpi, într-o măsură repede şi sacadată, înlocuiesc 
trompetele, iar vocea gravă, surdă şi mai rară a calibrelor 
mari, care domină întreg haosul, tine locul basurilor”!*%. 

Un alt contemporan al evenimentelor precizează: 
„Timp de două ore au decurs cele mai crâncene lupte, aproape 
numai cu grenade de mână, cu cutitul şi baioneta. În înaintarea 
lor din nou pe porțiunea aceasta de teren, evacuată metodic în 
zilele precedente, soldații noştri şi-au regăsit camarazii sacrificați, 
lăsați să reziste cu orice pret pe pozitie, pentru ca cele două divizii 
să aibă timp a se retrage în ordine şi să prepare contraatacul. 
[...] Izbitura a fost atât de violentă, încât a produs cea mai mare 
învălmăşeală în rândurile inamicului. Toate diviziile dușmane au 


133 Locotenent-colonel Ştefan Paraschivescu, op.cit., p. 68. 

fost amestecate; regimente, batalioane, companii date unele peste 
altele. Dacă ar fi fost acum timpul şi dacă aveam şi rezerve ro- 
mâneşti suficiente — subliniază Cassian R. Munteanu —, acest 
succes local s-ar fi putut exploata admirabil pentru o urmărire 
mai departe” +. 

În atari circumstante, Divizia 5 infanterie română!” a 
reuşit să înainteze simtitor cu regimentele din primul eşa- 
lon (la ora 16.30, cu Regimentele 9 şi 7 infanterie, urmate, 
de la 17.20, de Regimentele 8 infanterie şi 3 vânători) în 
direcţia pădurii cu cota 59 şi satul Doaga, pe care, până 
spre înserat, trupele noastre l-au înconjurat de la vest, 
nord şi sud. Primiţi cu un puternic foc de artilerie şi arma- 
ment automat, infanteriștii români, din cauza pierderilor 
grele înregistrate, aveau, totuşi, să fie obligați să se opreas- 
că la circa 300 metri de sat; s-au repliat şi s-au consolidat 
pe terenul cucerit, executând lucrări uşoare de fortificare 
în tot cursul nopţii. 

Ofensiva Diviziei 9 infanterie (declanşată simultan 
cu cea a Diviziei 5), a progresat de la început greu, izbin- 
du-se de o dârză rezistentă a unităților Diviziei 76 rezervă 
germane ale căror poziţii nu fuseseră afectate prea mult 
de focul artileriei. „Vânători pun baionetele, grenadele încep 
zborul în aer şi apoi li se auziră plesniturile teribile împroşcând 
cu schijele lor pătrate pe duşmani. Frontul nostru înaintează pe 
toată linia. Alte trupe ocupă vechea poziţie, la 200 metri de sa- 
tul Doaga””®. Pătrunderile realizate în urma unui al doilea 


15 Cassian R. Munteanu, op.cit, în Constantin Căzănişteanu, 
Dorina Rusu, op.cit., p. 208-209. 

135 AMR, fond Armata 1, dosar nr. 355/1917, f£. 151. Cf. Mărăşti, 
Mărăşeşti, Oituz, doc. 117, 119. 

15 George Cornea, op.cit., în Constantin Căzănişteanu, Dorina 
Rusu, op.cit., p 215. 

asalt întreprins la ora 20.15 de către Regimentele 34 in- 
fanterie şi 9 vânători, sprijinite şi de subunitățile Regimen- 
tului 35 infanterie (pus la dispoziție de Corpul 6 armată), 
aveau să fie însă nesemnificative, înaintând câteva sute de 
metri doar la aripa dreaptă; suferind pierderi mari, pri- 
mele două unităţi aveau să fie oprite la scurt timp după 
trecerea la atac. Numai din Regimentul 9 vânători au căzut 
în luptă 15 ofiţeri şi circa 500 trupă, morţi şi răniţi”, în 
timp ce Regimentul 34 infanterie a pierdut patru ofițeri şi 
200 soldați’. Din cauza pierderilor în oameni înregistrate, 
Regimentul 36 infanterie a trebuit să fie scos de pe front 
spre refacere. 

În acelaşi timp, aşa cum am arătat, la Divizia 5 româ- 
nă, companiile Regimentelor 8 infanterie „Buzău” şi 3 vâ- 
nători, care atacaseră pe la nord şi vest poziţiile inamice 
de la Doaga, se găseau şi ele cu efectivele serios diminuate. 
Colonelul Lascăr Caracaş, comandantul Brigăzii 9 infante- 
rie, fusese grav rănit, iar Regimentul 7 vânători rămăsese 
doar cu şapte ofiţeri şi circa 400 de luptători. O companie 
din Regimentul 7 infanterie fusese şi ea complet sfărâma- 
tă, iar companiile Regimentelor 8 infanterie şi 3 vânători 
aveau de asemenea efectivele serios diminuate. 

Concomitent, au trecut la atac şi regimentele Diviziilor 
13 şi 71 ruse, care au respins trupele germane pe o adân- 
cime de aproximativ 3 km, apropiindu-se de aliniamentul 
localităților Țifeşti, Bătineşti. Dar şi aici, în cursul nopții 
de 28-29 iulie/10-11 august, trupele ruse au fost puternic 
contraatacate de Diviziile 89 şi 115 germane şi silite să se 


131 Mărăşti, Mărăşeşti, Oituz, doc. 116 (p. 240). 
15 Alexandru Marcu, Inscript pe drapel. Rog.mentul „Călugăreni”, 
Bucureşti, 1976, p. 53. 

retragă la nord de valea Şuşiţei, lăsând o breşă periculoasă 
în dispozitivul ruso-român, de care inamicul va căuta să 
profite a doua zi. 

Către ora 22.00, comandantul Armatei 1 române a 
ordonat grupării care executase contralovitura (Corpul 6 
armată) să se consolideze pe aliniamentul atins, în vederea 
continuării ofensivei în ziua următoare. Într-o comunica- 
re transmisă Marelui Cartier General român direct de la 
PC, la ora 24.00, după ce se semnala în sectorul de cioc- 
nire (în special cota 59, din cotul Şuşiţei şi satul Doaga) 
concentrarea masivă de forțe inamice luate din sectoarele 
învecinate, se arăta: „Domnul general comandant al Armatei 1 
crede absolut necesar că, față de această slăbire de forțe pe frontul 
Armatei 6 ruse, această armată să acționeze dacă nu ofensiv pur, 
cel puțin demonstrativ”!**. 

În acelaşi timp, în cursul noptii, la centrul Diviziei 9 
române, în locul Regimentelor 34 şi 36 infanterie, ultima 
unitate fiind scoasă de pe front, aşa cum am menţionat mai 
sus, era introdus Regimentul 40 infanterie „Călugăreni”!*. 

Pierderile mari suferite de unitățile române în cursul 
executării contraloviturii (4 795 militari morți, răniți sau 
dispăruţi, din care 85 ofiţeri)!*!, alături de cele suferite de 
trupele ruse, ridicau numeroase semne de întrebare pri- 
vind continuarea în ziua următoare a acţiunii ofensive. Is- 
toricul francez Emile Bujac avea să noteze: „În rezumat, 
ziua de 28 iulie/10 august se înscrie ca una din cele mai 


139 AMR, fond MCG, dosar nr. 824/1917, f. 62. Comandamentul 
rus va răspunde la această solicitare abia în noaptea de 30 iulie/12 au- 
gust, adică atunci când se va produce şi modificarea de comandament 
la nivelul Armatei 1 române, Ibidem, dosar nr. 844/1917, f 38). 

140 Alexandru Marcu, op.cit., p. 54. 

14! Lt.-colonel Alexandru loaniţiu, op. cit., vol. II, p. 328. 

onorabile în analele armatei române; [...] primul obiectiv 
(linia Bizigheşti-Străjescu) nu a fost atins, iar porţiunea cu- 
cerită nu avea decât o mică adâncime (1 500-2 000 metri la 
aripi), totuşi o oarecare compensație şi destul de folositoa- 
re: un front rectificat. Cele şapte Divizii inamice, 12 bava- 
reză, 62 austro-ungară, 216, 76, 89, 115, 217, în luptă cu 
două divizii ruse şi cu cele două divizii române, s-au retras 
din văpaie obosite şi puternic zdruncinate”!*”. 

„Trupele române s-au tinut bine”! era concluzia ofite- 
rului de legătură francez la comandamentul Armatei 1 
române, deşi retragerea diviziilor ruse pusese din nou în 
dificultate dreapta dispozitivului trupelor române (flancul 
drept al Diviziei 9 infanterie). 

La toate acestea s-a adăugat şi o serie de neînţelegeri 
pe linie de comandament, mai ales ca urmare a hotărârii 
generalului Ragoza, comandantul Armatei 4 ruse (al cărui 
punct de comandă se menținea la Bârlad, deci departe de 
câmpul de luptă), de a nu mai continua acțiunile ofensive 
în ziua următoare. De altfel, aşa cum rezultă din docu- 
mente şi mărturii ulterioare, disensiunile tot mai frecven- 
te pe linie de comandament între comandantul Armatei 4 
ruse şi comandantul Armatei 1 române se vor accentua, în 
dauna cooperării româno-ruse, ceea ce în final va duce la 
înlocuirea generalului român Constantin Christescu de la 
comanda armatei!““. 

În ziua de sâmbătă, 29 iulie/11 august, luptele de pe 
frontul de la Mărăşeşti au devenit mai complexe, mai 


1% Colonel Bujac, op.cit., p. 113. 

143 AMR, fond Microfilme, P 11. 1. 2499, c. 287. 

144 Vezi la Ion Pavelescu, Adrian Pandea, Eftimie Ardeleanu, Proba 
focului. Ultima treaptă spre Marea Unire. Dosare ale participării României la 
primul război mondial, vol. 1, Bucureşti, 1991, p. 63-74. 

ales datorită faptului că ambele grupări beligerante şi-au 
propus atingerea scopurilor prin acţiuni ofensive. Astfel, 
Comandamentul român, cu toate pierderile suferite în 
ziua anterioară şi scăderea considerabilă a potențialului 
combativ al trupelor sale, avea să hotărască continuarea 
contraloviturii. Ofensiva trebuia să fie reluată dis-de-dimi- 
neaţă, ora atacului fiind „fixată de comandantul Corpului 
6 armată, când va crede că pregătirea este suficientă, ra- 
portând şi comandantului Armatei”!*. Fireşte se spera în 
cooperarea cu aliatul rus. 

Comandamentul german a hotărât, la rândul său, să 
treacă la ofensivă simultan cu forțele Corpului 18 armată 
(flancul stâng al Armatei 9 germane) şi cele ale Corpului 1 
rezervă german. 

În cursul zilei, mai precis la ora 10.30, în pofida înţele- 
gerii anterioare, comandantul Armatei 4 ruse i-a comunicat 
comandantului Armatei | române că marile unități ruse nu 
mai sunt în măsură să continue ofensiva şi că le-a transmis 
ordinul de a-şi menţine poziţiile pe care se apărau. 

În atari circumstanțe, generalul Christescu a decis, to- 
tuşi, să execute acţiunile ofensive preconizate, în care scop 
a emis Ordinul operativ nr. 26, prin care obiectivul zilei se li- 
mita la atingerea aliniamentului valea Şuşiţa Seacă-Doaga, 
prevăzut a constitui baza unui nou atac de proporţii mărite 
în ziua următoare! În acelaşi document, se preciza: „In- 
spectoratul Artilerie: va introduce imediat modificările cu- 
venite în planul de acţiune al artileriei grele, ținând seama 
de toate cererile generalului Grigorescu [subl. noastră], 


145 AMR, fond MCG, dosar nr. 823/1917-1918, f. 124 (Ordin de ope- 
raji nr. 25 al Armatei 1 din 29 iulie/ 11 august 1917). 
145 Ibidem, fond Armata 1, dosar nr. 209/1917, f. 133. 

atât în ce priveşte pregătirea asupra obiectivelor de atins 
astăzi, cât şi în ce priveşte sprijinul ce trebuieşte dat de arti- 
leria grea pentru stăpânirea terenului cucerit şi împiedica- 
rea consolidării inamicului pe linia Bizigheşti-Străjescu”!?. 

La ora 14.00, avea să înceapă pregătirea de artilerie în 
vederea trecerii la atac a forţelor române (Diviziile 9 şi 5 
infanterie). Aceasta pregătire (trageri de distrugeri) urma 
să se facă având în atenţie o strictă economie de muniții 
„maxim 18 proiectile de fiecare piesă de arulerie”!*5. 

În vederea trecerii la ofensivă şi mai ales pentru asi- 
gurarea flancului drept al armatei (la joncțiunea Armatei 
l române cu Armata 4 rusă se găsea Divizia 9 infanterie), 
încă din ziua de 28 iulie/10 august, generalul Constan- 
tin Christescu ordonase trecerea Diviziei 13 infanterie 
(comandant generalul loan Popescu-Sanitaru) pe malul 
drept al Siretului şi organizarea unei fâşii de apărare între 
Pădureni şi Mărăşeşti, înapoia aripii drepte a armatei!*%. 
De asemenea, au fost înmulțite acțiunile aviației de recu- 
noaştere şi supraveghere a frontului, zborurile de bom- 
bardament şi reglare a tirurilor de artilerie, fiind înălțate 
şi trei baloane în acelaşi scop!**. 

În timp ce se executa pregătirea de artilerie de către 
bateriile române, sprijinite şi de artileria rusă, trupele ger- 
mane au executat o scurtă, dar violentă contrapregăure, 
după care au trecut la ofensivă cu Corpul 18 armată la vest 
de calea ferată Focşani, Mărăşeşti, vizând trupele Armatei 


4 ruse, dar şi flancul drept al Diviziei 9 infanterie (dreapta 


147 Ibidem. 

148 Ibidem, fond MCG, dosar nr. 17/1917, f. 130. 
1% Generalul.G.A. Dabija, op. cit., vol. IV, p. 441. 
150 AMR, fond Armata 1, dosar nr. 209/1917, f. 135. 

Armatei | române), iar cu Corpul 1 rezervă german, forțe- 
le principale ale Diviziei 5 infanterie române!”!. 

Ofensiva Corpului 18 armată a angajat Diviziile 103, 
13 şi 71 infanterie ruse. După o scurtă rezistenţă, regi- 
mentele Diviziei 71 infanterie au început să se retragă 
lăsând descoperit flancul drept al Diviziei 9 române. În 
sprijinul acesteia a fost trimis un regiment de infanterie 
şi un divizion de artilerie din rezerva Armatei l române. 
ŞI în această zi s-au manifestat numeroase deficiențe în 
rânclul trupelor ruse, materializate prin frecvente pără- 
siri ale frontului de către unele subunități şi chiar uni- 
tăți, dar şi prin izbucnirea unor conflicte între trupă şi 
ofițeri!*?. 

La ora 16.30, Corpul 6 român, cu Divizia 5 infante- 
rie şi respectiv Divizia 9, trecea pe tot frontul la ofensiva 
ordonată. Dar ineficiența pregătirii anterioare de artile- 
rie şi opoziţia îndârjită a inamicului aveau să determine 
respingerea trupelor Diviziei 5 pe pozițiile din care se 
pornise la atac. În acest timp, în fâşia Diviziei 9, trupe- 
le Regimentului 35 infanterie „Matei Basarab” au reuşit, 
totuşi, să treacă de linia ferată Mărăşeşti, Tecuci, dar suc- 
cesul avea să fie compromis prin retragerea precipitată 
a unităţilor Diviziei 71 ruse (ceea ce a creat pericolul de 
învăluire a flancului drept român) şi pătrunderea trupe- 
lor Diviziei 12 bavareze, care, după ce au ocupat halta 
Tişiţa şi Fabrica de zahăr, au pătruns în spatele Diviziei 
9 române, atacând trupele ce apărau gara şi localitatea 
Mărăşeşti. 

151 Generalul G.A. Dabija, op. cit., vol. IV, p. 452-454. 


52 B.-H. Bnunorpaaos, Pymbirta 6 20001 nepsoŭ muposoii 6oiinu., Mos- 
cova, 1969, p 175. 

Corpul 6 armată român îşi consumase rezervele, astfel 
că nu avea practic niciun mijloc prin care să sprijine Divi- 
zia 9, al cărei dispozitiv de apărare era pe punctul de a fi 
întors. 

În aceste condiţii dificile, comandantul Diviziei 9, ge- 
neralul Constantin Scărişoreanu, a ordonat Regimentului 
40 infanterie să organizeze lupta în încercuire cu forțele 
şi mijloacele de care dispunea, interzicând pătrunderea 
forțelor germane spre Mărăşeşti. Deşi batalioanele regi- 
mentului au suferit pierderi deosebit de grele, rezisten- 
ta sa eroică a întârziat înaintarea Diviziei 12 bavareze şi a 
permis comandantului diviziei române luarea unor mă- 
suri care au îmbunătățit situația trupelor care se apărau la 
flancul drept al Armatei 1 române. 

Restructurarea dispozitivelor de apărare ale Regimen- 
telor 35 infanterie „Matei Basarab” şi 9 vânători, la nord 
de calea ferată Mărăşeşti-Tecuci, şi sosirea unui regiment 
din Divizia 13 infanterie română au determinat oprirea 
ofensivei Diviziei 12 bavareze, care, la rându-i, suferise 
pierderi mari. 

Luptele din ziua de 29 iulie/11 august au fost trăite 
cu mare emoție sub ameninţarea spargerii frontului şi au 
fost deosebit de sângeroase, ambii adversari suferind gre- 
le pierderi, dintre care numai Armata | română — 3 396 
militari (din care 67 ofițeri), morţi, răniți sau dispăruți”. 
Faptele de arme ale ostaşilor români sunt consemnate în 
jurnalele acţiunilor de luptă — care s-au mai păstrat = ele 
au fost evidenţiate în ordinele de zi ale comandamentului 
Armatei | române, cât şi în alte documente. 


15 Lt.-colonel Alexandru Ioaniţiu, op. cit., vol. II, p. 328. 

Astfel, referitor la modul cum a luptat în această zi 
Regimentul 40 „Călugăreni'”, în Ordinul de zi din 7/20 au- 
gust 1917 al Armatei 1 se arată: „Militarii Regimentului 
40 infanterie înscriu o pagină nepieritoare în istorie, fiind 
pildă vrednică de urmat de generațiile viitoare, reuşind 
ca, printr-un eroism legendar, să apere gara Mărăşeşti” "4. 

La rândul său, inamicul a plătit scump pătrunderea 
de circa 3-4 km realizată în dispozitivul trupelor române 
şi ruse. Cele mai mari pierderi le-au suferit Diviziile 216 şi 
76 germane. Declaraţiile unui prizonier german capturat 
în cursul acestor lupte sunt edificatoare: „Soldaţii germani 
care au fost la Verdun şi pe Somme spun că nu au avut 
vreodată atâtea pierderi şi nici nu au văzut luptând cu atâ- 
ta înverşunare în contra lor ca aici”155. 

Demne de reținut sunt faptele de vitejie şi spiritul de 
sacrificiu ale corpului de comandă şi trupei Regimentu- 
lui 9 vânători, al cărui comandant, colonelul Gheorghe 
Rasoviceanu, atacat de inamic cu forțe mult superioare, 
a trecut la apărare pe o poziţie dând un ordin scurt: „Al 
9-lea aici moare”. Jertfele bravilor vânători n-au fost za- 
darnice: suferind mari pierderi, atacul inamic a fost oprit. 


„Pe Putna, în regiunea de la sud de Mărăşeşti — se arăta 
în Comunicatul oficial nr. 350 din 29 iulie/11 august 1917 — 
lupta începută în ziua de 24 iulie/6 august a luat dezvoltarea 
celei mai mari bătălii de pe frontul român de la începutul 
campaniei. Zece divizii, din care nouă germane, s-au lovit 
de la început de rezistența trupelor ruse şi române care, deşi 


54 Alexandru Marcu, op.cit., p. 76. 
155 Mărăşti, Mărăşeşti, Oituz, doc. 125 („Buletinul de informaţiuni” 
nr. 81 al Armatei 1 din 30 iulie 1917, ora 13). 

inferioare în număr, au reuşit să-şi menţină poziţiile aproa- 
pe peste tot. Toate atacurile disperate pe care inamicul le dă 
de patru zile şi patru nopti în mase compacte, susținute de 
o numeroasă artilerie grea, s-au spulberat de liniile noastre, 
apărate cu îndărătnicie de bravele trupe ruso-române, care, 
prin luptele crâncene corp la corp şi contraatacurile energi- 
ce ce au dat, au produs inamicului pierderi enorme”. 


Cu luptele din ziua de 29 iulie/11 august, practic s-a 
încheiat contralovitura trupelor române şi ruse declanşată 
la 28 iulie/10 august 1917. Analizând cauzele care au dus la 
nereuşita acesteia, constatăm că s-au produs o serie de gre- 
şeli atât în pregătirea, cât şi în desfăşurarea acesteia. Astfel, 
pregătirea ripostei ofensive s-a făcut în grabă, neasigurân- 
du-se timpul necesar mai ales pentru realizarea grupărilor 
de artilerie destinate executării pregătirii şi sprijinului de 
foc pentru forţele care urmau a declanşa contralovitura. 
Forţele destinate executării acestei acţiuni (Diviziile 5 şi 9 
infanterie române, respectiv 13 şi 71 infanterie rusă) erau 
divizule din contact cu inamicul. Ele duseseră lupte per- 
manent cu acesta încă de la declanşarea ofensivei Armatei 
9 germane, or, pentru executarea unei riposte ofensive, 
era necesar să fie introduse în luptă unităui proaspete sau 
recent angajate nemijlocit în luptă. Trupele din contact cu 
inamicul se puteau alătura grupării destinate executării 
ripostei ofensive sau puteau îndeplini alte misiuni în fa- 
voarea grupării ce executa o asemenea acţiune (asigurarea 
aliniamentului de desfăşurare a grupări destinate pentru 
riposta ofensivă, asigurarea unui! flanc etc.). 


159 „România. Organ al apărărei naționale”, Iaşi, Anul I, nr. 176 
din 31 iulie/13 august 1917, p. 2. 

Asigurarea cu muniţie (mai ales artilerie) s-a făcut ne- 
corespunzător, consumul pentru pregătirea contralovitu- 
rii fund strict limitat, aşa cum s-a arătat mai înainte. 

Pierderile mari suferite de regimentele române şi ruse 
în perioada 24 iulie/6 august la 27 iulie/9 august au dimi- 
nuat simţitor forţa combativă a marilor unităţi ce urmau să 
execute contralovitura. Direcţia loviturii principale (Mără- 
şeşti, Focşani) a fost aleasă greşit, perpendicular pe dispo- 
zitivul de apărare german. Aceasta a silit unităţile române 
şi ruse care au trecut la atac să facă eforturi pentru a stră- 
punge un aliniament de apărare, este drept, pregătit în 
mare grabă, dar, totuşi aliniament pe care, oricum, trupele 
germane se găseau fie şi numai în adăposturi individuale, 
fapt ce asigura o cât de mică stabilitate apărării. 

Analizată prin prisma raportului de forţe, declanşa- 
rea ripostei ofensive nu era indicată, întrucât, în fața gru- 
pării de contralovitură, inamicul opunea, la rândul său, 
cel puţin un număr egal de divizii. Este adevărat că, în 
cursul celei de-a doua zile a executării contraloviturii, de 
linia frontului se apropiau Diviziile 10 şi 13 infanterie ro- 
mâne. Introducerea acestora în operație pentru intensifi- 
carea efortului ofensiv în scopul refacerii situației la flan- 
cul drept al Diviziei 9 infanterie române şi stabilirii limitei 
dinainte a apărării pe aliniamentul văii Şuşiţei'*” nu mai 
era indicată, întrucât criza survenită în relatiile de coman- 
dament interaliate româno-ruse, amplificată de ordinul 
amintit de retragere a trupelor dat de generalul Ragoza 
şi opoziţia fermă a generalului Christescu faţă de acest or- 
din, a determinat măsuri urgente din partea Marelui Car- 
ter General: acesta l-a înlocuit pe generalul Constantin 


57 [storia militară a poporului român, vol. V, p. 593. 


106 / DUMITRU PREDA, NICOLAE CIOBANU 


Christescu de la comanda Armatei | române cu generalul 
Eremia Grigorescu (comandantul Corpului 6 armată)!%, 
iar ca şef al statului-major al armatei l-a desemnat pe colo- 
nelul Nicolae Samsonovici. 

Concomitent, Armata l română, prin Ordinul de opera- 
tii nr. 46 al Marelui Cartier General (ora 1.50), a fost sub- 
ordonată provizoriu generalului rus A.F. Ragoza. „Justifi- 
carea” unui asemenea act era făcută prin necesitatea de „a 


se asigura coordonarea eforturilor” celor două armate: 4 


rusă şi 1 română!*?. 


15 Jon Pavelescu, Adrian Pandea, Eftimie Ardeleanu, Prezan memo- 
nalistul (III), în „Revista de Istorie”, nr. 12/1986, p. 1215-1216. Ordinul 
nr. 2 665 din 29 iulie 1917, primit la ora 22.15: „Majestatea Sa Regele 
vă încredintează comanda Armatei | cu începere de la 30 iulie, ora 
8.00 dimineaţa. Aveţi latitudinea a lua cu Dumneavoastră pe colonelul 
Samsonovici. Veţi numi provizoriu comandant al Corpului [6] armată şi 
al Diviziei [5] care devine liberă. Din Înalt Ordin, General (ss) Presan”. 
AMR, fond Corpul 6 armată, dosar nr. 42/1917, f. 78. Generalul Razu 
va fi numit în fruntea Corpului 6 armată, iar colonelul Toma Lişcu, la 
comanda Diviziei 5 infanterie române. 

15 AMR, fond MCG, dosar nr. 806/1917, f. 67. Vezi şi comunicarea 
nr. 0277 din 30 iulie/12 august 1917 făcută de generalul D.G. Şcerbacev 
comandainentelor Arinatelor 6 şi 4 ruse, precum şi al Armatei 1 româ- 
ne: „În cursul celor cinci zile de bătălii îndârjite, germanii au concentrat 
în direcţia Focşani toate forţele lor, grupând în acest scop până la opt 
din diviziile lor, sosite de pe întregul front român, precum şi o cantitate 
considerabilă de artilerie. Graţie încăpăţânării, bravurii şi vitejiei trupe- 
lor Armatei 4 şi ale Armatei 1 române, inamicul nu a putut obține decât 
un succes de mică importanţă şi a suferit grele pierderi, fiind respins 
de trupele noastre. Ținând seama de forţele superioare, momentan, 
ale inamicului, având în vedere restabilirea situației anterioare [...] se 
ordonă: 1) până la noi ordine, PC al Armatei 4 se transferă la Bacău, iar 
Corpul de armată de la Armata 9 [rusă] este trecut sub comanda sa; 2) 
în scopul unificării conducerii pe frontul atacat, Armata 1, împreună cu 
toate diviziile sale care sosesc aici, comandată de generalul Grigorescu, 
va fi subordonată generalului Ragoza, la dispoziția căruia rămâne şi 

Măsura înlocuirii generalului Constantin Christescu 
de la comanda Armatei 1 române a fost privită de la bun 
început ca un act determinat de interese superioare, un 
act prin care generalul român a fost sacrificat numai din 
dorinţa aplanării conflictului cu Comandamentul rus!%. 
Orice defectiune la nivel de comandament ar fi avut ur- 
mări greu de prevăzut pe câmpul de luptă. Retragerea fie 
şi numai parţială a trupelor ruse, cu efectivele serios dimi- 
nuate, în rândul cărora se manifestau, aşa cum am arătat, 
grave deficienţe, care, în scurt timp, vor degenera în acte 
reprobabile de părăsire a frontului!'?!, a constituit şi ea un 
argument serios pentru luarea unei asemenea măsuri din 
partea Marelui Cartier General român. 

Subordonarea, fie şi numai provizorie, a Armatei | 
române generalului Ragoza era, de asemenea, o concesie 
care nu se justifica în vreun fel, în afara satisfacerii unui 
orgoliu. Nici experienţa câmpului de luptă, nici cerinţele 
principiilor luptei armate şi nici regulamentele în vigoare 
nu stipulau asemenea prevederi în legătură cu subordo- 
narea. În altă ordine de idei, trebuie să subliniem că nu 


Corpul 8 armată [rus], până la noi ordine. Arinata 1 trece la dispoziția 
generalului Ragoza începând cu 30 iulie [12 august], ora 8.00. 3) Misi- 
unea generalului Ragoza va fi de a consolida situaţia noastră pe frontul 
atacat, în scopul de a-. împiedica pe inamic să continue exploatarea 
succesului”. AMR, fond MCG, dosar nr. 844/1917, f. 38. 

1% Un punct de vedere interesant la Mihai Macuc, Considerații. cu 
pruvir? la criza de comandament de pe frontul din Moldova din vara anului 
1917, în 1917. Pe frontul de Est, coord. Valeriu Florin Dobrinescu, Horia 
Dumitrescu, Focşani, 1997, p. 64-76. 

16l Deşi „moralul statelor-mmajore şi al trupelor ruseşti [era] în uşoa- 
ră ameliorare” — constata generalul Berthelot, totuşi acestea „prea se 
dezinteresează de România şi iau în considerare abandonarea aliaților 
noştri cu o nepăsare cu adevărat vinovată”. ANB, fond Microfilme Fran- 
ta, rola 176, c. 500. 

se subordonează o mare unitate care „ţine frontul”, are 
un moral ridicat şi este hotărâtă la orice sacrificiu pentru 
a-şi menţine pozițiile, alteia de acelaşi nivel, dar ale cărei 
forte s-au retras parţial de pe front, unele unități părăsind 
efectiv câmpul de luptă cu un moral subminat şi cu gândul 
de a termina mai repede războiul, indiferent de rezultate. 

Dispoziţiile luate de către Marele Cartier General ro- 
mân privind înlocuirea comandantului Armatei 1 şi sub- 
ordonarea acesteia față de comandantul Armatei 4 ruse 
trebuie privite şi prin prisma supleții şi responsabilități 
conducerii noastre în raport cu soarta bătăliei angajate, 
ale cărei rezultate s-ar fi repercutat asupra situaţiei întregii 
tări. Urmărind perseverent realizarea unei cooperări cât 
mai eficiente între forțele celor două armate aliate — din 
ce în ce mai dificilă, din cauza atitudinii unei părți impor- 
tante a trupelor ruse — Comandamentul român a înţeles 
să facă unele sacrificiu pentru a depăşi criza de încredere 
Ivită şi a menţine forțele ruse pe frontul român în bătălia 
cu puternicul inamic. 

Noul comandant al Armatei 1 române, generalul 
Eremia Grigorescu!“* era apreciat ca un conducător mili- 


15: Eremia Teofil Grigorescu (28 nov. 1863, Târgu Bujor-21 iul. 
1919, Bucureşti). Absolvent al Şcolii de Ofiţeri (1884) şi al Şcolii de Apli- 
caţie de Artilerie şi Geniu (1886), ambele din Bucureşti, şi-a perfecţio- 
nat pregătirea de specialitate în Franţa, studiind matematica la Uni- 
versitatea Sorbona (1887-1889) şi, concomitent, administraţia militară 
pe lângă Ministerul de Război francez. Înaintat căpitan în anul 1892, 
a devenit curând comandant al Şcolii Militare de Artilerie şi Geniu din 
Bucureşti. Colonel (1910) şi general de brigadă în 1915. În acelaşi an, 
a fost numit comandant al Diviziei 14 infanterie, iar în anul următor, 
1916, a preluat comanda Diviziei 15 infanterie, intrând în vâltoarea 
războiului de reîntregire în fruntea acesteia, pe frontul din Dobrogea, 
apoi la Oituz, unde redutabila mare unitate, supranuinită „Divizia de 

tar „cu o solidă educaţie militară şi tehnică, un ochi ager 
şi o energie de fier”!6%5. Se remarcase în calitate de coman- 
dant al Diviziei 15 infanterie în toamna anului 1916, mai 
ales în luptele din zona Oituz, când lansase deviza: „Pe aici 
nu se trece!” şi, într-adevăr, nu s-a trecut. Era un general 
sobru, ferm, hotărât a face totul pentru oprirea ofensivei 
inamice în acest sector sensibil al frontului. La scurt timp 
de la preluarea noii sale responsabilităţi, într-o convorbire 
prin aparatul Hugues cu şeful Biroului Operații al Mare- 
lui Cartier General, el afirma categoric: „Jin de cinci zile 
şt patru nopti piept dușmanului şi, cu [toată] superioritatea lui 
numerică şi pesimismul celor mai mulți, nădăjduiesc să rezist încă 
mult”, 

Numit la comanda Armatei |, generalul Eremia 
Grigorescu a lansat către toate trupele subordonate che- 
marea „Nici pe aici nu se trece!”. Prin Ordinul de zi din 30 iu- 


fier”, s-a evidenţiat oprind înaintarea Corpului Schmettow. General de 
divizie (1917). Victoria de la Mărăşeşti avea să-l propulseze definitiv în 
rândul comandanților de oşti din istoria militară națională şi univer- 
sală. General de corp de armată (1918), inspector general al armatei 
(1918), ministru de Război (oct.-nov. 1918), şi ad-interim la Ministerul 
Industriei şi Comerțului. Matematician şi artilerist de înaltă clasă, gene- 
ralul Eremia Grigorescu s-a consacrat ca un comandant ferm, inteligent 
şi inventiv, promotor al unei concepții moderne asupra luptei şi opera- 
tiei militare la nivel operativ-strategic. Despre el, mareşalul Constantin 
Presan va arăta: „a infiltrat ofiterilor şi trupei [...] o desăvârşită încre- 
dere în victorie, punându-i astfel în măsură a executa dese şi impetu- 
oase atacuri şi contraatacuri cu rezultate strălucite”. Vezi la General în 
rezervă Nicolae Ionescu, Generalul Eremia Grigorescu, Bucureşti, 1967; 
Nicolae Ciobanu, Generalul Eremia Grigorescu, în vol. România şi Primul 
Război Mondial, p. 180-194. Cf. Un erou al neamului. Generalul Eremia 
Grigorescu. Viata şt opera sa. Omul, Militarul, Eroul. Funeralule nationale, 
volum comemorativ, 1919, Bucureşti, 1920 

163 Apud Generalul G.A. Dabija, op. cit., vol. IV, p. 472. 

16t Vezi întreaga convorbire în Anexa 1 (la sfârşitul lucrării). 

le/12 august 1917, noul comandant şi-a mărturisit hotărâ- 
rea de a lupta pentru oprirea ofensivei Armatei 9 germane. 
El ţinea seama de situaţia concretă în care se găseau trupele 
proprii, dar şi inamicul: „Nu uitaţi că inamicul e obosit; că ați 
ştiut, prin vitejia voastră, să opriti fiara flămândă, făcând-o să 
simtă adânc că nu se poate trece peste pământul sfânt al tări noas- 
tre. Nu uitati [...] că trebuie să vă înarmați cu vitejească răbdare, 
spre a birui, aşa cum au fost armati strămoşi noştri, care ne-au 
lăsat pământul scump, ce trebuie să-l apărăm cu orice preț”5. 


Duminică, 30 iulie/12 august, deci în zorii celei de-a 
şaptea zile de la începerea ofensivei Armatei 9 germane, 
situaţia pe frontul de la Mărăşeşti se prezenta astfel: 

-la flancul drept al dispozitivului româno-rus se găsea 
în apărare, în fâşia cuprinsă între lreşti şi marginea de est 
a localităţi Panciu, Corpul 8 armată rus, care avea în com- 
punere patru divizii (14, 15 şi 103 infanterie şi Divizia de 
cavalerie „Zaamurskaia”); 

— Armata | română (în compunerea căreia urmau să 
intre Diviziile 10 şi 15 infanterie), avea forțele dispuse ast- 
fel: Corpul 5 armată (comandant: general de divizie Ion 
Istrate)!5, cu Diviziile 13, 9 şi 10 (ultima va sosi pe front cu 
primele elemente în chiar cursul zilei), se găsea în apărare 
la flancul drept al armatei realizând joncţiunea cu vecinul 
din dreapta, Corpul 8 armată rus; Corpul 6 armată (co- 
mandant: general de divizie Aristide Razu)!”, cu Diviziile 
5 şi 14 infanterie şi Divizia 2 cavalerie, se găsea la stânga 


165 Const. Kirițescu, op.cit., vol. II, p. 543. 

166 Corpul 5 armată român a fost constituit în cursul zilei de 30 iu- 
lie/12 august 1917. 

157 Corpul 6 armată a devenit, în aceeaşi structură, Corpul 3 armată. 

Armatei | române, unde realiza joncţiunea cu Corpul 5 
român. Rezerva armatei urma să fie constituită din Divizia 
15 infanterie care se găsea în curs de deplasare spre zona 
acţiunilor de luptă. 

Preluând comanda armatei, generalul Fremia Grigo- 
rescu intenţiona să treacă, chiar în cursul zilei, la ofensivă 
(singura formă a acţiunilor de luptă care duce la nimicirea 
inamicului), aşa cum era stabilit a se desfăşura acțiunile şi 
de către predecesorul său la comanda Armatei | române. 
Analizând starea de fapt de pe front, noul comandant a se- 
sizat elemente care ar fi compromis rezultatele preconiza- 
tei ofensive. Între acestea, un rol important îl deţineau: su- 
perioritatea forțelor inamice în viitoarea fâşie de ofensivă, 
pierderile mari suferite de către diviziile române în prima 
săptămână a luptelor (acestea ajungând la unele batalioa- 
ne şi regimente la aproximativ 50% până la 75%), moralul 
scăzut al trupelor ruse şi mai ales retragerea unor mari 
unități ruse de pe front, insuficienta asigurare materială, 
în special cu muniții de tot felul (stocurile realizate initial 
epuizându-se), necesitatea restructurării întregului dis- 
pozitiv operativ al armatei, în condițiile când aceasta era 
trecută în subordinea generalului Ragoza, comandantul 
Armatei 4 ruse, faptul că din analiza rezultatelor cercetării 
şi a altor surse de informare se desprindea concluzia că 
inamicul, introducând în luptă noi divizii, pregătea pentru 
ziua respectivă (30 iuhe/12 august) o nouă operație ofensi- 
vă al cărei efort principal se axa spre stânga fâşie: Armatei 
9 germane, în speranţa impulsionării ofensivei Grupului 
Gerok pe direcția Târgu Ocna, care bătea pasul pe loc. 

Ţinând seama de toti aceşti factori, comandantul Ar- 
matei | române a ordonat comandanților Corpurilor 5 şi 

3 armată (la ora 12.00) să treacă la defensivă activă cu în- 
tregul efectiv în fâşile detinute, organizând un sistem de 
amenajare genistică adânc eşalonat, fiecare divizie creân- 
du-şi rezerve puternice. 

Concluziile desprinse de către comandantul armatei şi 
statul său major s-au adeverit. Inamicul, restructurându-şi 
în cursul noptii şi în dimineaţa zilei de 30 iulie/12 august 
dispozitivul ofensiv, introducând în operație noi mari uni- 
tăţi'S%, între care şi Corpul Alpin, a trecut, după o violentă 
pregătire de artilerie!%, la ora 14.00, la ofensivă. Efortul 
Armatei 9 germane, de această dată, a fost concentrat spre 
flancul stâng al armatei, unde Corpul 18 armată german, 
având în primul eşalon diviziile proaspete ale Corpului Al- 
pin, a atacat trupele ruse şi a reuşit să le respingă până în 
seara zilei pe întregul sector cuprins între Clpiceşti şi axul 
de comunicaţie Focşani, Mărăşeşti, cucerind mai multe lo- 
calităţi între care şi orăşelul Panciu, la ora 18.00!70. 

Concomitent cu ofensiva Corpului 18 german, au ata- 
cat şi marile unități ale Corpului l rezervă german, lovind 


168 Generalul Berthelot raporta în aceste zile o impresionantă con- 
centrare de forţe inamice, ca urmare a prelevărilor făcute din ansamblul 
fronturilor din Bucovina şi Carpaţi, dintre Siret şi Dunăre, subliniind: 
„Se pare că germanii fac un efort uriaş în partea de sud a Moldovei, 
[...] 12 divizii fiind aduse la nord de Focşani şi cinci în valea Oituzului”. 
ANB, fond Microfilme Franța, rola 176, c. 502-505. 

59 Tirul a fost îndreptat metodic asupra Mărăşeştilor şi a comuni- 
caţiilor din spatele localității pentru a se împiedica mişcarea şi interven- 
tia rezervelor româneşti din sectorul respectiv. 

1e AMR, fond Armata 1, dosar 355/1917, f. 158-159 (Dare de sea- 
mă asupra evenimentelor petrecute pe frontul Arrzatei 1 de la 30 iulie 
1917, ora 7.00, până la 31 iulie 1917, ora 7.00); Bătălia de la Mărăşeşti 
(Relahiune oficială), p. 21-22; Lt.-colonel Alexandru Ioaniţiu, op. cit., vol. 
LI, p- 330. 

cu precădere poziţiile române. Diviziile 76 germană şi 12 
bavareză şi-au concentrat efortul mai ales împotriva pozi- 
ilor deţinute de regimentele Diviziilor 9 şi 13 infanterie 
din Corpul 5 armată român. Cu toate că lărgimea fâșiei 
de apărare a Diviziei 13 infanterie crescuse considerabil, 
prin preluarea unei părți a poziţiilor deţinute de unitățile 
Diviziei 71 infanterie ruse, care se retrăsese conform ordi- 
nului generalului Ragoza în cursul după-amiezei şi nopţii 
care au precedat ofensiva germană, trupele române au 
rezistat. 

Spre seară, după ce a trimis mai întâi Regimentul 
50/64 infanterie (comandant: locotenent-colonelul Dia- 
mandi Genuneanu) pentru a prelungi frontul Diviziei 9, 
generalul loan Popescu, comandantul Diviziei 13 române, 
a introdus în luptă şi Regimentul 51/52 infanterie (coman- 
dant: locotenent-colonelul loan Cristofor), care a trecut la 
apărare extinzând fâşia de acţiune a diviziei spre dreapta, 
până la pădurea La Răzoare. Diviziile germane, cu toată 
această împotrivire, au obunut unele rezultate, reuşind să 
respingă trupele române din centrul fâşie: de apărare a 
Diviziei 13 române, până la liziera de nord a pădurii Că- 
lini; aici, însă, ofensiva germană a fost oprită în seara ace- 
leiaşi zile. În cursul nopţii, Divizia 13 va lua în primire şi 
sectorul Diviziilor 103 şi 14 ruse, retrase în rezervă, fron- 
tul marii unităţi române întinzându-se, astfel, până la cota 
109, adică colţul de nord al păduricei de la sud de pădurea 
Creanga Babei'”!. 

Pe frontul Corpului 3 armată român (stânga Armatei 1 
române), acţiunile germane au fost în schimb nesemnifica- 
tive, acestea urmărind mai mult fixarea trupelor române 


7I Ibidem, p. 22. 

din acest sector, prin foc de artilerie de supraveghere şi 
executarea unor atacuri cu obiective limitate, inclusiv pe 
timpul nopții. 

Acţiunile desfăşurate pe frontul român de la data de- 
clanşării operației ofensive a Armatei 9 germane până spre 
sfârşitul lunii iulie (stil vechi), pornite inițial cu o mare vi- 
goare şi obținând unele succese în primele zile, mai ales, 
împotriva trupelor din Armata 4 rusă, treptat, treptat, 
pe măsura introducerii în operaţie a diviziilor Armatei | 
române, aveau să-şi piardă din intensitate, luptele îmbră- 
când şi în acest sector aspectul războiului de poziție speci- 
fic tuturor teatrelor de operații din cursul Marelui Război. 
Astfel, presiunea Armatei 9 germane scăzând, efortul aces- 
teia a fost mutat continuu spre aripa stângă, pe măsura 
luării contactului cu diviziile române. 


Ziua de 30 iulie/12 august a fost prima zi când Armata 
| română a acţionat sub comanda generalului A.F. Ragoza 
(PC la Bârlad)!'2. Se părea că lucrurile vor începe să evolu- 
eze favorabil unei mai bune cooperări între trupele ruseşti 
şi cele române. Dar nu a fost să fie aşa. Probabil, impresio- 
nat de pierderile suferite în cursul zilei de către Corpul 8 
armată rus (generalul Elcianinov) şi de faptul că inamicul 
a cucerit oraşul Panciu, în dimineaţa zilei de 31 iuhe/13 au- 
gust generalul Ragoza avea să ordone — fără a se consul- 
ta cu organele de decizie române — retragerea Corpului 
8 rus şi a flancului drept al Armatei | române (Divizia 13 


172 Vezi şi Ordinul de operaţii nr. 1/4681 din 30 iulie/12 august 
1917, dat la ora 3.38 de generalul Ragoza, AMR, fond MCG, dosar nr. 
806/1917, f. 73. Ordinul mai preciza, desigur pentru trupele ruseşti: 
„7). Se vor lua toate măsurile posibile pentru a restabili ordinea în unităţi” (!). 

infanterie din Corpul 5 armată), pe aliniamentul Diocheţi, 
Modruzeni, situat la aproximativ 4 km mai în adâncime 
faţă de aliniamentul de contact cu trupele germane. Aceas- 
ta însemna a ceda fără luptă forme de teren care avantajau 
apărarea, inclusiv localitatea Mărăşeşti, important nod de 
comunicație ce favoriza atât manevra dinspre adâncime 
spre front, cât şi cea de rocadă. 


Etapa a Il-a a Bătăliei de la Mărăşeşti: 
31 iulie/13 august-6/19 august 1917 


Momentul înlocuirii comandantului Armatei 1 româ- 
ne, subordonarea acesteia faţă de comandamentul Arma- 
tei 4 ruse şi restructurările survenite în dispozitivul opera- 
tiv al celor două armate reprezintă punctul de încheiere 
a primei etape a Bătăliei de la Mărăşeşti, al cărei conținut 
a constat în introducerea succesivă a diviziilor Armatei 1 
române în luptă”? şi desfăşurarea operaţiei de apărare în 
comun de către cele două armate aliate. 

Principalul rezultat al bătăliei în această primă fază a 
constat în stăvilirea ofensivei Armatei 9 germane şi angaja- 
rea forţelor acesteia într-o bătălie de uzură în care timpul 
se scurgea în favoarea trupelor româno-ruse. Deşi forte- 
le germane au rupt apărarea diviziilor ruse din contact şi 
au realizat unele pătrunderi în dispozitivul acestora, apoi 
şi în dispozitivul diviziilor române, ele nu şi-au atins nici- 
unul dintre obiectivele propuse. În consecinţă, treptat, 


13 Conform datelor furnizate de Biroul Operații al Armatei 1 la 30 
iulie/12 august, aceasta dispunea de următoarele efective: ofițeri — 2 988 
(2 856 disponibili), 96 525 trupă (85 297 militari disponibili), 52 225 
cai şi respectiv 14 356 trăsuri. AMR, fond Armata 1, dosar nr. 355/1917, 
f. 156. 

Comandamentul german a fost nevoit, pe măsura intro- 
ducerii în operație a marilor unități române, să-şi mute 
succesiv efortul principal spre vest faţă de direcţia loviturii 
principale initiale Focşani, Mărăşeşti, într-o regiune coli- 
nară, ofensiva sa culisând spre stânga Armatei 9 şi căutând 
parcă a nu pierde contactul cu adversarii săi. 

Considerăm că această stare de lucruri a fost generată 
de doi factori: a) efortul Comandamentului german de a 
asigura cât mai rapid posibil joncţiunea cu Grupul Gerok, 
şi prin aceasta încercuirea Armatelor | română şi 4 rusă, 
ceea ce ar fi presupus ruperea legăturii acestora cu Arma- 
ta 2 română; b) capacitatea combativă scăzută a marilor 
unități ruse în faţa ofensivei inamice, pe de o parte, şi forța 
de izbire deosebită a trupelor române, care, prin contraa- 
tacuri viguroase, au restabilit deseori situații ce amenințau 
să se transforme, pe unele direcţii, în pătrunderi deosebit 
de periculoase. 

Cea de-a doua etapă a marii bătălu avea să debuteze 
cu o serie de măsuri deosebite din partea Înaltului Co- 
mandament al frontului român. În primul rând, a fost 
anulat ordinul privind retragerea dat de generalul Ra- 
goza. Planificată a fi executată în chiar dimineaţa zilei de 
luni 31 iulie/13 august, retragerea pe noul aliniament a 
diviziilor respective ar Îi avut urmări deosebit de grave, 
acestea fiind expuse focului artileriei germane. Totodată, 
o asemenea măsură s-ar fi repercutat negativ asupra stării 
morale a trupelor de pe front. 

Măsura preconizată de generalul rus a alarmat, prin 
consecințele sale, Marele Cartier General român, dar 
ŞI Înaltul Comandament rus; drept urmare, au avut loc 
convorbiri la nivelul cel mai: înalt, în baza cărora s-a decis 

că o asemenea măsură era nu numai neavenită, dar chiar 
periculoasă pentru stabilitatea frontului român din acel 
sector. Solicitat să-şi expună părerea, comandantul Arma- 
tei | române a declarat categoric: „Opiniunea mea este 
că retragerea poate avea pentru noi urmări grave. Sunt 
de părere că inamicul trebuie împiedicat cu orice preţ de 
a-şi dezvolta succesul pe frontul Armatei 4 ruse şi pentru 
aceasta propun să ţinem frontul pe care-l ocupăm acum cu 
forțele de care dispun Armata 4 rusă şi Armata | română, 
până când vom fi în stare de a manevra”!"?. 

Hotărârile la care s-a ajuns în final şi la fondarea că- 
175 şi 
Eremia Grigorescu, a contribuit şi generalul rus Dmitri 


rora, pe lângă generalii români Constantin Presan 


G. Şcerbacev, au prevăzut: scoaterea Armatei 1 române de 
sub comanda generalului Ragoza (care va primi noi res- 
ponsabilităţu); intrarea în subordinea acesteia a Corpului 


8 armată rus (Divizule 14, 15 şi 103 infanterie) şi a Diviziei 


de cavalerie „Zaamurskaia”!”6. 


174 Apud Generalul G.A. Dabija, op.cit., vol. IV, p. 505. Pe larg, dis- 
cutiile dintre şeful MCG şi comandantul Armatei 1 române, din 31 iu- 
lie/13 august 1917, vezi Anexa 2 şi Anexa 3. 

175 Aici trebuie adăugat, fără îndoială — ca şi în cazul pregătirii pla- 
nurilor de luptă — şi maiorul Ion Antonescu, şeful Biroului Operații 
şi cel mai apropiat colaborator al generalului Presan. Pe larg, la V.FI. 
Dobrinescu, Gh. Nicolescu, Plata şi răsplata istoriei. Ion Antomescu. mili- 
tar şi diplomat (1914-1919), laşi, 1994, p. 16-18, 96-98; Valeriu Florin 
Dobrinescu, Horia Dumitrescu, Jon Antonescu şi Războiul reîntregirii nea- 
mului, în „Vrancea. Studii şi comunicări”, XI, 1997, p. 89-93. Vezi şi la 
Constantin Hlihor, Mareşalul Ion Antonescu şi Războiul de întregire natio- 
nală, în 1917 pe frontul de Est, p. 98-99; Adrian Pandea, Campania anului 
1917 în viziunea a doi mareşali: Constantin Prezan şi lon Antonescu, Ibidem, 
p. 105-107. 

176 Ordinul nr. 287 al Comandamentului Frontului român din 31 iu- 
lie/13 august 1917 şi Ordinul nr. 48 al MCG din 1/14 august 1917 (Bătălia 

Generalul Grigorescu a anulat ordinul de retragere a 
marilor unităţi ruse şi române, luând în acelaşi timp mă- 
suri ferme pentru organizarea acţiunilor de consolidare 
a apărării pe aliniamentul cuprins între lreşti şi Doaga. 
Concomitent, a dispus începerea pregătirii în vederea 
constituirii unei grupări de forțe destinate executării unei 
„viguroase contraofensive”!””, al cărei obiectiv era „ameli- 
orarea frontului”. Totodată, în vederea consolidării liniei 
defensive, au fost luate măsuri urgente de aducere în ra- 
ionul acțiunilor de luptă a noi forţe şi mijloace. Astfel, din 
adâncimea dispozitivului operativ, Divizia 10 infanteric ro- 
mână (general Henri Cihoski) a fost îndreptată spre aripa 
dreaptă a Armatei | române (zona Pădureni-Călimăneşti) 
în vederea prevenirii unor eventuale „defecţiuni” în ca- 
drul Diviziei 14 infanterie ruse, în timp ce Divizia 14 infan- 
terie română (general Grigore Bunescu) urma să treacă 
râul Siret şi să se regrupeze la flancul stâng al armatei, 
înapoia Diviziei 5 infanterie române, mult încercată. 

De asemenea, rezerva Armatei 1, Divizia 15 infanterie 
română (general Paul Angelescu) a fost dislocată în zona 
localității Nicoreşti!”8. 


Deşi a părut relativ calmă, ziua de 31 iulie/13 august 
nu a fost aşa. S-au auzit, aproape fără întrerupere, tiruri 
de artilerie, ambele tabere efectuând mişcări de trupe şi 


de la Mărăşeşti. Relaţiune oficială), p. 24; vezi şi AMR, fond MCG, dosar nr. 
806/1917, £. 87. 

117 AMR, fond MCG, dosar nr. 796/1917, f. 23. 

178 Lt.-colonel Alexandru Ioaniţiu, op.cit., vol. II, p. 331-332; AMR, 
fond MCG, dosar 823/1917-1918, f. 142 (Ordin de operaţiuni al Arma- 
tei I nr. 32 din 31 iulie 1917); Ibidem, fond Armata 1, dosar 355/1917, 
f. 164 (Situatia Diviziei 15 în seara zilei de 31 iulie 1917). 

alte intense preparative în vederea bătăliei ce se anunţa 
decisivă. Toate atacurile întreprinse de germani, atât îm- 
potriva trupelor ruse!7*, cât şi contra celor române!&, au 
fost însă ferm zăgăzuite, contraatacurile românilor produ- 
când inamicului un mare număr de morti şi răniți, ceea ce 
demonstra că apărarea nu numai că îşi consolidase poziţi- 
ile, dar că demonstra o atitudine activă. 

În acelaşi timp, la Oituz, prin contraatacuri puternice, 
Armata 2 română a obligat marile unităţi austro-ungare să 
bată în retragere!tl. 

Comunicatul oficial al Marelui Cartier General român 
nr. 352 din 31 iulie/13 august 1917, de la ora 21.00, sub- 
linia: „Faptele de avânt şi eroism pe care le-au săvârşit trupele 
noastre în cursul grelelor lupte din ultimele zile întrec orice închi- 
puire. Fără a şovăa, ele au rezistat celui mai intensiv bombarda- 
ment de artilerie dezvoltat vreodată; iar atacurile în masă date cu 
extremă violentă de trupele bavareze şi germane s-au lovit toate de 
vitejia soldaților noştri, care, deşi inferiori numericeşte, au luptat 
cu o îndârjire fără seamăn”'®?. 


119 AMR, fond Armata 1, dosar 161/1917, f. 53-54, 58-59, 60-62 (Ra- 
portul operativ al Corpului 8 rus de la ora 22.20 sublinia: „De la orele 
16.00 focul inamicului a ajuns uneori de un caracte uraganic”, preci- 
zând că toate încercările inamicului au fostrespinse). 

15% Ibidem, dosar 355/1917, f. 161-163 (Dare de seamă asupra eve- 
nimentelor petrecute pe frontul Armatei 1 de la 31 iulie 1917, ora 7.00, 
până la 1 august 1917, ora 7.00). 

181 Vezi, pe larg, la Vasile Mocanu, Anotimpurile de foc ale Oituzului, 
p. 201-215. 

82 „Monitorul oficial”, nr. 104 din 2/15 august 1917, p. 1062; 
AMR, fond MCG, dosar nr. 236/1917, f. 709. „Trupele române s-au bă- 
tut foarte bine, viguros [...] am rezistat şi sper să ţinem până la capăt”, 
transmitea mult mai optimist acum generalul Berthelot ministrului de 
Război şi Preşedintelui Franței, ANB, fond Microfilme Franţa, rola 176, 
c. 504-505. 

Rezistenţa înverşunată a trupelor române pe tot fron- 
tul apărat de ele a determinat comandamentul Armatei 9 
germane să mute definitiv centrul de greutate al ofensivei 
la aripa stângă, în scopul de a lega atacurile sale de cele 
ale Grupului Gerok, pus în dificultate de contraatacurile 
Armatei 2 române, în încercarea sa de a înainta spre nord, 
în direcţia Adjud. 


Ziua de marți 1/14 august a fost marcată, mai ales, 
de acțiunile ofensive deosebit de violente! declanşate de 
Corpul Alpin german în vederea cuceririi aliniamentului 
Crucea de Sus, Muncelu, apărat de către diviziile Corpului 
8 armată rus. După o puternică pregătire de artilerie, care 
a atins intensitatea maximă între orele 12.00-15.00, dubla- 
tă de un bombardament cu gaze toxice, trupele germane 
şi austro-ungare au declanşat atacul la ora 15.15: Corpul 
Alpin împreună cu Divizia 62 austro-ungară şi Divizia 217 
germană au atacat în acelaşi timp, cu maximă violenţă, po- 
ziţiile deținute de trupele ruse, la punctele de joncțiune ale 
marilor unități, în special pe cea de la Chicera (cota 334), 
situată la 2 km nord de oraşul Panciu, silindu-le să cedeze 
localităţile Şerbeşti şi Străoani şi să se replieze în dezordi- 
ne. Scopul urmărit de forțele inamice era de a ajunge cât 
mai grabnic la Răcoasa, pentru a ameninţa decisiv flancul 
stâng al Armatei 2 române. 

Presate puternic de numeroasele atacuri ale infante- 
riei Şi lovite precis de artileria germană, unele subunități 


183 AMR, fond MCG, dosar nr. 236/1917, f. 711 (Comunicatul Mare- 
lui Cartier General român nr. 353 din 1/14 august 1917, ora 21.00), Ibidem, 
fond Armata 1, dosar 209/1917, f. 156-157 (Dare de seamă asupra eve- 
nimentelor petrecute pe frontul Armatei 4 ruse şi Armatei 1 române 
dela 1 august 1917, ora 7.00, până la 2 august 1917, ora 7.00). 

din Regimentul 56 infanterie rus şi-au părăsit pozitiile de 
la cota 334 (nord Crucea de Sus), creând astfel un spaţiu 
larg pe care forțele inamice puteau să-l folosească în sco- 
pul manevrării flancurilor interioare ale Diviziei 13 româ- 
ne şi Corpului 8 rus. 

În scopul salvării situaţiei periculoase create, coman- 
dantul Armatei 1 române hotăra introducerea imediată în 
luptă a Diviziei 10 românel!t*. 

Atent la desfăşurarea luptelor din zona sa, comandan- 
tul Diviziei 10, ale cărei regimente se găseau deja în ralo- 
nul Moviliţa, Diocheti, pregătindu-se să înlocuiască în cur- 
sul nopții următoare Divizia 15 rusă, a executat prompt 
ordinul primit, dând dovadă de iniţiativă în introducerea 
cât mai rapidă şi în ordine a unităților sale în luptă!*. Cel 
dintâi a fost angajat Regimentul 10 vânători (locotenent- 
colonel Oprescu); acesta, prin surprindere, folosind creas- 
ta de la sud-vest de Zăbrăuţi, a atacat viguros către ora 
16.20, a respins trupele inamice şi, sprijinit de un batalion 
din Regimentul 38 infanterie, a pus stăpânire pe înălţimea 
Chicera (cota 334). Faptele de arme ale ostaşilor acestui re- 
giment sunt astfel menţionate în Registrul istoric al unității: 
„Ciocnirea la baionetă a fost groaznică — împunsături, lovituri 
cu patul puşti, lovituri cu cutitul, mușcături cu dinții, ceva ne- 
maipomenit încă până la această luptă. Este de nedescris momen- 
tul acestei izbiri. [...] Tot regimentul a intrat în linia întâi, de la 
colonel până la cel din urmă soldat, cu o singură dorință, de a 
învinge sau a muri” tt. 


184 Ibidem, dosar nr. 823/1917-1918, £. 134 (Ordin de operații nr: 28). 

15 Vezi, mai pe larg, la Dumitru Preda, Generalul Henri Cihoski. Un 
erou al României Mari, Bucureşti, 1996, p. 70-72. AMR, fond Divizia 10, 
dosar nr. 28/1917, passini. PC al diviziei era la Pădureni. 

86 AMR, Registrul istoric al Regimentului 10 vânători, f. 123. Vezi şi 
Darea de semă asupra operațiunilor din ziua de 2/15 august 1917 a coman- 

Asaltul vânătorilor români a fost curând sprijinit de ce- 
lelalte batalioane ale Regimentului 38 infanterie „Neagoe 
Basarab” şi de Regimentul 33 infanterie „Iulcea”. Orice 
încercare a germanilor de a pătrunde pe valea Zăbrăuţu- 
lui a fost astfel cu desăvârşire interzisă!87. 

Iată cum relatează voluntarul ardelean Leonte Comşa, 
sublocotenent la acea dată în Regimentul 33 infanterie şi 
viitor general, desfăşurarea evenimentelor: în noaptea de 
1/14 spre 2/15 august, trupele noastre începeau operaţia 
de înlocuire. „Nici n-am apucat să ne instalăm în dispozitiv, 
când, pe la orele 7 dimineața, artileria inamică a declanşat un 
bombardament puternic asupra pozitiilor deținute de trupele ruse 
între cotele 334 Chicera şi 283 la Pârlita. Duelul de foc a durat 
până după-amiază, cu intensitate din ce în ce mai mare. Corpul 
Alpin german a pornit la atac spre dealul Chicera. Sub presiunea 
atacatorilor, ruşii se retrag pe valea Zăbrăuțului. Linia frontului 
este ruptă. Situatia se agravează cu fiecare moment. Prin spărtură 
îşi crotesc drum alpina germani. Colonelul Constantin Oprescu, 
comandantul Regimentului 10 vânători, intervine imediat. În 
fata inamicului se avântă la repezeală batalionul comandat de 
maiorul Vişinescu. Urmează al doilea batalion de sub comanda 
maiorului Vizante şi apoi întregul regiment. Vânătorii s-au nă- 
pustit asupra duşmanilor, secerându-i cu focul armelor automate 
şi spintecându-i cu baioneta. Bravu ostaşi îl alungă pe inamic şi 
pun stăpânire pe dealul Chicera. Adversarul şi-a refăcut rându- 
rule şi trece la contraatac. Vânători, după o dârză rezistentă, sunt 
nevoiti să se retragă. Colonelul Oprescu, cu sprijinul Regimentu- 


dantului Regimentului 10 vânători, Ibidem, fond Divizia 10, dosarul 
28/1917, f. 21. Pierderile din acea zi ale unităţii: 11 ofiţeri şi 226 trupă. 
Ibidem. 

187 Lt.-colonel Alexandru loaniţiu, op.cit., vol. II, p. 334. 

lui 38 infanterie, între ofițeri căruia se afla şi locotenentul Liviu 
Opriş din Sibiu, contratacă, cucerind înălțimea, pe care însă o va 
pierde din nou. Ofițerii şi soldații se bat cu îndârjire cot la cot. Cad 
nenumărați morți şi răniți. Locotenentul Rotileanu este secerat de 
rafala unei mitraliere, locotenentul Victor Trebincă e rupt în două 
de un obuz. Căpitanul Șerbănescu, comandantul Companiei 4 
mitraliere, cade cu degetul pe trăgaciul mitralierei, în momentul 
când punea stăpânire pe creasta dealului Chicera”!85. 

În cumpăna acestor încleştări care au probat puterea 
de sacrificiu a ostaşului român şi moralul său înalt, memo- 
rabil rămâne comportamentul eroic al căpitanului Vasile 
Şerbănescu. În fruntea companiei sale de mitraliori, acesta 
a înaintat cu avânt în linia întâi a valurilor de asalt, ajun- 
gând sus pe culmea Chicerei. Acolo, după ce servanţii pie- 
selor au căzut la datorie unul după altul, bravul căpitan şi-a 
găsit sfârşitul, murind eroic, înfruntând temerar duşmanul. 
Pentru vitejia cu care a comandat Compania 8 mitraliere a 
Batalionului 2 a fost decorat cu Ordinul „Mihai Viteazul” 
clasa a III-a şi citat prin ordin de zi al marii unităţi!*?. 

Jertfele Diviziei 10 infanterie (care numai în această 
primă zi de luptă a pierdut peste 700 de oameni, dintre 
care 19 ofiţeri) nu au fost însă zadarnice. Masivul deluros 
dintre văile Şuşiţei şi Zăbrăuţ se afla în stăpânirea ostaşi- 
lor români. „Golul” fusese umplut, iar ofensiva germană, 
oprită. Analizele militare făcute ulterior, având ca obiectiv 
introducerea în operaţie a Diviziei 10 infanterie în ziua 
de 1/14 august 1917, au subliniat oportunitatea măsurii şi 


188 Locotenent-colonel Paul Abrudan, General de brigadă Leonte 
Comşa — Memorii de război, în „Studii şi materiale de muzeografie şi isto- 
rie militară” (Bucureşti), nr. 10/1976, p. 203-204. 

189 AMR, Jurnal de operații al Regimentului 38 infanterie, f. 115. 

eficienţa executării acestei intervenții. Astfel, referindu-se 
la acest moment, locotenent-colonelul Radu Băldescu, 
avea să sublinieze: „Dacă n-ar fi intervenit Divizia 10, Cor- 
pul 18 german, care ajunsese în valea Zăbrăuţului, ar fi 
rupt legătura între Armatele 1 şi 2 (române), iar împin- 
gerea spre Pădureni, Călimăneşti ar fi dus la periclitarea 
întregii Armate 2 şi-i tăia legătura de retragere pe valea 
Zăbrăuţului”!%. 

Concomitent cu acţiunea ofensivă a forţelor Corpului 
Alpin, inamicul a trecut la ofensivă pe o altă direcţie care 
viza gruparea de forţe române de la flancul stâng al Arma- 
tei 1, având ca obiectiv respingerea sau nimicirea trupe- 
lor greu încercate ale Diviziei 5 infanterie, care lupta eroic 
în primul eşalon al armatei încă din prima zi a ofensivei 
Puteriior Centrale, precum şi cucerirea unui cap de pod 
peste râul Siret, în zona Băltăreţu!*!. 

După o nouă puternică pregătire de artilerie, cu apro- 
ximativ 35 baterii de diferite calibre, în timpul căreia s-au 
folosit şi proiectile încărcate cu substanțe toxice de luptă, 
ma! ales asfixiante şi lacrimogene (întrebuințate în special 
asupra trupelor române care se apărau în sectorul pădurii 
Prisaca), la ora 19.00, Divizia 216 a trecut la atac. Pregăti- 
rea de artilerie executată cu mare precizie produsese deja 


1% Lt.-colonel Radu Băldescu, Răsborul național, vol. II, Operaţiile 
din anu 1917, 1918 şi 1919, p. 104. Vezi şi la Dumitru Preda, Generalul 
Henri Cihoski, p. 72-73. 

19 Generalleutnant Curt von Morgen, op.cit., p. 124-125. „Având 
în vedere ameninţarea de pe malul estic al Siretului, s-a ordonat, în 
scopul continuării ofensivei, eşalonarea în adâncime în flancul drept. 
Potrivit judecății Corpului 1 rezervă, acţiunile puteau fi continuate nu- 
mai după cucerirea puternicului cap de pod de la Băltăreţu ...” (Ibidem, 
p. 124), 

pierderi grele trupelor române care ocupau prima poziție 
de apărare. Rețelele de sârmă ghimpată şi alte tipuri de 
obstacole erau distruse, legăturile telefonice, dezorgani- 
zate, iar multe poziții de tragere ale pieselor de artilerie 
şi mitraliere suferiseră şi ele stricăciuni însemnate. Odată 
cu începerea atacului, artileria germană şi-a concentrat fo- 
cul cu precădere asupra poziţiilor bateriilor de pe malul 
stâng al Siretului, sprijinul de foc fiind executat, de cele 
mai multe ori, numai de tunurile de însotire. 

Înaintând impetuos, trupele germane au pătruns în 
poziţiile române la joncțiunea dintre Regimentele 8 infan- 
terie „Buzău” şi 9 infanterie „Râmnicu Sărat”, apoi inami- 
cul şi-a grupat forțele pe trei direcţii, astfel: coloana din 
dreapta urmărea să pună stăpânire pe podul de la Cos- 
meşti (pe care afluiau trupele române), cea din centru, să 
pătrundă cât mai adânc în dispozitivul român, iar cea din 
stânga, să întoarcă dreapta Diviziei 5 infanterie române!*?. 
Cu tot spiritul de sacrificiu manifestat de militarii români, 
ofensiva germană, bine susținută cu foc de artilerie şi mi- 
traliere, ameninţa să ajungă în valea Siretului. 

În aceste momente deosebit de grele, în sprijinul re- 
gimentelor Diviziei 5 infanterie, care suferiseră pierderi 
enorme (Regimentul 8 rămăsese cu doar opt ofițeri şi 80 
de soldați şi gradaţi!”*), aveau să intervină, trecând pe 
dreapta Siretului, în pofida bombardamentului inamic, 
Regimentele 54/56 şi 55/67 din Divizia 14 infanterie româ- 
nă!*. Prin executarea unor energice contraatacuri în cur- 


192 Mărăşti, Mărăşeşti, Oituz, doc. 135 (p. 277). 
19% Generalul G.A. Dabija, op.cit., vol. IV, p. 527. 
194 In fruntea tuturor trupelor de pe dreapta Siretului generalul A. 


Razu, comandantul Corpului 3 armată, avea să-l numească pe colonelul 
Constantin Niculcea. AMR, fond Armata 1, dosar 161/1917, f. 113. 

sul cărora, nu de puţine ori, s-a angajat lupta la baionetă, 
trupele Diviziei 5 şi Diviziei 14 au reuşit să stăvilească ofen- 
siva germană prin organizarea rapidă a unei noi poziții 
de apărare înapoia Siretului (lângă podul de la Cosmeştii 
din Vale), împiedicând, astfel, ieşirea unităților inamice în 
valea râului. Acţiunile de luptă s-au prelungit mult după 
căderea întunericului, inamicul încercând cu încăpățâna- 
re, de mai multe ori, să reia atacul în scopul ieşirii în lunca 
Siretului şi forțarea acestuia, dar fără succes, cu excepţia 
câştigului unui teren de 1 km. 

Ofensiva germană a fost oprită şi în acest sector prin 
efortul comun al unităţilor Diviziilor 5 şi 14 române, dar 
cu mari sacrificii. De exemplu, numai Divizia 5 a pierdut, 
de la declanşarea bătăliei până inclusiv această zi sânge- 
roasă 6 018 ostaşi, între care 114 ofiţeri, morti, rănit şi 
dispăruți. Au fost distruse sau capturate de inamic 2 696 
puşti, 123 puşti-mitralieră, 73 mitraliere şi 16 tunuri!*. 

Inamicul a reuşit în această zi să producă o spărtură 
la centrul apărării Diviziei 5 infanterie, să cucerească un 
obiectiv însemnat — pădurea Prisaca — şi, mai ales, să se 
apropie simţitor de ținta misiunii sale: podul de peste Siret 
de la Cosmeşti. 

Ziua de 1/14 august 1917 s-a dovedit la fel de sânge- 
roasă pentru întreaga Armată 1 română, care a pierdut 
4 067 oameni, dintre care 67 ofiţeri!%. 

În ceea ce priveşte trupele germane care reluaseră 
ofensiva, acestea au suferit, la rândul lor, pierderi însem- 
nate, situație semnalată şi într-o dare de seamă a coman- 
damentului Armatei 9 germane: „Puterea de luptă a divi- 


15 Generalul G.A. Dabija, op.cit., vol. IV, p. 527. 
19% /bidem, p. 528. 

ziilor care au luat parte la atac, în urma pierderilor şi a lip- 
sei de completări, a scăzut”!”, unele batalioane ajungând 
la aproximativ 400 de oameni (!). 


Neatingerea obiectivului propus pentru această zi de 
către Armata 9 germană (cucerirea podului de la Cos- 
meşti şi crearea capului de pod peste Siret, ca şi întoar- 
cerea flancului stâng al Armatei 2 române, prin ofensiva 
Corpului Alpin), îl vor determina pe feldmareşalul August 
von Mackensen să continue asaltul şi în ziua următoare, 
miercuri 2/15 august. Efortul principal s-a concentrat, de 
data aceasta, cu precădere în fâşia ofensivă a Corpului 18 
rezervă german şi anume în sectorul apărat de trupele 
Corpului 8 armată rus. Comandamentul german spera în 
continuare în realizarea joncţiunii cu Grupul Gerok, învă- 
luind, astfel, stânga Armatei 2 române, presată puternic 
de mai multe zile de gruparea austro-ungară. 

În dimineaţa acestei zile de 2/15 august, într-o nouă 
convorbire cu generalul Presan, şeful Marelui Cartier Ge- 
neral, comandantul Armatei 1 române ţinea să precizeze: 
„Prelungirea frontului român, din cauza retragerii aripei 
trupelor ruse, la dreapta frontului comun, a micşorat cu 
mult densitatea trupelor pe front în raport cu efectivul 
celor şase divizii române, căci diviziile ruse, în număr de 
şase, nu mai valorează astăzi decât cel mult una şi jumăta- 
te. În această situaţiune, cred că scopul principal al Armatei 1 
române şi cu crâmpeiul rus de la dreapta este de a continua cu ori- 
ce sacrificii de a împiedica căderea vrăjmaşului în spatele Arma- 
tei 2 sau desprinderea flancului stâng de Siret (subl. noastră), în 
care scop vrăjmaşul dă atacuri năprasnice şi cu forțe supe- 


197 Colonel Laurenţiu Bârzotescu, op.cit., p. 865. 

rioare, fiind dat că numărul diviziilor pe frontul comandat 
de mine este de 12 sau poate chiar 14, astăzi; de altă parte, 
unitățile de marş ale lor continuă a reconstitui unitățile 
încercate, astfel că aş putea afirma că raportul între forţele 
de care dispun şi forţele care mă atacă zi şi noapte este de 
1:2; în consecinţă, opinez ca, până vom ajunge, vrăjmaşul 
şi eu, aproximativ în echilibru — fiind dat că el se uzează 
mai mult, după informaţiunile şi datele ce am —, să se men- 
țină pentru Armata 1 şi Corpul 8 rus misiunea de a ţine cu 
orice preţ frontul actual cu mici oscilațiuni, după mersul 
luptelor”!*%. 

Reluată în după-amiaza zilei de 2/15 august cu forte- 
le Corpului 18 rezervă (având în primul eşalon diviziile 
Corpului Alpin), ofensiva inamică s-a desfăşurat conform 
uipicului stabilit: o pregătire de artilerie puternică asupra 
obiectivelor de pe direcția de efort şi apoi un atac susţi- 
nut, în mai multe valuri, pe front îngust. În acest mod, 
s-a reuşit, la scurt timp după declanşarea atacului în secto- 
rul Şuşiţa-cota 377 (către ora 16.00), ca trupele inamice să 
pătrundă în poziţiile ruseşti, la joncţiunea dintre Diviziile 
15 şi 103 infanterie ruse!**. Dezvoltarea succesului german 
în adâncime ar fi creat un grav pericol pentru Armata 2 
română (vecinul din dreapta Corpului 8 armată rus), în- 
trucât o asemenea situație ar fi permis ieşirea forțelor ger- 
mane în spatele mari unități române, interceptându-i în- 
treaga rețea de comunicații. 

Prevăzător, comandantul Armatei 2 române, genera- 
lul Alexandru Averescu, care urmărise cu atenție evoluţia 


1% Vezi textul integral în Anexa 4. Vezi şi Ordinul de operaţii nr. 
33 din 2/15 august 1917, AMR, fond Armata 1, dosar 209/1917, f. 162. 

1% AMR, fond MCG, dosar nr. 824/1917, f. 87; Mărăşti, Mărăşeşti, 
Oituz, doc. 137. 

situaţiei de pe frontul Armatei 1 române, mai ales la aripa 
dreaptă a acesteia, luase şi el o serie de măsuri pentru asli- 
gurarea flancului stâng şi a spatelui forțelor sale. Astfel, 
încă din cursul noptii de 31 iulie/13 august spre 1/14 au- 
gust, el ordonase replierea trupelor din centrul dispozi- 
tivului armatei de pe cursul superior al râului Putna pe 
cel al pârâului Vizăuţi. Totodată, a constituit Detaşamentul 
Alexiu (format din Regimentul 4 vânători, două bataloa- 
ne din Regimentul 30 infanterie, o baterie de 75 mm din 
Regimentul 6 artilerie, o baterie obuziere şi o baterie de 


munte, în total patru batalioane şi trei baterii)?% 


„pe care 
l-a deplasat şi dispus în zona Varnita, în scopul acoperirii 
flancului şi spatelui Corpului: 8 rus. 

Pentru a limita pătrunderea trupelor adverse în dis- 
pozitivul defensiv, Detaşamentul Alexiu a contraatacat în 
strânsă cooperare cu trupele ruse, respingând inamicul 
pătruns şi punând stăpânire pe localitatea Muncelu”"!, pe 
care a menţinut-o ferm. În Darea de seamă săptămânală a 
Armatei 9 germane se arăta: „În faţa Muncelului [trupele 
Corpului Alpin — n.n.] se loviră de un contraatac puternic. 
Inamicul a adunat toate forţele sale disponibile de infante- 
rie şi artilerie pentru a împiedica înaintarea noastră în di- 
recțiunea nordică şi pătrunderea în vale, la Răcoasa, unde 
executase mai multe linii de oprire. Muncelul a rămas în 
mâna inamicului [românilor], bateriile sale trag cu efect 
din pozițiuni dominante”*?. 

Respingerea vrăjmaşului din faţa Muncelului a de- 
terminat Comandamentul german să întreprindă un nou 


2% Bătălia de la Mărăşeşti (Relaţiune oficială), p. 30. 
21 AMR, fond MCG, dosar nr. 824/1917, f. 87. 
22 Apud Colonel Laurenţiu Bârzotescu, op.cit., p. 864. 

atac. De această dată, în seara zilei de 2/15 august, Corpul 
18 rezervă german a mutat efortul său la imediat sud-est de 
Panciu, încercând să rupă pozițiile de apărare ale Diviziei 
15 ruse. Atacul german, deosebit de viguros, a respins par- 
te din subunitățile ruse (mai ales cele de la flancul stâng al 
marii unități), ceea ce a dus la descoperirea flancului drept 
al Diviziei 10 române (vecinul din stânga Diviziei 15 ruse), 
adică acolo unde era dispus Regimentul 33 infanterie. 

În acest sector, larg de aproximativ 500 metri, inami- 
cul şi-a concentrat efortul ofensiv în vederea dezvoltării 
succesului obţinut. Se contura, astfel, întoarcerea flancuri- 
lor interioare ale celor două divizii (15 rusă şi 10 română). 
Pentru a evita o asemenea situație amenințătoare, gene- 
ralul Cihoski a contraatacat cu rezerva sa (Regimentul 10 
vânători), venind în sprijinul Brigăzii 20 infanterie, care se 
apăra menţinând cu greutate parte din poziţiile sale aflate 
la dreapta diviziei. 

Contraatacul Regimentului 10 vânători, în frunte me- 
reu cu comandantul său — locotenent-colonelul Constantin 
Oprescu —, alături de infanterişti, a fost executat cu multă 
Iscusinţă şi sprijinit de un foc precis al bateriilor româno- 
ruse”, a reuşit în scurt timp, beneficiind şi de lăsarea în- 


20% Operatiile Diviziei 10 mfanterie, 1-5 august 1917, Bucureşti, 1920, 
p. 18; AMR, fond Corpul 5 armată, dosar 56, f. 29. „Pe 2[/15] august, 
avea să relateze locotenent-colonelul Gheorghe Vizanti din Regimen- 
tul 10 vânători, graţie puternicului ajutor dat de artileria noastră, şi în 
special a Regimentului 3 artilerie, care ne-a susținut executând cea mai 
violentă şi mai precisă tragere de baraj, inamicul a fost dat peste cap şi 
respins dincolo de tranşeele lui, lăsând în urmă mormane de cadavre”. 
Apud Colonel Simion Asandei, Urmaşii tunarilor de la reduta Grivita, Bu- 
cureşti, 1974, p. 52. Vezi şi Darea de seamă (sinteză) a Regimentului 10 
vânători asupra operaţiilor din ziua de 2/15 august 1917, AMR, fond 
Divizia 10, dosar nr. 28/1917, f. 21. 

tunericului, să oprească avalanşa atacatorilor şi să respingă 
forțele inamice. În timpul contraatacului, pe alocuri, au 
fost angajate lupte îndârțite la baionetă; inamicul, nepu- 
tând să reziste în fața furtunoasei înaintări a românilor, 
a fost nevoit să părăsească tranşeele trupelor ruse în care 
abia pătrunsese. 

Nereuşindu-le nici această actiune, seara târziu, că- 
tre ora 22.00, germani au deschis prin surprindere un 
violent foc asupra poziţiilor române de pe direcția lor de 
pătrundere. Lovite cu un puternic foc încrucişat de mi- 
traliere şi intrând în tirul de baraj pregătit din timp de 
artileria română, batalioanele germane aveau să sufere 
pierderi mari, fiind nevoite să se oprească. Apoi, din cauza 
tragerilor precise ale bateriilor române, au fost obligate 
să se retragă noaptea târziu pe vechile pozitii, de pe care 
plecaseră în seara zilei de atac. Ici-acolo, liniştea nopții mai 
era brăzdată, din timp în timp, de câte o serie de mitralie- 
ră, secerând probabil brancardierii care îşi căutau răniții, 
suficientă, însă, pentru a stârni vacarmul de infern pe în- 
treaga linie a frontului. 

Deşi atacul Armatei 9 germane îşi propusese, în aceas- 
tă zi, să rupă legătura dintre cele două armate române, el 
nu a reuşit şi, treptat, comandamentul inamic a executat 
acțiuni ofensive cu un pronuntat caracter izolat, tatonând 
pozițiile trupelor române, devenite din ce în ce mai stabile. 
Faptul că ofensiva germană se epuizase este demonstrat şi 
de caracterul local al acţiunilor de luptă din zilele de 3/16 
până la 6/19 august. Chiar şi atunci când forțele Armatei 
9 germane declanşau prin surprindere acţiuni ofensive pe 
întregul front, acestea erau doar de scurtă durată, deseori 
marile unități mai mult simulau atacul decât atacau. Acest 

lucru, după părerea unor participanu la lupte, demonstra 
că ofensiva inamică îşi pierduse „suflul”. 

Comunicatul Marelui Cartier General român nr. 354 din 
seara de 2/15 august sublinia: „După 11 zile de lupte violente, 
progresul realizat de inamic este cu totul neînsemnat fată de sa- 
crificuile făcute şi de pierderile extraordinar de mari ce a suferit. 
Toti prizonierii declară că sunt companii inamice care au rămas 
numai cu 20-30 de oameni şi regimente cu 200-400 de soldați şi 
că nu au mai întâlnit o asemenea rezistentă îndârjită de la luptele 
de pe Somme şi Verdun”. 


În cursul zilei de joi, 3/16 august, pe frontul Armatei 1 
române“ a domnit o „linişte” aparentă, dovadă a faptului 
că forţele inamice, şi ele foarte încercate, aveau nevoie de 
o perioadă de refacere. Trupele lucrau intens pentru con- 
struirea unor noi linii de tranşee şi pentru mascarea lu- 
crărilor executate pe timpul nopţii, pregătindu-se pentru 
a face faţă oricărei situaţii. Până în seara aceleiaşi zile, nu 
s-a produs niciun eveniment special; căldura copleşitoare 
parcă domina întreg frontul, împiedicând vreo iniţiativă a 
uneia din taberele potrivnice. Dar, odată cu lăsarea serii, 
profitând de o furtună deosebit de violentă, însoțită de o 
ploaie torențială, ofensiva germană avea să se declanşeze, 
prin surprindere. Pe întregul front, coloanele germane în- 
cercau acum să penetreze prin intervalele existente între 
trupele române, utilizând inclusiv gaze împotriva apărăto- 


21 AMR, fond MCG, dosar 236/1917, f. 715; „Monitorul Oficial”, 
nr. 106 din 4/17 august 1917, p. 1 087. 

*% Ibidem, fond Armata 1, dosar 212/1917, f. 47 (Ordin de operaţii 
al Armatei 1 nr. 34 din 3 august 1917: „Misiunea Armatei 1 aceeaşi: Să 
păstreze cu orice preț poziţiile ce ocupă în prezent. În acest scop se va lucra cu 
cea mai mare intensitate la punearea în stare de apărare a pozitiunilor. Situaţia 
actuală impune însă o ofensivă agresivă”). 

rilor care nu mai cunoscuseră de mult odihna. Riposta lor 
a fost, însă, promptă. Un intens foc de artilerie executat 
cu precizie de bateriile române şi ruse, care au acționat 
într-o cooperare admirabilă”, asociat cu rezistenţa fermă 
a infanteriei şi focul mitralierelor, iar în unele sectoare, cu 
scurte contraatacuri, a determinat oprirea atacului inamic, 
la puţină vreme de la declanşarea acestuia. Apele Siretului 
erau înroşite şi zeci de cadavre pluteau în jurul podului de 
la Cosmeşti-Băltăreţu, care nu a căzut în mâna vrăjmaşilor. 
În zorii zilei următoare trupele române îl aruncau în aer. 

În aceste zile, greul apărării pe front trecuse definitiv 
în seama Armatei 1 române, marile unitău ale Armatei 4 
ruse fiind scoase aproape în întregime din prima linie şi 
trecute în rezervă sau refacere. Raportând Marelui Carti- 
er General român situația, comandantul armatei, genera- 
lul Eremia Grigorescu, scotea în evidenţă eforturile uriaşe 
făcute de trupele sale din cauza extinderi fâşiei lor de- 
fensive, ca urmare a preluării în întregime a sectoarelor 
apărate inițial de diviziile Corpului 7 armată rus şi, partial, 
de Corpul 8 rus. Totodată, erau remarcate hotărârea şi 
spiritul de sacrificiu ale trupei, moralul ridicat al ostaşilor. 
Deseori în rândul trupei se puteau surprinde discutii de 
felul: „trebuie să ne apărăm pământul, acum o să fie al 
nostru”; „nu-mi pare rău că mor, ai mei vor primi ceva 
pogoane” etc., toate reprezentând o reflectare în masele 
de ostaşi a măsurilor anunţate solemn de Rege şi guvern 
cu privire la reforma agrară şi împroprietărirea ţăranilor 
după terminarea războiului. 


2% Général Winogradski, La guerre sur le front oriental. En Russie-En 
Roumanie, Paris-Limoges-Nancy, 1926, p. 375. Vezi şi la Simion Asandei, 
op.cit., p. 53-54 (bateriile române au susţinut un energic tir de baraj, 
aproape 4 200 proiectile, dezorganizând lanţurile de atacatori şi zădăr- 
nicind astfel înaintarea lor). 


134 / DUMITRU PREDA, NICOLAE CIOBANU 


Luptele aprige de apărare desfăşurate de la începutul 
acestei etape (31 iulie/13 august), dar mai ales în următoa- 
rele trei zile (1/14-3/16 august), au întărit şi mai mult con- 
vingerea Comandamentului român că ofensiva inamică 
poate fi oprită, că rezervele acestuia sunt, totuşi, limitate, 
lar perspectiva aducerii unor noi forțe pe frontul român 
era destul de îndepărtată. Introducerea succesivă în ope- 
ratie a diviziilor române, prin preluarea treptată a unor 
fâşii de la diviziile ruse şi desfăşurarea operaţiei de apărare 
în cooperare cu acestea, până la înlocuirea lor definitivă, 
a avut ca rezultat oprirea ofensivei inamicului, cel puţin 
pentru un timp, pe aliniamentul general valea Siretului 
(în dreptul localității Bilieşti), Pădurea Neagră (inclusiv), 
est Ciuşlea, est Străjescu, pădurea Prisaca (inclusiv), exclu- 
siv Băltăreţu, nord Tişiţa, exclusiv pădurea La Răzoare, 
inclusiv Străoane, exclusiv Muncelu, inclusiv Şerbeşti. 

În seara zile de joi, 3/16 august, situaţia trupelor ro- 
mâne era următoarea: Corpul 6 armată (Diviziile 14 şi 9) 
şi Corpul 5 armată (Divizule 13 şi 10) se aflau în prima 
linie în contact strâns cu inamicul, formând un front unic 
românesc, legat la dreapta cu Divizia 14 rusă, care înlocu- 
ise Divizia 15 rusă. Înapoia Diviziei 9 române la Pădureni 
sosise Divizia 15 română, gata pentru a o înlocui; unitățile 
Diviziei 5 române, greu încercate, înlocuite de către Di- 
vizia 14 infanterie română, erau în curs de deplasare în 
vederea intrării în cantonament pentru refacere. Misiunea 
Armatei l rămânea aceeaşi: „de a păstra cu orice preţ po- 
ziţiile ocupate”207. 

Limita dinainte a apărării Armatei | române trecea pe 
aliniamentul: Ireşti, cotele 403, 221, 399, biserica din loca- 


2% Ordinul de operaţii nr. 35 din 4/17 august 1917 al Armatei 1, 
AMR. Fond MCG. Sectia Operatii, dosarul nr. 17/4a/1917, f. 43-44. 

litatea Muncelu, cotele 357, 354 şi 332-nord PT Chicera, 
cota 334, „La Răzoare”, nord PT (punct de triangulatie) 
Mărăşeşti, confluenţa viroagei Călieni cu Sireţelul, apoi pe 
malul stâng al Siretului de la Băltăreţu până la 2 km sud 
de această localitate (Odaia Preotului Ştefan)’. Ploaia to- 
rențială revărsată asupra tranşeelor şi întregului teren fră- 
mântat până atunci de valurile de luptători, în aşteptarea 
confruntării hotărâtoare, răcorea pentru moment frunțile 
şi braţele acestora. 


Luptele de apărare de la porţile sudice ale Moldovei 
erau urmărite cu mare atenție de cercurile militare, dar 
şi politice şi diplomatice din ţările aliate, tot mai conşti- 
ente de importanţa deznodământului lor pentru soarta 
războiului şi a Coaliţiei în această parte a continentului. 
Pentru exemplificare, redăm câteva opinu desprinse din 
rapoartele din acele zile extrem de încordate: „Austro-ger- 
manii au atacat în ultimul timp România prin trei părti deodată” 
— transmitea şeful Legaţiei belgiene la Iaşi, la 1/14 august, 
ministrului Afacerilor Străine, baronul Beyens — precizând 
că „armata română, care se află într-o bună situație materială şi 
morală”, înfruntă „inamicul cu Succes, pricinuindu-t grele pier- 
deri”, în pofida unor evidente slăbiciuni ale trupelor ruse 
aliate. Inamicul, se arată mai departe, „pare hotărât să dea o 
lovitură decisivă pentru a scoate România din Joc [...], ca atare 
situația este foarte serioasă, fără ca totuşi să fie critică”, adău- 
gând: „dacă nico eroare gravă nu se produce pe vreun alt front 
din Occident, îndeosebi pe cel din Italia [...] soarta României va 
fi salvată”. 


28 AMR, fond Corpul 3 armată, dosarul nr. 88, f. 9; Generalul G.A. 
Dabija, op.cit., vol. IV, p. 544. 
2% ANB, fond Microfine Belgia, rola 12, c. 140. 

„Azi 3[/16] august — telegrafia la rândul său ataşatul mi- 
litar italian — am intrat în a 1-a zi a sângeroase bătălii de la 
Mărăşeşti. În zilele de 1[/14] şi 2[/15] august, inamicul a atacat 
aproape fără întrerupere în diverse puncte, fără a obtine avan- 
taje potrivit sacrificulor făcute. [...] Valoarea trupelor române ne 
lasă speranța că bătălia se va desfăşura în avantajul românilor”, 
adăugând, şi el, „dacă activitatea Aliaților pe celelalte fronturi le 
va interzice germanilor să-şi aducă alte forțe pe frontul român”. 
În concluzia raportului său, colonelul Luciano Ferigo ţinea 
să remarce: „În luptele din regiunea Oituz şi, în mod special, 
în bătălia de la Mărăşeşti, trupele române au arătat o valoare 
superioară de toată lauda: entuziasm, avânt şi eroism care merită 
admiraţie”, apreciind că este nevoie ca, în aceste momen- 
te dificile, de trimiterea de încurajări din partea Înaltului 
Comandament italian, care poate contribui la consolidarea 
moralului românilor. 


Zilele de 4/17 ş 5/18 august s-au caracterizat prin- 
tr-o relativă acalmie. Au avut loc numa! acțiuni de luptă 
locale”!!, inamicul angajând în executarea atacurilor sale 
forțe de valoarea unui batalion sau regiment, mai rar de 
tăria unei divizii. Din datele furnizate de echipele de cer- 
cetare româneşti?!“ au fost desprinse concluzii importante: 


210 Ibidem, fond Microfime Italia, rola 11, c. 10-12. 

211 Vezi dările de seamă asupra evenimentelor petrecute pe frontul 
Grupului de Armate 4 rusă şi 1 română din zilele respective, AMR, 
fond MCG. Secția Operații, dosar nr. 17//4a/1917, passim; Ibidein, fond 
Armata 1, dosar 355/1917, f. 179, 181; Ibidem, dosar 216/1917, t. 27- 
28 (Dare de seamă asupra operaţiunilor de la 4-5 august 1917). Vezi şi 
Dare de seamă asupra evenimentelor petrecute pe frontul Grupului 
de Armate 4 rusă şi 1 română de la 5 august 1917, ora 7.00, până la 
6 august 1917, ora 7.00, AMR, fond Armata 7, dosar 209/1917, f. 185. 

212 Se remarcă îndeosebi incursiunea patrulei condusă de subloco- 
tenentul Iordan Popa, adjutantul Batalionului 2 din Regimentul 47/72 

inamicul proceda la executarea unor regrupări, înlocu- 
iri Şi restructurări ale dispozitivelor. Au fost identificate, 
de asemenea, lucrări de amenajare a unor noi poziţii de 
tragere de artilerie. În adâncimea dispozitivului german, 
nori groşi de praf dovedeau deplasarea unor coloane spre 
front. Toate acestea indicau pregătirea intensă de către 
Comandamentul german a reluării acţiunii sale ofensive. 

În ceea ce priveşte Comandamentul român, acesta a 
luat o serie de măsuri pentru completarea lucrărilor de 
amenajare genistică, rectificarea aliniamentului de apăra- 
re prin lichidarea unor intrânduri inamice sau replierea 
de pe unele puncte ce nu prezentau suficientă siguranţă. 
Un mare accent s-a pus pe asigurarea materială cu muni- 
ue de tot felul, cu medicamente şi alte materiale necesa- 
re ducerii luptei. De asemenea, înlocuirea armamentului 
pierdut a constituit o preocupare constantă a comanda- 
mentelor de la toate eşaloanele. 

O mare atenție s-a acordat consolidării apărării prin 
executarea unor temeinice lucrări de amenajare genisti- 
că”!5. Fâşia de apărare a unei divizii de infanterie în această 


infanterie/Divizia 13, care, în noaptea de 5/18 spre 6/19 august, a pă- 
truns cu mult curaj în tranşeele inamice, aducând prizonieri cu infor- 
maţii utile comandamentului unităţii. Mărăşti, Mărăşeşti, Oituz, doc. 149; 
General Radu R. Rosetti, Mărturisiri (1914-1919), ed. Maria Georgescu, 
Bucureşti, 1997, p. 214. 

215 Astfel, în zona Mărăşeşti „s-a construit o linie de transee continuă, cu 
bune flancări pe marginea satului, de la gară la Siret şi prin vu, având o rețea 
de sârmă cât de strâmtă, dar necunoscută de inamic”. Locotenent-colonel 
Ştefan Paraschivescu, op.cit., p. 80-81. Aceasta va juca un rol important 
în momentul luptelor din 6/19 august, când inamicul, coborând spre 
Mărăşeşti şi, crezând că nu va mai întâmpina nicio împotrivire, s-a tre- 
zit lovit de o pânză de focuri încrucişate venită din sat şi din tranşeele 
străjuite de reţele de sârmă, bine realizate. Ibidem, p. 89-90. Cf. General 
Radu R. Rosetti, op.cit., p. 214. 

bătăhe defensivă, care trebuia să aibă un rol activ şi să re- 
acţioneze la presiunile inamicului, cuprindea următoarele 
poziţii: 

— o primă poziţie defensivă (linia principală de rezis- 
tentă) era de fapt materializată printr-o tranşee, de regulă, 
continuă, în faţa căreia, pe direcțiile principale de interzis, 
se găseau instalate reţele de sârmă ghimpată aşezate pe 
mai multe rânduri de pari şi alte obstacole naturale ame- 
najate; urma apoi o lime de sustinere, pe care erau organi- 
zate locaşe de tragere individuale, amplasamente pentru 
mitraliere şi unele sectoare de tranşee. Între linia princi- 
pală de rezistenţă şi linia de susținere se găseau, de cele 
mai multe ori, şi şanţuri de comunicaţie. 

Poziţia principală defensivă se ocupa şi se apăra de că- 
tre regimentele de infanterie, dispunerea trupelor fiind 
următoarea: pe linia de rezistenţă erau dislocate batalioa- 
nele din primul eşalon, în timp ce pe linia de susținere se 
aflau rezervele de regiment. 

— poziţia a doua (poziţia rezervelor de brigadă) era or- 
ganizată la aproximativ 800 m de poziția principală. Aici se 
realizau lucrări genistice formate din sectoare de tranşee 
discontinue, dar executate la adâncime normală, având 
locaşe de tragere individuale, în poziția în picioare. Tot 
aici se găseau construite şi unele adăposturi, amplasamen- 
te pentru armamentul automat şi pentru artilerie. Această 
poziţie era ocupată de rezervele de brigadă. 

— cea de-a treia poziție, a rezervelor de divizie, era si- 
tuată mult mai în adâncime şi trecea, de exemplu, în fâşia 
de apărare a Diviziei 13 române de la imediat sud Rateşul 
lui Haret până la sud de pădurea Creanga Babei. Lucrări- 
le de amenajare genistică pe această poziţie erau sumare. 

O grijă deosebită a fost acordată, în tot acest timp, or- 
ganizării sistemului de foc, în structura căruia focul de ar- 
tilerie deţinea un rol prioritar. În ceea ce priveşte focul mi- 
tralierelor, acesta a fost pregătit pentru asigurarea flancuri- 
lor, intervalelor şi acoperirea reţelelor de sârmă ghimpată. 
Sectoarele de tragere pentru armamentul automat (mitra- 
liere şi puşti-mitraliere) au fost astfel alese, încât să permită 
executarea focului înverşunat, iar la nevoie să poată fi uşor 
concentrat pe unele din direcțiile importante de interzis. 

Raioanele pozițiilor de tragere ale bateriilor de arti- 
lerie uşoară au fost amenajate înapoia poziției principale 
de apărare a infanteriei, unde aruileriştii au săpat ampla- 
samente pentru tunuri, adăposturi pentru personal şi mu- 
niţie. Între bateriile româneşti erau dispuse şi unele bate- 
rii ruseşti?!t. Raioanele poziţiilor de tragere ale artileriei 
grele, română şi rusă, erau amenajate, cu precădere, pe 
malul stâng al Siretului, de unde puteau observa şi pregăti 
trageri pe o mare adâncime a câmpului de luptă. 

O mai mare atenţie s-a acordat, totodată, aprovizionării 
unităţilor cu armament, muniții şi alte materiale strict ne- 
cesare ce fuseseră consumate în prima etapă a bătăliei, dar 
şi „înălțării sufleteşti” a ostaşilor. Urmând deviza lansată de 
noul comandant, „Nici pe aici nu se trece!”, întreaga arma- 
tă română se găsea pregătită pentru încleştarea decisivă. 

Restructurarea dispozitivelor de luptă ale subunități- 
lor, unităților şi marilor unităţi, executarea unor regru- 
păn de forțe pe anumite direcţii, promovarea în funcții 
de conducere a unor cadre care îşi dovediseră competenţa 
pe câmpul de luptă, împrospătarea efectivelor cu noi for- 


211 Colonel Ion Cupşa, Armata română în campaniile din anu 1916, 


1917, p. 244. 

te, cât şi scoaterea din primele linii a unităţilor ce suferi- 
seră mari pierderi au constituit tot atâtea preocupări ale 
comandamentelor române în vederea opriri definitive a 
ofensivei germane. 

Nu a fost neglijată nici informarea trupei cu proble- 
mele vitale pentru viitorul ţării. S-a făcut în continuare o 
largă propagandă a măsurilor şi reformelor democratice 
promulgate recent, în care luptătorii de pe front şi famili- 
ile lor erau menționați în primul rând. De asemenea, s-a 
intensificat munca de educație național-patriotică şi ce- 
tățenească, evocându-se faptele de arme ale înaintaşilor, 
jertfele de sânge ale acestora, dar şi ale ostaşilor distinşi în 
război pentru a ne păstra ţara liberă. 

Prezenţa unor oameni de cultură, poeţi, ziarişti, ro- 


mancieri, actori, preoţi?!” 


, artişti plastici, muzicieni pe 
front, uneori chiar în primele linii, a contribuit la menține- 
rea unei stări sufleteşti înălţătoare. 

În cursul zilei de 4/17 august, Regele Ferdinand între- 
prindea o nouă vizită pe front la PC înaintat al comandantului 
Armatei | române, pentru a cunoaşte direct situaţia trupelor 
sale şi a-i îmbărbăta prin prezenţa sa pe toți luptătoru”!?. 

În raportul său din 5/18 august adresat ministrului de 
război al Franţei, generalul Henri M. Berthelot ţinea să 


215 Despre rolul şi activitatea celor peste 200 de preoți români 
mobilizați pe front pentru întărirea sufletească a ostaşilor noştri, pe 
care i-au însoţit adesea în primele linii ale frontului, vezi la Constantin 
Nazarie [şeful Serviciului religios din oştire), Activitatea preotilor de arma- 
tă în campania din anii 1916-1919, Bucureşti, 1921; Gheorghe Nicolescu, 
Gheorghe Dobrescu şi Andrei Nicolescu, Preoți în lupta pentru. făunrea 
României Mari, 1916-1919, Bucureşti, 2000, passim. 

21 „România. Organ al apărărei naţionale”, Anul 1, nr. 187, din 
12/25 august 1917, p. 1 (articolul Suveranul pe front). 

detalieze şi să precizeze capacitatea Comandamentului ro- 
mân şi tenacitatea trupelor sale în fața unui adversar care 
ataca continuu şi care dispunea de efective superioare şi 
mijloace de artilerie considerabile: „Evenimentele care 
s-au derulat în perioada 7-17 august [stil nou — n.n.] ne 
permit la ora actuală să definim în ansamblul său planul 
german pe întregul front de la Nistru la Dunăre. Ofensiva 
din Bucovina s-a oprit pentru moment; [...]. Atacul înce- 
put în regiunea Mărăşeşti s-a dezvoltat cu violență, mai 
întâi în zona Furceni, calea ferată Focşani-Mărăşeşti, apoi 
— ca urmare a rezistenţei înverşunate a Diviziilor 5 şi 9 ro- 
mâre — în regiunea Satu Nou, pe frontul ocupat de ruşi şi, 
în final, pe măsură ce trupele ruse, datorită slabei lor rezis- 
tente opuse inamicului, erau înlocuite de trupele române 
ale Armatei 1, s-a extins spre vest şi în prezent se exercită 
pe tot frontul între Ireşti şi Siret. [...] E locul să adaug că 
aceste trupe [române] au luptat cu o energie demnă de 
elogiu şi că lor li se datorează restabilirea şi menţinerea 
unei situaţii care, altfel, ar fi fost disperată”?!”. 


În urma măsurilor luate în zilele de 4/17 şi 5/18 august 
1917, în dimineaţa zilei de duminică 6/19 august, în fâşia 
Armatei | române cuprinsă între Ireşti şi inclusiv Lieşti, 
dispozitivul defensiv al armatei se prezenta astfel?!8: 

— la aripa dreaptă a armatei, între localitatea Ireşti şi 
Chicera (cota 334) se apăra Corpul 8 armată rus, cu Divi- 
zile 103, 14 infanterie, precum şi Detaşamentul Alexiu, 
în ordine de la dreapta spre stânga, în primul eşalon; 
în rezerva Corpului 8 rus se afla Divizia de cavalerie 
„Zaamurskaia”, dispusă în raionul localităţii Ciolăneştu; 


211 ANB, fond Microfilmne Franța, rola 176, c. 538-540. 
218 România în anii Primului Război Mondial, vol. 2, p. 255-257. 

— la centru, între exclusiv Chicera (cota 334) şi exclu- 
siv pădurea Călin, se afla Corpul 5 armată român, având 
Divizia 10 dispusă între cota 332 (imediat est Chicera) şi 
colțul de nord-vest al păduri La Răzoare, în continua- 
re Divizia 13 până la 500 m nord-est PT 85, iar pe restul 
frontului, Divizia 9 infanterie; rezerva corpului era forma- 
tă din câte două batalioane din Regimentele 23 infanterie 
(Divizia 10), dispuse la sud-est de pădurea Cărbunăria, şi 
respectiv 48/49 infanterie (Divizia 13), la Modruzeni; 

— la stânga armatei, între pădurea Călin: (situată la 
confluenţa văii Şuşiţei cu un braţ al Siretului), şi localitatea 
Lieşti, se apăra Corpul 3 armată român, cu Divizia 14 in- 
fanterie, ce avea în subordine şi Regimentul 3 vânători din 
Divizia 5 română, între pădurea Călim şi satul Cosmeşti 
Vale; deci aceasta avea forțele dispuse pe ambele maluri 
ale Siretului. În continuare, Corpul de cavalerie, format 
din Grupul Arion?” şi Divizia 2 cavalerie, era dispus pe 
malul de est al Siretului, pe aliniamentul: Satu Nou, Movi- 
leştii de Jos, Lieşti şi asigura legătura cu Armata 6 rusă (ve- 
cinul din stânga al Armatei 1 române); în rezerva corpului 
se aflau Brigada 1 călăraşi şi Corpul de ciclişti, dispuse în 
raionul localității Umbrăreşti; 

— rezerva Armatei | române era formată din Divizia 
15 infanterie (dislocată la nord-vest de Mărăşeşti, într-un 
raion de concentrare situat între localitățile Diocheţi şi 
Pădureni); Regimentul 53/65 din Divizia 14 infanterie, dis- 
pus pe malul de est al Siretului (înapoia raionului în care 
găseau o parte din trupele Corpului de cavalerie) şi Divizia 


2% Grupul coniandat de colonelul Brown Arion fusese constituit în 
ziua de 2/15 august din Brigăzile 1 şi 6 roşiori pe jos, la care se ataşaseră 
artileria Diviziei 14 române şi două companii de mitraliere. 

124 rusă, în curs de deplasare spre raionul de concentrare 
ce se afla situat la nord de localitatea Fiţioneşti (între Pu- 
feşti şi Poiana) şi unde urma să înlocuiască pe front Divizia 
103 rusă. 

Întrucât acţiunile de luptă din 6/19 august se vor des- 
făşura cu precădere în fâşia de apărare a Corpului 5 arma- 
tă (comandant: general de divizie Ion Istrate), vom detalia 
dispozitivul defensiv al fiecărei divizii: 

— Divizia 10 infanterie (general de brigadă Henri 
Cihoski) se apăra într-o fâşie cu o dezvoltare frontală largă 
de aproximativ 7 km, având ambele brigăzi de infanterie 
în primul eşalon. La dreapta marii unități acţiona Brigada 
20 infanterie, cu Regimentele 33 „Iulcea” (trei batalioane) 
şi 38 „Neagoe Basarab” (două batalioane) în prima linie; 
pe restul frontului până la colțul de nord-vest al pădurii 
La Răzoare se afla Brigada 19 infanterie, cu Regimentul 
39 „Petru Rareş” (2 batalioane) în prima linie, rezerva di- 
viziei formată din Regimentul 10 vânători (aflat în raio- 
nul de dispunere din valea Stâlpului:) şi Batalionul 1 din 
Regimentul 23 infanterie „Ialomiţa”; artileria diviziei, îm- 
pinsă mult în faţă, ocupa poziţii de tragere la imediat est 
de localităţile Moviliţa şi Sperieţi. În fâşia diviziei, la nord 
de Diocheţi, se afla în poziție de tragere Divizionul 2 din 
Brigada 13 artilerie rusă. Punctul de comandă al Diviziei 
10 era stabilit în comuna Moviliţa. Pentru o mai sigură le- 
gătură între comandamentul Diviziei 10 şi artilerie, postul 
de comandă al Brigăzii 10 artilerie se afla instalat în apro- 
pierea celui al diviziei. Vecinii acesteia erau, la dreapta, 
Detaşamentul Alexiu, iar la stânga, Regimentul 47/72 in- 
fanterie (comandant: locotenent-colonel Radu R. Rosetta) 
din Divizia 13 română; 

— Divizia 13 infanterie (general de brigadă loan 
Popescu-Sanitaru) se apăra la centrul fâşie: defensive a 
Corpului 5 armată, pe un front cu o dezvoltare de apro- 
ximativ 6 km. În primul eşalon, divizia avea Regimentul 
47/12 din Brigada 26 infanterie, dispus la dreapta sa; aces- 
ta apăra un sector cu o dezvoltare frontală de 2 200 m; pe 
restul frontului defensiv al diviziei se găsea Brigada 25 in- 
fanterie, care avea Regimentul 51/52 infanterie într-o fâşie 
cu o dezvoltare de 2 300 m şi Regimentul 50/64 infante- 
rie, într-o fâşie largă de 1 600 m. Primele două regimente 
aveau câte două batalioane de infanterie în eşalonul întâi 
şi un batalion în eşalonul doi. Regimentul 50/64 infanterie 
avea două batalioane în eşalonul întâi şi o mică rezervă. 
Regimentul 48/49 infanterie (comandant: locotenent-colo- 
nel Alexandru Rotaru), mai puţin Batalionul 2, se găsea, 
după cum am arătat, în rezerva Corpului 5 armată. Re- 
zerva diviziei, formată din batalioanele 1 din Regimentul 
50/64 şi respectiv 2 din Regimentul 48/49, era dispusă în 
raioane situate imediat est de Rateşul lui Haret, în apro- 
pierea punctului de comandă al diviziei; artileria însuma 
25 de baterii, din care 12 baterii ruseşti ale unităților aliate 
înlocuite22; 

— Divizia 9 infanterie (general de brigadă Constantin 
Scărişoreanu), care fusese greu încercată în luptele ante- 
221 


rioare““!, se apăra într-o fâşie mai îngustă cuprinsă între 


220 AMR, Jurnalul de operații al Diviziei 13 infanterie (14 august 1916- 
26 august 1917 (dosar nr. 299/1); Ibidem, Jurnalul de operații al Regimen- 
tului 51/52 mfanterie (dosar nr. 20/1917). 

2! În urma pierderilor suferite de la începutul ofensivei Armatei 
9 germane, Divizia 9 avea un potenţial combativ de valoarea a 29 de 


companii (reorganizate), fiecare cu un efectiv de 155 oameni, faţă de 
cele 55 companii cu care intrase în luptă. 

500 m nord-est PT 85 (imediat est calea ferată Focşani, 
Mărăşeşti) şi pădurea Călini. Ea avea la dreapta Regimen- 
tul 9 vânători, care îşi sprijinea flancul drept pe rambleul 
căii ferate Focşani, Mărăşeşti, cu Batalionul 1 într-o pozitie 
defensivă amenajată în faţa clădirilor Fabricii de Parche- 
te, în timp ce Batalionul 2 îşi organizase poziția chiar la 
marginea de sud a localității Mărăşeşti. Pe restul frontului 
diviziei, până la pădurea Călin: (confluenţa văii Şuşiţei cu 
pârâul Sireţel), se găsea Regimentul 40 infanterie „Călu- 
găren!”; în eşalonul doi al diviziei era Regimentul 34 in- 
fanterie „Constanţa”, care ocupa un raion de apărare la 
marginea de sud-est a localității Mărăşeşti. Spre deosebire 
de celelalte mari unități ale Corpului 5 armată, Divizia 9 
infanterie şi-a constituit şi o rezervă formată din Brigada 
18 infanterie, cu Regimentele 35 „Matei Basarab” şi 36 
„Vasile Lupu”, dispusă în raionul la imediat nord Lunca 
Grecilor. 


În acelaşi timp, Comandamentul german, în frunte cu 
feldmareşalul August von Mackensen, şi-a amplificat pre- 
găurile în vederea smulgerii victoriei în sectorul Mărăşeşti 
şi, astfel, pentru atingerea obiectivelor finale propuse. Se 
pare că experimentatul comandant, supranumit „spărgă- 
torul de fronturi”, era stăpânit de o anumită nervozitate 
la gândul că nu îşi va putea îndeplini promisiunea făcută 
apropiaților la plecarea din Capitala ocupată a României 
spre frontul din Moldova, când, plin de maliţiozitate, ros- 
tea de la înălțimea faimei sale cuvintele: „La revedere şi... 
peste două săptămâni ne întâlnim la laşi!” 

În acest context tensionat, Comandamentul Puterilor 
Centrale au luat măsuri urgente destinate accelerării pre- 

găurii noii ofensive, în care scop trupele au fost aprovizio- 
nate din plin cu muniții de tot felul, inclusiv cu proiectile 
cu substanţe asfixiante şi lacrimogene, a căror întrebuința- 
re în luptă era interzisă. 

S-au făcut noi înlocuiri şi regrupări de forțe şi mij- 
loace de luptă, în primul eşalon fiind introduse diviziile 
considerate a fi cele mai bune şi având efectivele cele mai 
apropiate de standardele de organizare necesare execută- 
rii cu succes a asaltului decisiv; concomitent, au fost mul- 
tiplicate acțiunile de cercetare, inclusiv aeriene, în scopul 
de a descifra starea şi dispozitivele defensive ale trupelor 
române şi ruse, mai ales pentru a se identifica principalele 
concentrări de forţe şi pozitiile de tragere ale artileriei; tot- 
odată, s-au amenajat noi căi de acces spre linia frontului, 
iar comandamentele marilor unități şi unităţilor germane 
au ţinut „consilii de război” în care au discutat concret cu 
privire la procedeele de luptă cele mai eficiente pentru 
zdrobirea rezistenţei neaşteptate a românilor. 

Mai mult, aşa cum reiese din răsfoirea presei din acele 
zile, ca şi din unele mărturii contemporane, o amplă pro- 
pagandă, accentuând tema istovirii forţelor aliate româno- 
ruse, trâmbiţa victoria Puterilor Centrale, socotită doar o 
chestiune de zile! 

Conceptia generală a Comandamentului german pre- 
coniza executarea unei viguroase acţiuni ofensive cu un 
grup de izbire format din cinci divizii, sub comanda gene- 
ralului Curt von Morgen, comandantul Corpului 1 rezer- 
vă, combinată cu un atac desfăşurat în lungul văii Trotuşu- 
lui, la Oituz, urmărindu-se pătrunderea în spatele dispo- 
zitivului forțelor aliate româno-ruse, încercuirea acestora 
şi nimicirea lor pe părți”. 


222 Colonel Laurentiu Bârzotescu, op.cit., p. 866-868. 

În vederea trecerii la ofensivă, comandantul Armatei 
9 germane a adoptat următorul dispozitiv operativ: 

— în primul eşalon: Corpul 1 rezervă german, cu cinci 
divizii (76 germană, 12 bavareză, 115 germană şi 13 tră- 
gători austro-ungară, în eşalonul întâi al corpului, iar în 
rezerva acestuia, Divizia 89 infanterie germană); misiunea 
sa era de a rupe apărarea română în sectorul de front cu- 
prins între Fabrica de Parchete (imediat marginea de sud 
a nodului feroviar Mărăşeşti) şi pădurea La Răzoare in- 
clusiv, dând lovitura principală în lungul axului Focşani, 
Mărăşeşti, Adjud; pe restul frontului, Corpul 18 rezervă 
german (Diviziile 212 şi 216 infanterie, ambele în primul 
eşalon); 

— rezerva Armatei 9 germane era formată din alte trei- 
patru divizii. 

Din modul de constituire a dispozitivului Armatei 9 
germane, din concepția privind modul de acțiune şi gru- 
parea forţelor în vederea trecerii la ofensivă, se desprinde 
concluzia că efortul armatei se muta din sectorul situat la 
stânga acesteia spre centrul dispozitivului operativ, în sco- 
pul ruperii apărării forţelor române şi deschiderii directi- 
ei de-a lungul axului feroviar. Această hotărâre rezultă şi 
din aprecierea că dezvoltarea ofensivei în fâşia Corpului 
1 8 rezervă, în întâmpinarea Grupului Gerok, devenea ris- 
cantă fără actiurez de împingere a dreptei armatei până 
la cursul Siretului. 


> 


Duminică 6/19 august 1917, zi de foc şi de sânge, de 
răscruce pentru viitorul statului român. Încleştarea de for- 
te angajată pe tot parcursul acestei memorabile zile avea să 

fie decisivă pentru soarta bătăliei de la Mărăşeşti şi, în plan 
general, a întregii Românii. 

În dimineaţa acestei zile, începând cu ora 6.30, inami- 
cul a dezlănţuit o formidabilă pregătire de artilerie, răsco- 
lind din adâncuri câmpul de luptă; în timpul acesteia au 
fost executate trageri şi cu proiectile încărcate cu substanțe 
asfixiante, îndreptate cu precădere asupra pozițiilor Divi- 
ziilor 10, 13 şi 9 române. 

Trebuie remarcat că, în tot timpul pregătirii de artile- 
rie germane, artileria română şi rusă, în special grupările 
dislocate pe stânga Siretului, au executat, la rândul lor, o 
contrapregătire de artilerie, lovind eficace unele din poziţi- 
ile bateriilor inamice şi dezorganizând, parţial, dispozitivul 
de atac german, chiar pe baza de plecare, provocându-i, 
totodată, serioase pierderi în personal şi tehnică de luptă. 

La ora 8.15, forţele inamice au trecut la ofensivă „cu 
furie”2*%, atacând în mai multe valuri, cu regimentele situ- 
ate la centrul dispozitivului Corpului 1 rezervă german de 
la sud spre nord, în lungul căii ferate Focşani, Mărăşeşti. 
„De la Mărăşeşti, până sub Măgura Odobegştilor — relatează 
un participant la luptele îndârjte din zonă — era o linie de 
iad, foc şi fum, bubuituri năpraznice”?*. După lupte deo- 
sebit de înverşunate şi sângeroase, trupele germane din 


23 Comunicatul oficial al Marelui Cartier General român nr. 358 din 
6/19 august 1917, publicat în „Monitorul oficial”, nr 109 din 8/21 au- 
gust 1917, p. 1 112. Asupra zilei de luptă, vezi şi Raportul generalului 
Eremia Grigorescu, comandantul Armatei 1, înaintat Regelui Ferdinand, 
AMR, fond MCG, dosar nr. 824/1917, f. 116; cf. Mărăşti, Mărăşeşt, Oituz, 
doc. 151; Ibidem;.doc. 153. Vezi şi Darea de seamă asupra evenimen- 
telor petrecute în tiinpul de la 6 august, ora 7.00, până la 7 august, ora 
7.00, Ibidem, fond Armata 1, dosar 163, f. 125-127. 

24 1.M. Dumitrescu, Jertfă şi biruinţă (În război cu Regimentul 50 in- 
fanterie), Focşani, 1920, p. 129. 

Divizia 76 infanterie reuşeau, către ora 10.30, să pătrundă 
în fâşia Diviziei 9 infanterie şi să ocupe Fabrica de Parchete 
situată la marginea de sud-vest a localității Mărăşeşti. Efor- 
tul inamicului în acest sector viza atragerea rezervelor di- 
viziei române, uşurând astfel pătrunderea sa în alte poziţii 
române ce formau ieşindul de la Mărăşeşti. Sub presiunea 
forţelor germane, Regimentele 9 vânători şi 40 infanterie 
„Călugăreni” s-au retras pe aliniamentul: marginea de 
sud-est şi sud a Mărăşeştilor, unde au reuşit să se organi- 
zeze pe o nouă poziție de apărare, amenajată, aşa cum am 
spus, în zilele precedente şi ascunsă privirii atacatorilor. 
În organizarea apărării, Regimentul 9 vânători a folosit, 
de asemenea, cu succes, mormanele de dărâmături, reu- 
şind să spulbere toate încercările trupelor germane de a 
pătrunde în localitate. 

Atmosfera încinsă a confruntării răzbate din descrie- 
rea unui alt ofiţer participant la bătălie: „Câmpul de luptă 
sărea în aer sub formă de pâlnii de praf, fum şi sfărâmături de 
obuze şi, cât privea: cu ochii, se aşternea o ceaţă deasă de fum şi 
praf care nu se mai ridica şi din care se vedeau izbucnind flăcări 
năprasnice. Amestecul formidabil al bubuitului tunurilor cu trăz- 
netul exploziei obuzelor, cu clămpănitul mitralierelor, cu pocnetul 
fără sfârşit al puştilor şi cu explozia grenadelor cutremura pă- 
mântul, scuturându-l adânc; iar în negura de infern care învălu- 
ia câmpul de luptă nu se mai auzea om cu om. Nu mai era război, 
era măcel şi groază cum nu se mai văzuse”*5, 

Concomitent, aveau să treacă la ofensivă şi regimen- 
tele Diviziilor 12 bavareză şi 115 germană. Efortul prin- 
cipal al celor două mari unităţi a fost îndreptat împotriva 


225 General Gheorghe Drăgănescu, Luptele de la Mărăşeşti, în „Fron- 


tul Mărăşeşti”, an III, nr. 15 din octombrie 1938, p. 21. 

unităților române care se apărau la flancurile interioare 
ale Diviziilor 13 şi 10, cu precădere în direcția pădurii La 
Răzoare. Încercările Diviziei 13 trăgători austro-unga- 
re de a rupe apărea Diviziei 10 române şi a pătrunde în 
adâncimea dispozitivului acesteia, de unde să întoarcă, pe 
la nord de aceeaşi pădure La Răzoare, apărarea Diviziei 
13 române, nu au reuşit. 

Atacurile stăruitoare ale vrăjmaşului reluate de mai 
multe ori, cu repetate concentrări ale focului de artilerie 
asupra diferitelor obiective române s-au soldat, însă, cu un 
eşec tot mai evident, odată cu trecerea timpului. Mai mult, 
deseori, militarii români au executat un nrecis foc de ar- 
tilerie şi mitraliere obligând trupele adverse să se replieze 
pe tepen, 

Către ora 10.50, efortul forțelor atacatoare avea să se 
concentreze în scopul executării asaltului general şi ruperii 
apărăru Diviziei 13 infanterie române. Astfel, regimentele 
din eşalonul întâi ale Diviziei 12 bavareze şi Diviziei 115 
germane, realizând o mare densitate de forțe şi mijloace 
(în sectorul cuprins între Mărăşeşti şi pădurea La Răzoare, 
Corpul 1 rezervă german dispunea în această zi de 55 ba- 


** Iată un nou pasaj din memoriile generalului Leonte Comşa re- 
feritor la ciocnirea din acea zi: „Fiind bine mascaţi la teren, noi l-am lă- 
sat pe duşman să se apropie. Pentru a nu ne descoperi, aveam consemn 
să nu tragem decât sub 200 m. Stăteam cu degetul crispat pe trăgaci. 
Apoi, la semnal, artileria şi infanteria au deschis foc cu tot armamentul. 
Lovite prin surprindere, primele rânduri ale atacatorilor s-au prăvălit 
în țărână. Puştile şi mitralierele noastre i-au lovit pe duşmanii surprinşi 
neadăpostiţi, iar proiectilele artileriei i-au zdrobit pe ceilalți. Atacul in- 
amic este respins. Nu peste mult timp, adversarul a revenit. Şi de data 
aceasta, încercarea duşmanului de a pătrunde în pozițiile noastre fu 
zdrobită, cu pierderi grele pentru atacatori”. Locotenent-colonel Paul 
Abrudan, op.cit., în loc.ctt., p. 205. 

talioane de infanterie şi 95 baterii de artilerie?:2), au reuşit 
să respingă trupele române de la flancurile interioare ale 
Regimentelor 47/72 şi 51/52 infanterie, rupând în cele din 
urmă apărarea Diviziei 13 române într-un sector cu o dez- 
voltare frontală de circa 150 m, şi să pună astfel stăpânire 
pe poziţia principală de apărare a celor două regimente 
române. În cursul acestor lupte, artileria română a exe- 
cutat mai multe concentrări de foc şi un puternic şi precis 
foc de baraj încât „nici la Verdun nu am văzut un foc aşa 
de teribil”?26, după cum va consemna, ulterior, unul din 
militari Regimentului 26 bavarez. 

Purtând lupte grele, după cum avea să recunoască în- 
suşi generalul von Morgen“*, trupele germane s-au con- 
fruntat cu „o îndârjită rezistenţă”, îndeosebi din partea ro- 
mânilor, ale căror contraatacuri desfăşurate cu o bărbătie 
fără seamăn „se transformau în încleştări corp la corp”, 
provocând inamicului grele pierderi. 

Pătrunzând în liziera de sud a pădurii La Răzoare 
acesta ameninţa să dezvolte ofensiva în adâncime pentru 
a învălui pe la nord localitatea Mărăşeşti (în faţa căreia fu- 
sese oprită ofensiva Diviziei 12 bavareze de către regimen- 
tele Diviziei 9 române), în scopul de a cădea în spatele 
poziţiilor apărate de Divizule 13, 9 şi 14 infanterie româ- 
ne. Prin contraatacuri, deseori la baionetă, înaintarea va- 
lurilor inamice era, totuşi, oprită chiar pe liziera pădurii 
La Răzoare. 3 

Situaţia s-a agravat, însă, brusc, în momentul în care 
defensiva Diviziei 13 a fost ruptă şi la joncţiunea dintre 


221 Mărăşeşti — 1917, Bucureşti, 1957, p. 63. 

228 Apud Cassian R. Munteanu, Bătălia de la Mărăşeşti. Zile de glorie 
ale Armatei l-a română (24 iulte-10 august 1917), p. 26. 

229 Generalleutnant Curt von Morgen, op.cit., p. 125. 

stânga Regimentului 51/52 şi dreapta Regimentului 50/64 
infanterie; exploatând succesul realizat, trupe germane şi 
bavareze au pus stăpânire pe poziţia principală de apărare 
a celor două regimente, reuşind să se apropie de forma de 
teren cu cota 100%, la mai puţin de 800 m fată de poziţiile 
artileriei Diviziei 13 române. 

Este de remarcat tenacitatea apărătorilor de la flancul 
stâng al Diviziei 10 române, care — cu toată situaţia critică 
creată prin respingerea subunitățulor vecinului din stânga 
(Divizia 13) — şi-au menţinut pozițiile, oprind înaintarea 
inamicului în faţa acestora şi pricinuindu-i serioase pier- 
deri în efective. 

În acelaşi timp, foarte atent la evoluţia luptelor din 
sectorul său, generalul loan Popescu, comandantul Di- 
viziei 13, a sesizat gravitatea pericolului creat şi, pentru 
a limita pătrunderea forţelor inamice în adâncimea dis- 
pozitivului de apărare, a decis să organizeze o nouă linie 
de rezistenţă, pe care a dispus o parte din rezervele marii 
unități. Se avea în vedere obținerea unui: interval de timp 
necesar pregătirii şi executării unei riposte puternice me- 
nite a lichida pătrunderea grupării adverse şi refacerea 
apărării diviziei pe linia dinainte. 

Între subunitățile desfăşurate pe acest nou aliniament, 
la nord de calea ferată Mărăşeşti, Panciu, se găsea şi com- 
pania de mitraliere a Batalionului 1 din Regimentul 51/52 
infanterie, comandată de căpitanul Grigore Ignat. Com- 
pania sa a ocupat o poziţie de tragere cu centrul dispo- 


230 Aici se afla PC al Regimentului 47/72 intanterie. Vezi relatarea 
zilei de luptă la General Radu R. Rosetti, comandantul bravei unități, 
op.cit., p. 215-218; pe larg, la acelaşi, Partea luată de Regimentul 47/72 in- 
fanterie în războiul pentru întregirea neamului 1/14 august 1914 — 1/14 iulie 
1918, Bucureşti, 1937, passim. 

zitivului chiar la cota 100. Din misiunea primită, ostaşii 
români au reținut un singur lucru: inamicul nu trebuia să 
treacă de această înălțime. Stăpânirea cotei de către aces- 
ta i-ar fi asigurat pătrunderea în valea Siretului, ducând 
la răsturnarea dispozitivului defensiv al Divizulor 9 şi 14 
infanterie române, printr-o manevră în flancul şi spatele 
acestora. Astfel, mult râvnita trecere de la Cosmeşti-Băl- 
tăretu ar fi intrat în mâinile atacatorilor deschizând calea 
spre centrul Moldovei libere. Luptând cu eroism, ostaşii 
conduşi de căpitanul Ignat aveau să-şi facă cu prisosinţă 
datoria: rând pe rând, au căzut servanţii mitralierelor, dar 
locul lor a fost preluat de gradațui, apoi de ofiţeri. Striviţi 
de puhoiul inamic, ultimii apărători au căzut cu mâinile 
încleştate pe mitraliere, străpunşi de baionetele duşmanu- 
lui furios că fusese ţinut în loc zeci de minute preţioase“!; 
între ei, bravul comandant, căpitanul Ignat, care a fost gă- 
sit mort în tranşee, cu mitraliera în braţe, înconjurat de 
oamenii săi şi de mormane de cadavre?*?. 


23 Până în anul 1972, s-a ştiut de publicul larg că, în crâncena 
încleştare de la Mărăşeşti, a căzut la datorie, făcând suprema jertfă, 
întreaga companie de mitraliere comandată de bravul căpitan Ignat. 
Intre ofiteri se numărase şi sublocotenentul Teodor C. Grigoriu, co- 
mandantul plutonului 1; acesta, foarte grav rănit, fusese evacuat de 
pe câmpul de luptă de brancardierii Armatei 9 germane, care l-au cre- 
zut ofiţer german. A fost operat într-un spital din Focşani, apoi trimis 
cu un lot de răniți într-un spital din Stettin, unde a fost identificat ca 
fiind ofițer român şi trimis ca prizonier de război pe insula Stralsund- 
Dânholm. După încheierea păcii de la Buftea, a fost repatriat în 5 iulie 
1918, urcând apoi treptele ierarhiei militare până la gradul de colonel, 
apoi general în rezervă. Vezi Gheorghe Popa, Alecu Lenco, Unicul su- 
praviețuitor de la cota 100, în „Vrancea. Studii şi comunicări”, I, 1978, 
p. 149-154. 

232 AMR, fond Armata 1, dosar nr. 258/1917, f. 11; Maior Vasile I. 
Mocanu, Căpitanul Grigore Ignat, Bucureşti, 1967, p. 90-104. 

Dar iată cum descrie aceste momente de eroism înăl- 
ţător Constantin Kirițescu, în faimoasa sa scriere dedicată 
Războiului de întregire naţională: „Mitralierele încep să tă- 
căne, iar duşmanul e pironit în fata tranşeei. Artileria germană 
reperează tranşeea şi aruncă ploaie de şrapnele peste compania de 
mitraliere; ea stă neclintită şi tăcăniturile precipitate parcă înu- 
mără [sic!] viețile pe care le răpune şi tot nu pridideşte. De două 
ori duşmanul ameninţă cu împresurarea; de două ori şi compania 
îşi schimbă aşezarea şi secerişul nu conteneşte. Rândurile apără- 
torilor scad văzând cu ochii; cadavrele duşmanilor şi ale cama- 
razilor îngreuiază mânuirea maşinilor. Din când în când, încă o 
mitralieră amuteşte, încă un servant cade fulgerat. Acum n-a mai 
rămas niciun soldat care să poată înlocui pe cei căzuţi. Căpitanul 
ignat dă un ordin scurt: 

— Ofițerii şi gradatii la piese! 

Şi el însuşi se aşază la piesa numărul 1. Sub mâna dibace 
a maestrului, glasul mitralierei izbucnește şi mai mânios decât 
oricând. 

Şi minutul fatal soseşte. Puhoiul duşman a trecut peste mor- 
manul de cadavre semănate în faţa companiei eroice şi s-a năpus- 
tit furios în linia ei de fier şi foc. Cei din urmă servanți, rămaşi în 
viată, sunt tintuiti cu baionetele de mitraherele lor. La postul său, 
căpitanul Ignat, străpuns de zeci de baionete, cade, îmbrățişând 
teava mitraliere: pe care o servise până în cea din urmă clipă. 

A doua zi, sanitari au găsit pe câmpul de luptă o tranşee 
acoperită cu două rânduri de cadavre de duşmani. Dedesubt, în- 
gropate sub dărâmăturile tranşeei, era compania de mitraliere a 
batalionului întâiu. Căpitanul Ignat, sublocotenentul Grigoriu 
şi toti servanții pieselor erau la postul de datorie, cu mâinile în- 
cleştate pe trăgaciu şi cu capetele plecate peste teava piese: lor. Pe 
fata de ceară a şefului, moartea fixase pentru veșnicie zâmbetul de 
satisfactie al omului care izbutise să-şi îndeplinească consemnul. 

Jertfa nu fusese de prisos. Un ceas de întârziere a înaintării 
duşmanului însemnase câțiva kilometri de apropiere a rezervelor 
diviziei, care soseau în pas alergător la locul primejdie: "2%. 

Faptele de eroism ale militarilor acestei companii au 
fost elogiate în Ordinul de zi pe armată nr. 14 din 16/29 august 
1917, în care se preciza: „Căpitanul Ignat Grigore din Re- 
gimentul 51 infanterie [...] a luptat ca un brav şi tot astfel 
a murit. [...] Acest sfârşit ostăşesc îi va cinsti pururea me- 
moria şi-l aduc la cunoştinţa ostaşilor ţării drept pildă de 
înălțător avânt patriotic şi sublim sacrificiu al vieţii”2%. 

Către ora 11.30, ofensiva germană îşi reducea simți- 
tor ritmul de înaintare, iar pe unele direcţii, ea fusese deja 
oprită. Astfel, în fâşia Corpului 5 armată român, Divizia 10 
infanterie, aflată la flancul drept al corpului, rezistase bine 
şocului asaltului inamicului, reuşind să-şi menţină fâşia în 
care se apăra, atacurile fiind respinse în faţa limitei dinain- 
te, iar unele pătrunderii nesemnificative de valoare de sub- 
unitate fuseseră lichidate în scurt timp. 

Divizia 13 infanterie cedase o parte din pozițiile de- 
tinute, trupele germane reuşind să producă o breşă cu o 
dezvoltare frontală de aproximativ 4 km şi o adâncime de 
circa 2 km, sistemul de foc şi legăturile telefonice ale Re- 
gimentelor 47/72, 51/52 şi, parțial, cele ale Regimentului 
50/64 fiind dezorganizate. 

În fâşia Diviziei 9 infanterie (aflată la stânga Corpului 
5 armată român”), regimentele germane fuseseră oprite 


23 Const. Kirițescu, op.cit., vol. II, p. 576. 

234 AMR, fond Armata 1, dosar nr. 229/1917, f. 1852. 

5 Ibidem, dosar 163/1917, f. 20-35 (rapoartele operative ale Cor- 
pului 5 armată din această zi). Vezi şi dările de seamă ale misiunilor avi- 
atice de recunoaştere şi semnalare privind situaţia frontului Corpului 


5, Ibidem, f. 71-72. 

după ce reuşiseră să respingă trupele române pe o adânci- 
me de circa 800-1 000 m. 

Pe restul fâşiei de apărare a Armatei 1 române, Cor- 
pul 3 armată (cu Divizia 14 infanterie şi parte din unităţile 
Diviziei 5) au respins şi al treilea val de atac al inamicului de 
a pătrunde pe direcţia podului de la Cosmeşti, împiedicân- 
du-l să învăluie pe la stânga unităţile Diviziei 9 române?*. 

La dreapta armatei, Corpul 8 rus îşi menținea poziţiile 
de apărare, reuşind să respingă atacurile trupelor inami- 
ce declanşate mai mult în scopul fixării diviziilor ruse în 
fâşiile lor defensive, pentru a împiedica orice încercare de 
manevrare a forțelor în susținerea altor unități care făceau 
cu greu față presiunii ofensivei Puterilor Centrale. 


Contraatacul din 6/19 august dintre Mărăşeşti 
şi pădurea La Răzoare 


Analizând şi apreciind la adevărata valoare situația 
creată sub presiunea puternică a forțelor vrăjmaşe şi ur- 
mările ei în plan strategic, pentru evoluţia ulterioară a bă- 
tăhei, comandantul Armatei | române avea să intervină cu 
măsuri eficiente pentru susținerea rezistenţei şi executarea 
unei riposte ofensive decisive. Aceste măsuri aveau să se 
grefeze armonios pe fondul general de desfăşurare a lup- 
telor, caracterizat de dăruirea, eroismul şi tăria trupelor 
române. În acele momente de răscruce, cronica bătăhei a 
înregistrat nenumărate exemple de curaj, inițiativă şi spl- 
rit de jertfă ale luptătorilor noştri, care în final, prin acti- 
uni viguroase, vor reuşi să bareze atacurile inamicului, pri- 
cinuindu-i grele pierderi în efective şi materiale de război. 


2% Ibidem, f. 12 (Raport operativ nr. 2970 al Corpului 3 armată 
către Armata 1, la ora 22.00). 

Din cele prezentate până acum, rezultă că situația cea 
mai critică era în fâşia Diviziei 13 infanterie (centrul dispo- 
zitivului de apărare al Corpului 5 armată), unde, datorită 
„pungii” realizate prin pătrunderea regimentelor germane, 
inamicul avea posibilitatea ca, prin introducerea în luptă de 
noi forțe capabile să exploateze succesul realizat, să dezvol- 
te ofensiva şi să ajungă în scurt timp în valea râului Siret. 

În scopul de a preveni o asemenea situaţie amenin- 
ţătoare, generalul loan Popescu, comandantul Diviziei 13 
române, a hotărât să execute un viguros contraatac rămas 
în istoria militară a românilor sub numele de contraatacul 
de la pădurea La Răzoare şi Mărăşeşti, contraatac ce a avut 
repercusiuni asupra întregii situații a Armatei | române. 

Pregătirea contraatacului, sub îndrumarea directă 
a comandantului diviziei, s-a făcut deosebit de repede, 
sub presiunea continuă a forțelor germane din zona de 
contact. Acţiunea a fost bine gândită şi mai ales executată 
prompt, cu mare îndrăzneală şi abilitate. Contraatacul s-a 
realizat pe două direcții convergente, cu batalioanele din 
rezerva marii unităţi, reuşind să surprindă forţele inamice 
pătrunse în ruptura produsă anterior”. 

Acţiunile s-au desfăşurat în felul următor: Batalionul 1 
infanterie (comandant: căpitan Nicolae Miclescu) din Re- 
gimentul 50/64, folosind cu iscusinţă acoperirile din teren, 
s-a deplasat, începând cu ora 1 1.90, din raionul Rateşul lui 
Haret pe la est de pădurea La Răzoare, apoi de-a lungul 
căii ferate, de unde a intrat în viile Negroponte (în lungul 
laturii vestice a acestora), iar de aici a lovit prin surprinde- 
re flancul drept şi spatele grupării germane care pătrunse- 
se în centrul dispozitivului Diviziei 13 române. 


27 Colonel Ion Cupga, op.cit., p. 246. 


158 / DUMITRU PREDA, NICOLAE CIOBANU 


La ora 12.00, a pornit la contraatac şi Batalionul 2 din 
Regimentul 48/49 infanterie (comandant: căpitan Mircea 
Tomescu); acesta a izbit flancul stâng şi spatele grupării 
vrăşmaşe din „pungă”; atacul s-a produs în momentul 
când trupele regimentelor germane şi austro-ungare din 
respectivul intrând erau angajate de contraatacul executat 
în flancul drept al pătrunderii lor de către batalionul căpi- 
tanului Miclescu. 

Acţiunii prin surprindere a batalionului Tomescu i 
s-au alăturat cu repeziciune şi luptătorii din Batalionul 3 
al Regimentului 47/72 infanterie. Surprinse, trupele Regi- 
mentului 28 bavarez au fost „întoarse”, astfel că, spre ora 
13.00, ele erau respinse spre linia de atac a Regimentului 
171 infanterie (german), de la dreapta Diviziei 115 germa- 
ne, ambele unităţi retrăgându-se în debandadă, părăsind 
armamentul greu şi alte materiale de luptă. 

În scurt timp, ostaşii bravelor batalioane române, că- 
rora li s-au alăturat şi unele subunități din Regimentul 
51/52 infanterie, au respins inamicul dincolo de prima 
tranşee pe care trupele române o deţinuseră în dimineața 
de 6/19 august. În oprirea şi zădărnicirea înaintării inami- 
ce pătrunse în punga realizată de dimineaţă, dar mai ales 
în interzicerea apropierii rezervelor sale de infanterie, un 
rol important l-a jucat gruparea de artilerie româno-rusă, 
în cadrul căreia s-a remarcat îndeosebi brigada de artilerie 
comandată de generalul Dimitrie Glodeanu; aceasta, pe 
lângă barajele de foc executate cu multă precizie şi efica- 
citate, concentrase tirul a 15 baterii, în majoritate grele, 
asupra rezervelor inamice, împiedicându-le să afluieze şi 
astfel să sprijine oportun primul eşalon. 

Privit prin prisma cerinţelor luptei armate din epocă, 
contraatacul executat de comandantul Diviziei 13 române 

rămâne în istoria militară un exemplu de aplicare crea- 
toare a respectivelor cerinţe. El a fost ingenios conceput şi 
realizat cu măiestrie. Remarcăm îndeosebi ideea dirijăru 
lui pe două direcții convergente, care să vizeze tocmai baza 
flancurilor grupării inamice care pătrunsese în pozițiile di- 
viziei române (baza „pungii”) în scopul încercuirii acesteia 
şi al izolării forţelor infiltrate de restul trupelor germane 
(mai ales din Divizia 115 infanterie), care ar fi putut veni 
în sprijinul celor aflate deja în „pungă”. Se creau astfel 
suficiente condiţii pentru izolarea, încercuirea şi ulterior 
capturarea sau nimicirea grupării pătrunse în dispozitivul 
român. 

Un alt element ce subscrie la ideile de mai sus constă în 
buna „coordonare” (în acea perioadă nu erau clar stabilite 
principiile, normele şi regulile privind cooperarea în luptă) 
a eforturilor tuturor armelor în scopul reuşitei contraata- 
cului. Astfel, pe lângă faptul că a fost foarte precis şi eficient 
sprijinit de gruparea de artilerie a generalului Glodeanu, 
contraatacul celor două batalioane a fost susținut şi de alte 
subunități, reuşind să antreneze trecerea la atac a unor ba- 
talioane vecine celor a căror apărare fusese ruptă. 

De asemenea, în executarea propriu-zisă a contraata- 
cului, deşi comandantul diviziei îl concepuse ca o acţiune 
convergentă pe două direcții, acţiunile au fost decalate în 
timp, astfel: batalionul Miclescu a lovit prin surprindere 
dreapta şi spatele grupării de pătrundere, obligând trupe- 
le germane să-şi schimbe frontul, orientându-l spre flan- 
cul drept, unde se contura un grav pericol. Intervenţia, la 
circa 35-40 de minute după atacul batalionului Miclescu, 
a celei de-a doua grupări române (batalionul Tomescu) s-a 
produs tocmai în acest moment când, practic, trupele ina- 

mice pătrunse în poziţiile române erau în curs de „mişca- 
re” pentru a realiza dispozitivul menit să le asigure flancul 
drept şi spatele. Chiar atunci au atacat Bataloanele 2 din 
Regimentul 48/49 şi 3 din Regimentul 47/72, actiune care, 
pe lângă faptul că a lovit puternic în spatele dispozitivului 
inamic, a produs o veritabilă surpriză de proporții, gene- 
ratoare de panică?*%. La toate acestea, s-a adăugat barajul 
de foc de artilerie executat de bateriile române şi ruse toc- 
mai la baza pătrunderii inamice, cât şi reluarea atacului pe 
întregul front al Diviziei 13 infanterie. 

Avem datoria, fără îndoială, de a menţiona şi coopera- 
rea excelentă a stângu Diviziei 10 române, ale cărei unităţi, 
neclintite pe poziţii, s-au dovedit capabile să susțină efici- 
ent actiunea Diviziei 13. 


Reterindu-ne la acțiunile din fâşia Diviziei 10 infante- 
rie, trebuie subliniat că, deşi poziția Regimentului 39 in- 
fanterie „Petru Rareş” devenise „un adevărat rug în vâlvă- 
taia căruia totul se topea”, batalioanele sale şi-au susținut 
cu bărbăue linia defensivă împotriva atacurilor inamice, 
superioare numeric. La interzicerea pătrunderii trupelor 
germane şi austro-ungare în poziţiile apărate de români, 
un rol important l-a avut şi focul de baraj deosebit de efici- 
ent al artileriei, actiune în cadrul căreia s-au remarcat Re- 
gimentul 20 obuziere (comandant: colonel D. Obogeanu), 
Diwvizioanele 3 din Regimentul 3 artilerie român (coman- 
dant: locotenent-colonel Alexandru Lupaşcu) şi 2 din Re- 
gimentul 23 artilerie rus (comandant: !ozotenent-colonel 


2% General Radu R. Rosetti, Partea luată de Regimentul 47/72 infan- 
terie în răsbotul pentru întregirea neamului 1/14 august 1914-1/14 iulie 1918, 
Bucureşti [1923], p. 69-70. 

“9 Generalul G.A. Dabija, op.cit., vol. IV, p. 565. 

Leonid I. Fedulaev), care se găseau în fâşia de apărare a 
diviziei române. Executarea promptă a tragerilor artile- 
riei şi a unui foc precis al mitralierelor din prima tranşee 
în faţa limitei dinainte a atacatorilor au diminuat simţitor 
elanul ofensiv al trupelor inamice. 

Apoi, în urma unor scurte, dar viguroase contraata- 
curi, executate cu subunități de infanterie (rezervele de 
companie şi batalion), inamicul a fost obligat să se replieze 
pe poziţiile de plecare la ofensivă. „La ora 13.00 — raporta 
lapidar comandantul Diviziei 10 infanterie —, inamicul s-a 
retras în tranşeele de plecare”. | 

Concomitent cu consolidarea aliniamentului atins de 
către unităule de la centrul dispozitivului Diviziei 13 infan- 
terie, în urma succesului contraatacului executat, genera- 
lul Istrate, comandantul Corpului 5 armată, a intervenit 
cu forţele aflate în rezerva sa la flancurile diviziei: cu Ba- 
talonul 1 din Regimentul 48/49 infanterie în sprijinul Re- 
gimentului 47/72 infanterie, realizând o cooperare strânsă 
cu vecinul din dreapta, Divizia 10 infanterie, ceea ce a per- 
mis impetuoasa înaintare din după-amiaza zilei respective, 
cu Batalionul 3 tot din Regimentul 48/49 infanterie, trimis 
încă de la ora 14.15 în sprijinul Regimentului 50/64 infan- 
terie, aflat pe aliniamentul căii ferate Mărăşeşti, Panciu, la 
înălţimea gării Mărăşeşti, ca şi al Regimentului 9 vânători 
(Divizia 9 infanterie), împiedicând, astfel, forţele adverse 
să se infiltreze între diviziile române?” 


240 AMR, fond Armata 1, dosar nr. 9/1917-1918, vol. Il, £. 25. 

24! Ibidem, dosar 163/1917, £.242 „Contratacul executat de un batalion 
din Regimentul 39 infanterie, Regimentele 47 şi 31 infanterie şi sustinute în 
urmă de rezervele de sector au dat peste cap pe inamic, care, în debandadă, 
părăsind câmpul de luptă. aruncând arme, etc., s-a dus până în Satul Nou, 
fără a mai opune rezistență”. (Dare de seamă a Corpului 5 armată asupra 
evenimentelor de la 6-7 august 1917). 

În momentul de maximă încleştare, când, sfidând 
pierderile suferite, batalioanele Diviziei 13 se avântau la 
contraatac, aripa stângă a Diviziei 10 (Regimentul 39 in- 
fanterie) a pornit şi ea înainte într-un elan irezistibil, cu 
batalioanele din linia întâi, ajungând către ora 15.00 la 
marginea de nord a satului Dumbrava. Trupele Diviziei 
13 române atinseseră deja latura de est a satului. Peste 
o oră, ofensiva trâmbiţată de feldmareşalul August von 
Mackensen avea să fie complet zdrobită??. Drumul spre 
capitala temporară a României libere rămânea aşadar de- 
finitiv închis pentru Puterile Centrale. 

În ceea ce-priveşte fâşia Diviziei 9 infanterie, încercă- 
rile unităţilor române de a respinge inamicul pătruns în 
poziţiile părăsite de Regimentul 40, repliat la sud, sud-est 
de Mărăşeşti, nu au dat, însă, rezultate; contraatacul lor 
energic declanşat la ora 17.25 şi sprijinit de dreapta Divizi- 
ei 14 române a înaintat circa 400-500 m, dar în faţa focu- 
lui puternic de artilerie şi mitraliere al forţelor vrăjmaşe şi 
odată cu lăsarea întunericului, a fost nevoit să se oprească 
la numai 300-400 m de liniile acestora?®. 

Alniamentul pe care a fost stopat contraatacul fiind 
descoperit, fără niciun fel de obstacol natural sau amena- 
Jarea genistică, comandantul diviziei a ordonat replierea 
trupelor pe vechiul aliniament. Astfel, în seara de 6/19 au- 
gust, după ora 18.30, Divizia 9 infanterie se găsea pe li- 
nia următoare: gara de pe calea ferată Mărăşeşti, Panciu, 
marginea de sud-vest, sud şi sud-est a localității Mărăşeşti, 
până la confluenţa Siretului cu Şuşiţa Seacă. 


2% Câteva sute de prizonieri făcuţi de trupele noastre aveau să de- 
fileze a doua zi, 7/20 august, în faţa Regelui şi a conducerii frontului 
român. 

243 AMR, fond Armata 1, dosar 163/1917, f. 242-242 bis. 

Pentru a nu epuiza forţele încercate ale Corpului 5 
armată, generalul Grigorescu a ordonat oprirea contraata- 
cului Diviziilor 13 şi 10, hotărând să retragă trupele pe li- 
nia intersecţiei drumurilor Diocheţi, Dumbrava cu Panciu, 
pădurea Creanga Babei, colțul sud pădurea La Răzoare. 


În concluzie, în seara de 6/19 august 1917, Divizia 13 
română reuşise să respingă trupele inamice pătrunse în 
fâşia sa de apărare, iar prin contraatacul viguros întreprins 
relăcuse dispozitivul defensiv pe limita dinainte, cu Regi- 
mentele 47/72 şi 51/52 infanterie; stânga diviziei se găsea 
puţin mai înapoi până la aliniamentul gări Mărăşeşti, 
unde se apăra Regimentul 50/64 infanterie. 

Bilanţul zilei de 6/19 august pe frontul Diviziei 10 ro- 
mâne însuma, pe lângă un câştig de teren având o adânci- 
me medie de 500 metri, capturarea a 401 militari inamici, 
între care cinci ofiţeri şi nouă cadeți, precum şi a unui bogat 
material de luptă, îndeosebi armament automat, reprezen- 
tând peste 50% din întreaga captură a Armatei 1 române. 

lată cum nota în jurnalul său generalul Henri M. 
Berthelot, şeful Misiunii militare franceze, desfăşurarea 
luptelor înverşunate din această memorabilă zi: „Ziua de 
ieri [6/19 august — n.n.] a fost cu deosebire dură: după o 
pregătire intensă de artilerie, germanii au cucerit primele 
linii ale Diviziilor 9 şi 13 şi au avansat până la pădurea La 
Răzoare şi cota 110. Frumosul contraatac al Diviziei 10 şi al 
rezervelor Diviziei 13 a respins inamicul până la Satu Nou, 
producându-i 600 de prizonieri”2*. 


2441 Hoover Institution on War, Revolution and Peace, Stanford 
University, Les mémoires du Général Berthelot, cap. VII, Les Batailles rou- 
maines juillet et août 1917,p. 21. 

Rezistenţa dârză a Diviziei 9 infanterie, deşi cu efec- 
tivele serios slăbite?%, a împiedicat inamicul, în pofida 
eforturilor sale repetate, să cucerească localitatea şi gara 
Mărăşeşti. Focul mitralierelor instalate în clădirile gării şi 
în împrejurimile acestora, concentrarea eficientă a focului 
de artilerie şi, mai ales, determinarea ostaşilor de a nu lăsa 
inamicul să pătrundă în zonă au constituit un baraj de ne- 
trecut în calea atacatorilor. 

În această zi fierbinte de august, moment de cotitură 
în desfăşurarea ulterioară a luptelor pe frontul român, di- 
viziile române au dat un greu şi eroic tribut de sânge pe 
altarul patriei, făcând totul pentru ca înaintarea duşmanu- 


Marea E $ Dispă- 
d Categoria Morti Răniţi P Total 
unitate A ruți 


CE BE pp 


lui să fie oprită?%, 


Divizia 10 


Divizia 9 


:% Trupele Diviziei 9 infanterie, care se găseau de 11 zile în luptă 
necontenită ar fi trebuit să fie înlocuite de o brigadă din Divizia 15 
infanterie, acţiune ce nu a putut fi executată din cauza intensității con- 
fruntării din ziua respectivă. 

245 Generalul G.A. Dabija, op.cit., vol. IV, p. 567, 571, 576-577. 

ÎS IEI MICII RER RE 
Total 
Trupă 605 1 992 2 826 5423 
624 2 053 2 850 5 527 
general 


Un rol important l-a jucat şi în această zi, ca şi pe tot 
parcursul amplei bătălii de la Mărăşeşti, Grupul 2 aerona- 
utic român, care, prin recunoaşterile îndrăzneţe executate 
în spatele liniilor inamice — aşa cum se sublinia în Ordinul 
de zi al generalului Eremia Grigorescu — a dat dovadă de 
un deosebit spirit de sacrificiu „în timpul zborurilor pentru 
legătura cu infanteria, când, fără a tine seama de pericol, v-am 
văzul zburând la înălțime foarte mică deasupra liniilor vrăjmaşe, 
pentru a putea aduce ştiri precise în mijlocul întunericului cauzat 
de bombardamentul de artilerie, atunci când în vutetul asurzitor 
nu vă vedeam decât pe voi şi nu primeam decât de la voi ştiri că 
năvălitoru au fost stăviliti, că valurile duşmane s-au sfărâmat şi 
dau înapoi, în timp ce trei avioane inamice doborâte sunt proba 


bărbăției aviatorilor de luptă”2*. 

241 General-maior Gheorghe Negrescu, Din amintirile unui vechi 
aviator, Bucureşti, 1977, p. 144-145. Vezi şi la Inginer Constantin C. 
Gheorghiu pilot aviator, General aviator Andrei Popovici, Bucureşti, 1978, 
p. 52-67 (Ordinul de zi nr. 96, p. 65-66; Aurel Pentelescu, Contributia Cor- 
pului de Aviație la victoriile armatei române în anul 1917, în România şi Pri- 
mul Război Mondial, p. 199-211. 

Succesul obținut de Armata 1 română era de impor- 
tanță deosebită. Întâi de toate, fusese dejucat planul co- 
mandamentului inamic de a pătrunde la nord de Mără- 
şeşti şi est de Siret, ziua de 6/19 august 1917 reprezen- 
tând, după cum avea să afirme acelaşi general Grigorescu, 
mormântul ofensivei germane pe frontul românesc. Un 
câştig la fel de important a fost cel în plan moral, ostaşii ro- 
mâni învingând un inamic puternic şi experimentat. Era, 
evident, o înfrângere severă, în primul rând, a Armatei 9 
germane pe frontul român, neaşteptată de Înaltul Coman- 
dament al Puterilor Centrale, un eşec care va determina 
în scurt timp oprirea acțiunilor ofensive pe întregul front 
din Moldova. 

Ziua de 6/19 august 1917 a demonstrat, din plin, efi- 
cienţa activității neobosite depuse de conducerea româ- 
nă, susținută de Misiunea Berthelot şi de celelalte misiuni 
aliate, pentru optimizarea potențialului militar al tării în 
lunile anterioare?%. Toate acele zile şi nopţi de trudă pe 
câmpurile de instrucţie, suferințele cumplite cauzate de 
lipsurile de tot felul îndurate în circumstanțe complexe, 


*% Pe larg, vezi contribuţia noastră în Istoria militară a poporului ro- 
mân, vol. V, p. 510-531; Dumitru Preda, Reorganizarea armatei române — 
moment hotărâtor în obținerea marilor victorii de la Mărăşti, Mărăşeşti şi Oituz 
(1917), în „Memoriile Secţiei de ştiinţe istorice a Academiei Române”, 
seria IV, tom XII (1987), Bucureşti, 1990, p. 95-102; Dumitru Preda 
(coord.), Tiberiu Velter, Neculai Moghior, Berthelot şi România/Berthelot 
et la Roumanie, Bucureşti, 1997, passim; Colonel Ion Giurcă, 1917. Re- 
organizarea armatei române, Editura Academiei de Înalte Studii Militare, 
Bucureşti, 1999; Jean-Noël Grandhonume, Le Général Berthelot et l’action 
de la France en Roumanie et en Russie méridionale (1916-1919), Vincennes, 
1999, passim. Gheorghe. Nicolescu, La contribution de la Mission militaire 
française à la deuxieme campagne de la guerre roumaine pour l'unite nationa- 
le — 1917, în Guerre et société en Europe (coord. A. Corvisier, D. Preda), 
Bucarest, 2004, p. 155-172. 

lupta cu bolile generate de condițiile mizere ale retragerii 
şi ale unei ierni teribile, toate erau acum compensate prin 
răsunătoarea izbândă care stăvilise ofensiva generalizată a 
Puterilor Centrale. Dacă la Mărăşti fusese evidențiată în 
mod strălucit capacitatea ofensivă a diviziilor române, apte 
să sfărâme apărarea inamică temeinic pregătită, adânc 
eşalonată şi înzestrată cu o tehnică de război deosebită, 
la Mărăşeşti a fost probată elocvent capacitatea defensivă 
a marilor unități ale Armatei | române, rezistenta fizică 
şi tăria morală a soldatului, capacitatea organizatorică şi 
de comandă a ofiţerilor români angajați într-o supremă 
confruntare pentru apărarea ultimului colț de ţară rămas 
liber. Probă cu atât mai grăitoare cu cât statornicia în apă- 
rare a fost de neclintit în faţa celor mai bune divizii ale ina- 
micului — în primul rând germane —, atât ca putere de foc, 
cât şi ca experienţă de război şi calități ale comandanților. 
Armata română se vădea astfel, în ansamblul ei, în vara 
anului 1917, la înălţimea celor mai puternice forțe militare 
ale coaliției adverse, capabilă să aplice acestora, în ofensivă 
şi în apărare, lovituri nimicitoare. 

Această realitate este cuprinsă în Ordinul de zi emis de 
comandantul Armatei | române din 7/20 august, în care se 
spunea: „De la 24 iulie până la 7 august ati dat cele mai grele 
lupte. La Mărăşeşti şi Cosmeşti, s-a dezlănțuit cea mai măreață 
şi groaznică bătălie ce a purtat vreodată Tara Românească. În 
lupte crâncene şi vijelioase, inamicul s-a izbit 12 zile şi 12 nopti 
de vitejia noastră ca de o stâncă neclintită. La Şuşita şi Siret, 
ați năruat sfortările groaznice ale sălbatecului duşman, dovedind 
lumi o dată mai mult că nici pe aici nu se trece. Aici cunos- 
cu generalul [sic!] Mackensen ce este înfrângerea. Mărăşeşti fu 
mormântul iluziilor germane. Ziua de 6 august a fost scrisă de 

voi cu litere de aur în cartea vitejiei neamului nostru, afirmând 
în întreaga lume drepturile lui”**9. 

Rezistenţa eroică şi exemplară a ostaşilor noştri avea 
să fie recunoscută şi de generalul Dmitri Gr. Şcerbacev, ad- 
junctul Comandantului de Căpetenie al Frontului român, 
prin Ordinul său de zi, în care ținea să sublinieze: „Sunt plin 
de admiraţie pentru eroismul trupelor române şi [le] feli- 
cit [...] pentru felul strălucit în care ele au respins ofensiva 
vrăjmaşă”%0. 

Comandamentul german a fost silit să-şi recunoască 
înfrângerea suferită în sectorul Armatei 1 române, justifi- 
când eşecul printr-o pretinsă inferioritate numerică a tru- 
pelor proprii. Astfel, prin Ordinul nr. 4 326 din noaptea 
de 6/19 august al comandantului Armatei 9 germane se 
sublinia: „Atacul dintre Siret şi picioarele munţilor va în- 
ceta imediat, iar trupele Corpului 1 armată rezervă se vor 
întări pe linia pe care au ajuns, pentru că, din luptele ce 
s-au dat, s-a putut constata că, în faţa slabelor divizii ger- 
mane, românii posedă o mare superioritate numerică. [...] 
Corpul 1 rezervă va rămâne pe loc. [...] Nu se vor executa 
atacuri mici. Divizia 12 bavareză (partial) va fi înlocuită de 
Divizia 89 infanterie; Divizia 76 rezervă va fi scoasă de pe 
front şi va trece în rezerva armatei; Divizia 115 infanterie 
va trece din noaptea de 20 spre 21 august la Corpul 18 
rezervă”*!. De asemenea, comandantul Corpului 18 re- 
zervă german, în Raportul operativ asupra luptelor date la 
nord de Focşani în perioada 26 iulie/6 august la 21 au- 
gust/3 septembrie, considera că „după 19 august, luptele 


2: AMR, fond Corpul 3 armată, dosar nr. 61/1917, f. 263. 

250 „România. Organ al apărărei naţionale”, nr. 193 din 19 august 
1917, p. 1. Cf. Mărăşti, Mărăşeşti, Oituz, doc. 173. 

251 Apud Generalul G.A. Dabija, op.cit., vol. IV, p. 580. 

de la Corpul 1 rezervă se terminaseră întrucâtva”%2, ceea 
ce era evident o recunoaştere a insuccesului Armatei 9 
germane în acest sector. 

În Raportul general săptămânal al Grupului de Armate 
„Mackensen”, din ziua de 26 august 1917, se aprecia că 
luptele desfăşurate în perioada 7-19 august [stil nou] de- 
monstrează că presupunerile şi speranţele conducerii ger- 
mane, şi anume că forţele române şi ruse se vor retrage 
fără a opune vreo rezistență deosebită, fuseseră eronate. 
„Dimpotrivă — se sublinia în acest document — s-au bătut 
cu curaj şi fiecare şanţ, fiecare casă, fiecare înălțime a fost 
apărată cu înverşunare. Conducerea superioară [româ- 
no-rusă] dorea evident o rezistență până la ultimul om. 
Contraatacunile inamicului au fost bine conduse şi, în cele 
mai multe cazuri, au dus la lupte corp la corp într-un te- 
ren frământat. Numai împotriva Corpului 1 rezervă ger- 
man [...] au fost dezlănţuite aproximativ 60 de asemenea 
contraatacuri”2%5. 

După aceste lupte se constată, deci, modificări de fond 
în concepţia Comandamentului german: trecerea (fie şi 
numai temporară) la apărare, apoi înlocuirea marilor uni- 
tău care fuseseră înfrânte în ziua de 6/19 august, şi aceasta 
nu numai din cauza pierderilor mari înregistrate, dar şi 
a temerii ca nu cumva trupele respective, care simţiseră 
forţa şi fermitatea ripostelor române, să nu creeze „defec- 
uun!” în liniile proprii, în cazul unor acţiuni ofensive ale 
adversarilor. 

La sfârşitul cele: de-a doua etape, Armata 1, prin ab- 
negația şi fermitatea trupelor sale, prin măiestria militară 


252 Ibidem, p. 634. 
2% AMR, fond Armata 9 germană, f. 38. 

a comandamentului, reuşea să oprească ofensiva puterni- 
că a Puterilor Centrale, iar în unele sectoare de la centrul 
dispozitivului său, să respingă forţele inamice, ceea ce a 
permis menținerea, în general, a aliniamentului pe care 
trupele se găseau la începutul ofensivei duşmane. 

În Ordinul de zi dat de Regele Ferdinand către trupe 
şi Țară, la 12/25 august 1917, se afirma: „Cu mândrie mă 
uit la voi şi vă aduc mulţumirile Mele călduroase şi recu- 
noştința Mea ofițerilor şi trupei, care v-aţi purtat atât de 
brav. Onoare acelora care şi-au lăsat viaţa pentru apărarea 
patriei lor”3%*. Iar Proclamația către poporul românesc prile- 
juită de împlinirea unui an de la declanşarea „războiului 
sfânt” exprima convingerea Suveranului că „Biruința este 
sigură. [...] Vom învinge oricare ar fi întâmplările nestatornice ori 
trecătoare ale acestui război urtaş şi ne vom întoarce într-o Patrie 
preamărită, [...] vom câştiga dreptul la viată românilor de pretu- 
tindeni, singura viaţă care are preţ pentru noi toți. [...] Înainte 
pentru România Mare!”**%5 


Etapa a III-a a Bătăliei de la Mărăşeşti: 
7/20 august-21l august/3 septembrie 1917 


În cursul desfăşurării luptelor în această etapă a marii 
confruntări, acțiunile aveau să cunoască o anume stabilita- 
te, luptele îmbrăcând şi în acest sector al frontului român 
un pronunțat caracter al „războiului de tranşee”. Inamicul 
va mai întreprinde o ultimă încercare ofensivă, ce va fi ra- 
pid anihilată de trupele române. 


%4 Nicolae Iorga, Regele Ferdinand. Cu prilejul încoronării, laşi, 1996, 
p. 92 (ediţia I în 1923). 

25 A pud Neculai Moghior, Ion Dănilă, Leonida Moise, Ferdinand I. 
Cuvânt pentru întregirea neamului românesc, Bucureşti, 1994, p. 133-134; 
vezi şi în vol. Mărăşti, Mărăşeşti, Oituz, doc. 175. 

Comandamentul Armatei 1, pe de altă parte, a inițiat, 
la rândul său, o amplă contralovitură destinată să respingă 
vrăjmaşii şi să-i priveze de orice facilități de teren de unde 
ar fi putut să inițieze noi acţiuni ofensive. 

Perioada de timp cuprinsă între 6/19 şi 15/28 august 
a fost folosită de ambele tabere pentru îmbunătățirea pro- 
priilor aliniamente de apărare, înlocuirea unor mari uni- 
tăţi care suferiseră importante pierderi sau aveau capaci- 
tatea combativă simțitor diminuată, regruparea şi reface- 
rea unor unități, aprovizionarea cu materiale de tot felul, 
restructurarea dispozitivelor de luptă?* etc. 

În dimineaţa de luni 7/20 august, situaţia pe frontul 
Armatei 1 române era următoarea: posturi înaintate ale 
Diviziilor 10 (Regimentul 39 infanterie) şi respectiv 13 
(Regimentul 47/72 infanterie) ocupau pozițiile cucerite 
în ziua precedentă; Regimentul 4 vânători/Detaşamentul 
Alexiu se deplasa pentru a se reintegra Diviziei 7 româ- 
ne; în linia a doua, Divizia 124 rusă era dispusă în raionul 
Fiţioneşti-lrotuşanu, pregătindu-se să înlocuiască chiar în 
noaptea următoare trupele serios diminuate ale Diviziei 
103 ruse (retrasă la nord-vest de Muncelu) şi pe cele ale 
Detaşamentului Alexiu; la fel, Brigada 30 infanterie din 
Divizia 15 română primea ordinul să ia locul mult încerca- 
tei Divizii 9 române, operaţie încheiată până în zorii zilei 
de 8/21 august; în acelaşi timp, unități ale Armatei 6 ruse, 
inclusiv o parte a Corpului de cavalerie, se găseau dislo- 
cate între localitățile Odaia Preotului Ştefan şi Suraia (ex- 
clusiv), iar Brigada 1 călăraşi se afla în rezerva armatei, la 


“5 AMR, fond Armata 1, dosar nr. 136/1917, f. 20-32. Ibidem, 
fond MCG, dosar nr. 806/1917, passim. Vezi şi la Lt.-colonel Alexandru 
Ioanițiu, op.cit., vol. II, p. 430 şi urin. 

Dărăştu. Concentrată la Negrileşti (nord Tecuci), Divizia 11 
(general Broşteanu) era pusă la dispoziția Marelui Cartier 
General, gata de a interveni unde ar fi fost nevoie. 

Înlocuirile de trupe au fost realizate relativ fără inci- 
dente majore, în condiţiile în care adversarul s-a limitat 
doar la un foc, totuşi puternic, de artilerie, recunoaşteri 
aeriene şi slabe tentative de apropiere de liniile române, 
respinse de forţele noastre. 

A doua zi, în urma acestor modificări, situaţia fron- 
tului Armatei 1 române avea să se prezinte astfel: Divizia 
124 rusă, de la Ireşti, 300 m nord Şerbeşti, cota 221 în 
valea Şuşiţei, cota 395, inclusiv; urma Divizia 14 rusă, de 
la cota 395 (exclusiv), liziera sud de Muncelu, până la cota 
332, inclusiv (1 km est de Crucea de Sus); Divizia 10 ro- 
mână era dispusă între cota 332 şi intersecţia căii ferate 
spre Panciu cu Dumbrava; Divizia 13 română menținea 
legătura cu Divizia 10 până la cota 85 (inclusiv), imediat 
la vest de ruta spre Adjud; de aici, Brigada 30 infante- 
rie din Divizia 15 română, pe liziera sudică a Mărăşeştilor 
până la 1 km est de Mărăşeşti, pe pârâul Sireţel; Divizia 14 
română, mai puțin Regimentul 55/65 infanterie trecut ca 
rezervă de armată în spatele Corpului de cavalerie, se afla 
pe malul nordic al Sirețelului în legătură cu Brigada 30 in- 
fanterie până la râul Siret; Regimentul 3 vânători (Divizia 
5 română), constituit într-un singur batalion, era dislocat 
la sud de Cosrmeştii din Deal, pe malul stâng al Siretului, 
până la 500 m nord de Băltăreţu, şi urma să se deplaseze 
în cursul nopţii până la localitatea Ţepul de Jos pentru a se 
integra celorlalte unități ale Diviziei 5; tot pe malul stâng al 
Siretului se găsea şi Corpul de cavalerie, de la Băltăreţu la 
Suraia, cu Brigăzile 1 şi 6 roşiori pe Jos la dreapta, până la 

Movilenii de Sus (inclusiv) şi Divizia 2 cavalerie, la stânga, 
spre sud până la Suraia. 

În linia a doua erau acum dispuse: Divizia 103 rusă, la 
2 km nord-vest de Muncelu; un grup format din trupe ale 
Diviziei 1 române (Regimentul 18 infanterie, Regimentul 
l infanterie, Regimentul 1 marş, Batalioanele 2 şi 3 din 
Regimentul 31 infanterie, Regimentul 1 artilerie — trei di- 
vizioane, două escadroane divizionare, o baterie de 129 
mm şi un batalion pionieri) în raionul nord-vest de Fitio- 
neşti-Poiana Renghia; Divizia de cavalerie ,„Zaamurska- 
ia” la Trotuşanu; Brigada 29 infanterie (Divizia 15 româ- 
nă) la nord de Diocheţi; Divizia 15 rusă, între Adjudul 
Nou şi Adjudul Vechi; Brigada 22 infanterie (Divizia 11 
română) la Negrileşti şi Brigada 21 infanterie (Divizia 11 
română) la halta Barcea, ca rezervă în spatele Corpului de 
cavalerie. 

Celelalte mari unităţi fuseseră trimise spre reconstitu- 
ire: Divizia 9 română la nord-est de Mărăşeşti; Divizia 5 
română la Tepul de Jos; Corpul 7 armată rus (Diviziile 13, 
34,71) la Matca Corodul””. 

În fata forțelor aliate româno-ruse de pe dreapta Sire- 
tului, inamicul continua să aibă superioritatea numerică, 
dispunând de 9 % divizii“ (în ordine, Diviziile 62 aus- 
tro-ungară, 217 germană, Corpul Alpin, Brigada 25/Di- 
vizia 13 Schützen, Diviziile 115 germană, 12 bavareză, 89 
germană, 76 rezevă germană, 216 şi 301 germane, una în 
rezervă, Divizia 212 germană). 


In ceea ce priveşte acţiunile de luptă, acestea s-au re- 
zumat într-o primă fază, până la 14/27 august, la unele 


257 Bătălia de la Mărăşeşti (Relaţiune oficială), p. 39-40. 
8 Ibidem, p. 40-41. 

atacuri locale cu subunități, batalion sau companii, pentru 
îmbunătăţirea aliniamentelor pe care se găseau, incursiuni 
sau acţiuni de cercetare şi, mai ales, numeroase dueluri 
de foc între grupările de artilerie adverse. De asemenea, 
a continuat să se producă o serie de înlocuiri şi redislocări 
ale unităţilor şi marilor unități aflate în rezerva corpurilor 
de armată şi a armatei sau trimise în refacere. 

Inamicul, la rândul său, a întreprins unele acţiuni vi- 
olente, în special pe timpul noptii (8/21, 9/22 august) şi cu 
precădere asupra sectoarelor apărate de trupele Diviziilor 
13, 15 şi 14 române, la punctele de joncțiune dintre uni- 
tăți, fără a reuşi să le disloce, deşi s-a ajuns şi la lupte corp 
la corp”. 

La 14/27 august, Marele Cartier General român, con- 
statând o regrupare a forţelor inamice în vederea unei 
probabile noi lovituri ofensive, transmitea Armatei 1 dis- 
poziţii privind crearea de puternice rezerve la îndemâna 
Comandamentului frontului român şi a Marelui Cartier 
General, capabile să respingă orice tentativă adversă, pre- 
cizând obiectivul ei principal: „Armata 1 va trebut să se men- 
țină, cu orice pret, pe pozitiile pe care le ocupă actualmente”"20. 

Situaţia Armatei | române la 15/28 august se prezenta 
astfel: în eşalonul întâi, la flancul său drept, se găsea Cor- 
pul 8 armată rus (Diviziile 124 şi 14 infanterie), dispus pe 
aliniamentul Ireşti, valea Şuşiţei (cota 395) până la 1 km 
est cota 334; urma apoi Corpul 5 armată, cu Diviziile 10 şi 
15 infanterie (ultima înlocuise Divizia 13), între cota 334 şi 
gara Mărăşeşti, inclusiv, şi Corpul 3 armată român, având 


259 Ibidem, p. 41-43. 
50 Marele Cartier General al armatei române. Documente 1916-1920, 
doc. 96 (Ordinul nr. 50). 

în eşalonul întâi Divizia 14 infanterie, dislocată între exclu- 
siv gara Mărăşeşti până la valea Siretului, la confluenţa cu 
Şuşiţa Seacă, apoi frontul diviziei traversa Siretul şi conti- 
nua pe malul stâng al acestuia până la Băltăreţu (inclusiv); 
Corpul de cavalerie român era dispus tot pe malul stâng 
al Siretului, în continuarea Corpului 3 armată, până la lo- 
calitatea Suraia”. 

În rezerva armatei, completându-şi efectivele, arma- 
mentul şi materialele în vederea viitoarelor lupte, se gă- 
seau: Divizia 13 infanterie română, în refacere în raionul 
satului Călimăneşti, unde se găsea tot în refacere şi Divizia 
11 infanterie; Divizia 9 infanterie, în raionul Pufeşti-Dom- 
neşti; Divizia 5 infanterie, în raionul Țepu, pe punctul de a 
termina refacerea, o brigadă fund deja dispusă la nord de 
Tecuci*?. Tot în refacere se găseau şi Diviziile 103 infante- 
rie rusă, la Domneşti şi Rugineştui, şi 15 infanterie rusă, la 
Domneşti şi Burcioaia. Corpul 7 armată rus (Diviziile 13, 
34 şi 71 infanterie) şi Divizia de cavalerie „Zaamurskaia” 
se aflau în raionul localităților Matca şi Corod, respectiv la 
Trotuşanu. 

Se poate constata că, deşi suportaseră şocul ofensivei 
germane, forțele române continuau să susțină cvasitotali- 
tatea frontului de la Mărăşeşti, înlocuind doar unele uni- 
tăi pentru refacerea lor, în timp ce forţele ruse, cu efective 
şi capacitate combativă tot mai scăzute, cu rândurile aflate 
într-o dezorganizare galopantă, făceau tot mai greu faţă 
situaţiei. A 

La 15/28 august 1917, situația inamicului pe frontul 
Armatei | române se prezenta astfel: la dreapta Armatei 


201 Bătălia de la Mărăşeşti (Relatiune oficială), p. 46-47. 
22 Generalul G.A. Dabija, op.cit., vol. IV, p. 597-598. 

9 germane se afla Grupul Râmnic, urma apoi Comanda- 
mentul 52 şi Corpul 1 armată rezervă german, cu misi- 
unea de a fixa forțele adverse din faţa lor“, Corpul 18 
rezervă german, în subordinea căruia se găsea şi Corpul 
Alpin, pe restul frontului armatei. 

După o relativă pauză (11/24-14/27 august), timp în 
care şi-a relăcut şi restructurat efectivele greu încercate, 
renunțând la ocuparea localităţii Mărăşeşti, comandamen- 
tul Armatei 9 germane a hotărât reluarea acțiunilor pen- 
tru îmbunătăţirea poziţiilor. În acest scop, marile unităţi 
din subordine au primit următoarele misiuni: Corpul 18 
rezervă să treacă la ofensivă în scopul atingerii liniei de 
vest a văii Zăbrăuţului (valea Zăbrăuţului Mic), să cuce- 
rească localitatea şi înăltimea Muncelu; în continuare să 
atace forţele care se apărau pe pozițiile de pe înălțimile 
dintre Fitoneşti, Varnița şi să pună stăpânire pe creasta 
dealului Leului, ieşind cu flancul la est de Ireşti. În ziua 
atacului, Corpul 1 rezervă urma să fixeze trupele româno- 
ruse din contact prin intense acţiuni ofensive. Declanşarea 
ofensivei de către Corpul 18 rezervă a fost stabilită chiar 
pentru ziua de marţi 15/28 august. 

În dimineaţa acestei zile, după o pregătire de artilerie 
de patru ore şi 30 de minute, Corpul 18 rezervă a trecut la 
ofensivă cu lovitura principală pe direcția localității Mun- 
celu (intervalul dintre Diviziile 124 şi 14 :nfanterie din Cor- 
pul 18 armată rus), concentrând efortul Corpului Alpin 
într-o fâşie cu o dezvoltare frontală de circa 500 m. Lovite 
puternic de focul intens al artileriei germane, Regimentele 


2 [bidem, p. 595, 601. 
24 Ibidem, p. 591-596. Vezi şi în relaţiunea oficială a Bătăliei de la 
Mărăşeşti, p. 47-50. 

493 şi 495 infanterie ruse au părăsit în dezordine Muncelu, 
astfel că, la ora 12.45, inamicul a reuşit să atingă, cu forţele 
principale ale Corpului Alpin şi ale Diviziei 217 infanterie, 
un aliniament situat pe înălțimile de la nord de localitate. 
Ofensiva impetuoasă a inamicului avea, însă, să fie oprită 
printr-o serie de contraatacuri executate cu multă vigoare 
cu forțele a două regimente (18 infanterie şi 2 vânători) 
din Divizia 3 infanterie/Armata 2 română; aceste brave uni- 
tăi au reuşit după-amiază să respingă forţele adverse şi să 
pună stăpânire, în aceeaşi zi, pe aliniamentul: valea Şuşiţei 
(în dreapta satului Muncelu), marginea de vest a localităţii 
Fitioneşti, legându-se astfel la dreapta cu resturile Diviziei 
124 ruse, iar la stânga, cu Divizia 14 rusă“. 

În acelaşi timp, cu toată presiunea inamicului, flan- 
cul drept al Corpului 8 rus (Regimentele 494 şi 496 in- 
fanterie) a menţinut până spre înserat aliniamentul lreşti, 
Varniţaz?. 

Cu toate acestea, în seara aceleiaşi zile de 15/28 august, 
cu sprijinul unui bombardament intens, o nouă pătrunde- 
re realizată de forţele inamice, la flancul drept al Armatei 
l române, în sectorul Diviziei 124 ruse, unde nu existau 
rezerve puternice şi în apropiere, avea să înregistreze o 
dezvoltare de aproximativ 5 km (între Mângălaciu şi cota 
354, | km est de Muncelu) şi o adâncime de până la 4 km, 
putând crea o iminentă ameninţare asupra ansamblului 
frontului român. 

Pe restul acestuia au avut loc doar acţiuni nesemnifi- 
cative, ambele tabere menținându-se pe poziţiile deţinute 
în ajun. 


2% AMR, fond MCG, dosar nr. 820/1917, f. 124-125; Mărăşti, Mără- 
şeşti, Oituz, doc. 179. 
26 Ibidem. 

Situatia critică produsă la flancul drept al Armatei 1 
române avea să determine o serie rapidă de măsuri din 
partea comandamentului nostru. Astfel, s-a hotărât trece- 
rea în subordinea Corpului 8 armată rus a Diviziilor de 
infanterie 9 română şi 15 rusă, în vederea introducerii lor 
în luptă pentru restabilirea situaţiei la flancul drept ame- 
ninţat. Divizia 13 română, din rezerva armatei, a fost apro- 
piată, în noaptea de 15/28 spre 16/29 august, de flancul 
drept al armatei (raionul Păuneştui-Rugineşti)%”. 

În ziua următoare, 16/29 august, cu începere de la ora 
6.00, Diviziile 10, 15 şi 14 române vor împinge sub pro- 
tecţia focului de artilerie patrule puternice pe toată linia 
de luptă pentru a fixa forţele inamice, ajungând spre ora 
10.00 la 100-150 m de reţelele de sârmă ale acestora. Între 
timp, de la ora 8.00, şi Divizia 9 română pornise la atac cu 
Regimentul 9 vânători, depăşind tranşeele dreptei Diviziei 
14 ruse şi cooperând cu Divizia 15 rusă, care declanşase, la 
rândul ei, înaintarea. 

Concomitent, Regimentele 18 infanterie şi 2 vânători 
se angajaseră în luptă, în timp ce dreapta Diviziei 10 ro- 
mâne, în colaborare cu stânga Diviziei 15 ruse, atacau cota 
334 (1,5 km nord-est de satul Crucea de Jos). 

Întărit astfel, Corpul 8 armată rus a executat un puter- 
nic contraatac prin care a reuşit a „recuceri cam Jumătate 
din terenul pierdut de Divizia 124 infanterie rusă în ziua 
anterioară”. În acelaşi timp, au fost oprite şi apoi respin- 
se pe aliniamentele de plecare atacurile trupelor germane 


257 Ibidem, fond Armata 7, dosar nr. 136/1917, f. 25, 29. 

258 Ibidem, f. 30-32. Divizia 124 rusă avea să „defecteze” din nou 
în această zi şi doar intervenţia energică a trupelor Armatei 2 române a 
reuşit să restabilească situaţia. 

declanşate în direcția Ireşti, Dealul Porcului şi în direcția 
PT (punctului de triangulatie) Muncelu2*. 

În următoarele două zile, până la data de 19 august/ 
l septembrie 1917, acţiunile au îmbrăcat un pronunţat 
caracter local, fără a se realiza progrese de către niciuna 
din părțile angajate în luptă, iar ploaia torențială începu- 
tă din dimineaţa de 18/31 august a determinat amânarea 
ofensivei proiectate de comandamentul Armatei 1 române 
pentru a degaja presiunea inamicului la aripa stângă a Ar- 
matei 2 române?". 

Sesizând intenţia comandamentului Puterilor Centra- 
le de a face efortul principal în special la joncţiunea dintre 
cele două armate române, comandantul Armatei | româ- 
ne a executat în această zi de 19 august/l septembrie o 
ripostă ofensivă cu Grupul de Manevră Popescu, compus din 
Diviziile 9, 13 şi 11 infanterie române, în direcția localități 
Muncelu?"!. Misiunea Grupului Popescu era să atingă ali- 
niamentul dealul Mângălagiu, dealul Podişu, marginea de 
sud a localităţii Muncelului. 

Acţiunea a început în dimineaţa de sâmbătă 19 au- 
gust/l septembrie şi a fost precedată de o pregătire de arti- 
lerie de circa 60 de minute; aceasta a fost declanşată la ora 
7.00 de către bateriile Diviziilor 9, 13 şi ale artileriei grele 
române, la ea participând şi gurile de foc ale Diviziilor 14, 
15 şi 124 ruse. 


29 Ibidern, f. 35. 

20 Pe larg, vezi Bătălia de la Mărăşeşti (Relaţiune oficială), p. 53-57. 

211 Pentru unele detalii furnizate de relatările comandantului Re- 
ginentului 42/66 infanterie, colonelul Mihail Ionescu, vezi la Locote- 
nent-colonel Constatin Moşincat, Divizia 11 nfanterie. Din Poarta Sărutu- 
lui cu dragoste de țară, Oradea, 1996, p. 39-44. 

Durata scurtă a pregătirii de artilerie, cadenţa de tra- 
gere, cât şi alegerea obiectivelor de lovit, care s-a dovedit 
necorespunzătoare, precum şi „amestecul de conducere 
rus şi român” — va aprecia generalul Gheorghe Dabija — au 
condus în final la o slabă pregătire a atacului”. Trupele 
Diviziilor 9, cu efectivele mult diminuate, şi 13 române — 
Divizia 11 fiind lăsată în rezervă — au întâlnit în fata lor 
poziţii defensive inamice, cum a fost cea de la cota 461, 
„formidabil întărită, care nu suferise nimic de pe urma 
bombardamentului nostru””%, cât şi numeroase ampla- 
samente de mitraliere şi mortiere de tranşee. Inamicul — 
trupe din Corpul Alpin german, aflate în fâşia de atac a 
diviziilor române — a rezistat atacului, menținându-și cu 
fermitate poziţiile, dar mai ales amplasamentele mitra- 
herelor, sold construite şi judicios mascate. Cu toate că 
situația impunea sprijinul permanent al artileriei, coope- 
rarea acesteia cu infanteria nu s-a desfăşurat în condiții 
corespunzătoare, fapt care s-a repercutat negativ asupra 
înaintării subunităulor şi unităților din cele două divizii 
române. Deşi trupele noastre au dat dovadă de un înalt 
spirit de sacrificiu, pătrunderile în dispozitivul advers au 
fost nesemnificative, iar pierderile suferite de ele, destul 
de mari. 

Drept urmare, Comandamentul român a decis opri- 
rea atacului în vederea realizării unor restructurări ale 
dispozitivelor, pentru efectuarea unor împrospătări ale 
efectivelor, cât şi pentru refacerea fizică, cel puţin parţială, 
a trupelor vădit extenuate din cauza eforturilor prelungite 


27 Generalul G.A. Dabija, op.cit., vol. IV, p. 618. 

215 Const. Kirițescu, op.cit., vol. II, p. 661. Vezi Raport al coman- 
dantului Armatei 1 române adresat Regelui la 19 august/l septembrie 
1917, AMR, fond MCG, dosar nr. 824/1917, f. 163. 

şi a condiţiilor grele ale terenului din fâşia de atac, „foarte 
tăiat, păduros, acoperit, prevăzut cu obstacole”**, aproa- 
pe impracticabil în urma ploilor torențiale căzute în zilele 
precedente. 

După o scurtă pauză, ofensiva avea să fie, totuşi, relu- 
ată, începând cu ora 19.00, reuşindu-se ca, până la căde- 
rea serii, unitățile române să se apropie de satul Muncelu, 
unde, însă, inamicul dispunea de lucrări genistice temel- 
nic amenajate. 

Generalul loan Popescu, considerând că „pierdenle 


"275. a ordonat încetarea 


trupelor noastre sunt foarte grave 
acțiunii şi consolidarea la teren pe aliniamentul atins. Pen- 
tru reîmprospătzrea efectivelor, în noaptea de 19-20 au- 
gust/1-2 septembrie, unitățile Diviziei 9 infanterie au fost 
întărite cu trupe din Divizia 11 infanterie (Regimentul 
42/66 infanterie). 

În ziua de 20 august/2 septembrie, încă din primele 
ore, Grupul de Manevră Popescu a executat atacuri limita- 
te, care au avut drept scop consolidarea poziţiilor cucerite 
până la acel moment. În vederea reluării acţiunii ofensive 
în ziua următoare, Comandamentul român a hotărât ca 
Diviziile 9 şi 11 infanterie să formeze, sub conducerea ge- 
neralului Ernest Broşteanu, Sectorul Nord, iar Divizia 13, 
sub conducerea generalului loan Popescu, Sectorul Sud. 
Misiunea Grupului Broşteanu avea un caracter defensiv, 
urmând să fixeze forţele inamice şi numai în cazul în care 
acţiunea Diviziei 13 ar fi reuşit ar fi intervenit energic pen- 
tru a se obținute decizia. 


24 Bătălia de la Mărăşeşti (Relatune oficială), p. 58. Cf. Generalul 
G.A. Dabija, op.cit., vol. IV, p. 619. 
2 Const. Kirițescu, op.cit., vol. II, p. 661. 

În zorii zilei de 21 august/3 septembrie, după o nouă 
pregătire de artilerie, desfăşurată între orele 6.30-8.00, 
unitățile Diviziei 13 române au pornit la atac, având ca 
obiectiv cucerirea poziţiilor inamice din satul Muncelu şi 
împrejurimi, precum şi cele de pe dealul Secului?'€. Difi- 
cultatea acţiunii, în afara terenului greu, împădurit, a fost 
sporită şi de faptul că, din acea zi, generalul Johannes von 
Eben, comandantul Armatei 9 germane, dăduse ordinul 
ca orice activitate ofensivă să înceteze, fapt care a permis 
forțelor inamice să concentreze rezerve î, „zona de atac a 
grupului de divizii române. Până la ora 16.00, în pofida 
tuturor eforturilor, trupele române nu au mai putut îna- 
inta decât câteva sute de metri. 

Generalul loan Popescu a concentrat atunci efective- 
le a cinci batalioane şi a executat un nou asalt în direcția 
Muncelului”. După o scurtă pregătire de artilerie de 45 
minute, la ora 16.45, trupele române, în legătură cu dreap- 
ta Diviziei 15 ruse, au reluat atacul, reuşind ca, până la 
ora 19.00, să pătrundă cu elemente înaintate în partea de 
nord-est a satului Muncelu, la 50-60 m de retelele de sârmă 
ale adversarului. Apropierea serii, terenul greoi desfundat, 
dar mai ales extenuarea subunităților de infanterie, ca şi 
pierderile mari suferite — 35 de ofițeri şi aproximativ 2 700 
soldaţi, scoşi din luptă — au determinat Comandamentul 
român să renunţe la continuarea ofensivei“. 


Cu putin timp înaintea încetării ultimelor confrun- 
tări din zona Muncelu-Varniţa, printre cei căzuţi în fâşia 


278 Mărăşti, Mărăşeşti, Oituz, doc. 189. CF. Jurnalele de operatii ale ma- 
rilor unități române (Diviziile 9, 11 şi 13). 

2 Bătălia de la Mărăşeşti (Relaţiune oficială), p. 61. 

27% Generalul Gheorghe A. Dabija, op.ert., vol. IV, p. 628. 

Diviziei 11 române avea să se numere şi sublocotenentul 
Ecaterina Teodoroiu?*%. În Ordinul de zi din data de 23 au- 
gust/5 septembrie 1917, prin care era citată pe Regimen- 
tul 43/59 infanterie ca „pildă tuturor ostaşilor”, se con- 
semna: „În timpul ciocnirii de ieri noapte, pe dealul Secului, a 
căzut în fruntea plutonului său, lovită în inima-i generoasă de 
două gloanțe de mitralieră, voluntara Ecaterina Teodoroiu, din 
compania 7-a. Pildă rară a unui cald entuziasm, unit cu cea 


2% Elsa Grozea, Sublocotenentul Ecaterina Teodoroiu, Bucureşti, 1967, 
p. 55-57; Vezi pe larg la Ion Mocioi, Ecaterina Teodoroiu: eroina poporu- 
lui român, Craiova, 1981, precum şi cartea lui loan I. Manoliu, Ecateri- 
na Teodorom, viteaza de la Jiu, recent republicată, Bucureşti, 2016 (ed. 
I — 1941). Documentele menţionează faptul că, la 17 martie 1917 (stil 
vechi), Regele Ferdinand a decorat-o cu medalia „Virtutea Militară” 
de aur, acordându-i gradul de sublocotenent onorific în Regimentul 
43/59 infanterie (cu solda corespuzătoare plătită din fondurile Casei 
Palatului). În memoria Ecaterinei Teodoroiu (născută Cătălina Vasile 
Toderoiu, la 14 ianuarie 1894, în comuna Vădeni, astăzi un cartier în 
componenţa municipiului Târgu-Jiu), din îndeinnul şi truda Ligii Na- 
tionale a Femeilor din Gorj (de sub preşedinţia Arethiei Tătărescu, so- 
tia Premierului român) a fost ridicat la Târgu-Jiu un frumos Mausoleu, 
operă a renumitei artiste sculptor Miliţa Petraşcu. Inaugurat, la 8 sep- 
tembrie 1935, în prezența Regelui Carol II, a lui Gheorghe Tătărescu, 
preşedintele Consiliului de Miniştri, a ministrului Afacerilor Străine, 
Nicolae Titulescu, şi a altor înalte oficialități, acesta este realizat din 
travertin italian, având dimensiunile 2,90 x 1,60 m şi înălțimea 2, 10 m; 
are forma unui sarcofag de piatră albă, pe un postament cu trei trepte, 
pe care este amplasat un basorelief ce prezintă scene din viaţa şi activi- 
tatea militară a eroinei. Basoreliefurile de pe feţele laterale ale sarco- 
fagului sunt organizate astfel: pe faţa dinspre miazăzi apare un tablou 
prezentând copilăria, în cadrul vieţii din satul ei natal; pe latura opusă 
apare eroina, în medalion, salutată de cercetaşii din care a făcut parte, 
ca elevă de curs secundar; celelalte două feţe ne-o înfăţişează în război, 
pornind la atac cu plutonul şi momentul final, când este dusă la locul 
de odihnă de mâini pioase de soldaţi. În cele patru colțuri, străjuiesc 
patru femei în costum naţional, ținând în mâini câte o cunună de lauri 
pentru faptele eroinei. 

mai Stăruitoare energie, aceea pe care unii au numit-o cu drept 
cuvânt «Eroina de la Jiu» şi-a dat jertfa supremă [...] numai din 
dragostea de a apăra pământul țăru noastre cotropit de duşmani 
[...]. Aceea care în vtepa-i comunicativă a murit în ch pa în care 
se descoperea spre a-şi îndemna ostaşii cu vorbele «Înainte, băieţi. 
Nu vă lăsați! Sunteţi cu mine!» are drept din clipa aceasta la 
cinstire veşnică a tuturor românilor”*80. 

Jurnalul de operațu al marii unităţi consemnează sub 
semnătura generalului Ernest Broşteanu: „Brigada 21 In- 
fanterie. În cursul zilei de 22 august a.c., până la ora 21.30 pe 
tot frontul a fost acalmie completă, întreruptă foarte rar de slabe 
focuri de artilerie. În acest timp, s-a încercat a se face mai mul- 
te recunoașteri. La Regimentul 42/66, aceste recunoaşteri n-au 
reuşit a înainta din cauză că inamicul, avantajat de situatia do- 
minantă ce are, a tras asupra acelor patrule; asemenea, şi la Re- 
gimentul 43/59, patrulele au fost oprite de focurile de mitraliere. 
La ora 21.00, inamicul a început un atac prin surprindere, cu 
patrule mari care s-au apropiat de tranşeele Regimentelor 42/66 
şi 43/59. Inamicul s-a servit pentru atacul său ma: ales de gre- 
nade de mână şi mitraliere, în timp ce bombardiere de tranşee 
au tras asupra regiunii rezervelor noastre. Atacul a fost pe de- 
plin respins la ora 21.30, producând pierderi inamicului prin 
focuri de mitraliere, grenade de mână şi baraj de artilerie. În 
această luptă am pierdut pe eroina noastră, voluntara Ecaterina 
Teodoroiu, care a căzut vitejeşte în capul plutonului ei, îmbărbă- 


tându-şi soldații ”%!. 


Analizând situația creată încă de la sfârşitul zilei de 
21 august/3 septembrie, comandantul Armatei 1 române 


250 „Cultul eroilor noştri”, Anul III, nr. 1/1921, p. 30; Apud Elsa 
Grozea, op.cit., p. 57. 
21 AMR, fond Divizia 11 infanterie, dosar nr. 2157. 

avea să dispună curând ca ofensiva să nu mai fie reluată, 
lar trupele sale să se întărească pe poziţiile cucerite şi să ia 
măsurile necesare pentru a se respinge eventualele con- 
traatacuri inamice. 

În aceeaşi zi, constatând pierderile însemnate sufe- 
rite de Corpul 18 armată rezervă şi sub impresia puter- 
nică produsă de moartea comandantului acestuia, gene- 
ralul Karl Ritter von Wenninger, comandantul Armatei 9 
germane a emis Ordinul de operaţii nr. 4 502 prin care 
preciza: „Atacul Corpului 18 armată va înceta. Armata se 
va stabili pe următoarea linie de apărare: cursul Siretului 
pâna la Doaga-Tişiţa, marginea de nord Panciu, est liziera 
Muncelului, pantele de sud ale înălțimii Varnița, cota 554 
inclusiv. Cer să se continue cu toate mijloacele construţia 
poziţiei, astfel ca să rezulte o puternică linie de apărare”%?. 


Aşadar, la sfârşitul celei de-a treia etape a operaţiei de 
la Mărăşeşti, Comandamentul Puterilor Centrale a fost 
obligat să renunţe la ofensivă, trecând la o atitudine în 
general defensivă. Lărgimea fâşiei de apărare a Armatei 
9 germane, principala componentă militară de pe frontul 
român, era acum de aproximativ 72 km. 

Puternica ei ofensivă, declanşată la 24 iule/6 august 
1917, cu lovitura principală pe direcția Focşani, Mără- 
şeşti, Adjud, a „culisat” spre stânga armatei, pe măsura 
introducerii în front a diviziilor române, blocându-se, în 
final, în terenul muntos-împădurit din zona Subcarpaților 
Vrancei. 


252 Ordinul de operații nr. 43 al Armatei 1 române, AMR, fond 
MCG, dosar nr. 820/1917, f. 175; Generalul G.A. Dabija, op.cit., vol. 
IV, p. 629, 

În această ultimă parte a bătăliei, forţele române, prin 
atitudinea lor energică — respingând cu hotărâre încer- 
cările repetate ale comandamentului inamic de a ieşi cu 
trupele sale din munţi spre o zonă cu un teren favorabil 
reluării ofensivei într-o perioadă ulterioară —, au determi- 
nat partea adversă să treacă la apărare. Faptele puneau 
în lumină, încă o dată, capacitatea înaltă de conducere a 
Comandamentului român, moralul ridicat ce caracteriza 
trupele sale, care, în niciun moment, nu concepuseră să se 
rezume la o apărare strictă, executând contraatacuri vigu- 
roase şi eficiente. 

Acum, prin declanşarea unei acţiuni ofensive cu trei 
divizii, se proba categoric spiritul care anima întreaga 
armată română din 1917, se sublinia şi mai pregnant ca- 
racterul dârz al operaţiei defensive de la Mărăşeşti, fer- 
mitatea în mentinerea pozițiilor încredințate, dinamismul 
imprimat apărării în aceste zile în care pulsul istoriei bătea 
cu atâta tărie. ŞI, în ultimă instanţă, evidenția caracterul 
victorios al Bătăliei de la Mărăşeşti prin zădărnicirea ofen- 
sivei Puterilor Centrale, în frunte cu Armata 9 germană. 

„Această energie fără seamă, poate fără precedent în analele 
războiului de faţă — îşi aşternea gândurile Mihail Sadoveanu 
în paginile ziarului pe care-l conducea —, este cel mai mare 
titlu de glorie al oștirii noastre”285. 


La încetarea acţiunilor ofensive pe frontul român din 
sudul Moldovei, cele două grupări beligerante aveau, în 
ciuda pierderilor mari suferite, efective mult mai mari ca 
la începutul bătăliei (!). Astfel, comandamentul Armatei | 


23 „România. Organ al apărerei naţionale” (laşi), Anul I, nr. 188 


din 13 august 1917, p. 1. 

române dispunea în fâşia cuprinsă între Ireşti şi imediat 
nord valea Putnei şi Torceşti (pe malul stâng al Siretului) 
de şapte divizii de infanterie române (5, 9, 10, 11, 13, 14 
şi 15), patru ruse (14, 15, 103 şi 124), Divizia 2 cavalerie 
română, două brigăzi de roşiori pe jos (1 şi 6) şi Brigada 
1 călăraşi. 

Armata 9 germană avea nouă divizii de infanterie ger- 
mane, cinci divizii de infanterie austro-ungare şi trei bri- 
găzi mixte dispuse în fâşia Ireşti (inclusiv), Suraia. 

Analiza raportului de forțe în sectorul Armatei 1 ro- 
mâne evidenția o uşoară superioritate a forțelor inamice, 
accentuată de starea de slăbiciune a diviziilor ruse, ceea ce 
îngreuna şi mai mult misiunea comandamentului român. 
Pe de altă parte, pierderile grele înregistrate de germani, 
care nu mai puteau aduce în timp util alte unităţi din re- 
zerva generală sau de pe frontul de Vest, indicau că nu 
mai era posibilă ruperea curând a echilibrului creat, prin- 
tr-o operație decisivă. Aşa încât şi pe acest front operaţiile 
militare vor lua aspectul războiului de poziţie ce va fi între- 
rupt atunci când defecțiunea rusă, cauzată de evenimente- 
le revoluţionare de la sfârşitul anului 1917, va conduce la 
izolarea completă a României şi declararea armistițiului pe 
întregul front român. 


La terminarea marii bătălii de la porțile Moldovei, ge- 
neralul Eremia Grigorescu, comandantul Armatei 1, a dat 
un înflăcărat Ordin de zi nr. 105, prin care elogia eroismul 
şi vitejia ostaşilor români, arătând: 

„Ostaşi ai Armata 1! 

Timp de aproape două luni, prin rezistența îndârjită ce ați 
opus cu piepturile voastre la Mărăşeşti şi Muncelul năvălire, duş- 

manului cotropitor, [...] ați făcut să se întunece visurile de cuce- 
rire uşoară a părți ce ne-a mai rămas din scumpa noastră tară. 
[...] Ati făcut să reînvie în mintea tuturor amintirea glorioasă a 
faptelor străbunilor noştri. Ați atras admiratia lumii întregi. [...] 
Fiti veşnic la post; întăriti puterile voastre fizice şi morale. [...] Fiti 
gata să arăta [...] că Românul nu are de dat din pământul 
scump al tării decât locul de mormânt. [...] Din sângele vos- 
tru se va ridica curat şi măret Tara Românească a tuturor 
Românilor [subl. în text’ ®t. 


284 „România în timpul războiului 1916-1918”, seria I, fascicula nr. 10 
din septembrie 1920, p. 171. 


REZULTATELE OPERAȚIEI 

Bătălia de la Mărăşeşti, angajată iniţial între Armata 9 
germană şi Armata 4 rusă, s-a transformat, în scurt timp, 
într-o aprigă încleştare între trupele române şi ruse, pe de 
o parte, şi Armata 9 germană, întărită cu forţe austro-un- 
gare, pe de altă parte. De la 31 iulie/13 august 1917, ora 
23.00, conducerea efectivă a bătăliei a lost preluată de co- 
mandamentul Armatei | române, căruia 1 s-au subordonat 
şi mari unităţi ruse, în primul rând Corpul 8 armată. Ge- 
neralizarea introducerii în operaţie a forţelor Armatei 1 ro- 
mâne, care, din 2/15 august, avea pe frontul de la Mărăşeşti 
în prima linie patru divizii (5, 9, 13 şi 10 infanterie), fată de 
trei divizii ruse (103, 15 şi 14 infanterie), a consolidat stabi- 
litatea apărării, imprimându-i un pronunțat caracter activ 
şi dinamic, fapt ce a redus considerabil, până la amihilare, 
ritmul ofensivei Armatei 9 germane. Acest lucru este de- 
monstrat şi prin faptul că principalul câştig teritorial (168 
km?) al germanilor în această bătălie a fost obținut înainte 
de introducerea masivă în luptă a trupelor române, atunci 
când apărarea a cedat în sectoarele forțelor ruse care, de 
cele mai multe ori, s-au retras fără a rezista. Ulterior, for- 
tele germane au mai cucerit alți 57 km?, în majoritate tot 
în sectorul unde luptau unitățile Corpului 8 armată rus*”. 


255 Câştigul de teren obținut de forțele adverse a avut forma apro- 


ximativă a unui trapez, a cărui latură sudică era de 36 kim, cea de nord 

„Această bătălie reprezintă cea mai importantă acțiune dusă 
de forțele române în timpul campaniei din anul 19172 şi a 
constituit cea dintâi înfrângere suferită de Armata 9 ger- 
mană pe frontul din România. Înaltul Comandament al 
Puterilor Centrale nu a reuşit să-şi atingă obiectivele stra- 
tegice propuse, ceea ce echivalează cu un eşec al întregii 
sale operații ofensive. Trupele române şi-au îndeplinit mi- 
siunea încredinţată, zăgăzuind încercarea forțelor inamice 
de a pătrunde la est de râul Siret şi spre Podişul Central 
Moldovenesc, în vederea întoarcerii dispozitivului defen- 
siv al armatelor române şi ruse. 

Într-un articol publicat la 12 octombrie 1917 de zia- 
rul britanic „Daily Chronicle” şi intitulat sugestiv România 
eroică, cunoscutul scriitor francez Robert de Flers afirma 
categoric: „Armata reconstituită a României a salvat frontul de 
Est”?! sintetizând, astfel, importanţa considerabilă a bătă- 
liei câştigate de forţele româneşti. 


Bătălia de la Mărăşeşti s-a soldat cu mari pierderi de 
vieți omeneşti, tehnică de luptă şi materiale. Armata 1 ro- 
mână a dat jertfe cifrate la 27 410 oameni, din care 610 
ofiţeri%5 (ceea ce reprezintă aproximativ 16% din efective- 
le de circa 170 000 militari angajaţi în luptă de la începutul 
operaţiei). Din acest total, 5 125 au fost morţi pe câmpul 
de luptă, 9 818 dispăruți şi 12 467 răniți. 


de 25 km, la vest de numai 5 km şi la est de 12 km. Cf. Bătălia de la 
Mărăşeşti (Relaţunea oficială), p. 65. 

2 România în Primul Război Mondial, Bucureşti, 1979, p. 297. 

21 Biblioteca Naţională a României. Colecţii speciale (BN), fond 
Saint-Georges, Pachet XXXI, dosar 3, f. 8. 

288 Lt.-colonel Alexandru Ioaniţiu, op.cit., vol. II, p. 348; Generalul 
G.A. Dabija, op.cit., vol. IV, p. 641. 

Faţă în faţă cu pierderile suferite de armatele france- 
ză şi germană în Bătălia de pe Marna (5-12 septembrie 
1914), care au fost de circa 27% şi, respectiv aproape 38%, 
cele ale trupelor române au fost sensibil mai mici, dovadă 
a unei bune pregătiri a trupei şi a capacităţii de concepţie 
şi conducere a cadrelor la diverse eşaloane. 

Armata 4 rusă a pierdut 25 650 militari, din care 650 
ofiţeri. În total, cele două armate aliate au avut, în totinter- 
valul bătăliei, 53 060 oameni, morți, răniți şi dispăruți. Nu- 
mărul morților şi răniților s-a ridicat la 35 075 militari, ceea 
ce reprezenta o parte importantă din efectivele angajate. 

În ce priveşte Armata 9 germană, aceasta a suferit 
pierderi grele care s-au cifrat la 60 000-65 000 militari2%, 
din care circa 47 000 morţi şi răniți, ofițeri şi trupă”%. Zia- 
rul britanic „Halifax Evening Courier” din 1 septembrie 
1917 aprecia că „pierderile germane nu pot fi comparate 
decât cu cele de la Verdun”, iar „România a adus un servi- 
ciu incalculabil Rusiei şi cauzei comune a Aliatilor”?®”. 


Unul din rezultatele incontestabile ale operatiei de apă- 
rare de la Mărăşeşti a constat în faptul că, prin oprirea ofen- 
sivei Grupului de Armate al feldmareşalului Mackensen, 
comandamentul advers a fost nevoit să renunţe la orice în- 
cercări de a smulge inițiativa strategică pe frontul român 
din sudul Moldovei, fiind silit definitiv să treacă la apărare. 

„La Mărăşeşti, la nord de Focşani, pe Siret — avea să ra- 
porteze în acele zile Gustave Boissier, însărcinatul cu afa- 


239 „România în timpul războiului mondial 1916-1918”, seria I, fas- 
cicula nr. 10 din septembrie 1920, p. 170. 

*% Generalul G.A. Dabija, op.cit., vol. IV, p. 641. 

21 BN, fond Saint-Georges, Pachet XX XI, dosar 3, f. 9. 

ceri a.i. al Elvetiei în România — luptele au fost foarte violente 
[...] Datorită eroismului trupelor române, mai mult sau mai putin 
secondate de câteva divizii ruseşti, această eventualitate [a ru- 
perii frontului — n.n.] nu s-a produs încă; duşmanul a putut fi 
împiedicat să avanseze şi dacă, pe alocuri, a înasintat putin, în 
alte sectoare a trebuit să se retragă [...] Este incontestabil că [ger- 
manii) au suferit un serios eşec, neputând pune în aplicare, în 
ciuda pierderilor foarte mari, proiectul lor de invadare completă a 
Moldove şi pentru că au avut de întâmpinat, din partea armatei 
române, o rezistență la care nu se aşteptau. Comportamentul aces- 
teia este acum mai presus de orice elogiu..."**?. 

Obligând Comandamentul Suprem al Puterilor Cen- 
trale, în urma insucceselor de pe frontul român, să re- 
nunţe la ofensiva spre sudul Ucrainei şi slăbind forţa lor 
combativă angajată pe frontul de Est, România a adus o 
contributie esențială la obținerea victoriei finale. Pe bună 
dreptate se aprecia, la vremea respectivă, că înfrângeri- 
le suferite de Puterile Centrale pe frontul român în vara 
anului 1917 constituie „lovitura cea mai importantă pe care 
germanii au primit-o în estul Europei””*. 


Unul din principalele rezultate ale Bătăliei de la Mă- 
răşeşti constă în faptul că a consolidat imaginea armatei 
române în memoria popoarelor’, amintind întregii lumi 


2% 1918 la români. Desăvârşirea unitătii național-statale a poporului ro- 
mån, vol. II, Documente externe (1879-1918), Bucureşti, 1983, p. 853, 955. 

23 „România. Organ al apărărei naţionale”, Anul I, nr. 199 din 26 au- 
gust 1917, p. 1. 

2% Gh. Romanescu, V. Asproiu, Mărturii străine despre eroismul osta- 
şilor români în luptele de pe frontul din Moldova, în Analele ISISP, an XIII, 
nr. 3/1967, p. 40-49; Augustin Deac, Luptele din vara anului 1917 în apre- 
cierile contemporanilor, în „Revista de istorie”, tom 30, nr. 7/iulie 1977, 

că ostaşii ei sunt urmaşii acelora care nu s-au sfiit să se 
măsoare în luptă, atunci când vatra străbună le era ame- 
nințată, cu marile imperii ale lumii antice şi medievale, că 
înaintaşii lor au consacrat deplina independenţă a statului 
naţional român modern în bătăliile duse în anii 1877-1878 
împotriva Imperiului Otoman şi că acum nu au precupeţit 
nici sângele, nici viaţa pentru a-şi apăra ultimul colț de 
țară rămas necotropit. 

Dintre numeroasele mărturii contemporane, care ele 
însele pot constitui obiectul unui volum aparte, spicuim 
câteva aprecieri străine la adresa celor care, prin voinţa şi 
energiile lor devotate, au pus Siretul ca o barieră de netre- 
cut în fața maşini de război a Puterilor Centrale şi aliaților 
acesteia. 

Astfel, într-o telegramă semnată de noul Premier rus, 
Aleksandr F. Kerenski, se sublinia: „Guvernul provizoriu se 
înclină în fata vitejilor care au acoperit de glorie trupele române 
sub directa Comandamentului lor Suprem şt îl roagă [pe aces- 
ta] să primească ca semn al fraternității noastre de arme Ordinul 
«Sf. Gheorghe», crucea bravilor”2*>. 

La rândul său, Premierul britanic David Lloyd George, 
într-o telegramă trimisă personal lui Ion I.C. Brătianu, 
şeful guvernului român, îşi exprima „profunda noastră 
admiraţie pentru curajul eroic şi avântul” dovedite de tru- 
pele române. „Reconstituirea armatei române şi rezistența ei 


p. 1209-1224; Sergiu Coluinbeanu, Mărăşti, Mărăşeşti, Oituz în documente 

militare străine, Ibidem, p. 1227-1241; Ion Pavelescu, Adrian Pandea, 

Eftimie Ardeleanu, op. ctt., p. 218-230. Pe larg, asupra ecoului intern 

şi internaţional al biruinţelor româneşti din vara lui 1917, vezi şi în 

monografia România în anu Primului Război Mondial, vol. 2, p. 356-376. 
2% Augustin Deac, op.cit., p. 1215. 

încăpătânată — rezistentă atât de prețioasă pentru cauza comună 
— pe care această armată o opune dușmanului în acest moment, în 
condiții de o greutate excepțională, prezintă un exemplu măreț de 
tăria pe care libertatea o inspiră unui popor liber”??®. 

În timp ce generalul Ferdinand Foch se alătura pre- 
şedintelui Consiliului de Miniştri, Alexandre Ribot, în 
evidențierea contribuţiei româneşti la cauza Antantei”, 
comunicând întreaga disponibilitate a Înaltului Coman- 
dament francez de a intensifica sustinerea efortului de 
război*%, generalul Henri M. Berthelot, şeful Misiunii mi- 
litare franceze în România, declara în acele zile plin de 
efuziune: „Soldaţii români luptă admirabil. Credeţi-mă. 
Sunt la înălțimea celor mai viteji apărători. Ei sunt cei mai 
buni soldati ai lumii "2%. 

Generalul John J. Pershing, şeful Misiunii militare a 
SUA în Franţa, viitorul comandant al Forţelor expeditio- 
nare nord-americane în Europa, îi mărturisea conaţiona- 
lei noastre Elena Văcărescu sincera sa admiraţie pentru 
„splendidul eroism al armatei române, care şi-a apărat 
cu îndârjire pământul patriei”, în timp ce William W. 
Andrews, însărcinatul cu afaceri a.i. la Petrograd, referin- 
du-se la cea mai mare bătălie din storia românilor, raporta 


Secretarului său de Stat Robert Lansing despre „elanul ar- 

2% Constantin Botoran, Oliinpiu Matichescu, Documente străine des- 
pre lupta poporului român pentru. făurirea statului national unitar, Cluj-Na- 
poca, 1980, p. 36; Constantin Botoran, Ecoul internațional al 1zbânzilor 
obtinute de armata română în vara anului 1917, în 1917 pe frontul de Est, 
p: 251. 

297 „Mişcarea” (laşi), an IX, nr. 190 din 24 august 1917, p. 1. 

2% ANB, fond Microfilme Franta, rola 177, c.583-584. 

29% „România. Organ al apărărei naţionale”, Anul I, nr. 223 din 23 sep- 
tembrie 1917, p. 1. 

“w Ibidem, nr. 192 din 18 august 1917, p. 1. 

matei române reconstituite, reechipate şi revigorate, care 
se află în admiraţia tuturor”. 

Este demn de rememorat şi gestul plin de semnifica- 
ţii al Împăratului japonez Yoshihito, care a decis să trimi- 
tă bravului comandant al Armatei 1 române, generalul 
Eremia Grigorescu, o sabie purtând inscripţionate cuvin- 
tele „Voi sunteți aceia care scrieţi istoria țării "02. 


Operația de apărare executată de Armata 1 română în 
zona Mărăşeşti s-a înscris printre cele mai importante bă- 
tălu ale Primului Război Mondial. Prin amploarea ei, prin 
extrema tensiune cu care s-au desfăşurat confruntările di- 
recte dintre forţele potrivnice, dar mai ales prin implica- 
tiile pe plan politic şi strategic, dramatica înfruntare din 
„Poarta” Focşanilor s-a ridicat la nivelul marilor operaţii 
ale conflagrației mondiale. 

Ea a sancţionat eşecul întregului plan de campanie al 
Puterilor Centrale pentru frontul român, plan ofensiv mi- 
nuțios pregătit tocmai datorită scopurilor sale deosebit de 
ambiţioase. Spre deosebire de celelalte teatre de acțiuni 
militare de pe continentul european, unde operaţiile ofen- 
sive ale Centralilor îşi propuneau zdruncinarea sistemului 
defensiv al adversarului şi apropierea victoriei prin pro- 
vocarea de pierderi însemnate forțelor Antantei, frontul 


5! Bernard Cook, Dumitru Preda, United States of America and Ro- 
mania. Diplomatic Relations 1912-1919, Bucharest, 2010, doc. 66. 

52 „România. Organ al apărărei naţionale”, Anul 1, nr. 208 din 6 sep- 
tembrie 1917, p. 1. Vezi la Ion Scumpieru, 133 de ani de relatii România-]a- 
ponia, Fundaţia Europeană Titulescu, Bucureşti, 2013, p. 357; Dumitru 
Preda, Romania and Japan during WWI, în The Emergence of Asia-Pacific in the 
International Relations. The First World War and Japan. Tokyo Conference 2014, 
Tokyo, 2016, p. 196. 

de pe Carpaţii Oriental şi râul Siret a fost probabil singu- 
rul în care s-a vizat o victorie decisivă, respectiv zdrobirea 
completă a armatei române, scoaterea din război a ţării 
noastre şi ocuparea totală a teritoriului românesc, trans- 
formându-l într-o colonie. 

Zădărnicirea unor asemenea planuri de către eroica 
armată română a reprezentat o lovitură puternică dată 
prestigiului Comandamentului Suprem al Puterilor Cen- 
trale, în primul rând Înaltului Comandament german, a 
demonstrat atât lipsa de realism a obiectivelor strategice 
pe care şi le propuseră acestea, subapreciind valoarea 
combativă şi morală a românilor, precum şi incapacitatea 
de a mai susţine în cel de-al patrulea an de război eforturi 
umane şi materiale de mari proporţii. Într-un asemenea 
demers logic, Bătălia de la Mărăşeşti a evidențiat neputin- 
ta Puterilor Centrale de a-şi adjudeca victoria mult trâmbi- 
tată, biruinţa românească fiind un prolog al deznodămân- 
tului favorabil coaliției Antantei în teribila încleştare care a 
răvăşit omenirea între anii 1914 şi 1918. 

Operația defensivă a Armatei 1 române de la Mără- 
şeşti s-a înscris, totodată, ca o valoroasă contribuţie la dez- 
voltarea artei militare româneşti, oferind un bogat şi variat 
set de învăţăminte şi concluzii. La data respectivă, ea a re- 
prezentat cea mai amplă şi complexă operaţie de apărare 
purtată de armata română de la intrarea ei în război, pur- 
tând numeroase trăsături distinctive, care o deosebesc de 
bătălule primei campanii din 1916, mai ales de aceea care 
a avut ca obiectiv apărarea trecătorilor Carpaţilor. 

În concepţia generală, organizarea şi conducerea ope- 
rauiei de la Mărăşeşti a reliefat cu pregnantă plusul de ex- 
perienţă acumulată de comandamentele române, atât la 

nivelul marilor unităţi, cât şi la cel al unităţilor de diferite 
arme. Dar, mai presus de orice, principalul element dis- 
tinctiv îl constituie rezultatul final al acestei operaţii, faptul 
că ea s-a încheiat printr-o mare şi răsunătoare biruinţă a 
armatei române. Alături de victoria Armatei 2 la Mărăşti, 
succesul Armatei | române la Mărăşeşti a impus în conşti- 
ința contemporanilor adevărul evident că, atât în ofensivă, 
cât şi în apărare, armata României, renăscută din cenuşa 
încă fierbinte a îndârjitelor confruntări din anul 1916, era 
o forță de incontestabilă valoare combativă, în stare să se 
măsoare cu cele mai tari armate de pe continent. 

Victoria istorică de la Mărăşeşti din 1917, deşi, în pa- 
rametrii clasici a artei militare, a finalizat o acţiune de ni- 
vel operativ, s-a situat, prin rezultatele şi consecinţele ei de 
ordin strategic, printre marile bătălii din întreaga istorie a 
neamului nostru. Zdrobirea ofensivei germane la vest de 
Siret a însemnat, în primul rând, păstrarea intactă a teri- 
toriului liber al Moldovei, acolo unde continua să-şi exer- 
cite suveranitatea Statul român, cu organele sale politice 
şi militare, un teritoriu naţional de unde Înaltul Coman- 
dament român conducea întregul efort militar al Țării. 
Păstrarea statului propriu, cu toate atributele suveranității 
sale, reprezenta o garanţie a continuării pe mai departe a 
luptei pentru eliberarea teritoriului ocupat, menținând în 
inimile ostaşilor şi ale tuturor românilor flacăra nestinsă a 
împlinirii idealului naţional: reîntregirea provinciilor ro- 
mâneşti într-un Stat al tuturor românilor. 

Aşadar, o primă şi covârşitoare consecinţă politică a 
victoriei obtinute la Mărăşeşti a fost păstrarea ființei sta- 
tului român, centru de raliere a tuturor forțelor vitale ale 
naţiunii române pentru realizarea obiectivelor sale istori- 

ce. Biruința a evitat — ceea ce Aliaţii luaseră deja în con- 
siderare -— transferarea autorităților politice supreme ale 
statului român şi ale armatei române pe teritoriul unei tări 
străine, fie şi aliate, Rusia — pas cu consecințe imprevizibile 
asupra statutului internațional al României. 

În ansamblul consecințelor militare ale victoriei de la 
Mărăşeşti, la loc de frunte se situează cele de ordin strate- 
gic. Mai întâi, se impune faptul că, prin biruinţa repurtată, 
trupele române au smuls din mâna inamicului iniţiativa 
strategică, determinându-l să renunţe la noi tentative de 
reluare a operaţiilor. Puterile Centrale, în contextul eve- 
nimentelor politico-militare din toamna anului 1917, vor 
apela la alte căi şi mijloace de solutionare a conflictului 
pe frontul de Est, obunând, prin demersuri politico-diplo- 
matice, acțiuni de propagandă şi subversive, ceea ce nu 
reuşiseră — cel puţin în fața românilor — prin forța armelor. 

Cert rămâne faptul că acţiunea ofensivă de mare an- 
vergură, ce se dorea decisivă, concepută, pregătită şi exe- 
cutată de Puterile Centrale pe frontul român, s-a încheiat 
fără rezultate cât de cât notabile în plan strategic: dacă, 
iniţial, forţele germane şi austro-ungare au desfăşurat un 
atac de proporţii, pe măsură ce potenţialul lor era măcinat 
progresiv de forțele apărătoare, iniţiativa acţiunilor mili- 
tare avea să treacă definitiv de partea Comandamentului 
român. Astfel că ceea ce începuse pentru partea română ca 
o operaţie de apărare de amploare strategică s-a transfor- 
mat în final într-una cu caracter ofensiv generalizat, con- 
semnând deplina izbândă a armatei române. 

În plan operativ şi tactic, rezultatele cu care a luat sfâr- 
şit Bătălia de la Mărăşeşti îndreptățesc concluzia, unanim 
acceptată şi atunci, ca şi în anii ce s-au scurs, că Armata 

l română, în cooperare cu marile unităţi ruse din zonă, 
iar în unele situații subordonându-şi temporar parte din 
aceste forţe, şi-a adjudecat o meritată victorie, prin care 
a fost menținută ferm apărarea pe Carpaţii de Curbură 
şi Siretul inferior, precum şi importanta comunicaţie ce 
leagă cele două provincii istorice româneşti, Muntenia şi 
Moldova. 

S-a vădit, totodată, superioritatea forțelor române atât 
în conceperea, cât şi în executarea acțiunilor de luptă, în 
utilizarea unor forme şi procedee moderne de desfăşurare 
a angajamentelor directe cu inamicul. În mod frecvent, 
s-a căutat şi s-a reuşit realizarea surprinderu, folosirea 
manevrei şi, mai cu seamă, executarea contraloviturilor şi 
contraatacurilor viguroase, ajungându-se deseori la lupta 
la baionetă, în care ostaşii români s-au dovedit neîntre- 
cuti. Ripostele ofensive, judicios organizate şi susținute cu 
eficacitate de focul concentrat al artileriei române şi ruse, 
s-au desfăşurat cu mare impetuozitate — de exemplu, în 
cazul contraatacului de La Răzoare —, aruncând de cele 
mai multe ori trupele atacatoare inamice până în pozitiile 
inițiale de plecare la ofensivă. 

O atenție prioritară au acordat comandanții de la toa- 
te eşaloanele organizări poziţiilor de apărare, sprijinite 
pe puncte tari de teren, reuşindu-se a se asigura o mai 
mare adâncime a acestora şi o eşalonare a forţelor, factor 
ce a sporit trămicia defensivei. O mare măiestrie au ară- 
tat comandanții români de la toate nivelurile în organiza- 
rea şi utilizarea unor resurse dispuse, de regulă, în pozi- 
tie centrală, într-o viziune modernă, fapt ce a determinat 
transformarea acestora în veritabile noi eşaloane. Astfel, 
rezerva Armatei | române a fost adesea de tăria: o divi- 

zie şi o brigadă de infanterie şi două divizii de cavalerie. 
Această măsură de prevedere a permis constituirea unei 
grupări de izbire suficient de puternice pentru ripostele 
ofensive proiectate sau parțial executate de comandamen- 
tul Armatei 1. 

Bătălia de la Mărăşeşti a ilustrat, în acelaşi timp, capa- 
citatea forţelor române de a se adapta rapid unor situaţii 
complexe, de a executa deplasări iuți şi a intra direct în 
luptă, de a realiza regrupări de forţe şi modificări ad-hoc 
de dispozitive, în funcţie de situaţiile des schimbătoare ale 
câmului de luptă. Aceste trăsături, specifice unor struc- 
turi militare de tip modern, au permis armatei române 
să depăşească într-un timp scurt defecțiunea produsă în 
rândurile trupelor aliate ruse a căror retragere precipitată 
din faţa ofensivei germane ameninţa grav stabilitatea fron- 
tului de la Mărăşeşti. Măsuri judicioase adoptate rapid şi 
executate prompt au permis armatei române să lichideze 
breşele realizate de inamic în liniile aliate, să înlocuiască, 
în cele mai multe cazuri, din mişcare unități şi mari unităţi 
ruse, chiar în linia de contact cu inamicul. 

Desfăşurarea operației a relevat, de asemenea, strânsa 
şi permanenta cooperare în câmpul tactic a unităților şi 
marilor unităţi, sprijinul reciproc cu foc sau în forţe lup- 
tătoare şi, mai mult ca în luptele anterioare, o preocupare 
sporită a comandanților de la toate eşaloanele pentru asi- 
gurarea flancurilor, a zonelor de joncțiune, apreciate pre- 
tutindeni ca punctele cele mai vulnerabile ale unei poziții 
defensive. În acelaşi timp, trebuie remarcat că, în cursul 
desfăşurării operaţiei de apărare, s-au perfectionat conti- 
nuu procedeele privind organizarea cooperării între uni- 
tăţile aparţinând diferitelor genuri de arme, cu precădere 

între cele de artilerie şi infanterie, respectiv infanterie şi 
cavalerie etc. 

O mare însemnătate pentru buna desfăşurare a bătăliei 
a avut-o colaborarea româno-rusă, deopotrivă la nivelul În- 
altului Comandament al frontului român, cât şi la cel al eşa- 
Jloanelor armată, corp de armată, divizie. Deşi s-au înregis- 
trat momente critice în relațiile de cooperare, mai ales la 
nivelul comandamentelor de armată, prin înţelepciune, 
unele concesii şi măsuri de menajare a unor orgolii perso- 
nale, aceste momente au fost depăşite cu bine în folosul am- 
belor părţi. În acest sens, măsurile luate de partea română 
de înlocuire a comandantului Armatei 1 române la 30 1ulie/ 
12 august sunt edificatoare, servind obiectivului final. 

Desfăşurarea operației de la Mărăşeşti a oferit prile- 
jul desprinderii unor concluzii politico-militare în planul 
cooperării de arme româno-ruse. Documentele vremii 
vorbesc despre numeroase aspecte pozitive ale conlucră- 
rii dintre unităţi şi subunități din cele două armate aliate, 
despre statornicia manifestată în apărarea poziţiilor deţi- 
nute de unele trupe din infanteria rusă, precum şi de spri- 
jinul efectiv acordat în luptă de forţele române în momen- 
tele critice prin care treceau apărătorii aliaţi. O cooperare 
eficientă s-a stabilit mai ales cu unitățile de artilerie ruse, 
în rândul cărora disciplina militarilor s-a putut menţine 
la cote valorice mai ridicate. Nu a putut fi însă evitată o 
serie de aspecte negative ale acestor relaţii, ca urmare a 
complexităţii unor factori care — în ansamblu — exprimau 
la dimensiunile spatiale şi temporale respective anatomiile 
războaielor de coaliție. Aşa s-au putut produce acele crize 
de comandament pe care le-am menţionat, ca urmare a 
susceptibilităților exagerate ale unor generali ruşi sau a 

adoptării, fără consultarea prealabilă a aliaților români, a 
unor hotărâri neconforme cu datele reale ale câmpului de 
luptă; aşa a fost cazul generalului Ragoza, care a intentio- 
nat să retragă întregul dispozitiv defensiv ruso-român la 
est de râul Siret. Desele cazuri de retragere a unor trupe 
ruseşti de pe poziţiile de apărare, fără să fie întemeiate şi 
fără prevenirea în prealabil a comandamentelor române, 
au pus în mod frecvent în dificultate trupele noastre, ale 
căror flancuri rămase astfel descoperite erau expuse peri- 
colului de a fi întoarse de forțele inamice. 

Aşa cum s-a mai arătat, aceste situaţii critice au putut 
fi depăşite de comandanții români care pe tot timpul Bă- 
tăliei de la Mărăşeşti au demonstrat calități deosebite, re- 
marcate, de altfel, şi de observatorii străini. Analiza atentă 
a ordinelor de luptă, date sub focul inamic, a manierei de 
repliere rapidă şi eficientă a situaţiilor ivite în câmpul tac- 
tic evidenţiază concepția clară şi supleţea gândurii coman- 
danţilor de la toate eşaloanele şi capacitatea lor de adapta- 
re la situaţii neprevăzute —şi acestea au fost numeroase şi 
într-o continuă dinamică. Aflati în permanent contact cu 
realitățile câmpului de luptă, comandanții români au fost 
într-o măsură apreciabilă capabili să ia hotărâri conforme 
cu nevoile concrete ale conducerii acțiunilor. Cel mai eloc- 
vent exemplu în acest sens îl reprezintă refuzul generalu- 
lui Grigorescu de a accepta varianta propusă de generalul 
Ragoza referitoare la retragerea dispozitivului defensiv al 
trupelor din subordinea lui şi decizia sa de a menţine alini- 
amentul, inclusiv de a executa puternice riposte ofensive, 
ceea ce a condus în final la marea biruinţă de la Mărăşeşti. 

Şi în plan moral şi psihic forțele române s-au dovedit 
la înălțimea misiunii pe care țara le-o încredințase. În pofi- 

da grelelor pierderi suferite, unitățile şi subunitățile româ- 
ne au executat numeroase contraatacuri care au dereglat 
sensibil dispozitivele ofensive inamice, zdruncinându-le 
încrederea într-o victorie facilă pe frontul român. 

Un neajuns considerabil care a grăbit, ulterior, destră- 
marea armatei ruse a constat în propaganda intensificată 
a agenților bolşevici răspândiţi pe frontul român, care a 
dus la adâncirea până la criză a disensiunilor dintre corpul 
de comandă al armatei ruse, care cu mici excepţii, repre- 


= 29 


zenta o „castă” bine conturată, şi trupă. Cariera de ofiţer 
era cu precădere destinată fiilor nobilimii ruse, spre deo- 
sebire de marea masă a trupelor, formată într-o proporție 
covârşitoare din țărani analfabeți sau semianalfabeţi, uşor 
de manevrat prin propagandă deşănțată dominată de lo- 
zinci, precum „în război exploatatorii se îmbogăţesc, iar 
țăranii şi muncitorii, în cel mai bun caz, sărăcesc, dacă nu 
mor pe front”; „mai bine o pace rea decât un război bun”; 
„muncitorii de pretutindeni sunt fraţi şi în război nu pot 
pierde decât lanţurile” etc. 

Deşi această propagandă, încurajată şi subvenţionată 
de Puterile Centrale, s-a desfăşurat şi în unele garnizoane 
şi unităţi române — aşa cum ne-o demonstrează mărturiile 
contemporane şi o serie de materiale de arhivă —, ea nu 
a „prins” în rândurile românilor. Măsurile întreprinse de 
guvernul Brătianu pe care le-am prezentat, dar mai ales 
contactul strâns al corpului ofițeresc de la comanda unor 
eşaloane inferioare (batalion, companie, pluton) — în ma- 
jJoritatea lor ofiţeri în rezervă, de regulă învăţători în viaţa 
civilă, proveninu uin clasele şi păturile sociale medii şi de 
de jos — cu trupa, efortul de explicare a motivelor care ghi- 
dează rezistenţa armatei române au făcut să se menţină o 

aparent surprinzătoare (pentru străini îndeosebi) unitate 
a oştirii române, întărind forța sa combativă. 

Numeroase învăţăminte a oferit Bătălia de la Mărăşeşti 
şi sub raportul întrebuinţării în luptă a armelor şi servicii- 
lor. Astfel, toate rapoartele operative din epocă, precum şi 
scrierile de mai târziu au remarcat şi chiar elogiat eficiența 
focului de flancare executat de bateriile de artilerie româ- 
ne şi ruse dislocate pe malul estic al Siretului, în poziţii ce 
dominau prin înălţimea lor întregul câmp de bătălie. De 
asemenea, în afara tragerilor de oprire a liniilor de atac 
inamice, artileria română şi-a îmbogăţit substanţial expe- 
rienţa de luptă prin sprijinirea cu foc a contraatacurilor, 
prin cooperarea strânsă cu aviația şi aerostația de la care 
primea informatii prețioase pentru reglarea tirului şi des- 
pre eficienţa focului propriu*%*. 

Infanteria română, care a demonstrat o temeinică 
pregătire de luptă, s-a remarcat printr-o egală bravură şi 
măiestrie militară atât în apărare, cât şi în ofensivă; ostaşii 
noştri au mânuit cu neasemuită îndemânare puşca şi baio- 


%3 Redăm în sinteză principalele instrucţiuni date la nivelul Arma- 
tei 1 române cu privire la modul de acțiune împotriva forțelor inamice: 
trebuia lovită cu intensitate prima linie a acestora pentru a se produce 
mai întâi oprirea trupelor în tranşeele de pornire sau a unităţilor care 
se pregăteau să înainteze; apoi urma să fie executate focuri de baraj 
apropiat, câteva sute de metri înapoia inamicului, completate cu neu- 
tralizarea focurilor de mitraliere şi a altor mijloace de focale infanteriei 
adverse; artileria grea intervenea doar la cererea comandanților divizii- 
lor care executau atacul, în acelaşi timp acţionând (contrabaterii) pe în- 
tregul front al armatei. În ce priveşte alocaţiile de muniții, se prevedea: 
pentru o oră de pregătire a atacului şi o jumătate de executare a aces- 
tuia, fiecare divizie urma să consume în medie 2 500 lovituri (artileria 
de câmp) şi respectiv 150 (artileria grea), iar marile unități care nu par- 
ticipau la acţiuni dispuneau de circa 750 proiectile (artileria de câmp). 
AMR, fond Comandamentul artileriei grele, dosar nr. 150/1917-18, f. 36. 

neta, grenada şi mitraliera, au folosit cu pricepere masca 
de gaze sau lopata mică de infanterie. Alături de ei, când 
situația câmpului de luptă a impus-o, s-au aflat şi cavaleriş- 
tii; aceştia s-au dovedit la fel de buni luptători în acţiunile 
pedestre, configurația şi natura terenului obligându-i să 
lupte în marea majoritate a timpului ca infanterişti. 

Subunităţile de mitraliere au dovedit o mare eficacitate 
în executarea focului, mai ales asupra flancurilor pătrun- 
derilor realizate de inamic, cât şi în realizarea manevrei de 
foc de pe un obiectiv pe altul, în scurt timp. Rezultate deo- 
sebite a dat focul „pumnal” şi încrucişat, ducând deseori la 
închiderea unor „spărturi” realizate de trupele atacatoare. 

O remarcă aparte pentru subunitățile de cercetare 
care, folosind o serie de forme şi procedee specifice, au re- 
uşit să furnizeze date importante cu privire la concentra- 
rea şi deplasarea unor grupări inamice, direcțiile efortului 
principal, dispunerea în teren a unor grupări de artilerie, 
locul posturilor de comandă etc. 

Arma geniului s-a evidenţiat mai ales prin amenajarea 
unor drumuri de pătrundere, ca şi prin asigurarea trece- 
rilor peste obstacolele naturale. În vara fierbinte a anului 
1917, pionierii s-au îngrijit de asigurarea cu apă a unită- 
tilor aflate în primele linii. De asemenea, au executat un 
impresionant număr de posturi de observaţie, adăposturi 
pentru personal, lucrări de baraj, posturi de comandă. 

De un real folos s-a dovedit în câmpul tactic aviația 
română, deşi se găsea la începuturile acţiunii sale pe un 
teatru de acţiuni militare. Observarea câmpului de luptă, 
descoperirea unor poziții adverse, depozite, grupări de 
forțe etc. şi semnalarea acestora artileriei s-au arătat a fi 
utile şi eficace. Transportul unor documente de luptă de 

la Marele Cartier General către comandamentele arma- 
telor, precum şi al diverselor materiale, medicamente etc. 
în timp oportun a fost, de asemenea, de folos unităților 
luptătoare. 

O menţiune specială se cuvine deopotrivă membrilor 
serviciilor sanitare, care şi-au desfăşurat activitatea (de la 
posturile de prim-ajutor, în imediata apropiere a frontu- 
lui, la cele de triaj şi evacuare a răniților, până la spitalele 
mobile) cu mult curaj şi devotament sub focul inamic*%, 
precum şi celor din cadrul intendenţei (Serviciul Etapelor, 
hrană, îmbrăcăminte şi încălțăminte, carburanţi, din cen- 


trele de reaprovizionare, coloanele de subzistenţe, trans- 


porturi etc.)%?, care s-au străduit să asigure aproviziona- 


rea şi hrana ostaşilor din primele linii, menţinând, astfel, 
capacitatea lor de luptă. 


5% Leontin Stoica, Serviciul sanitar al armatei române în perioada 
1914-1919 (teză de doctorat la Universitatea Pedagogică de Stat „Ion 
Creangă”), Chişinău, 2012, p. 99-107. „Se ştie modul impecabil în care 
s-a făcut evacuarea răniților la această Armată [1], în momentul ofensi- 
vei celei mai puternice de la Mărăşeşti [...], cu toată deplasarea frontu- 
lui pe dreapta Siretului, pe când formațiunile ei sanitare de spitalizare 
se aflau pe stânga [...], o mobilitate extremă şi totdeauna pe front [...] 
încât, considerând evacuările din punct de vedere tehnic, al stării ră- 
niţilor când ajungeau la spitale, deşi procentul celor grav răniţi era de 
10%, iar în timpul ofensivei de 5%, rezultatele au fost excelente..., [iar] 
numărul complicaţiilor şi, în special, al cangrenelor gazoase, rezultate 
din întârzieri şi neglijențe în evacuări, a fost cu totul neînsemnat la 
această armată”. (AMR, fond MCG, dosar nr. 1695, f. 450). Vezi şi la 
Dumitru Preda, Serviciul sanitar al armatei române şi velațule sale cu Misiu- 
nea medicală franceză (1916-1918), în „Revista sanitară militară”, nr. 3/ 
1989, p. 257-264. 

3% General-locotenent dr. Traian Dafinescu, Colonel (r) loan 
Boaţă, Serviciile armatei române. Traditie şi actualitate, Bucureşti, 1989, 
p. 214-219, 

În ansamblu, întreaga pregătire şi desfăşurare a ope- 
ratei defensive de la Mărăşeşti au constituit o dovadă 
peremptorie a superiorității Comandamentului român, a 
valoroasei experienţe acumulate în organizarea şi condu- 
cerea unor confruntări de anvergură, cu un adversar de 
mare forţă şi calitate. Incontestabil, epopeea Mărăşeştilor 
se constituie într-o mare victorie ce aparține cu precădere 
comandamentului Armatei | române. Atunci, în vara lui 
1917, ea a desfăşurat şi a câştigat una din cele mai mari 
bătălii ale Primului Război Mondial. 

Biruinţa repurtată s-a înscris în istoria poporului ro- 
mân ca un simbol a ceea ce poate face o oştire a cărei doc- 
trină îşi avea fundamentul în crezul suprem al apărări pa- 
triei în faţa oricărui agresor, indiferent de forța sau de fai- 
ma lui. Ea a adăugat noi note originale doctrinei militare 
naţionale privind apărarea patriei, evidențiind adevărul 
peren că apărarea independenţei statale, a suveranităţii şi 
integrităţii teritoriale este posibilă doar prin efortul tutu- 
ror fiilor săi. 


Mărăşeşti simbolizează peste ani vitejia şi eroismul 
luptătorilor români; numele său a fost înscris cu cinste în 
Istoria poporului, în cartea de aur a traditiilor artei noas- 
tre militare. În acele circumstanțe atât de dramatice, sub 
talazurile crâncenelor confruntări, sufletele românilor 
au rămas credincioase pământului străbun, iar „violenţa 
amărăciunilor lor a izbucnit într-o putere aşa de năpraz- 
nică”, într-o energie exemplară care avea să lumineze şi 
să îndrume calea spre Marea Unire din 1918. De aceea, 
de atunci Mărăşeştu, alături de Mărăşti şi Oituz, consti- 
tuie, după cum a subliniat Octavian Goga, zile de înaltă 

pedagogie naţională*%, călăuză şi reazem mereu, acum şi 
în viitor. 


În vara anului 1920, ridicat la rangul de oraş, Mără- 
şeşti avea să fie decorat cu „Crucea de Război” de către 
Preşedintele Franţei, Paul Deschanel, înalta distinctie fiind 
adusă de o importantă delegație în frunte pe mareşalul 
Joffre, învingătorul de la Marna. În citaţia respectivă se 
sublinia: „Nobilul oraş Mărăşeşti [a fost] martor al zilelor de 
încercări şi de lupte glorioase ale anului 1917, în momentul când 
armata română, luptând contra trupelor germane, superioare în 
număr, a oprit, printr-un eroic efort şi printr-o rezistență îndâr- 
Jită, ofensiva pe care inamicul o credea decisivă şi l-a constrâns 
să renunţe la luptă după pierderi grele”. Era o confirmare 
a jertfei ostaşilor noştri care, alături de aliaţii lor ruşi şi 
francezi, înscriseseră Mărăşeşti în conştiinţa naţională şi o 
consacraseră pe plan internaţional. 


Peste patru decenii, în august 1957, în plin „Război 
Rece”, pe fondul încercărilor conducerii româneşti de 
a retrasa direcțiile unei politici independente şi a relan- 
sa relaţiile cu partenerii tradiționali ai ţării, o delegație 
de înalt nivel ca reprezentare*%, în frunte cu generalul 
Victor Pétin, fostul şef de stat-major al Misiunii General 
Berthelot, efectua, la invitația guvernului român, o sim- 


30% „România. Organ al apărărei naţionale”, Anul I, nr. 183 din 8 au- 
gust 1917, p. 1. 

#7 „România în timpul războiului 1916-1918”, seria I, fascicula nr. 10 
din septembrie 1920, p. 170; „Actualitatea”, Anul VIII, nr. 6-7/1920, p. 9. 

383 generali, 15 ofiteri şi 6 medici; pelerinajul de zece zile a cu- 
prins şi oraşele Bucuresti, Galati si Iasi. 

bolică vizită cu prilejul acţiunilor de comemorare a marii 
Bătălu de la Mărăşeşti. 

Vizita întreprinsă şi întâlnirea cu unii din camarazii 
de arme români, cu oamenii locurilor străbătute, care i-au 
întâmpinat cu sinceră bucurie, aşa cum declara însuşi ge- 
neralul, apoi pelerinajul la cimitirile şi monumentele mili- 
tarilor francezi, precum şi atenţia acordată de autoritățile 
centrale şi locale au fost considerate un semn de reînnoire 
şi mai ales de speranțe“”. 

Peste alți zece ani, în 1967 am fost martori, alături de 
toți românii, la o impresionantă şi toniliantă renaştere a 
spiritului patriotic şi a mândriei naţionale, prin amplele 
manifestări dedicate celor 50 de ani de la bătăliile Mără- 
şeşti, Mărăşti şi Oituz din neuitata vară a anului 1917. 


$ 


În semn de înaltă cinstire a celor care s-au jertfit pen- 
tru a păstra libertatea şi independenţa ţării, punând piatra 
de temelie la edificiul României întregite în anul 1918, din 
inițiativa şi strădaniile deosebite ale Societății Ortodoxe 
Nationale a Femeilor Române, poporul nostru a ridicat pe 
locul marii bătălii, pe drumul ce leagă Focşanii de Adjud, 
o monumentală construcție, „Mausoleul eroilor din Pri- 
mul Război Mondial”, cunoscut şi sub numele de „Biserica 
Neamului”*10. 


#09 Elena Istrăţescu, Victor Petin. Prietenie statornică. 1957: un general 
francez despre camarazii români, în „Magazin Istoric”, Anul 31, nr. 8/1997, 
p. 43-45. Cf. Jean-Noël Grandhomme, La mémoire roumaine de la mis- 
sion Berthelot (1918-2007), în „Guerres mondiales et conflits contempo- 
rains”, nr. 4/2007, p. 28-31. 

510 Societatea Ortodoxă Naţională a Femeilor Române, Istoricul 
înființării Biserici Neamului de la Mărăşeşti, f.l., f.a., Zefira Voiculescu, 

Operă a arhitecților George Cristinel şi Constantin 
Pomponiu, a cărei piatră de de temelie a fost pusă la 6 au- 
gust 1923, impozantul monument cu o înălțime de 22 m, 
încadrat de mai multe terase suprapuse, dispuse simetric 
pe o lungime de 60 m, şi având o cruce — simbol al creşti- 
nismului românesc dintotdeauna — înaltă de 3,37 m, a fost 
inaugurat oficial la 18 septembrie 1938, în prezenţa Rege- 
lui Carol II, a unor înalte oficialități de stat, militare, bise- 
riceşti şi locale, precum şi a unei mari mulţimi de români. 

Mausoleul, clădit din beton armat placat cu andezit de 
Deva şi împodobit cu picturi şi sculpturi în marmură şi gra- 
nit, aparţinând unor renumiţi artişti plastici, precum Ion 
Jalea, Cornel Medrea, Eduard N. Săulescu, adăposteşte la 
parter osemintele a peste 5 000 de ofiţeri şi soldaţi români, 
având în mijloc sarcofagul generalului Eremia Grigorescu, 
comandantul Armatei 1 române. La un etaj superior sunt 
aşezate drapelele unităților care au participat la Bătălia de 
la Mărăşeşti. Pe fațada principală a construcției, având în 
partea ei superioară o „cupolă a gloriei”, se află inscriptia 
„Întru slava eroilor neamului” şi sunt menţionate celelalte lo- 
calități unde armata română a desfăşurat luptele cele mai 
importante în Războiul de eliberare şi întregire. 

Locaş sfânt care preamăreşte vitejia şi virtuțile nea- 
mului românesc, mausoleul constituie peste ani o legătu- 
ră permanentă de uniune a poporului cu armata sa, un 
altar de reculegere şi veşnică pomenire a celor care s-au 


Întru slava eroilor neamului. Istoricul Mausoleului de la Mărăşeşti, Bucureş- 
ti, 1971; Valeria Bălescu, Mausoleul de la Mărăşeşti, Bucureşti, 1993; 
Muzeul Vrancea, Mărăşeşti — Mausoleul Eroilor Neamului, Focşani, 2006. 
Actul de ctitorire a fost zidit în temelia monuimentalei construcții, alte 
două exemplare fiind depuse la Arhivele Statului (azi Arhivele Natio- 
nale), respectiv în arhiva SONFR. 

jertfit pentru apărarea Patriei, de îmbărbătare şi de încre- 
dere pentru generațiile de azi şi de mâine în viitorul Ţării 
libere. 


$ 


Încheiem această analiză evocatoare a marii Bătălii de 
la Mărăşeşti citând aprecierile lui Ion I.C. Brătianu, pre- 
şedintele Consiliului de Miniştri, care a prezidat opera 
uriaşă a Întregirii Neamului: „Pentru această comoară vie cu 
care ei [eroii] au înzestrat conştiinţa natională suntem datori pe 
veci recunoştinţă amintirii lor glorioase. [...] La orice greutate, în 
orice încercare, să nu uităm pilda lor şi datoria ce o avem către 
opera ce au sădit”", 


51 Discurs rostit de Premierul român la catafalcul generalului 


Eremia Grigorescu, ïn volumul comemorativ Un erou al Neamului. Gene- 
ralul Eremia Grigorescu. Vrata şi opera sa. Omul. Militarul. Eroul. Funerarule 
naționale [Bucureşti], 1920, p. 58. 


ANEXE 


Anexa 1 


30 iulie/12 august 1917. Comunicare operativă a maio- 
rului Ion Antonescu, şeful Biroului Operatii al Marelui 
Cartier General român, cu generalul Eremia Grigorescu, 
comandantul Armatei 1 române (prin Hugues) 


1) După cum ati văzut din Ordinul de operaţie, Divizia 
] 5 va fi concentrată la Berheci — împrejurimi. Artileria di- 
viziei soseşte 3-4 zile mai târziu; trupele fiind transportate 
cu trenul nu sunt obosite; 

2) Tot în seara de 31 [iulie/13 august] vor debarca la 
gara pe care am cerut-o armatei să o indice, să hotăras- 
că, două brigăzi de roşiori descălecate, armate şi instruite 
complet ca şi infanteria. Domnul general Presan vă roa- 
gă să stabiliti un acord desăvârşit în privința operaţiunilor 
cu Domnul general Ragoza. Lipsa acestui acord a fost în 
mare parte una din cauzele pentru care acţiunea trupelor 
române a fost descusută; tot Domnia-sa vă face cunoscute 
următoarele reflecțiuni de care nu sunteţi ţinut să ţineţi 
seamă decât în cazul când ele ar răspunde necesităților de 
ordin operativ, astfel: 

a) Divizia 14 e ţinută de patru zile spectatoare indife- 
rentă pe malul stâng al Siretului, de unde a asistat fără să 
ia parte decât numai cu tunuri la acţiunea extraviolentă, 
întreprinsă de un inamic mult superior în contra Diviziilor 
5 şi 9. Domnia-sa crede că, în cazul când se are în vedere 
o eventuală fortare a Siretului de către inamic în sectorul 
Curcani-Movileni, atunci s-ar putea păzi âcest sector cu 
trupele uneia din divizile Corpului 6, care a fost mai mult 
încercat. 


216 / DUMITRU PREDA, NICOLAE CIOBANU 


b) Dat fiindcă inamicul, din cauza artileriei noastre 
grele, a deplasat centrul său principal de presiune la ves- 
tul căii ferate Focşani-Adjud, poate ar fi cazul ca unele din 
bateriile grele să fie trecute pe dreapta Siretului, la vest de 
Cosmeştii-din-Deal, de unde ar putea să anfileze [pătrun- 
dă — n.n.] în foarte bune condițiuni trupele inamice, care 
atacă în direcţiunea Mărăşeşti la vestul şoselei naţionale. 
Bun înțeles, repet încă o dată, acestea sunt reflecțiunile 
Domnului General şi nu trebuiesc luate în considerație 
decât numai în cazul când corespund situației şi vederilor 
Dumneavoastră. 


General Grigorescu: "Ţin de cinci zile şi patru nopți 
piept duşmanului şi, cu [toată] superioritatea lui nume- 
TICĂ şi pesimismul celor mai mulţi, nădăjduiesc să rezist 
încă mult. Divizia 14 a fost ținută imobilizată pe stânga 
Siretului din ordinul Armatei | şi numai după înaintarea 
aripei stângi până la liziera de nord a satului Odaia s-au 
trecut 5 batalioane pe dreapta Siretului. Am dispus înlo- 
cuirea pe front a unităţilor celor mai încercate cu unități 
din Divizia 14, începând din noaptea aceasta. În planul 
de acţiune al artileriei, am prevăzut trecerea [ei] pe malul 
drept cu începere de mâine, 31 iulie. În momentul acesta 
mi se comunică că Divizia 71 rusă a început din nou să 
se retragă sub acţiunea unei trageri intensive a artileriei 
vrăjmaşe. Am luat măsuri să-i înlocuiesc pe front [pe ruşi 
—n.n.] cu trupe din Divizia 13 română; asta numai în cazul 
când retragerea Diviziei 71 ar fi provocată de lipsa totală 
a capacității de luptă. Celelalte chestiuni vor fi raportate 
prin raportul de seară“. 

Anexa 2 


31 îulie/13 august 1917, orele 11-13.00. Convorbire între 
generalul Constantin Presan, şeful Marelui Cartier Gene- 
ral român, şi generalul Eremia Grigorescu, comandantul 
Armatei 1 (prin Hugues) 


Generalul Presan: — Ai primit ordinul pe care gene- 
ralul Ragoza l-a dat în cursul noptii şi prin care prescria 
retragerea pe linia lreşti-Diocheţi-Pădureni, de aci înainte 
pe stânga Siretului? Aş dori să ştiu dacă Domnia-ta cunoşti 
situația pe întregul front al Armatei 4 şi dacă judeci că era 
cazul să se dea acest ordin ori se avea posibilitatea de a se 
încerca şi altă manevră şi, în acest caz, care ai fi crezut că 
era manevra care era mai indicată să fie făcută? 

Generalul Grigorescu: — Ordinul de retragere l-am 
primit dimineaţa. Prin el mi se face cunoscută situaţia Ar- 
matei 4 rusă şi se indică că retragerea [trebuie] să înceapă 
chiar în cursul dimineţii. Nu împărtăşesc de loc ideea de a 
se executa o retragere în cursul zilei, ceea ce nu poate să 
aducă decât dezastre, după cum cunoaşteţi mai bine decât 
mine. Având în vedere că ne găsim la braţ cu duşmanul la 
distanța de bătaie eficace a puştii şi că vrăjmaşul aproape 
în fiecare oră încearcă atacuri într-un punct sau altul al 
frontului; în consecinţă, am cerut printr-o telegramă ge- 
neralului: Ragoza să ordone trupelor Corpului 7 armată să 
tie poziţiunea încă, cel puţin, până la căderea nopţii, când 
să înceapă retragerea, în vederea căreia am luat măsuri de 
a da vrăjmaşului impresia că îl voi ataca, pe când în reali- 
tate se va executa retragerea, sperând că generalul Ragoza 

va aproba părerea mea. Am dat ordin comandantului Cor- 
pului 5 armată să stabilească legătura, să ia înţelegere cu 
comandantul Corpului 7 rus ca, în cazul când nu contează 
pe rezistenţa corpului său până la căderea nopţii pe actua- 
la poziţie, să-l întăresc cu un regiment şi poate, în extrem, 
cu chiar două. 

În ceea ce priveşte manevra, care ar fi putut să aibă 
mari şanse de reuşită, ar Îi fost aceea dată tocmai de Cor- 
pul 7 armată în legătură cu aripa dreaptă a Armatei 1 
(bineînţeles, Corpul 7 întărit cu o rezervă cel puțin de o 
brigadă), cred că manevra ar fi trebuit să înceapă tocmai 
în dimineaţa zilei de astăzi, pentru ora când s-a ordonat 
retragerea. 

Consider foarte periculoasă o retragere în spiritul şi 
litera ordinului Domnului general Ragoza. Aştept ordinul 
Dumneavoastră. 

Generalul Presan: — Care ar fi fost forțele cu care Ar- 
mata ] română ar fi contribuit la această manevră, în ce 
sector şi în care direcţie? 

Generalul Grigorescu: — Forţele cu care Armata 1 ro- 
mână ar fi putut contribui ar fi fost o divizie, anume aceea 
de la aripa dreaptă a frontului Armatei 1 şi o brigadă re- 
zervă înapoia aripei drepte a Armatei 1. 

Generalul Presan: — Care anume divizie şi care briga- 
dă? Corpul 7 rus nu trebuie să contaţi, din trupele româ- 
neşti numai? 

Generalul Grigorescu: — Divizia 13 şi o brigadă din 
Divizia 10. Direcţia generală a manevrei Pădureni-Băti- 
neşti, cu misiunea de a duce frontul — două zile aproxi- 
mativ — paralel cu valea Şuşiţa Seacă, râul Şuşiţa. Aştept 
ordinul. 

Generalul Presan: — Celelalte trupe ale Armatei 1 şi 
anume Diviziile 14, 5 şi 9 ce acţiune vor avea în timpul 
manevrei şi în ce direcţie şi în ce sectoare? 

Generalul Grigorescu: — Acţiunea amenințătoare 
pentru fixarea forţelor vrăjmaşe pe întreg frontul dintre 
Siret şi calea ferată Mărăşeşti-Focşani. Am zis ameninţătoa- 
re pentru că această acțiune de fixare ar fi putut fi susținu- 
tă puternic cu artileria Diviziilor 9 şi 5 frontal şi chiar de 
artileria grea de pe stânga Siretului; aşadar, în zona dintre 
Băltăreu şi Movilenii de Sus, în special platoul Furcenilor. 
În total, opt baterii grele şi un regiment de obuziere, supe- 
rioritatea covârşitoare a artileriei noastre. 

Generalul Presan: — Câte trupe din Divizia 14 aţi lăsat 
în acest sector şi unde se găsesc celelalte? 

Generalul Grigorescu: — Ce sector înţelegeți? Sectorul 
de pe stânga sau pe dreapta Siretului? 

Generalul Presan: — Pe dreapta Siretului. 

Generalul Grigorescu: — Întreaga Divizie 14, mai pu- 
tin regimentul de la Umbrăreşti şi 3 batalioane trecute pe 
dreapta Siretului, înapoia aripei stângi a Diviziei 5. 

Generalul Presan: — Vasăzică, în concluziune, sunteți 
pentru un atac cu Divizia 13 şi o brigadă din Divizia 10 
din direcţiunea Bătineşti, iar restul frontului (Diviziile 9, 
5 şi 14), simpla fixare a inamicului. În acelaşi timp, în re- 
zervă la dispoziţia Armatei 1 o brigadă din Divizia 10 şi 
un regiment din Divizia 14. Vă reamintesc că Divizia 15 
îşi termină concentrarea în astă-seară la Berheci: această 
divizie, unităţile care au sosit din această divizie ar putea 
fi socotite foarte bine în rezerva de armată şi dirijate în 
acest scop acolo unde credeți mai necesar din punct de 
vedere operativ. În afară de aceasta, vă fac cunoscut că, în 

două zile, soseşte în împrejurimi de Tecuci încă o divizie — 
124 rusă. În astfel de condițiuni, părerea mea este că s-ar 
putea, în cazul când s-ar mentine actualul cap de pod pe 
care vă găsiți, să se concentreze o masă foarte puternică 
compusă din Divizia 13, Divizia 10, majoritatea Diviziei 14, 
care stă de cinci zile în complectă inacțiune pe un front pe 
care nu-l văd periculos şi care ar fi putut fi menţinut cu 
forțe minime; şi poate, chiar parte din Divizia 15, masă 
care, susținută de numeroasa artilerie grea şi de atacuri 
viguroase date şi de Diviziile 5 şi 9, s-ar putea nu numai 
stabiliza situația, dar chiar înfrânge forţele inamice care, 
incontinuu aceleaşi, trebuie să fi ajuns la maximul sforţări- 
lor ofensive, pe când noi putem să introducem în acţiune 
forțe cu totul neîncercate, dar şi cu efectivele complete. 
Această manevră cred că nu ar mai fi posibilă în cazul când 
s-ar părăsi capul de la Mărăşeşti, ceea ce ar ridica orice 
ameninţare directă în flancul şi spatele trupelor inamice 
care înaintează pe frontul Corpurnilor 7 şi 8 [armată ruse]. 
Condiţie esențială ca manevra să se poată executa mai este 
şi aceea că trupele ruse să fi mentinut însă capacitatea lor 
de luptă, factor singur necunoscut de mine. 

Domnia-ta crezi că, dacă ar intra sub ordinele Arma- 
tei | Corpul 8 compus din Divizule 103, 15, 14 şi Divizia 
de cavalerie „Zaamurskaia”, ai avea putinţa să realizezi în 
bune condițiuni această manevră? Am exclus Corpul 7 
[despre] care Comandamentul rus spune că are pierderi 
foarte mari şi că trebuie lăsat pentru a fi refăcut. 

General Grigorescu: — Informațiunile ce mi s-au adus 
de pe câmpul de bătaie în timp de opt zile de când am 
angajat lupta m-au întărit în credinţa că nu capacitatea de 
luptă lipseşte trupelor ruse, ci moralul, din cauză că li s-a 

infiltrat ideea retragerii, care ar putea să le înlesnească în- 
toarcerea în ţară (Rusia). Dacă aş fi avut timpul necesar să 
trec pe frontul Corpului 8 armată, aş fi putut să mă pro- 
nunt cu mai multă hotărâre. Chiar acum câteva minute, 
comandantul Corpului 7 armată rus îmi cere un regiment 
pentru a se putea menţine încă pe poziţie. Aş putea zice 
chiar că nu moralul lipseşte trupelor, ci îndemnul celor 
cari comandă întru susţinerea acestei păreri; voi prezenta 
documente, dintre cari unul l-am făcut cunoscut, chiar azi 
dimineaţă, Alteţei Sale Regale [Carol] pe frontul de luptă, 
la Cosmeşti. Nu-l pot comunica nici chiar prin Hugues. 
Generalul Presan: — Relativ la cererea Corpului 7, 
cred că în loc de a da unităţi izolate este mai bine a pre- 
lungi frontul Duruneavoastră cu trupe româneşti, după 
cum am văzut chiar c-a şi prescris generalul Ragoza. În 
privinţa retragerii, dacă ea rămâne definitivă, cred că în 
toate cazurile nu trebuie să se facă decât noaptea, fiindcă 
trecerea Siretului pe malul stâng sub ochii şi deplina cu- 
noştință a inamicului se va face în condițiuni foarte grele 
şi o consider chiar o operaţiune periculoasă. Rămâne să vă 
înţelegeţi sub acest raport cu generalul Ragoza; am spus 
în privința retragerii dacă ea rămâne delinitivă, fiindcă în 
acelaşi timp cu mine, generalul Şcerbacev a întreţinut o 
conversație cu generalul Ragoza şi nu cunosc rezultatul. 
În tot cazul, în scurt timp vei primi instrucţiuni precise”! 

Anexa 3 


31 iulie/13 august 1917, ora 17.20. Convorbire între gene- 
ralul Constantin Presan, şeful Marelui Cartier General 
român, şi generalul Eremia Grigorescu, comandantul 
Armatei 1 (prin Hugues) 


Generalul Presan: — Răspunde dacă cu Divizia 13 şi 
a 10-a poți să iei frontul până la cota 334, 3 km nord de 
Panciu. Corpul 8 rus, singur în măsură de a mai lupta, ar 
rămâne pe restul frontului până la Ireşti. Corpul 7 rus în 
rezervă înapoi pentru refacere. 

— Pentru ofensiva proiectată ar rămâne ca divizii 
proaspete a 14-a şi a 15-a. Divizia 14 ar fi înlocuită pe Siret 
prin două brigăzi pe jos de roşiori, instruite şi armate ca 
infanterie. 

— Divizia 124 rusă va fi la Tecuci peste două zile; apro- 
ximativ încă o divizie de la Armata 2 s-ar găsi peste două 
zile concentrată la nord de Răcoasa pe Dealul Mare (cam 
10 km nord de Răcoasa). 

Înlocuirea diviziilor pe front ar urma să se facă în 
noaptea aceasta şi a se întări cât [mai] neîntârziat pentru a 
opri înaintarea inamicului, cel puţin trei zile, pentru a se 
putea concentra toate forţele în vederea atacului. Rog răs- 
pundeţi dacă Divizia 14 rusă, care constituie rezerva la dis- 
pozițiunea Domnului general Şcerbacev ar fi lăsată până 
la trecerea crizie ca rezervă de armată înapoia frontului 
Armatei 4 ruse. Actualmente s-ar putea înlocui Corpul 7 
rus cu Divizia 13 română, cu foarte mare probabilitate de 
a ține frontul atacat timp de trei zile. 

Generalul Grigorescu: — Divizia 9 română trebuie, 
de asemenea, schimbată, având mai mult de două treimi 
pierdut şi o voi înlocui cu trupe din Divizia 14, mai puţin 
regimentul de la Umbrăreşti, pe care îl găsesc indispensa- 
bil să rămâie pe stânga Siretului, până ce Divizia 124 rusă 
va fi în stare să servească ca rezervă pentru sectorul de pe 
stânga Siretului. 

Dacă aprobați menţinerea liniei frontului actual în loc 
de retragere, cum s-a ordonat dimineaţa, şi în vederea că- 
rela am luat măsuri pregătitoare fără deplasări de trupe 
sau material, atunci vă rog să aprobați, încă, ca şeful de 
stat-major al Armatei 4 ruse, generalul Monkevitz, care se 
găseşte în momentul acesta lângă mine, să fie autorizat în 
numele generalului Ragoza să ia cunoştinţă de dispoziţiu- 
nile ce voi lua imediat în vederea înlocuirii, chiar în timpul 
nopţii, ca să pot să dau ordine directe prin el Corpurilor 
7 şi 8 ruse. Aceasta pentru a câştiga timp. Aştept ordine. 

Generalul Presan: — Desigur că nu numai că aprob, 
dar ordon să se mente cu orice preţ frontul actual, deci şi 
capul de pod Cosmeşti. 

Al doilea: sunt aci cu Domnul general Şcerbacev, 
care ordonă ca generalul şef de stat-major al Armatei 4, 
Monkevitz, să rămână la Domnia-ta atât cât vei avea ne- 
voie. Ordin în scris pentru Domnul general Monkevitz va 
sosi neîntârziat. 

Al treilea: Ordin de operatie în sensul celor vorbite vei 
primi neîntârziat. În consecinţă, poţi lua dispoziţiunji. 

Domnul general Şcerbacev va vorbi peste două minu- 
te, după ce ia cunoştinţă de ordinul dat de mine?!*. 

Anexa 4 


2/15 august 1917, ora 10.30. Convorbire între generalul 
Constantin Presan, şeful Marelui Cartier General român, 
şi generalul Eremia Grigorescu, comandantul Armatei 1 
(prin Hugues) 


— Aici General Presan. 

— Aici e Generalul Grigorescu. Să trăiţi, Domnule 
General. După zece zile de luptă m-am lămurit că scopul 
atacurilor continue ale vrăjmaşului sunt întâi de a cădea 
în spatele Armatei 2 şi apoi de a tăia Armata 6 rusă de Ar- 
mata l română. 

Uzura a adus regimente de-ale vrăjmaşului la efective 
de 300 oameni; de exemplu, un regiment din Divizia 12 
bavareză; însă şi regimentele noastre, în special ale Divi- 
ziilor 9 şi 5, se găsesc în aceeaşi stare. Am reconstituit în 
parte Divizia 9, am înlocuit astăzi pe a 5-a prin trupe de 
la a 14-a. Divizia 5, nemaiavând nicio capacitate de luptă, 
am adunat-o în regiunea Nicoreştilor pentru a reconstitui- 
o. Dispun actualmente ca rezervă de armată de o singură 
divizie pentru Armata | înapoia aripei stângi şi o divizie 
rusă, a 14-a, ca rezervă tot de armată înapoia frontului 
rus. După cum cunoaşteţi din rapoarte Corpul 7 armată 
rus, care la retragerea sa de pe front alaltăieri nu mai avea 
decât aproximativ 3 000 baionete, a fost adunat pe stânga 
Siretului şi, după relaţiuni ce am luat, nu va putea fi con- 
stituit decât cel mai devreme peste o lună. Corpul 8 rus nu 
mai are nicio capacitate de luptă, căci în urma luptelor din 
ultimele trei zile nu dispune decât de vreo 8 000 baionete. 

Oamenii obosiţi se retrag la cea dintâi presiune a vrăjma- 
şului, nu mai departe decât astă-noapte, a trebuit să-l re- 
aduc de două ori la atac pentru a se menține cel puţin pe 
poziția de reculegere [replere] pe care am raportat-o prin 
cote, cu dreapta sprijinită pe Ireşti, care nu era departe de 
a fi părăsită şi a deschide prin aceasta drumul vrăjmaşului 
în spatele Armatei 2. A trebuit să intervin cu o brigadă 
din [Divizia] a 14-a rusă pentru a restabili situațiunea, abia 
pe la ora 4! dimineaţa. Prelungirea frontului român, din 
cauza retragerii aripei trupelor ruse, la dreapta frontului 
comun, a micşorat cu mult densitatea trupelor pe front 
în raport cu efectivul celor şase divizii române, căci divi- 
ziile ruse în număr de 6 nu mai valorează astăzi decât cel 
mult una şi jumătate. În această situaţiune, cred că scopul 
principal al Armatei | române şi cu crâmpeiul rus de la 
dreapta este de a continua cu orice sacrificii de a împiedica 
căderea vrăjmaşului în spatele Armatei 2 sau desprinderea 
flancului stâng de Siret, în care scop vrăjmaşul dă atacuri 
năprasnice şi cu forţe superioare, fiind dat că numărul di- 
viziilor pe frontul comandat de mine este de 12 sau poa- 
te chiar 14, astăzi; de altă parte, unităţile de marş ale lor 
continuă a reconstitui unitățile încercate, astfel că aş putea 
alirma că raportul între forţele de care dispun şi forțele 
care mă atacă zi şi noapte este de 1:2; în consecinţă, opinez 
ca până vom ajunge, vrăjmaşul şi eu, aproximativ în echi- 
libru — fiind dat că el se uzează mai mult, după informa- 
uunile şi datele ce am — să se menţină pentru Armata | şi 
Corpul 8 rus misiunea de a menţine cu orice preț frontul 
actual cu mici oscilaţiuni, după mersul luptelor. 

În situaţiunea actuală, o manevră din partea noastră 
ar putea să ne ducă la sfărâmarea forţelor noastre şi, în 

special, a rezervelor, astfel ca la un moment dat, dacă in- 
amicul ne-ar ataca pe frontul nu numai de pe dreapta Si- 
retului, dar şi chiar şi pe frontul de pe stânga Siretului, 
Lieşti-Cosmeşti, şi-ar ajunge unul din scopuri sau amân- 
două, adică căderea în spatele Armatei 2 sau[/şi] despărți- 
rea Armatei 6 ruse de Armata 1 [română]. Aşadar, opinez 
ca Divizia l să intervie pentru restabilirea situaţiei la aripa 
dreaptă a Armatei 2, pentru a nu se compromite definitiv 
acea situație în vederea unei intervenţii problematice cu 
forțe superioare care, chiar dacă s-ar putea produce, însă 
nu va fi la timp. Aştept ordine. 

Generalul Presan: Mai întâi bună seara! Cum noi sun- 
tem uzati, tot aşa şi inamicul este. Avantajul nostru este că 
am avut două divizii: a 14-a şi a 15-a proaspete — şi ar mai 
fi şi l-a. În ce priveşte stânga Siretului nu trebuie să se 
uite că este Armata 6 rusă şi noi avem Divizia 124 rusă la 
Tecuci, care poate să oprească orice încercare a inamicului 
de a trece Siretul. Aşadar, ceea ce ne interesează este: dacă 
cu forțele de pe dreapta Siretului — adică de la Mărăşeşti 
până la Ireşti, cuprinzând şi Divizia 1, s-ar putea face o 
manevră cu izbândă.Pentru aripa dreaptă a Armatei 2 am 
luat dispoziţii pentru a-i mai trimite trupe din Corpul 1 
armată. Să nu se uite că dacă inamicul este uzat şi trupa 
noastră stă numai în defensivă nu se poate câştiga nimic. 
Defensiva scade moralul trupei. Aşadar, încă o dată te în- 
treb: ţinând seamă de uzura inamicului şi de forţele ce le 
al pe dreapta Siretului nu s-ar putea face o contraofensivă 
cu sorți de izbândă? Rog răspunde. 

Generalul Grigorescu: — Pe întreg frontul, la atacurile 
inamicului, care au avut efect mici deplasări ale frontului 
nostru spre nord, am răspuns cu contraatacuri care în cele 

mai multe cazuri au restabilit situaţia: numai departe astă- 
noapte, după cum cunoaşteţi din raport, cota 334 pierdu- 
tă de ruşi a fost reluată de români şi apoi, atacând cu forţe 
superioare, vrăjmaşul a reocupat-o din nou şi cred că la 
ora aceasta a fost iarăşi reocupată de ai noştri. Voi să zic 
că nu mă găsesc niciodată în defensivă pasivă; însă sunt 
obligat să ţin seamă de forțele superioare ale vrăjmaşului, 
care câteodată atacă pe frontul unui regiment cu o divizie 
ŞI jumătate, după rapoartele ce mi se fac în cursul luptelor, 
cum a fost lupta de astă-noapte de la aripa stângă a fron- 
tului, care a silit Corpul 3 să cedeze puţin teren, ceea ce 
forma o linie sinuoasă, care, pentru rezoane [sic!] pe care 
le cunoaşteţi mai bine decât mine, a micşorat densitatea 
pe front şi de aceea l-am rectificat, după cum se arată în 
raport. Apoi, după cum am arătat în partea Întâia a con- 
versaţiei de astă-seară, frontul Corpului 8 armată şi Divizia 
de Amur (Zaamurskaia) nu are nicio consistenţă, or tocmai 
acest front ar trebui să execute manevra. Pentru a-i da tă- 
rie cel puţin frontului român propriu-zis ar trebui să vâr 
în prima linie sau mai bine zis să-l înlocuiesc cu două di- 
vizii române şi să-mi rămână bineînţeles şi cel puţin două 
divizii în rezerva de armată pentru întreg frontul, ceea ce 
nu am; chiar în această situaţie, manevra reuşită n-ar pu- 
tea să ne ducă decât la un front care s-ar sprijini tot pe 
Siret şi să meargă aproape pe direcția de la est la vest, care 
nu ne-ar garanta mai mult în contra căderii vrăjmaşului 
în spatele Armatei 2. Desigur că contraofensiva ar contri- 
bui mai mult la ridicarea moralului trupelor, dar ne-ar slei 
disponibilităule şi deci rezistenţa. Cred că ofensiva care să 
prezinte o probabilitate de 60% pentru ducerea frontului 
din nou pe Putna ar prezenta avantaje serioase, însă față 

de raportul dintre forţele vrăjmaşului şi forţele noastre gă- 
sesc că probabilitatea este de sub 30%; totuşi, dacă veţi ju- 
deca altfel, voi executa ordinul fără a mă opune după cum 
m-am opus la retragerea proiectată şi după indicaţiunile 
generalului Ragoza. Aştept ordine. 

Generalul Presan: — Dorinţa mea ar fi fost ca să ajun- 
gem pe Putna, atât şi nimic decât atât. Necunoscând, însă, 
situaţia de acolo pe loc — şi din nenorocire nici neputând 
să vin — te las absolut judecător să vezi dacă se poate sau nu 
îndeplini această dorință. Ceea ce însă trebuie absolut este 
să nu se mai cedeze o palmă de loc. Aş fi voit să mergem 
până la Putna pentru ca să-mi deschid linia ferată Mără- 
şeşti-lecuci. Aşadar, dacă nu mai iei ofensiva, răspunde-mi 
imediat dacă pot să restitui Armatei 2 Divizia 1. 

Generalul Grigorescu: — Divizia | n-am nicio ştire că a 
sosit pe locul hotărât de Domnia-voastră pentru adunare. 
Ceea ce mi s-a raportat de Corpul 8 armată rus este că 7 
batalioane din Corpul 2 armată român se găsesc astă-seară 
înapoia aripei lui drepte şi aripei stângi a Armatei 2, astfel 
că puteți da ordin Armatei 2 să trimită Divizia | pentru re- 
stabilirea situației la dreapta. Bănuiesc că cele 7 batalioane 
sunt rezerva diviziei de la aripa stângă a Armatei 2, care 
a pus-o în apropierea lreştilor pentru a garanta mai mult 
o nouă retragere a aripei drepte a Corpului 8 rus, după 
cum a avut loc astă-noapte. Prin aprobarea revocării ordi- 
nului de retragere ați înlăturat un dezastru, asupra acestui 
punct au căzut de acord toți ofițerii francezi din statul meu 
major şi chiar generalul Monkevitz, şeful statului-major al 
Armatei 4 ruse, în conferinţa ce a avut loc ieri. De alminte- 
rea, cel din urmă credea că nu voi putea ţine frontul până 
a doua zi. 

Generalul Presan: — Aşadar, pentru a termina: 

1) Divizia 1, care era la dreapta D-tale, punând-o la 
dispoziția Armatei 2 este posibil ca această armată să o ia şi 
să o ducă pe dreapta. În consecinţă, îţi atrag atenţia aripei 
drepte a D-tale. 

2) Nu uita că inamicul, având posibilitatea grupării, 
găsindu-se în ofensivă, deci inițiativa mişcărilor, să-şi re- 
pete ceea ce ţi-a făcut în faţa Diviziei 5 — să-ţi concentreze 
forțe numeroase pentru a te ataca pe un front îngust. 

3) Nu uita, de asemenea, că de multe ori când inami- 
cul este uzat, introducerea chiar a ultimei rezerve poate 
să aducă victoria. Aşa s-a întâmplat, dacă îti aminteşti la 
Oituz, când s-au introdus ultimele 5 batalioane ce se mai 
găseau în rezerva şi care ţi-a dat victoria definitiv. 

4) A latitudinea de a lua din Regimentul 2 marş de la 
toate diviziile oamenii necesari pentru completarea efec- 
tivelor. Nu uita, însă, că sunt ultimele noastre rezerve în 
oameni. 

5) Nu înţeleg cum nu ştii dacă Divizia 1 a Armatei 2 se 
găseşte pe locul indicat, căci ea trebuia să fie astăzi dimi- 
neaţa concentrată călare pe valea Zăbrăuţului. Nu ai legă- 
tură cu Armata 2? Este bine ca să iei înțelegere cu Armata 
2 pentru apărarea frontului de contact al armatelor dum- 
neavoastră, pentru ca să nu se dezorganizeze complet acea 
aripă. Mai ai ceva să-mi spui? 

Generalul Grigorescu: — Legăturile au fost întrerupte 
temporar chiar cu unele din corpurile de armată ale fron- 
tului meu din cauza bombardamentului intensiv. Voi căuta 
să stabilesc o legătură mai sigură şi să lămuresc chestiunea 
celor 7 batalioane, care mi s-a spus că sunt din Divizia 3. 
Voi raporta mâine. Aştept ordine. 

Generalul Presan: — Legătura dintre armate, la caz de 
întrerupere, se poate face prin Marele Cartier. Aşa fiind, 
îndată ce ai întreruptă legătura cu Armata 2, fă-o prin Ma- 
rele Cartier. Bună seara. 


Generalul Grigorescu: — Am înţeles, să trăiţi”?! 


515 AMR, fond Marele Cartier General, dosar nr. 828/1917, f. 30-32. 

Bătălia de la Mărăşeşti (24 iulie/6 august-21 august/3 septembrie 1917) 

Contraatacul Diviziei 5 infanterie de la Moara Albă (25 tulie/7 august) 

Regele Ferdinand I al României - General Constantin Presan, 


(1914-1927), Înaltul Comandant şeful Marelui Cartier General 


al frontului român român (1916-1918) 

General Constantin Christescu, General Eremia Teofil Grigorescu, 
comandantul Armatei | române comandantul Armatei I române 
(până la 30 iulie 1917) (din 30 iulie 1917) 

Ofiţeri ai Biroului de Operații — Marele Cartier General 
al armatei române 


D 
General Iacob Zadik, şef de Colonel Nicolae Samsonovici, 


stat-major al Armatei 1 române şef de stat-major al Armatei 1 
(până la 30 tulie1917) române (din 30 iulie 1917) 

Regele Ferdinand I şi Comandamentul frontului român 
trecând în revistă trupele din Moldova 


General Constantin lancovescu, 

General Ion Istrate, comandantul Corpului 3 armată 
comandantul (ulterior, ministru de Război) 

Corpului 5 armată (20 iulie 1917-5 martie 1918) 

General Aristide Razu, Colonel (ulterior, general) 
comandantul Diviziei 5 infanterie Toma Lişcu, comandantul 
şi al Corpului 3 armată Diviziei 5 infanterie 


Fi 
General Henri Cihoski, General Ion Popescu-Sanitaru, 
comandantul Diviziei 10 infanterie comandantul Diviziei 13 infanterie 

General Constantin Scărişoreanu, General Grigore Bunescu, 
comandantul comandantul 
Diviziei 9 infanterie Diviziei 14 infanterie 


Și. * 


p` 


é * G 1% at 
General Ernest Broşteanu, General Paul Angelescu, 
comandantul comandantul 
Diviziei 11 infanterie Diviziei 15 infanterie 

ALIAȚII NOŞTRI 


General Aleksandr Ragoza, General Dmitri G. Şcerbacev, 
comandantul Armatei 4 ruse adjunct al Inaltului Comandant 
al frontului român 

General Afanasi A. Turikov, General Andrei G. Elcianinov, 
comandantul comandantul 
Armatei 6 ruse Corpului 8 armată 

General Nikolai L. lunakov, General Nikolai P Stremuhov, 


comandantul comandantul 
Corpului 7 armată Diviziei 34 infanterie 


Generalul Henri M. Berthelot, şeful Misiunii militare franceze, 
în apropierea frontului, la Căiuţi, pe valea Trotușului 

ADVERSARII NOȘTRI 


Feldmareşal Paul von General Johannes von Eben, 
Hindenburg, şeful Statului Major comandantul 
General german (1916-1919) Armatei 9 germane 


2 


General Erich Ludendorff, F eldmareşal August von 
Erste Generalquarhiermester Mackensen, comandantul 
(1916-1918) Grupului de Armate 

General Leo Sontag, General Karl von Nagel, 


comandantul comandantul 
Corpului Alpin Diviziei 12 infanterie 


General Friedrich von Gerok, 
comandantul armatelor austro- comandantul 
ungare pe frontul român Grupului Gerok 

7k 
General Curt von Morgen, General Karl Ritter von 
comandantul Wenninger, comandantul 
Corpului 1 rezervă Corpului 18 rezervă german 


Împăratul Wilhelm II pe frontul român, la Focşani 

Baterie germană de tunuri de câmp de 105 mm 

PE FRONTUL DIN MOLDOVA 


Regele Ferdinand I în vizită la unităţile ruse de pe front 


Regele Ferdinand I decorând ofiţeri ruşi şi încurajând colaborarea 
dintre cele două armate aliate 

Frontul de pe valea Siretului. 
ŞI trupele germane execută lucrări de tranşee... (rule 1917) 

Mitralieră 303 Vickers AA 

Baterie de 105 mm în luptă la Mărăşeşti 
D705 99” peA 

Artilerişti români la un antetren cu muniţie pentru tunurile 
de câmp de 75 mm 


Post de observaţie 
în tranşee 

Artilerişti 
români în 
sprijinul 
infanteriei 


Mfitralieră St. Etienne Md. 1907 

Căpitan Sublocotenent erou 
Grigore Ignat Ecaterina Teodoroiu 

Monumentul funerar al eroinei de la Mărăşeşti-Muncelu, 
simbol peste ani al spiritului de dăruire şi sacrificu al femeilor române 
(Târgu Jiu) 

Mortier german de 
210 mm în acţiune 
pe valea Siretului 


Sub bombardamentul vrăjmaşului 

Trupe române intrând în satul Mărăşeşti eliberat 

Regele Ferdinand I decorează drapelul de luptă al 
Regimentului 39 infanterie „Petru Rareş”, în prezenţa 
comandantului Armatei 1 române, la Pădureni 

o oa 


f 1E i 
Regele Ferdinand şi Regina Maria 
decorând ostaşii pe front (28 august/10 septembrie 1917) 

Generalul Henri M. Berthelot á paa 
acordând decoratii franceze Mărăşeşti, Berthelot decorându-l 
bravilor ofiteri români pe Eremia Grigorescu 

Ostaşi români arâtând semnul „V” al Victoriei 
în epopeea Mărăşeştilor 


Pe frontul român, 
Regele Ferdinand 
şi generalul 
4 | Eremia Grigorescu, 
T biruitorul de 
„la Mărăşeşti 

Mareşalul Joseph J.C. Joffre, însoțit de oficialități, aduce omagiul 
şi salutul Republicii Franceze armatei şi poporului român 

(august 1920, Mărăşeşti) 

„PE AICI 1 HU Sh RECE” 


„Pentru această comoară vie cu care ei (eroii) au 
înzestrat conștiința națională suntem datori pe veci 
recunoștință amintirii lor glorioase. La orice greutate, 
în orice încercare, să nu uităm pilda lor şi datoria ce o 
avem către opera ce au sădit”. 

